
Lectori Salutem! 


A Szent István Társulat Vanyó László Ókeresztény Írók című soro- 
zata mellett a középkor fontos alkotásait bemutató új sorozatot in- 
dít. A Középkori Keresztény Írók leendő kötetei természetesen nem 
korlátozódnak a latinul alkotó szerzőkre, bár az irodalmi termés 
zöme a középkorban és még sokáig utána is ezen a nyelven író- 
dott. , Ami szép, az nehéz" tartja a régi görög mondás. Nem egy- 
szerű és könnyű olvasmányokat ígérünk, hanem olyanokat, ame- 
lyek segítségével a középkor színes és bonyolult világa kitárul az 
érdeklődő előtt. A Középkori Keresztény Írók köteteivel a magyar 
katolicizmust és az általános magyar művelődést kívánja szolgál- 
ni a 150 éves jubileumát ünneplő Szent István Társulat. 

Mindezek előrebocsátása mellett ajánlja a sorozat köteteit az ol- 
vasók szíves figyelmébe a sorozatszerkesztő: 


Sarbak Gábor 
a Szent István Társulat 
elnöke 


Budapest, 1998, a Szeplőtelen Fogantatás ünnepén 


Olvasóink észrevételeit és tanácsait szívesen fogadjuk az alábbi címeken: 
Szent István Társulat, 1053 Budapest, Kossuth L. u. 1., vagy: sgéhcbc.hu 


NÉVTELEN KRÓNIKÁS 


A FRANKOK ÉS A TÖBBI 
JERUZSÁLEMI ZARÁNDOK TETTEI 


(Anonymi Gesta Francorum 
et aliorum Hierosolymitanorum) 


I. KÖNYV 


1. fejezet 


(Orbán pápa Galliába utazik 
és meghirdeti a keresztes hadjáratot) 


(1) Miután elérkezett az az idő, amire az Úr Jézus nap 
mint nap emlékezteti a benne hívőket - nevezetesen 
az evangéliumban: , Ha valaki utánam akar jönni, ta- 
gadja meg magát, vegye föl keresztjét és kövessen en- 
gem"! —, Gallia vidékein mindenfelé heves mozgalom 
támadt, hogy ha bárki követni kívánja az Urat buzga- 
lommal, tiszta szívvel és szándékkal, valamint példája 
nyomán a keresztet is hittel akarja hordozni, ne késle- 
kedjék, hanem a lehető legrövidebb időn belül indul- 
jon útnak a Szent Sírhoz. (2) Orbán?, a Római Szék 
apostoli pápája ugyanis a lehető leghamarabb a hegye- 
ken túlra? utazott érsekeivel, püspökeivel, apátjaival, 
papjaival együtt és ékesszólóan hozzáfogott beszédei- 
nek, prédikációinak sorához. Így szólott: , Hogyha va- 
laki lelke üdvösségét biztosítani szeretné, ne habozzék, 
hogy alázattal rálépjen az Úrhoz vezető útra, és bár 


1 Mt 16.24. 

2 II. Orbán pápa (1088-99). Clermonti beszédének eredeti, hiteles 
szövege nem maradt fenn, csak későbbi lejegyzései. 

3 Ti. Galliába. 

szűkölködjék anyagiakban, az isteni kegyelem elegen- 
dőt fog neki juttatni." Még azt is hozzátette az aposto- 
li pápa: , Testvérek, sokat kell szenvednetek Krisztus 
nevéért, nyomorúságot, szegénységet, mezítelenséget, 
üldöztetést, ínséget, betegséget, éhezést, szomjúságot 
és más ehhez hasonlókat, miként az Úr szólt az ő tanít- 
ványaihoz: rSokat kell szenvednetek a nevemérte, sne 
szégyenkezzetek az emberek színe előtt szólnic, sén 
pedig adok nektek szájat és bölcsességetx, és sbőséges 
lesz a ti jutalmatoka."" 

(3) Miután ez a beszéd szerte a vidékeken, a gall tar- 
tományok mindegyikében terjedni kezdett, tudomást 
szerezvén erről a gallok, a kereszt jelét tüstént felvar- 
ratták ruhájukra a jobb vállukhoz, mondván, egy lélek- 
kel követik Krisztus nyomdokát, ami által megváltást 
nyernek az alvilág hatalmától. 


2. fejezet 
(Remete Péter" seregének útja és veresége) 


(1) Amint otthonaikból útra keltek, a gallok három csa- 
patot alakítottak. A frankok egy része, azaz Remete Pé- 


4 ApCsel 9,16; 2Tim 1,8; Lk 21,15; Mt 5,12. 

5 Petrus Heremita. Amiens környékéről származó szerzetes, aki 
egy szedett-vedett, de nagy létszámú keresztes csapat élére állt. Ala- 
csony termetű, mocskos öltözetű volt, szamárháton utazott, és reme- 
teköpenyt viselt, amiről nevét nyerte. Nagyhatású, tekintélyes prédi- 
kátor volt, jelentős része volt a hadjárat népszerűsítésében. 


ter, Gottfried herceg! és testvtére, Balduin", valamint 
Balduin, Hennegau grófjat Magyarország vidékéhez 
érkezett. E felettébb félelmetes lovagok és sokan má- 
sok, kiket megnevezni nem tudok, azon az úton halad- 
tak, amelyet egykoron a frankok legendás császára, 
Nagy Károly parancsára egészen Konstantinápolyig 
készítettek el." 

(2) Elsőként az említett Péter érkezett meg Konstan- 
tinápolyba augusztus kalendaeján és vele a németek 
nagy-nagy tömege. Péter ott lombardokra, longobár- 
dokra" és sok más egybegyűltre talált, akiknek a csá- 
szár" szabad vásárlást engedélyezett, miként az a vá- 
rosban szokásos. Így szólott a császár hozzájuk: , Ne 
keljetek át a tengeren a Boszporusznál mindaddig, míg 
a keresztény sereg nagyobb része meg nem érkezik, 
mivel nem vagytok olyan erősek, hogy a törökökkel 
megküzdhessetek." 

(3) A keresztények azonban méltatlanul viselkedtek, 
mert a város palotáit lerombolták és felgyújtották, a 
templomok tetőzetéről az ólmot elragadták, és eladták 
a görögöknek. Erre haragra gyulladt a császár, és pa- 


6 Godefridus, Gottfried, Alsó-Lotharingia hercege, 1099-től Jeru- 
zsálem fejedelme. Ismert nevén Bouillon Gottfried, a boulogne-i gróf 
és az alsó-lotharingiai herceg lányának fia, anyai ágon Nagy Károly 
leszármazottja. Bouillon ardennekbeli birtokának neve. 

7 Az előbbi öccse, Balduin. Egyházi pályára szánták, de iskolái 
után másként döntött. Testvérével szemben ő volt a pompakedve- 
lőbb és keményebb, feleségével és gyermekével együtt indult útnak. 

8 Balduinus comes de Monte, I. Balduin gróf fia, az előbbiek tár- 
saságában indult el. 

9 Nagy Károly legendás szerepére lásd az utószót. Maga az útvo- 
nal a hagyományos zarándokút, egyben a későbbi hadiút a Duna, a 
Morava és a Marica völgyein át le Konstantinápolyig. 

10 Észak- és Dél-Itália értelemben. 

11 Alexiosz I. Komnénosz bizánci császár (1081-1118). 

rancsot adott a kereszteseknek a boszporuszi átkelésre. 
Miután átkeltek, továbbra is a legkülönbözőbb hit- 
ványságokat követték el, felégették és felprédálták a 
házakat és templomokat. (4) Végül megérkeztek Nico- 
médiába, ahol a lombardok, longobárdok és németek 
különváltak a frankoktól, mivel azok gőgjükben felfu- 
valkodottan viselkedtek. A lombardok és longobár- 
dok parancsoló urukul Rajnaldot? választották meg, s 
a németek választása is rá esett. Együtt hatoltak be 
Rumba", négy nap leforgása alatt Nicea városán is túl- 
jutottak és egy Xerigordo nevű elnéptelenedett várra 
találtak. Ezt megszállták, benne elegendő élelemre és 
borra, húsra és minden jóra bőségben leltek. 

(5) Mivel a [szeldzsuk] törökök meghallották, hogy a 
várban keresztények vannak, hozzáfogtak az erősség 
ostromához. A várkapu előtt egy ciszterna volt, a vár 
lábánál pedig egy élő forrás; erre távozott Rajnald, 
hogy cselt vessen a törököknek. A törökök pedig Szent 
Mihály bazilikája felszentelésének napján jöttek, ráta- 
láltak Rajnaldra és társaira, sokakat megöltek közülük. 
Akik életben maradtak, azok a várba menekültek visz- 
sza, amelyet a törökök legott körülzártak, s a védőket a 
víztől elvágták. (6) A mieinket a szomjúság annyira 
gyötörte, hogy eret vágtak lovaikon és szamaraikon, 
megitták vérüket, mások övüket vagy rongydarabokat 
engedtek le a szennyvízgyűjtőbe, majd a nedvességet 
szájukba facsarták, megint mások társuk markába vi- 
zeltek és onnan ittak, vagy a nyirkos földbe ástak, és 


12 Rainaldus, vitatott eredetű lovag. 

13 Latin eredetiben Románia, a bizánci (római) kis-ázsiai uralom- 
ra utaló elnevezés. Átvette nevét a Rumi szultánátus. A műben leg- 
többször Kis-Ázsia értelemben fordul elő. 


hanyatt fekve földet kotortak mellükre kegyetlen 
szomjúságukban. A püspökök és papok azonban báto- 
rították a mieinket, és - hogy ne hagyják el magukat - 
emlékezetükbe idézték: , Legyetek mindenütt bátrak 
Krisztus hitében, és ne féljetek azoktól, kik üldözőbe 
vesznek, mivel az Úr így szólt: xNe féljetek azoktól, kik 
megölik a testet, de nem tudják megölni a lelket." Ez 
a nyomorúság nyolc napon át tartott. (7) Végül a néme- 
tek vezére megegyezett a törökökkel, hogy társait 
a kezükre adva, sokadmagával, mintha csak harcba 
indulna, átáll az ellenfélhez. A [szeldzsuk] törökök pe- 
dig azokat, akik az Istent megtagadni nem akarták, ki- 
végezték, kiket pedig élve fogtak el, azokon egymás 
között — mintha csak marhák lennének - osztozkodtak; 
egyeseket célpontul állítva lenyilaztak, másokat vásár- 
ra bocsátottak és állatok módjára ajándékoztak el. 
Olyanok is voltak, akik otthonaikba vezették foglyai- 
kat, egyeseket Hvárezmbe?, másokat Antióchiába, me- 
gint másokat Aleppóba vagy oda, ahová éppen a sors 
vetette őket. (8) Ök nyerték el elsőként a boldog mártí- 
romságot Jézus Urunk nevéért. 

A törökök, megtudván, hogy Remete Péter és Nincs- 
telen Walter" a Nicea feletti Kibotoszban voltak, nagy 
lelkesen oda indultak, hogy a vesztüket okozzák, a csa- 
patukban lévőkkel egyetemben. A törökök vígan ér- 
keztek, megtámadták Waltert és övéit, majd rövidesen 
meg is ölték őket. Péter remete azonban még ennek 
előtte Konstantinápolyba utazott, mivel nem tudta 


14 Mt 10,28. 

15 A Névtelen általában Perzsia szinonímájaként használja, ma- 
gyar neve Hvárezm, az onnan származók a kálizok. 

16 Guualterius Sinehabere, Walter de Poissi, a Remete Pétert kö- 
vető fegyelmezetlen keresztes csapat vezére. 

megfékezni sokféle eredetű csapatát, amely sem rá, 
sem szavaira nem volt tekintettel. (9) A törökök tehát 
rájuk rontottak, és sokakat megöltek közülük; kit al- 
vás közben, kit fektében, kit éppen ruhátlanul találtak 
meg. Mindezeket legyilkolták; miként egy misét ce- 
lebráló papra találva, a papot oltárán rögvest már- 
tíromságra juttatták. Azok pedig, akik menekülni tud- 
tak, Kibotoszba futottak, mások a tengerbe vetették 
magukat, megint mások a hegyekben és erdőkben rej- 
tőzködtek el. 

(10) A törökök Kibotosz váráig üldözték őket, ahol 
fát halmoztak fel, hogy a lángoló várban veszejtsék el 
őket. A várban lévő keresztények azonban felgyújtot- 
ták az összehordott farakást, és a tűz a törökök ellen 
fordult, ami néhányuknak az életébe is került. Isten 
azonban megmentette ettől a tűzvésztől a mieinket. 
(11) Végül a törökök élve fogták el őket, és felosztot- 
ták őket egymás között, mint korábban tették, és szét- 
szórták őket a legkülönbözőbb vidékekre, némelyeket 
Hvárezmbe, némelyeket Perzsiába. Mindez október- 
ben történt. (12) Amikor a császár értesült arról, hogy a 
törökök így elbántak a mieinkkel, igen megörült, hír- 
nököt küldött értük, és maradékukat áthozatta a Bosz- 
poruszon. Miután átértek a túlpartra, minden fegyve- 
rüket felvásárolták. 


3. fejezet 


(A vezérek útja Konstantinápoly felé. 
Gottfried herceg megérkezik, 
és megegyezik Alexiosz császárral) 


(1) A keresztesek második része a szlavóniai terüle- 
tek" felé indult. Rajmund, Szent Egyed grófja" és 
Le Puy püspöke" vezetésével. (2) A harmadik rész 
pedig az ősi római úton" vonult. Ehhez a csapathoz 
tartozott Bobemund", Richárd a Fejedelemségből?, Ró- 
bert, Flandria grófja", Normann Róbert", Nagy Hu- 


17 Ti. dalmáciai partvidéken át. 

18 Raimundus, comes de Sancto Egidio, Toulouse grófja az előke- 
lők közül elsőként csatlakozott a hadjárathoz, szándékát még II. Or- 
bán clermont-i tartózkodása idején jelezte a pápának. A vezérek 
közül a legidősebb és a legtöbbet betegeskedő volt. Korábban már 
Hispániában harcolt a mórok ellen, így indokoltnak tartotta volna, 
ha a pápa őt bízza meg a hadjárat világi vezetésével. Mindvégig 
nagy tekintélye volt. 

19 Adhemar de Monteil, episcopus Podiensis, mint a pápa legátu- 
sa vett részt a hadjáratban. Nagy szerepe volt a vezérek eltérő céljai- 
nak összehangolásában. A valentinoisi grófok sarja, jó pár éve részt 
vett már egy jeruzsálemi zarándoklaton, Clermont előtt székvárosá- 
ban már találkozott vele a pápa. 

20 Via Egnatia, amely Durazzóból vezetett Konstantinápolyba. 

21 Boamundus, Taranto hercege, Guiscard Róbert, Apulia, Calab- 
ria és Szicília hercegének elsőszülött fia, akit itáliai örökségéből ki- 
túrtak. Antióchiáig a hadjárat vezéralakja. 

22 Richardus de Principatu, Boemund unokatestvére, Salerno 
grófja. 

23 Robertus Flandrensis, Flandria grófja. Apja 1086-ban zarándo- 
kolt el Jeruzsálembe, majd Alexiosz szolgálatába állott. 

24 Robertus Normannus; Hódító Vilmos fia, II. Vilmos angol ki- 
rály testvére. Birtokait elzálogosította a hadjárat költségei miatt Vil- 
mosnak. 

góő, Puiset-i Eurard?, a Montmerlből való Achard7, a 
Mussóból való Isuardus? és sokan mások. Ezután 
Brindisi, Bari vagy Otranto kikötőjéhez érkeztek. (3) 
Nagy Hugó és Marchis fia, Vilmos? Bari kikötőjében 
szállt tengerre, és a szoroson átkelve Durazzóba jutott. 
Az ottani kormányzó, értesülve a nagy vitézségű fér- 
fiúk partraszállásáról, mivel nyomban gonosz fondor- 
lat lopta be magát szívébe, elfogatta őket. Parancsára 
Konstantinápolyba, a császárhoz vezették őket őrizet 
alatt, hogy ott a színe előtt letehessék a hűségesküt." 

(4) Gottfried herceg a vezérek közül elsőnek érkezett 
nagy seregével Konstantinápolyba, Urunk születésé- 
nek ünnepe előtt két nappal. A városon kívül szállásol- 
ták el őket, mígnem a hálátlan császár bebocsátotta 
őket az elővárosba. (5) Miután a herceg letáborozott, 
fegyvereseit biztonságban tudva küldte ki nap mint 
nap, hogy a lovaknak takarmányt és más szükséges 
dolgokat szállítsanak be. És bár már azt hitték, hogy bi- 
zalommal mehetnek oda, ahová akarnak, a hálátlan 
Alexiosz császár egyszer ravaszul kint éjszakáztatta 
őket, és parancsára török és besenyő segédcsapatai 
rontottak rájuk és gyilkolták a keresztes sereget. Ezért 
Balduin, a herceg testvére, hírét vevén a dolognak, 


§ 


25 Hugo Magnus, Vermandois grófja. I. Henrik francia király és 
Kijevi Anna fia, I. Fülöp francia király öccse, innen beceneve , mais- 
né", azaz ifjabb. Nagy mellékneve téves, de általában így nevezték. 
A vezérek közül a legelőkelőbb, Emich kudarcot vallott expedíciójá- 
ból is többen hozzá csatlakoztak. 

26 Eurardus de Puisatio, Le Puy ura. Blois-i István csapatában in- 
dult el. 

27 Achardus de Monte Merloi. Kevéssé ismert lovag. 

28 Isuardus de Musone. Kevéssé ismert lovag. 

29 Willelmus Marchisi filius. Apja Bbemund unokaöccse. Neve ta- 
lán a szaracén , Makrisi" névből származik. 

30 Manuél Butumitész kísérte őket Konstantinápolyba. 


a csapda irányába indult, míg végül rátalált népének 
pusztítóira. Bátor lélekkel rájuk tört, és Isten segítségé- 
vel föléjük kerekedett, közülük hatvanat fogságba ej- 
tett; egy részüket megölette, másik részüket testvéré- 
nek, a hercegnek ajándékozta. 

(6) Mihelyt ez a császár fülébe jutott, rettentően meg- 
haragudott; a herceg pedig tekintettel a haragvó csá- 
szárra, kivonult övéivel az elővárosból, és a városon 
kívül vert tábort. Beesteledvén, a császár azt a szeren- 
csétlen parancsot adta csapatainak, hogy támadják 
meg a Krisztus népét irányító vezért. A legyőzhetetlen 
herceg Krisztus katonáival szállt szembe velük, hetü- 
ket megölte, a többieket egészen a város kapujáig ül- 
dözte. (7) Visszatérvén a sátrakhoz, a herceg még öt 
napon át ott időzött, mígnem a császárral megegyezett. 
A császár azt mondta Gottfriednek, hogy keljenek át a 
boszporuszi szoroson, és megígérte, hogy a túlparton 
éppúgy szabad vásárlásban lesz részük, mint Konstan- 
tinápolyban, a szegényeknek pedig alamizsnát fog osz- 
tani, hogy valamiből megéljenek. 


4. fejezet 


(Boemund felveszi a keresztet, 
eljut Bulgáriáig , törököket és besenyőket győz le) 


(1) A hadverő Boemund pedig, aki éppen a Scaphati 
hídjánál Amalfi ostromával volt elfoglalva, tudomást 
szerezvén arról, hogy a frank keresztények megszám- 
lálhatatlan tömegben, a pogányok elleni harcra elszán- 
tan az Úr sírjához igyekeznek, mindent elkövetett, 
hogy megtudakolja, milyen fegyvereket visznek ma- 

gukkal, az úton Krisztus milyen jelét viselik vagy a csa- 
tában milyen kiáltást hallatnak. A válasz sorban így 
hangzott: szokásos harci fegyvereket visznek maguk- 
kal, Krisztus jelét ruhájuk jobb vállán vagy két válluk 
között viselik, a csatában pedig egy torokból kiáltják 
,Deus le volt, Deus le volt, Deus le volt!" (Isten akarja, 
Isten akarja, Isten akarja!) Majd a Szentlélek indíttatá- 
sára Boemund a kezénél lévő legdrágább köpönyegét 
szétvágatta, és az egészből kereszteket szabatott ki. Er- 
re a katonák igen nagy tömege, akik éppen az ostrom- 
ban vettek részt, lelkesen hozzá sereglettek, olyannyi- 
ra, hogy Roger gróf" kis híján magára maradván tért 
vissza Szicíliába; mérgelődött és bánta, hogy seregét el- 
veszítette. 

(2) Végül Boemund uram is visszatért birtokára," 
hogy illően felkészüljön a Szent Sírhoz vezető út meg- 
kezdésére. Aztán átkelt a tengeren seregével, és vele 
Marguis fia Tankréd?, Richárd herceg, testvére Raj- 
nulf, az Ansa-ból való Róbert, a Cannae-ból való Her- 
mann, a Sursa Valle-ból való Róbert, Trista fia Róbert, 
Radulf fia Hunfred, Rajnulf gróf fia Richárd, Russigno- 
lo grófja testvéreivel, Boellóval Carratóból, Cagnanoi 
Alberttel és Hunfreddel Monte Scagliosóból." (3) Ezek 
mind átkeltek, hogy Boemundot szolgálják. Bulgária 
vidékeihez érkeztek el, ahol a tápláléknak, gabonának 
és bornak rendkívüli bőségét találták. Ezután a driná- 
polyi völgyön ereszkedtek le, bevárva az övéiket, míg 
mindenki áthajózik. Akkor a vitéz Boemund tanácsko- 
zásra hívta népét, biztatva és intve őket: , Urak, mind- 


31 Roger I., Szicília grófja, Robert Guiscard öccse. 

32 Taranto. 

33 Tancredus Marchisi filius, Boemund unokaöccse, Vilmos bátyja. 
34 Boemunddal útnak indult normann lovagok. 


nyájan óvakodjatok, mert az Isten zarándokai va- 
gyunk. Jobbnak és alázatosabbnak kell lennünk, mint 
annak előtte, ne fosztogassátok ezt a földet, mert a ke- 
resztényeké, senki se fogadjon el többet, mint amennyi 
szükséges az illő étkezéshez." 

(4) Akkor útnak indulva dúskálva jutottunk falutól 
faluig, várostól városig, vártól várig, egészen addig, 
míg elértük Kasztorit. Itt fényesen ünnepeltük meg az 
Úr születését, sok napot töltöttünk itt, és kerestünk 
piacot, ám ezek nem akartak velünk megegyezni, mi- 
vel nagyon féltek tőlünk; azt hitték, hogy nem Zza- 
rándokok vagyunk, hanem a földjük kifosztását és le- 
gyilkolásukat terveljük. Ezért ragadtunk el ökröket, 
lovakat, szamarakat és minden mást, mit találtunk. (5) 
Kasztorit elhagyva Pelagoniába? jutottunk, ahol a he- 
retikusoknak" állt valamiféle vára. Ezt minden irány- 
ból megrohantuk, rövidesen a hatalmunkba került, 
s tüzet gyújtva felégettük lakóival, a heretikusok gyü- 
lekezetével együtt. 

(6) Ezután a Vardar folyóhoz érkeztünk. Innen Boe- 
mund uram népének csak egy részével folytatta útját. 
Ugyanis Russignolo grófja testvéreivel visszamaradt. 
Egy császári sereg érkezett és megtámadta a grófot 
testvéreivel és mindazokkal együtt, kik vele voltak. 
(7) Mihelyt ez Tankréd fülébe jutott, visszaindult, a fo- 
lyóba vetette magát, és a többiekhez úszott. Tankrédot 
követve kétezren ugrottak a folyóba. Végül rátaláltak a 
törökökre és a besenyőkre, amint a mieinkkel küzdöt- 
tek. Hirtelen rájuk támadtak nagy bátran, vitézen fölé- 
jük kerekedtek, sokakat közülük elfogtak és megkötöz- 


35 Monastir. 
36 Talán manicheus eretnekek. 

ve Boemund színe elé vezették, akikhez így szólt a ve- 
zér: , Szerencsétlenek, miért gyilkoljátok Krisztus né- 
pét, az én népemet? A császárotokkal nincsen nekem 
semmiféle vitám." Mire azok: , Nem tehettünk más- 
ként, a császár zsoldjában állunk, és bármit parancsol 
nekünk, teljesítenünk kell." Boemund megengedte, 
hogy büntetlenül távozzanak. (8) Ez a küzdelem a ne- 
gyedik fériára csett, ami akkor Hamvazószerda napja 
volt. Mindenben legyen áldott az Ur. Amen. 


Véget ér az I. könyv. Kezdődik a II. könyv. 


II. KÖNYV 


5. fejezet 


(Boemund seregét Russza városánál hagyja, 
és Konstantinápolyba megy) 


(1) A szerencsétlen császár ezzel egy időben megpa- 
rancsolta követeink előtt egyik bizalmasának, a kuro- 
palatésznek!, akit fölöttébb kedvelt, hogy vezessen 
keresztül minket országán biztonságban, amíg Kons- 
tantinápolyig nem érünk. Megparancsolta a lakosok- 
nak, hogy amikor elhaladunk a városok előtt, biztosít- 
sák a vásárlás lehetőségét, amit az említettek meg is 
tettek. Bizonyos, hogy a császár annyira rettegte Boe- 
mund uram legyőzhetetlen seregét, hogy senkit sem 
engedett a mieink közül a városok falain belülre. (2) A 
mieink ugyan egy bizonyos várat akartak megtámadni 
és bevenni, mivel mindenféle jóval volt tele, ám a vitéz 
Boemund ehhez nem járult hozzá, részben, mert tisz- 
telte a terület jogát, részben pedig, hogy megtartsa a 
császár bizalmát. Ezért igen megharagudott Tankrédre 
és a többiekre. Mindez este történt. Reggel kivonultak 
a vár lakói, a menetben résztvevők kezükben kereszte- 
ket tartva Boemund színe elé járultak. Az pedig öröm- 
mel fogadta őket, és megengedte, hogy örvendezve tá- 
vozhassanak. (3) Ezután ahhoz a városhoz érkeztünk, 
amit Serresnek mondanak, és felvertük sátrainkat. 


1 A császári udvartartás magas rangú tisztségviselője, eredetileg a 
palota osztagának főparancsnoka. 

Azokban a napokban szükségleteinknek megfelelő 
piac állt a rendelkezésünkre. Itt az okos Boemund elő- 
nyösen egyezett meg két kyriopalatiosszal, és barát- 
ságuk biztosítására és a terület jogának tiszteletére 
elrendelte mindazon állatok visszaadását, melyeket 
rablással szereztünk; az egyik kuropalatész pedig 
megígérte, hogy küldöncöket meneszt, és az érintett 
embereknek sorban visszaadja az állataikat. 

(4) Ezután vártól várig, várostól városig haladva ju- 
tottunk el Russza városáig. A görög népesség pedig ki- 
vonult, és örvendezve jött Boemund úr elé, rengeteg 
árut hozva nekünk. Sátrainkat itt vertük fel a Nagy- 
csütörtök előtti napon; ugyanitt a bölcs Boemund egész 
népét hátrahagyva Konstantinápolyba indult a csá- 
szárral tárgyalni. Embereinek megparancsolta, hogy 
- miként mondta - , illően közeledjetek a városhoz, én 
azonban előre megyek!", s kevés vitézt vett maga mel- 
lé. (5) Krisztus seregének a feje Tankréd maradt, s lát- 
ván az élelmet vásárló zarándokokat, úgy döntött, 
hogy letér az útról, és népét oda vezeti, ahol gondtala- 
nul élhet. Végül egy bizonyos völgybe hatolt be, amely 
minden jóval volt tele, amit csak szem és száj kívánhat, 
s ahol az Úr Húsvétját a legnagyobb áhítattal ünnepel- 
tük meg. 


6. fejezet 


(A frankok vezérei Alexiosznak esküt tesznek) 


(1) Miután a császár meghallotta, hogy Boemund, a 
tiszteletre méltó férfiú elindult hozzá, utasítást adott, 
hogy tisztességgel fogadják, de óvatosságból a városon 
kívül szállásolják el. Miután Boemund megérkezett a 


kijelölt helyre, a gonosz császár érte küldött, hogy in- 
duljon titokban tárgyalni vele. Konstantinápolyba jött 
még Gottfried herceg a testvérével, és azután Szent 
Egyed grófja is közeledett a városhoz. Akkor a császár 
aggódva és haragjában felfuvalkodva azt latolgatta, 
hogy ravasz és csalárd módon miként foghatná el 
Krisztus ezen vitézeit. Ám az isteni kegyelem megnyil- 
vánulása révén sem ő, sem emberei nem találtak alkal- 
mas helyet vagy időpontot ármányukhoz. 

(2) Az utolsó pillanatban pedig a konstantinápolyi 
előkelőségek teljes számban egybegyűltek, s attól félve, 
hogy megfosztják őket atyáik földjétől, a tanácskozá- 
son fondorlatos módon arra az elhatározásra jutottak, 
hogy hercegeink, grófjaink, vagyis minden előkelőink 
hűségesküt tartoznak tenni a császár előtt. Ők ezt teljes 
mértékben elvetették és kijelentették: , Bizony méltat- 
lankodunk és igazságtalan dolognak találjuk egy ilyen 
eskü letételét." 

Nem csalatkoztunk talán már eddig is gyakran saját 
előkelőinkben? (3) Végül is hogyan cselekedtek? Úgy 
mondják, mivel a szükség kényszerítette őket, akarva, 
nem akarva megalázták magukat az átkozott császár 
akarata előtt. A császár pedig így szólt Boemundhoz, a 
legderekabb férfihoz, akitől nagyon tartott, mivel az 
már nemegyszer megfutamította seregét a csatamezőn: 
amennyiben szabad elhatározásból tesz esküt neki, 
úgy Ántióchia körül tizenöt napi járásnyi hosszúságú 
és nyolcnapi járásnyi szélességű földet kap tőle. Ha es- 
küt tesz neki Boemund, s azt hűségesen megtartja, úgy 
ő sem tér el a sajátjától.? — Ily bátor és ily kemény vité- 


2 A császár Boemundnak tett titkos ígéretét a kutatók későbbi be- 
toldásnak tartják. Tény, hogy sem a névtelen szerző, sem Boemund 
nem hivatkozik rá 1098-ban. A betoldás stílusa azonban pontosan 
illeszkedik a Névtelen gyakorlatához. A szövegben ismét megnyilvá- 
nul a lovagok gyanakvása és lebecsülése a bizánci császárral szemben. 

zek hogyan is tehettek ilyet? Csakis azért, mert a végső 
szükség kényszerítette őket. 

(4) A császár mindnyájunkat biztosított jó szándé- 
káról és biztonságot ígért; arra is megesküdött, hogy 
seregével szárazon és vízen velünk fog tartani, és min- 
denütt híven gondoskodik vásárlási lehetőségről, to- 
vábbá minden kárunkért gondosan kárpótol. Ezen fe- 
lül kifejezte szándékát, hogy zarándokaink közül sen- 
kit sem akar zaklatni vagy bárkinek is kellemetlenséget 
okozni a Szent Sírhoz vezető úton, s ezt másnak sem 
engedi. (5) Szent Egyed grófját azonban a falakon kívül 
a külvárosban szállásolták el, népe pedig hátra maradt. 
Utasította ezért a császár a grófot, hogy tegye le a va- 
zallusi esküt és biztosítsa hűségéről, mint a többiek tet- 
ték. És miközben a császár ezt parancsolta, a gróf azon 
törte a fejét, hogy a császári seregen miként vehetne 
ezért elégtételt. Gottfried herceg, Róbert, flandriai gróf 
és más előkelők azonban tudatták vele, hogy igazság- 
talanság lenne a keresztények ellen harcolni. A tapasz- 
talt férfiú, Bbemund is így szólott: ha a gróf bármi igaz- 
ságtalanságot okozna a császárnak és megtagadná neki 
az eskü letételét, ő maga is a császár oldalára állna. 
A gróf tehát megfogadván az övéi tanácsát, esküt tett 
Alexiosz életére és méltóságára, s arra, hogy annak 
csorbítását sem a maga, sem más részéről nem tűri el. 
Mikor azonban a vazallusi eskü került szóba, azt vála- 
szolta, hogy azt fejvesztés terhe mellett sem hajlandó 
letenni. Akkor már Boemund uram népe Konstantiná- 
poly közelébe érkezett. 


7. fejezet 


(A frankok Nicomédáig , 
azután Niceáig jutnak) 


(1) Tankréd és a Fejedelemségből való Richárd a csá- 
szárnak tett esküjükhöz híven titokban átkeltek a Bosz- 
poruszon, és velük Boemundnak szinte egész népe. 
Szent Egyed grófjának serege is csakhamar megköze- 
lítette Konstantinápolyt, és a gróf itt várakozott hadi 
népével. A bölcs Boemund így a császárral maradt, 
megtanácskozván vele, hogyan biztosítsanak vásárlási 
lehetőséget a Nicea városán túljutott embereknek. 
(2) Ezért Gottfried herceg Tankréddal és a többiekkel 
együtt előbb érkezett Nicomédiába, ahol is három na- 
pon át tartózkodtak. Rájött a herceg, hogy innen nem 
vezet tovább út, amelyen hadi népét Nicea városa felé 
vezethetné. Ugyanis az az út, amelyen át korábban má- 
sok már utaztak, alkalmatlan volt ekkora embertömeg 
vonulására. A herceg háromezer, szekercékkel és kar- 
dokkal felszerelt embert küldött maga előtt, akik utat 
törtek, hogy az nyitva álljon zarándokaink előtt egé- 
szen Nicea városáig. Ezt az utat egy meredek és igen 
nagy hegyen át szabadították fel, s az úton vas- és fake- 
reszteket hagytak vissza, amelyeket fatönkökre helyez- 
tek, hogy zarándokaink észrevegyék azokat." (3) Köz- 
ben megérkeztünk Niceába, egész Rum fővárosába; 
a hét negyedik napján, május 6-án és ugyanitt tábort 


3 Ezer méteren felüli hegyek. 

4 Az időpont kitűnő volt, a szeldzsuk szultán a keleti hadszínté- 
ren tartózkodott, az ellenfél Remete Péter seregének könnyű legyő- 
zése után elbizakodottá vált, és az elemi óvintézkedéseket sem tette 
meg. 

vertünk. Mielőtt azonban Boemund uram megérke- 
zett volna hozzánk, a kenyérnek oly szűkében voltunk, 
hogy egy kenyér 20, sőt akár 30 dénárért is elkelt. 
Miután a vitéz férfiú, Boemund megérkezett, megpa- 
rancsolta, hogy a tengeren át biztosítsák a vásárlási 
lehetőséget, és tüstént mindenfelől, szárazföldön és 
tengeren érkezett az áru, és Krisztus egész serege a leg- 
nagyobb bőségnek örvendett. 


8. fejezet 


(Nicea városának körülzárása és megvívása) 


(1) Az Úr Mennybemenetelének napján fogtunk hozzá 
a város körbezárásához, faszerkezetek és fatornyok épí- 
téséhező hogy ezzel dönthessük le a városfalon maga- 
sodó tornyokat. Oly bátran és oly buzgón ostromoltuk 
a várost két napon át, hogy még falait is aláástuk." (2) A 
városban lévő törökök követeket küldtek az övéikhez, 
hogy jöjjenek a város megsegítésére a következő mó- 
don: bátran és nyugodtan közelítsék meg a várost és a 
déli kapun át hatoljanak be, mivel azon a részen senki 
sem fog szembeszállni velük, és nehézséget okozni ne- 
kik. Ennél a kapunál azon a napon, az Ur Mennybeme- 
netele utáni szombaton, Szent Egyed grófja és Le Puy 
püspöke táborozott. A nevezett gróf a város másik ré- 


5 Azaz ostromszerkezeteket, vetőgépeket és mozgatható ostrom- 
tornyokat. 

6 Az aknakészítés középkori technikája; gyakorlatát a késő antik 
hadi írók, így Vegetius örökítette át az utókorra. Sikeres voltára lásd 
a következőkben leírtakat. 


sze felől érkezett meg, rettenthetetlen serege élén vil- 
lámként forgatva földi fegyverzetét. Ily módon itt talál- 
kozott az ellenünk támadó törökökkel. A gróf a testén 
mindenfelől a kereszt jelét viselve elsöprő rohammal 
támadt rájuk, és legyőzte őket. A pogányok megfuta- 
modtak, és legnagyobb részük elesett. (3) Majd újabb 
felmentő csapatokkal tértek vissza a biztosnak hitt győ- 
zelemnek előre örvendve és ujjongva; köteleket is hoz- 
va magukkal, hogy minket annál fogva vezessenek 
Hvárezmbe. A vígan érkezettek a hegytetőről aprán- 
ként ereszkedtek alá. Akárhogyan is szálltak alá, nem 
jutottak tovább, mivel a mieink a fejüket vették. A le- 
gyilkoltak koponyáit vetőszerkezettel a városba lőtték, 
hogy ezáltal a törökök még inkább megrettenjenek. 

(4) Végül Szent Egyed grófja és Le Puy püspöke 
meghányták-vetették, miként lehetne lerontani a sátra- 
ikkal szemben magasodó tornyot. Kirendelték az em- 
bereket, hogy a tornyot ássák alá, a számszeríjászokat 
és íjászokat pedig, hogy minden irányból védelmezzék 
őket. Aláásták a tornyot egészen a fal alapjáig, geren- 
dákat és faanyagot helyeztek alá, majd felgyújtották. 
Mivel ezt késő este csinálták, a torony már csak az éj- 
szaka folyamán dőlt össze, s mivel sötét volt, nem bo- 
csátkozhattak harcba az ellenséggel. Azon az éjjel pe- 
dig sietősen feléledtek a törökök, és helyreállították a 
falat, de olyan erősen, hogy másnap ezen a ponton 
minden támadás hiábavalónak bizonyult. 

(5) Ekkor érkezett meg Normandia grófja, István 
gróf" és sokan mások, majd pedig Roger Barneville- 


7 Comes Stephanus, Hódító Vilmos leányának férje, Blois és 
Chartres grófja. Róbert, Normandia grófjának sógora. Felesége kí- 
vánságára kelt útra, egyike a leggazdagabb résztvevőknek. Kíséreté- 
ben volt a történetíró Fulcher de Chartres, lásd még István leveleit e 
kötetben (127., 140. old.). 

ből". Végül Boemund a várost szemből vette ostrom 
alá, mellette Tankréd, majd Gottfried herceg és a fland- 
riai gróf, vele Normann Róbert, majd Szent Egyed 
grófja, aki mellett Le Puy püspöke foglalt helyet. 
A szárazföld felől így olyannyira körülzárták a várost, 
hogy senki sem merte kockáztatni a ki- vagy bejutást. 
Itt gyűltek mindnyájan egybe a keresztesek. Ki is tud- 
ná megszámolni Krisztus ekkkora seregét? Senki sem 
láthatott ezt megelőzően — úgy gondolom - ennyi ret- 
tenthetetlen vitézt, de ezután sem fog. 

(6) Volt pedig a város egyik oldalával szemben egy 
hatalmas tó, ahol a törökök vízre bocsátották hajóikat, 
ki-be hajóztak, takarmányt, fát és sok egyebet szállítot- 
tak. Akkor vezéreink tanácskozni gyűltek egybe, s kö- 
veteket küldtek Konstantinápolyba, kérve a császárt, 
hogy irányítson hajókat Kibotosz kikötőjébe, és gyűj- 
tessen egybe ökröket, és azokkal vontassák a hajókat a 
hegyeken és erdőkön át, egészen a tóig. Ez hamarosan 
meg is történt, és a császár a hajókkal saját törökjeit 
küldte el. 

(7) Nappal, amikor a hajókat odavontatták, nem 
akarták őket tüstént a tó vizére bocsátani, hanem csak 
a következő éjjel engedték vízre őket, jól felfegyverzett, 
bizánci zsoldban álló törökökkel megrakva. Pirkadat- 
kor pedig a hajók már tökéletesen csatasorban álltak, 
a tavon a város felé közeledtek. Megpillantván őket 
a törökök, elcsodálkoztak és bizonytalankodtak, hogy 
vajon ezek az övéik vagy a császár emberei. Miután 
azonban felismerték, hogy ezek a császár katonái, halá- 
los félelem szállta meg őket, sírtak és jajveszékeltek, 
a frankok pedig örvendeztek és dicsőítették az Istent. 


8 Rogerius de Barnevilla. Barneville-sur-mer IManchel ura. 
9 Aszkániai-tó. 


(8) A városban levő törökök belátván, hogy saját csa- 
pataiktól semmiféle segítségben nem reménykedhet- 
nek, követséget menesztettek a császárhoz, hogy ön- 
ként átadják a várost, amennyiben megengedi nekik, 
hogy feleségeikkel, gyermekeikkel és minden vagyo- 
nukkal együtt távozhassanak. Ekkor a velejéig csalárd 
és képmutató császár parancsot adott, hogy büntetle- 
nül, biztonságban távozzanak, és vezessék őket tekin- 
télyes biztonsági kísérettel Konstantinápolyba. Gondo- 
san megmentette őket, hogy kéznél legyenek, ha a 
frankoknak ártani akarna vagy nyomást akarna gyako- 
rolni rájuk." 

(9) Hét héten és három napon tartott az ostromunk, 
sokan közülünk itt nyerték el a mártíromságot, vígan 
és örvendezve adták vissza áldott lelküket az Istennek, 
és a legszegényebbek közül sokan éhen haltak Krisztus 
nevéért. Győzedelmesen viselik az égben az elnyert 
mártíromság öltözetét, ! s kórusuk ezt zengi: ,,Bosz- 
szuld meg Uram, vérünket, mert Teéretted ontatott ki, 
aki áldott és dicséretre méltó vagy mindörökkön örök- 
ké. Amen." 


Véget ér a II. könyv. Kezdődik a III. könyv. 


10 A simulékony bizánci diplomáciát nem értékelték a keresz- 
tesek. Így pl. azt sem, hogy Sultana emírlányt pompával fogadták 
Konstantinápolyban, majd visszaengedték férjéhez. 

11 Vö. Jel 7.9. 

12 Vö. Jel 6,10. 

III. KÖNYV 


9. fejezet 
(A frankok fényes győzelmet aratnak) 


(1) Miközben Nicea városa elesett, és a törököket Kons- 
tantinápolyba kísérték, a császárt egyre inkább jókedv- 
re derítette, hogy a város a hatalma alá kerül, és meg- 
parancsolta, hogy szegényeinknek gazdag adományo- 
kat juttassanak. (2) Egy nappal azután, hogy elhagytuk 
a várost, egy bizonyos hídhoz! érkeztünk, ahol két na- 
pig maradtunk. A harmadik napon azonban, még mi- 
előtt a nap felkelt volna, felkerekedtek a mieink, mivel 
pedig éjszaka volt, és nem tudták követni egy csapat- 
ban az utat, két részre oszlottak, és így megosztva két 
napon át vonultak. Az egyik csapatban volt Boemund, 
Normann Róbert és a vitéz Tankréd, valamint sokan 
mások, a másikban vonult Szent Egyed grófja, Gott- 
fried herceg, Le Puy püspöke, Nagy Hugó, Róbert 
flandriai gróf és sokan mások." 

(3) A harmadik napon azonban a törökök heves tá- 
madást intéztek Boemund és a vele utazók ellen. A tö- 
rökök legott üvöltésbe és kiabálásba kezdtek, fennhan- 
gon kiáltozva, ördögi hangzavart keltve a nyelvükön, 


1 A Sakarija egy mellékfolyója, a Geuksou. Niceából a keresztesek 
a régi bizánci hadi úton haladtak. Az út Dorylaeumná! ágazott el, a 
főút Ankara felé haladt tovább, míg ők Philomelium felé mentek. 

2 Jellemző módon nem említi a normannokkal lévő bizánciakat, 
akik az utat mutatták, élükön Tatikiosszal. 


számomra érthetetlenül.? (4) A derék Boemund, látván, 
hogy a törökök megszámlálhatatlan sokasága a távol- 
ból süvölt és démoni hangon kiáltoz, rögvest megpa- 
rancsolta minden vitézének, hogy lovaikról leszállva 
gyorsan verjék fel sátraikat. Mielőtt a sátrakat kifeszí- 
tették volna, ismét a vitézeihez fordult: ,Nagyurak és 
Krisztus rettenthetetlen lovagjai! Íme, a háború fenye- 
getően körülvett bennünket. Tehát minden lovag férfi- 
hoz illően szálljon szembe az ellenséggel, a gyalogosok 
pedig ügyesen és gyorsan verjék fel a sátrakat." 

(5) Miután pedig mindez megtörtént, a törökök! már 
minden felől körbefogtak bennünket, csatározásokba 
bocsátkozva, gerelyeket és lándzsákat vetve és nagy tá- 
volságból is nagyszerűen nyilazva. Bár nem voltunk 
képesek szembeszállni velük és az ellenség ekkora 
nyomását elviselni, egy lélekkel kitartottunk. Asszo- 
nyaink azon a napon nagy segítségünkre voltak, harco- 
sainknak hordták az ivóvizet, és kitartóan buzdították 
a támadásban és védelemben résztvevőket. (6) Ezért a 
vitéz Boemund üzenetet küldött a többieknek, vagyis 
Szent Egyed kiváló grófjának, a híres hercegnek, Gott- 
friednek, Nagy Hugónak és a tiszteletre méltó Le Puy 
püspökének, hogy legyenek serények és sietve avat- 
kozzanak be a harcba. Így folytatta: , Ha ma akarnak 
küzdeni férfiak módjára, jöjjenek!" Ezek azonban a kö- 
veteket tartóztatták és tréfálkoztak velük, mondván: 
Ez az egész csak csalfaság." Mivel nem is gondoltuk, 
hogy a pogányok olyan vitézek, hogy ismét szembe 
merészelnek szállni velünk és megütköznek embe- 
reinkkel. 


3 Dorylaeumnál. Más történetírók feljegyezték az , Allah akbar", 
azaz , Hatalmas az isten" csatakiáltást. 

4 A késlekedő szultán, Kilidzs Arszlán vezetésével, akit fájón 
érinthetett niceai kincstárának elvesztése. 

Végül elsőként a vakmerő és kemény Gottfried ve- 
zér meg Nagy Hugó érkeztek seregeikkel együtt, őket 
követte Le Puy püspöke seregével és Szent Egyed gróf- 
ja, számtalan harcosával. (7) A mieink tehát igencsak 
elcsodálkoztak, honnét támadt a törököknek, arabok- 
nak, szaracénoknak és a többieknek, akiket még felso- 
rolni is hosszú lenne, ekkora sokasága; hiszen minden 
hegyet, dombot, völgyet és minden talpalatnyi sík te- 
rületet elborított ez az átkozott népség. Sorainkban a 
következő titkos üzenet járt szájról szájra, az Urat di- 
csérve, nekünk tanácsot adva, mondván: ,, Feltétlenül 
bízzatok egy lélekkel Krisztus hitében és a Szent Ke- 
reszt győzelmében, mert a mai napon, ha Isten is úgy 
akarja, nagy gazdagság birtokába kerültök." 

(8) Sietve elrendezték a csatasorokat. Bal szárnyon 
a vitéz Boemund, Normann Róbert, a bátor Tankréd, 
a legnemesebb vitéz, Ansai Róbert és a kiváló Richárd 
foglalt helyet. Le Puy püspöke a másik hegyen volt, 
így a hitetlen törököket minden irányból körülvettük. 
Még szintén a bal oldalról támadt Rajmund, a rettent- 
hetetlen vitéz, Szent Egyed grófja. A jobb oldalon pe- 
dig a tiszteletre méltó Gottfried herceg, a flandriai gróf, 
a legkeményebb vitéz, Nagy Hugó és sokan mások, 
akiknek a nevéről nincsen tudomásom. 

(9) Mihelyst azonban megérkeztek a vitézeink, a tö- 


" rökök, arabok, szaracénok, az agulánok és az összes 


barbár nép a villámgyors futást választották a hegyek 
hágói és a sík területek felé. A törökök, perzsák, pauli- 
ciániusok", szaracének, agulánok" és a többi pogány 
száma háromszázhatvanezer volt az arabokén felül, 
mert az ő számukat senki sem tudhatja, csak az Isten. 


5 Samosata Pál követői. A heretikusok csoportjai között a Névte- 
len valószínűleg nem volt jártas. 
6 Talán kaukázusi albánok. 


Nagyon gyorsan menekültek a sátraik felé, de ott sem 
volt maradásuk. Ismét a futásban bíztak, és mi a nyo- 
mukban maradtunk gyilkolva őket egész nap, és sok 
zsákmányt szereztünk: aranyat, ezüstöt, lovakat, sza- 
marakat, tevéket, birkákat, ökröket és rengeteg mást, 
amit még csak felsorolni sem tudok. Ha az Ur nincsen 
velünk a csatában és nem küldi hozzánk gyorsan a má- 
sik seregünket", bizony senki sem távozott volna élve, 
mert a küzdelem tertiától egészen a nonáig elhúzódott. 
De a mindenható Isten, aki kegyes és könyörületes, 
nem hagyta, hogy vitézei elpusztuljanak, vagy az el- 
lenség fogságába kerüljenek, és sietve segítséget kül- 
dött. (10) Itt mégis két vitézünk életét vesztette, tiszte- 
letre méltó lovagok, Gottfried Monte Scagliosóból? és 
Marchis fia, Vilmos, Tankréd testvére, valamint továb- 
bi lovagok és gyalogosok, kiknek nem tudom a nevét. 

(11) Ki volt valaha is olyan okos vagy művelt, hogy 
megkísérelte volna leírni a törökök merészségét, vitéz- 
ségét, bátorságát? Ki gondolta volna, hogy félelmet 
keltenek a frankok között nyilaik fenyegetésével, mi- 
ként megfélemlítették az arabokat, szaracénokat, ör- 
ményeket, szíreket és görögöket? De ha Isten is úgy 
akarja, sohasem érnek fel a mieinkkel. Mindazonáltal 
azt tartják, hogy a frankok nemzetségéből származnak, 
és hogy természettől fogva senki sem születik katoná- 
nak, csak a frankok és ők. Az igazságot fogom monda- 
ni, amiben senki sem akadályozhat meg. Bizonyos, 
hogyha Krisztus hitében és a szent kereszténységben 
mindig kitartottak volna, és az egy Urat a Szenthárom- 
ságban hajlandók lettek volna megvallani, ha helyes 


7 Le Puy püspökének sikeres bekerítő műveletére történő utalás 
(vö. III, 9.8). 

8 Latinul: Godfredus de Monte Scabioso. Azonos lehet Hunfre- 
dusszal (I, 4,2). 

szándékkal és őszintén hitték volna, hogy Isten Fia a 
Szűzanyától született, szenvedett, halottaiból feltámadt 
és tanítványai szeme láttára a mennybe emelkedett, 
elküldte a Szentlélek tökéletes vigaszát, és uralkodik 
mennyben és földön, náluk félelmetesebb, bátrabb 
vagy harcra termettebb nép nem lenne e Földön. Így 
azonban Isten kegyelmével mégis legyőzettek a mieink 
által. A csata július első napján zajlott le. 


Véget ér a III. könyv. Kezdődik a IV. könyv. 


IV. KÖNYV 


10. fejezet 


(A frankok Szulejmánt üldözve elérik Heracleát; 
Tankréd és Balduin elfoglalja Tarszoszt, 
és viszály támad közöttük) 


(1) Miután pedig a törökök, Isten és a szent keresztény- 
ség ellenségei teljes vereséget szenvedtek, négy nap és 
éjjel menekültek, ki erre, ki arra. Úgy esett, hogy maga 
Szulejmán, az idősebb Szulejmán fia, elmenekülvén 
Niceából, szembetalálkozott tízezer arabbal, kik így 
szólottak hozzá: , Ó, szerencsétlen, minden népnek 
legszerencsétlenebbje! Miért menekülsz remegő lábak- 
kal?" Szulejmán könnyek között így válaszolt: , Mert a 
minap, mikor már minden frankot legyőztem, meg- 
béklyózva fogságban véltem őket, és már éppen páron- 
ként egymáshoz akartam volna kötözni őket, akkor 
visszapillantva, olyan megszámlálhatatlan tömegben 
láttam közeledni a frankokat, hogyha bárki közületek 
ott lett volna, azt hihette, hogy minden hegyet, dom- 
bot, völgyet és síkságot az ő sokaságuk borít. Mi tehát 
meglátván őket, rögtön a leggyorsabb utat választot- 
tuk, oly borzasztóan féltünk, hogy alig tudtunk elme- 
nekülni a karjaik elől, s ezért még mindig a legnagyobb 
rémületben vagyunk. Ha nekem és szavaimnak hitelt 


1 Kilidzs Arszlán, I. (1092—1107). Tulajdonképpen csak apját hív- 
ták Szulejmánnak (t1086). 

adtok, távozzatok innen, mert elég, ha tudomást sze- 
reznek rólatok, s aligha marad egyikőtök is épségben." 
Az arabok, ezeket hallván, visszafordultak, és szétszé- 
ledtek Rum egész területén. 

(2) Ekkor érkeztünk oda, üldözve a hitetlen és nap 
mint nap előlünk menekülő törököket. Ők pedig min- 
den várban vagy városban, ahová megérkeztek, be- 
csapva az illető föld lakóit, azt hazudták, hogy ,le- 
győztük a keresztényeket és föléjük kerekedtünk úgy, 
hogy soha senki közülük nem merészel ellenünk jönni, 
csak bocsássatok be minket." Bejutván fosztogatták az 
egyházakat, otthonokat és minden mást, magukkal ví- 
vén a lovakat, szamarakat, öszvéreket, aranyat és ezüs- 
töt, és mindent, amit csak találtak. Még a keresztények 
fiait is magukkal hurcolták, gyújtogattak és elpusztí- 
tottak mindent, ami alkalmas és használható lett volna 
nekünk, menekülve előlünk és erősen rettegve tőlünk. 
(3) Mi .ugyanis üldöztük őket pusztaságokon, sivata- 
gon és lakatlan területeken át/ ahol magunk is alig 
tudtunk élve átvergődni. Az éhség és szomjúság pedig 
szünet nélkül gyötört bennünket; szinte semmi enni- 
valónk sem volt, hacsak nem téptünk ki kalászokat, és 
kezeink között nem morzsolgattuk őket; ennyi étellel 
csak a legsanyarúbban éldegéltünk. Lovaink száma ez- 
alatt nagymértékben megfogyatkozott, sokan közü- 
lünk a gyalogosok közé kerültek. A lovak hiánya okoz- 
ta, hogy helyettük ökröket alkalmaztunk, sőt a nagy 
szükségben szállításra kecskéket, birkákat és kutyákat 
is használtunk. 


2 Az anatóliai pusztaságon át. 
3 Az út menti bizánci ciszternákat lerombolták a törökök. 


(4) Közben nagyon termékeny területre érkeztünk, 
amely földi táplálékokban és örömökben, minden jó- 
ban bővelkedett, és végül Ikoniumi közelébe jutottunk. 
Ennek a földnek a lakói figyelmeztettek, sőt rábeszél- 
tek minket, hogy vigyünk magunkkal vízzel teli tömlő- 
ket, mivel az úton egynapi járóföldnyire teljes víz- 
hiánnyal kell számolnunk. Mi pedig így is tettünk, 
amíg el nem értünk egy folyóhoz, ahol két napon át tá- 
boroztunk. Felderítőket küldtünk ki magunk előtt, 
akik elérték Heracleiát, ahol egy tekintélyes számú tö- 
rök csapat várakozott, és cselvetésen fondorkodott, mi- 
ként lehetne Krisztus vitézeinek ártani és bosszúságot 
okozni. Ezekre a törökökre a mindenható Isten lovagjai 
rátaláltak, és bátran lerohanták őket. Így azon a napon 
legyőzettek ellenségeink, s olyan gyorsan menekültek, 
mint egy nagy erővel felhúzott idegről kilőtt nyíl- 
vessző.. A mieink tüstént bevonultak a városba és itt 
maradtunk négy napon át. 

(5) Itt elvált a többiektől Tankréd, Marchis fia, Bal- 
duin, a kiváló gróf, Gottfried herceg testvére, és együtt 
hatoltak be a botrenthroti völgybe." Tankréd is külön- 
vált és Tarszosz felé indult, pusztán a maga katonáival. 
A törökök kivonultak a városból, eléjük mentek, és egy- 
begyűlve csatát kezdeményeztek a keresztények ellen. 
Megközelítvén így a mieinket és megküzdve velük, el- 
lénségeink a futásban kerestek menedéket, és hanyatt- 
homlok visszatértek a városba. Tankréd, a vitéz férfiú, 


4 13 éve török kézen, később fővárosuk. A keresztesek elől ekkor 
kiürítették. 

5 Eregli a térképen. Az itteni török sereg élén a hasani emír és a 
danismendi emír állt. 

6 A közvetlenül Ciliciába vezető út előnye rövidsége volt, míg a 
többség által választott út, amelyet a bizánciak is ajánlhattak, bizton- 
ságosabbnak tűnt, és főleg keresztények lakta területeken át vezetett. 

Krisztus tiszteletre méltó lovagja megoldott gyeplővel a 
nyomukban maradt, és tábort veretett a város kapuja 
előtt. (6) Balduin, a híres gróf a másik irányból érkezett 
seregével, és kérte, mi több, követelte Tankrédtól, a leg- 
keményebb lovagtól, hogy barátilag méltóztassék meg- 
osztani vele a város feletti hatalmat. Tankréd így vála- 
szolt: , emmiképpen nem részesedhetsz a város feletti 
uralomból." Mivel a rákövetkező éjjel a megriadt törö- 
kök egy emberként megfutamodtak, az éj leple alatt ki- 
jöttek a város lakói, hangosan kiáltozva: , Gyertek fran- 
kok, gyertek! — mivel a törökök a tőletek való félelemtől 
hajtva mindnyájan eltávoztak." 

(7) Megvirradván, kijöttek a város előkelői, és ön- 
ként átadták a várost, így szólván a város felett civako- 
dó vezérekhez: , Engedjetek! Vezérek, engedjetek! Azt 
akarjuk és kérjük tőletek, hogy az uralkodjék és legyen 
a királyunk, aki tegnap oly bátran harcolt a törökök- 
kel." Balduin, a legendás hírű gróf azonban tovább ve- 
szekedett és vitatkozott Tankréddal, javasolván: , Vo- 
nuljunk be együtt, fosszuk ki a várost, és aki többet 
tudott magának megszerezni, azé legyen, és aki meg 
tudja szerezni a várost, szerezze meg." A nagy bátorsá- 
gú Tankréd szembeszállva vele, így szólt: , Távol álljon 
tőlem, hogy keresztényeket fosszak ki! Ennek a város- 
nak polgárai engem választottak uruknak, engem kí- 
vánnak maguknak." (8) Végül a bátor Tankréd nem 
vitázhatott tovább Balduinnal, a nagy ravaszságú gróf- 
fal, mivel annak hatalmas serege volt. Akarva, nem 
akarva odahagyta a várost, és büszkén elvonult seregé- 
vel. Rövidesen átadtak neki két gazdag várost, Athenát 
és Manustrát, számos erősséggel együtt." 


7 Adana, Misszis (Mamisztra). Balduin és Tankréd között a nézetel- 


térés fegyveres összecsapássá fajult. Végül Balduin, inkább egyéb in- 
dokok alapján, elállt tarszoszi uralmától. 


11. fejezet 
(A nagyobbik seregben) 


(1) Rajmund, Szent Egyed grófja, a nagy tapasztalatú 
Boemund, Gottfried herceg és több más vezér elérte az 
örmények földjét, a törökök vérét kívánva és szomjaz- 
va. Végül elérkeztek egy várhoz, ami olyan erős volt, 
hogy nem tudtak ártani neki. Volt azonban velük egy 
ember, név szerint Simeon?, aki ezen a vidéken szü- 
letett, és magának kérte ezt a földet, hogy azt a török 
ellenséges kezétől megoltalmazza. A vezérek önként 
neki is adták, s ő csapatával itt maradt. (2) Mi végül to- 
vábbindultunk, és szerencsésen megérkeztünk a kap- 
padókiai Caesareába. Kappadókiából kivonulva pedig 
egy igen csinos és rendkívül gazdag városhoz érkez- 
tünk, amelyet megérkezésünk előtt három héttel fog- 
tak ostromzár alá a törökök, de bevenni nem tudtak. 
Megérkezésünk után rögtön hatalmunk alá helyezte 
magát a város, nagy örömmel. Ezt a várost pedig egy 
Aupsi Péter nevű vitéz kérte magának vezéreinktől," 
hogy megvédelmezhesse Isten és a Szent Sír, vezéreink 
és a császár iránti hűsége bizonyítékaként. Ezt nagy 
örömmel, ellenszolgáltatás nélkül adták át neki. A kö- 
vetkező éjjel hírül hozták Boemundnak, hogy a várost 
korábban ostromló törökök egyre gyakrabban tűnnek 
fel. Maga és lovagjai tüstént készen álltak arra, hogy 


8 1069-85 között független örmény fejedelemség. Lakossága még 
ekkor is túlnyomórészt keresztény volt. 
9 Helyi örmény uraság. 
10 Petrus de Alpibus, provanszáli lovag, aki még Guiscard Róbert 
szolgálatában került bizánci területre, majd a császár szolgálatába ál- 
lott. Megadományozását Tatikiosz javasolta. 

bárhol felvegyék velük a harcot, de a törököket nem si- 
került megtalálniuk. 

(3) Ezután egy Coxon nevű városhoz érkeztünk, 
ahol a számunkra szükséges különféle javak a legna- 
gyobb bőségben voltak. A keresztények, vagyis a város 
lakói rögtön megadták magukat, remekül töltöttünk el 
itt három napot, és csodálatosan kipihentük magunkat. 
(4) Miután közölték Rajmunddal, Szent Egyed grófjá- 
val, hogy az Antióchia őrzésére rendelt törökök el- 
hagyták a várost, tanácskozván az övéivel arra az elha- 
tározásra jutott, hogy katonái közül kiküld néhányat, 
hogy éberen ügyeljenek a város biztonságára. Végül 
kiválasztotta azokat, akiket küldeni szándékozott. Cas- 
tilloni Péter vicomte-ot, Montpellier-i Vilmost, Roaix-i 
Pétert, Houtpouli Rajmund Pétert ötszáz lovaggal. 
Egy Antióchia melletti völgyben eljutottak a pauliciá- 
nusok egy váráig, ahol meghallották, hogy a városban 
törökök vannak, készen annak kitartó védelmezésére. 
(5) Roaix-i Péter itt különvált a többiektől, és a kö- 
vetkező éjjel elhaladt Antióchia előtt, bejutott a Rugiai 
völgybe, és ott rátalált a törökökre és szaracénokra, 
Harcba bocsátkozott velük, sokakat megölt közülük, 
másokat kitartóan üldözött. Látván az örmények, e te- 
rület lakói, hogy Péter keményen megfutamította a po- 
gányokat, azonmód megadták magukat. Péter pedig 
hatalmába kerítette Russza városát és igen sok várat. 

(6) Mi pedig, akik Coxonban maradtunk, tovább in- 
dultunk, és egy ördögi hegységbe jutottunk, amely 
olyan magasnak és meredeknek látszott, hogy a he- 


11 Ekkor Boemund még távol volt, üldözve a danismendi emírt, 
Petrus de Castellione, Willelmus de Monte Pislerio, Petrus de Roasa, 
Petrus Raimundus de Pual: kevéssé ismert lovagok. 


gyen átvezető ösvényen senki sem merte a másikat 
megelőzni.? Lovak zuhantak a szakadékba, egyik te- 
herhordó állat sodorta magával a másikat. Maguk a lo- 
vagok is elkedvetlenedtek, nagy kétségbeesésükben 
mellüket verték, és azt latolgatták, mitévők legyenek 
magukkal és fegyvereikkel. Pajzsaikat, kiváló páncél- 
zatukat, sisakkal együtt három vagy öt dénárért áruba 
bocsátották, avagy annyiért, amennyit kaptak érte. 
Akik nem tudták elkótyavetyélni, önként eldobták ma- 
guktól, és úgy mentek tovább. (7) Kijutván az elátko- 
zott hegységből, Maras városához értünk. A város la- 
kói örvendezve vonultak ki elibénk, rengeteg piaci 
árut hozva magukkal, s itt nagy bőségben éltünk, vár- 
va Boemund uram érkezését. Így lovagjaink elérték azt 
a völgyet, amelyben Antióchia királyi városa feküdt, 
ami egész Szíria fővárosa. Ezt Jézus Krisztus Urunk 
Boldog Péternek, az apostolok fejedelmének adta át, 
hogy a szent hit tiszteletére vezesse vissza a várost. 
Jézus, aki él és uralkodik az Atyaistennel, a Szentlélek 
Istennel egységben mindörökkön örökké. Amen. 


Véget ér a IV. könyv. Kezdődik az V. könyv. 


12 Coxontól az út legnehezebb szakasza következett. Az Anti- 
Taurusz hegységen való átkelésre az októberi esőkben került sor, az 
utak a háborús viszonyok miatt is gondozatlanok voltak. 

V. KÖNYV 


12. fejezet 


(A frankok körülzárják Antióchiát, 
Aregh váránál legyőzik a törököket) 


(1) Amikor már közel jutottunk a Vas-hídhoz!, a szokás 
szerint előttünk járó felderítőink a törökök tömeges 
gyülekezésére lettek figyelmesek, akik Antióchia meg- 
segítésére a város felé igyekeztek. Egy szívvel és lélek- 
kel rájuk törtünk és legyőztük a törököket. A szétszórt 
barbárok menekülésbe kezdtek, és a harc során sokan 
elestek közülük. Mi tehát, Isten kegyelméből győzel- 
met aratván, sok zsákmányra tettünk szert, élelemmel 
és borral megterhelt lovakra, tevékre, öszvérekre és 
szamarakra. Végül odaértek a városhoz a mieink, és tá- 
bort vertek a folyó partján. Vitéz Boemund odaérvén 
négyezer vitézével rögvest a városkapu elé telepedett 
őrködni, nehogy az éj folyamán bárki lopva bemenjen 
vagy kijöhessen. Másnap, a hét negyedik feriáján, azaz 
október 21-én délben a fősereg is elérte Antióchiát, és 
szerencsésen körülzártuk a város három kapuját. Azért 
csak ennyit, mert a másik oldalon nem találtunk alkal- 
mas helyet az ostromhoz, mivel ott egy magas és igen 


1 A Vas-híd elnevezés népetimológiai lehet, de használata általá- 
nossá vált. 
2 Boemund a Szt. Pál-kapu környékét foglalta el. 


meredek hegy akadályozott bennünket." (3) A város- 
ban lévő ellenségeink, a törökök annyira féltek tőlünk, 
hogy majd tizenöt napon át nem vették a bátorságot, 
hogy bárkit közülünk megtámadjanak. Közben An- 
tióchia körül táborozva mindent nagy bőségben ta- 
láltunk: terméstől rogyadozó szőlőket, gabonával teli 
magtárakat, gyümölcstől roskadozó almafákat és sok 
minden mást, ami hasznos a testnek. 

(4) A városban lakó örmények és szírek kijőve hoz- 
zánk, menekülést színlelve naponta megjelentek ná- 
lunk, de feleségeiket a városban hagyták. Nagy fur- 
fanggal fürkésztek ki minket, erőinket és jelentettek 
mindent a városba zárkózott átkozott törököknek. Mi- 
után a törököket kioktatták mindarról, amit rólunk 
tudni lehet, azok lassanként ki-kitörtek a városból és 
zarándokainkat már mindenfelől szorongatták. Nem- 
csak egy irányból, hanem bármerre mentünk, a vesz- 
tünkre ott rejtőzködtek a tenger és a hegyek felé egy- 
aránt. (5) Nem messze tőlünk emelkedett Aregh nevű 
váruk, ahol a rettenthetetlen törökök nagy számban 
gyülekeztek, és gyakran zaklatták a mieinket. Erről a 
mi vezéreink is tudomást szereztek, és igen fájlalták, 
így katonákat küldtek ki a hely alapos felderítésére, 
amerre a törökök meghúzódtak. Miután lovagjaink fel- 
fedezték a törökök rejtekhelyét, a nyomukban marad- 
tak, sőt rájuk is támadtak, de később lépésről lépésre 
hátrálni kényszerültek arra a helyre, ahová Boemundot 
seregével várták. Ketten közülük azonban így is életü- 
ket veszítették. Ezt látva Boemund felkerekedett az 
övéivel, mint az Krisztus rettenthetetlen bajnokához 
illik. A barbárok azonban rájuk támadtak, mivel a 


3 Silpiosz-hegy. 
4 Antióchiától keletre, az Orontész egy hídját ellenőrizte. 

mieink kevesen voltak. A frankok szoros csatasorban 
egyszerre indultak harcba, s ellenségeink közül sokan 
elestek, másokat fogságba ejtettünk és a városkapu elé 
vezetve lefejeztünk, hogy még inkább kétségbe ejtsük 
a városban lévőket. (6) Néhányan kijöttek a városból, 
felmásztak egy kapura, és onnan lőtték ki nyilaikat 
úgy, hogy azok Boemund uram táborára hulljanak, és 
egy asszony, nyílvesszőtől átjárva, holtan esett össze. 


13. fejezet 


(A frankok megépítik Malregard várát, 
és éhínségtől szenvednek táboraikban. 
Több mint húszezer lovag és gyalogos 
szaracénföldi győzelméről hoznak hírt) 


Vezéreink tehát egybegyűltek és tanácsot tartottak, 
mondván: , Építsünk várat a Boemund tábora fölé ma- 
gasodó Malregard-hegy csúcsára", hogy így békében és 
biztonságban legyünk a törökök fenyegetésétől." Így 
fel is építették és megerősítették a várat; mindegyik 
vezér felváltva tartott őrszolgálatot benne. 

(2) Az Úr születésének ünnepe előtt a gabona és 
minden más élelmiszer fokozatosan megdrágult. A vi- 
dékre egyáltalán nem merészkedtünk ki, a keresz- 
tények földjén semmiféle táplálékot nem lehetett ta- 
lálni. A szaracénok földjére pedig senki sem mert 


5A Szt. Pál-kapuval szemben. Keresztes névadás, jelentése: 
,rossz kilátás". 


behatolni, hacsak nem erős fedezet mellett. (3) A leg- 
végső pillanatban határozták el vezéreink, hogy gyű- 
lést tartanak arról, hogyan lássanak el ennyi népet. 
A gyűlésen úgy döntöttek, hogy a sereg egy része in- 
duljon utánpótlás szerzésére, és közben a sereg biz- 
tonságára is ügyeljen, míg a másik rész maradjon 
továbbra is helyben a tábor körültekintő őrzésére. 
Boemund végül így szólt: , Nagyurak és felette vitéz 
lovagok! Ha úgy akarjátok, tisztességes és jó dolog- 
nak tartjátok, magam indulok erre az útra Flandria 
grófjával együtt." 

(4) Miután a legfényesebb módon ültük meg a kará- 
csonyi ünnepeket, egy hétfői napon, a hét második fé- 
riáján elindultak, és velük több mint húszezer lovag és 
gyalogos, akik épségben és sértetlenül el is érték a sza- 
racénok földjét. (5) Rengeteg arab, török, szaracén 
gyűlt egybe Jeruzsálemből, Damaszkuszból, Aleppó- 
ból és más vidékekről, hogy Antióchiának segítséget 
vigyenek. Ezek, miután értesültek arról, hogy a ke- 
resztények átvonulnak földjükön, legott felkészültek 
a harcra ellenük, és pirkadatkor odajöttek, ahol a mi 
népünk gyülekezett." (6) A barbárok különváltak és 
két csatasort alakítottak ki, az egyiket elöl és a másodi- 
kat hátrább, arra törekedve, hogy teljesen bekeríthes- 
senek minket. A kiváló flandriai gróf, aki a hit tanítá- 
sával vértezte fel magát, és nap mint nap hittel viselte 
a kereszt jelét, Boemunddal együtt szembeszállt ve- 
lük, s egy lélekkel az ellenségre rontottak. Azok rög- 
tön megfutottak és hanyatt-homlok menekültek. Még- 
is igen sokan elestek közülük, lovaik közül sokat el- 
ragadtunk, egyéb zsákmánnyal együtt. Akik túlélték 


6 al-Bara. 


1097. 
dec. 28. 

a csatát, fejveszetten menekültek, és a pusztítás harag- 
ja végzett velük. (7) Mi pedig nagy dicsőségben tér- 
tünk vissza, dicsértük és dicsőítettük a három személy- 
ben az egy Istent, aki él és uralkodik most és mind- 
örökké. Amen. 


Véget ér az V. könyv. Kezdődik a VI. könyv. 


7 Vö. Róm 9,22. 


VI. KÖNYV 


14. fejezet 


(Az Antióchiában körülzárt törökök 
kitörnek a frankokra, és sokakat legyilkolnak. 
Boemund biztatása a megfutamodó frankokhoz) 


(1) Azután a törökök, Isten és a szent kereszténység el- 
lenségei, akik Antióchia városát védelmezték, neszét 
vették, hogy Boemund uram és a flandriai gróf elvo- 
nult az ostromlók közül. Kitörtek a városból és vakme- 
rően megtámadtak bennünket, kipuhatolva, hogy az 
ostromzár mely részeken a leggyengébb. Mivel tudták, 
hogy a legbátrabb vitézek távol vannak, úgy gondol- 
ták, hogy egy keddi napon tudnak velünk leginkább 
szembeszállni és nekünk kárt okozni. (2) A hitvány 
barbárok tehát nagy óvatosan előmerészkedtek, majd 
heves rohamot intéztek ellenünk, lovagjaink és gyalo- 
gosaink közül sok gyanútlant megöltek. Le Puy püspö- 
ke ezen a keserű napon veszítette el udvarnagyát, aki 
zászlóját tartotta és lobogtatta. Ha nincs köztünk és az 
ellenfél között egy folyó, bizony gyakrabban közénk 
csaptak. volna és a legsúlyosabb veszteséget okozhat- 
ták volna nekünk. 

(3) Kivonult ekkor a vitéz Boemund seregével a sza- 
racénok földjéről, és Tankréd hegyi tábora felé ment, 
remélve, hogy talán erre találhat valami mozdíthatót, 
mivel az egész vidéket pusztasággá változtatták: 
volt, aki talált valamit, mások üres kézzel tértek vissza. 

Ekkor a derék Boemund lehordta őket, mondván: 
,Ó, szerencsétlen és szánalmas népség! Ó, minden 
keresztények leghitványabbjai! Miért akartok ilyen 
gyorsan megfutni? Várjatok csak, várjatok, amíg ismét 
egybegyűlünk, és ne tévelyegjetek, mint a pásztor nél- 
küli juhok. Ha azonban az ellenségeink rátok találnak, 
amint bolyongtok, legyilkolnak, hiszen éjjel s nappal 
szemmel tartanak, hogy mikor üthetnének rajtatok, 
amint vezérek nélkül szétoszolva magányosan kóbo- 
roltok; nap mint nap azon fáradoznak, hogy vesztete- 
ket okozhassák vagy fogságba hurcolhassanak titeket." 
Miután befejezte mondandóját, visszatért táborába az 
övéivel, akik inkább üres kézzel, mint megrakodva kö- 
vették. 

(4) Látván az örmények és a szírek, hogy a mieink 
szinte üres kézzel tértek meg, tanácsot tartottak, majd 
nagy alapossággal felkutatták és megvásárolták a csak 
általuk ismert hegyvidéki helyeken a gabonát és élel- 
miszereket, amit aztán a táborunkba vittek. Ott a leg- 
nagyobb éhínség közepette éltünk, így egy szamár 
terhét nyolc hyperperoiért adták, ami százhúsz dénár 
solidust ér. Ez közülünk sokaknak az életébe került, 
mivel nem volt miből megfizetniük az ilyen magas 
árakat." 


1 Annak ellenére, hogy Simeon, a jeruzsálemi orthodox pátriárka 
Ciprus szigetéről küldött segélyszállítmányokat a táborba. Ez a se- 
gítség is jórészt Adhemar ügyességének volt köszönhető. 


15. fejezet 


(Remete Péter és Vilmos, az Ács menekülése) 


(1) Vilmos, az Ács? és Péter remete a dolgok szerencsét- 
len alakulása folytán és a nyomorúság miatt titokban 
távoztak a táborból. Tankréd üldözőbe vette őket, utol- 
érte, és szégyenszemre visszahozta őket a táborba. Fo- 
gadalmat és esküt tettek, hogy önként térnek vissza 
a táborba, és köszönetüket fejezik ki a vezéreknek. 
(2) Ezért Vilmos egész éjjel mint egy rakás szerencsét- 
lenség hevert Boemund uram sátrában. Másnap pirka- 
datkor szégyenkezve állt Boemund színe elé, aki feléje 
fordulva így szólott: , Ó, te szerencsétlen, egész Frank- 
hon szégyene, Gallia gyalázata és csapása! O, minde- 
nek leghitványabbja, kiket a föld valaha is hátán hor- 
dott! Miért menekültél el ilyen gyalázatosan? Talán, 
mert el akartad árulni Krisztus lovagjait és e tábort, 
miként már másokat is elárultál Hispániában?" Vil- 
mos mélyen hallgatott, egy hang sem hagyta el száját." 
(3) A frankok szinte mind egybegyűltek, és alázatosan 
kérték Boemund urat, ne részesítse súlyosabb bünte- 
tésben. Ő erre szigorú tekintettel beleegyezett, mond- 
ván: , A kedvetekért szívesen beleegyezem, ha nekem 
Vilmos teljes szívvel és lélekkel megesküszik, hogy so- 
ha nem fog letérni a Jeruzsálembe vezető útról, jóban- 
rosszban ki fog tartani, s Tankréd is esküvel fogadja, 
hogy sem a maga, sem az övéi részéről nem tűri el, 
hogy Vilmost baj érje." Tankréd ezt hallván, szívesen 


2 Willelmus Carpentarius, Melun ura. Fizikai erejére utal mellék- 
neve. Állítólag már a hispániai harcok idején dezertált egyszer. 
3 Vö. Mt 44. 

ráállt, Boemund pedig rögtön elengedte Vilmost. Ké- 
sőbb azonban Vilmost égbekiáltó csalárdsága megindí- 
totta, nem maradt tovább, hanem alattomban elszö- 
kött. (4) Ezt a szegénységet és nyomorúságot bűneink 
miatt mérte ránk az Isten. Az egész táborban nem 
akadt talán ezer lovag sem, akinek lova kifogástalan ál- 
lapotban maradt volna. 


16. fejezet 


(Tatikiosz csalárdsága 
és az Antióchiát ostromló sereg megpróbáltatásai) 


(D Eközben az ellenséges Tatikiosznaki tudomására 
jutott, hogy a török sereg ránk támadt. Mint mondta, 
megijedt, és úgy gondolta, mind elpusztultunk, ahá- 
nyan csak voltunk, vagy az ellenség fogságába estünk. 
Kitalálta mindazt a hazugságot, amit csak állhatatos 
munkával ki tudott ötölni, mondván: , Nagyurak és 
nagyvitézségű férfiak! Lássátok be, hogy felette nyo- 
masztó szükséghelyzetben vagyunk, és sehonnan sem 
remélhetünk segítséget. Engedjétek meg, hogy vissza- 
térhessek hazámba, Rumba, ahonnan minden késleke- 
dés nélkül hajók sokaságát indítom útnak a tengeren, 
megrakva búzával, borral, árpával, hússal, liszttel, sajt- 
tal és minden egyéb jóval, mire csak szükségtek van. 
Lovakat küldetek megvételre, és a szárazföldön a csá- 
szár védelme alatt piacot rendezhettek. Minderre nek- 


4 Tatikiosz, a Niceánál és Dorylaeumnál is szerepet kapott bizánci 
hadvezér megítélése méltatlan. 


tek hitemre megesküszöm, és ehhez tartom magam. 
A táborban itt marad házam, népem és sátram; így 
még biztosabban higgyetek nekem, hogy a lehető leg- 
gyorsabban visszatérek." Ezzel zárta beszédét. Eltávo- 
zott tehát ellenségünk, mindenét odahagyva a tábor- 
ban - hitszegő, és mindig az is fog maradni. 

(2) Ily módon szakadt ránk a legnagyobb szükség, 
mivel a törökök mindenfelől szorongattak úgy, hogy 
senki sem merészkedett a sátrakon túlra. Egyik oldal- 
ról ők szorongattak, a másikról pedig az éhség fenye- 
getett, támogatásra vagy segélyre semmi kilátásunk 
sem maradt. Az alacsonyabb rendűek és szegényebbek 
Ciprusra, Rumba és a hegyekbe menekültek. A tenger- 
hez sem mertünk kimenni a hitvány törököktől való 
féltünkben, így minden út elzárult előttünk. 


17. fejezet 


(Boemund az Orontész folyó 
és az Antióchiai-tó között legyőzi a törököket, 
és a Vas-hídig üldözi őket) 


(1) Amikor tehát Boemund uram meghallotta, hogy 
a törökök megszámlálhatatlan sokasága" készül elle- 
nünk, megfontoltan e szavakkal fordult a többiekhez: 
.Nagyurak és vitéz lovagok, mitévők legyünk? Ugyan- 
is nem vagyunk annyian, hogy két küzdőtéren vállal- 
juk a harcot. De tudjátok-e, mit tehetnénk? Osszuk két- 
felé csapatainkat: a gyalogosok változatlanul őrizzék 


5 Az aleppói emír, Ridván és a hamai emír vezetésével. 

a tábort, és tőlük telhetően szálljanak szembe a város- 
ban lévőkkel, a lovagok pedig a másik csapatban ve- 
lünk vonuljanak az ellenség ellen, aki nem messze 
tőlünk, Aregh várában tartózkodik, a Vas-hídon túl." 

(2) Mikor beesteledett, vitéz Boemund a többi vitéz 
lovaggal kivonult a táborból, s a folyó és a tó közé 
vonult." Pirkadatkor parancsára felderítők indultak el, 
hogy megtudják a török csapatok számát, valamint 
hogy merre vannak, és mire készülnek. Elvonultak, és 
észrevétlenül megkezdték a felderítést, merre rejtőz- 
nek a török csatasorok. Megpillantottak végül meg- 
számlálhatatlan törököt, amint a folyó felől, két csata- 
sorban megosztva vonulnak; a török főerő azonban 
csak mögöttük haladt. Sebesen visszatértek a felderí- 
tők, mondván: , Riadó, riadó, jönnek! Álljatok készen, 
mert már a közelünkbe értek!" (3) A vitéz Boemund 
így szólott a többiekhez: , Nagyurak és legyőzhetetlen 
lovagok! Ki-ki rendezze sorait a harchoz!" Ők azonban 
ezt válaszolták: , Te bölcs és vitéz vagy, nagy hírű és 
csodálatos, bátor és győzedelmes, háborúk bírája és 
küzdelem döntnöke! Vedd kézbe az ügyet, vállalj min- 
dent magadra! Minden legyen úgy, ahogyan te jó- 
nak látod, nekünk is jó, ami neked, cselekedj belátásod 
szerint!" 

(4) Ekkor Boemund megparancsolta, hogy minden 
egyes vezér maga irányítsa csatasorba felállított egysé- 
gét. Így is tettek, és hat csatasort alakítottak ki. Közü- 
lük öt együtt indult a törökök lerohanására. Boemund 
a saját csatasorával kissé lemaradva követte őket. A 
mieink sikeresen összezárták soraikat, ki-ki közelharc- 
ban mért csapást ellenfelére. A csatazaj az egekig hang- 


6 Az elgondolás helyes volt, így az ellenfél számbeli fölénye csök- 
kenthető volt. 


zott, mindnyájan egy időben küzdöttek, a nyílzápor el- 
sötétítette az eget. Ezután avatkozott be az ütközetbe 
az ellenfél főereje, ami eddig a háttérben húzódott 
meg. Keményen támadtak a mieinkre, akik lépésről lé- 
pésre hátrálni kényszerültek. (5) Ezt látva, a tapasztalt 
Boemund is felsóhajtott. Így rendelkezett lovászmeste- 
rének, Girard fia Róbertnek: , Bátor férfiként menj har- 
colni, oly gyorsan, amint csak tudsz, emlékezzél vitéz 
elődeinkre, bátor szüleinkre, légy serény Isten és a 
Szent Sír megsegítésében, légy tudatában az igazság- 
nak, hogy ez nem földi, hanem égi küzdelem. Légy te- 
hát Krisztus legbátrabb bajnoka! Távozz békében, az 
Úr legyen veled mindenütt!" Boemund tehát egész tes- 
tét a kereszt jelével vértezte fel, s úgy küzdött a török 
csapatok között, mint három vagy négy napja éhező 
oroszlán, amely kitörve ketrecéből, ordítva és barmok 
vérét szomjazva, villámgyorsan juhnyájak közé veti 
magát, erre is, arra is megszagatja a menekülő juhokat. 
Így cselekedett Boemund is a törökök nyájával. Annyi- 
ra hevesen támadta őket, hogy tisztelettől övezett zász- 
lójának nyelvei a törökök feje felett lobogtak. 

(6) Mikor a többi csatasor meglátta, hogy Boemund 
zászlója a többiek előtt győztesen száll előre, abba- 
hagyták a hátrálást, és egy lélekkel a törökökre ron- 
tottak, akik fel sem ocsúdva a meglepetéstől, megfu- 
tottak. A mieink a nyomukba eredtek, és a Vas-hídig 
aprították őket. A törökök sietősen visszatértek a vá- 
rukba, minden ott találhatót magukhoz vettek, majd 
tűzcsóvát dobtak az erősségre, és elmenekültek. Az ör- 
mények és szírek, tudomást szerezve a törökök teljes 
vereségéről, előjöttek, és ellenőrzésük alá vonva a há- 
gókat, sokakat megöltek és fogságba ejtettek közül- 
ük. Isten segítségével ellenségeink azon a napon le- 
győzettek. 

(7) A mieinknek szerencsésen sikerült pótolniuk 1o- 
vaikat és minden mást, amire már igen nagy szüksé- 
gük volt. Száz elesett török fejét a városkapu elé szállí- 
tották, ahol a babilóni emírnek? a vezéreinkhez küldött 
követei táboroztak. (8) Azok, akik ez idő alatt a tábor- 
ban maradtak, egész nap a város három kapuja elé ki- 
törő törökökkel csatároztak. Ez az ütközet a Hamvazó- 
szerda előtti kedden, február 9-én zajlott le, Jézus 
Krisztus Urunk által támogatva, aki az Atyával és a 
Szentlélekkel él és uralkodik az idők végezetéig. Amen. 


Véget ér a VI. könyv. Kezdődik a VII. könyv. 


7 Ti. a kairói emír, a síita fátimidák, akik keresték a frankok szö- 
vetségét. 


VII. KÖNYV 


18. fejezet 


(Az Antióchia előtt megvívott nagy harc 
és a mecset mellett létesített tábor) 


(1) A mieink Isten kegyelméből diadalmasan és az az- 
napi győzelemtől mámorosan tértek vissza. Miután ve- 
reséget mértek az ellenségre, azt elsöprő győzelmük- 
kel, folytonos fejvesztett menekülésre kényszerítették; 
közülük egyesek Hvárezmben, mások a szaracénok 
földjén kerestek menedéket. (2) Látván vezéreink, hogy 
a városban lévő ellenségeink mennyit kellemetlen- 
kednek és zaklatnak bennünket éjjel-nappali készen- 
létükkel és mesterkedéseikkel, s bármikor az ártal- 
munkra lehetnek, gyűlést hívtak egybe, és így szóltak: 
Mielőtt elveszítenénk seregünket, építsünk erősséget 
a mecset (La Mahomerie) melletti hídnál a városkapu 
előtt, hátha így meg tudjuk fékezni ellenfeleinket." 
Ebben mindnyájan egyetértettek, és dicsérték a tervet. 
Elsőként Szent Egyed grófja szólalt meg: , Legyetek se- 
gítségemre a vár megépítésében, akkor azt én megerő- 
sítem és védelmezni fogom." Boemund ezt válaszolta: 
Ha akarjátok, és a többi vezér is helyesli, veletek me- 
gyek Szent Simeon kikötőjéhez!, hogy az ott lévőket 


1 Az Orontész folyó torkolatánál, Suadyje. 

biztonságban elvezessem, és véghezvigyék tervünket." 
A többiek pedig, akik itt maradnak, erősítsék meg állá- 
saikat, hogy minden irányból védeni tudják magukat, 
ha ellenségeink, akik Isten ellenségei, kitörnének a vá- 
rosból. Ilyenkor azon a helyen gyülekezzenek, amit mi 
kijelölünk nekik." Így is történt. 

(3) A gróf és Boemund tehát a Szent Simeon-kikötő- 
höz indult. Mi pedig, akik együtt maradtunk, erődítés 
építésébe fogtunk, miközben a törökök máris készü- 
lődtek, hogy a városból kitörve megküzdjenek velünk. 
Így törtek ránk és kényszerítettek menekülésre, közü- 
lünk sokakat legyilkolva, ami módfelett elszomorított 
minket. 

(4) A következő napon a törökök felismerték, hogy 
vezéreink távol vannak a táborból — mivel előző nap 
a kikötőhöz indultak -, felkészültek arra, hogy mikor 
a kikötőből visszafelé jönnek, megtámadják őket. Ami- 
kor látni vélték a grófot és Boemundot, amint a Szent 
Simeon-kikötőnél dolgozó csapatot kísérik, zúgni, za- 
jongani és félelmetes hangerővel kiáltozni kezdtek, 
minden oldalról közrefogták a mieinket, dárdát vetet- 
tek, nyilaztak, megsebesítve és kegyetlenül gyilkolva 
őket. Olyan kemény támadást intéztek ellenük, hogy a 
mieink a közeli hegységek irányába kerestek menedé- 
ket, vagy arra, amerre az út még szabadnak látszott. 
Akinek sikerült gyorsan elillanni, az megmenekült, 
akinek nem, azt utolérte a halál. Azon a napon lovag- 
jaink és gyalogosaink közül több mint ezren szenved- 
tek mártíromságot, akik — hitünk szerint — örvendezve 
emelkedtek az égbe. Az elnyert mártíromság fehér ru- 
háját felöltve, áldva, dicsőítve és magasztalva három 


2 Ti. március 4-én egy angol legénységű flotta ért Szent Simeon 
kikötőjébe. Zarándokokat hozott Itáliából és hadieszközöket, hadi- 
felszerelést Konstantinápolyból a császár küldeményeként. 


személyben egy Urunkat Istenünket, akiben szerencsé- 
sen győzedelmeskedtek és egybehangzóan mondották: 
,Miért nem véded és bosszulod meg vérünket, amely 
ma nevedért kiontatott?" 

(5) Boemund nem azon az úton tért vissza, mint 
amelyen távozott, hanem kevesebb katonával gyorsab- 
ban jött vissza hozzánk, akik egybegyűlve várakoz- 
tunk. Ekkor feltüzelve a mieink pusztulásának a híré- 
től, segítségül hívtuk Krisztus nevét, és a Szent Sírhoz 
vezető útban bizakodva, együttesen felsorakozva harc- 
ba indultunk ellenük, s egy szívvel-lélekkel rájuk tá- 
madtunk. Ellenségeink és Krisztus ellenségei csak áll- 
tak meglepetten és borzasztóan megrémülve, hiszen 
abban a tudatban voltak, hogy minket is képesek le- 
győzni és megölni, amint azt a gróf és Boemund embe- 
reivel tették, ám a mindenható Isten ezt nem engedte 
meg nekik. Az igaz Isten lovagjai, mindenfelől a ke- 
reszt jelével felvértezve keményen lerohanták őket és 
bátran támdtak, mire ők sebes futásnak eredtek a vá- 
roskapujukhoz vezető keskeny híd közepe felé. (6) 
Akinek nem sikerült átjutnia a hídon, az emberek és lo- 
vak sokasága miatt, itt találta meg örök nyugvóhelyét, 
és visszaadta szerencsétlen lelkét az ördögnek és a sá- 
tán szolgálóinak. Mi pedig föléjük kerekedtünk, beszo- 
rítva vagy betaszítva őket a folyóba. A gyors folyó hab- 
jai csak úgy vöröslöttek a törökök vérétől. És ha esetleg 
valaki közülük megpróbált volna felkapaszkodni a híd 
pilléreire, vagy úszva partot érni, a folyó partján felso- 
rakozó katonáink sebesítették meg. (7) A mieink és a 
törökök zúgásától és kiáltozásától visszhangzott az ég. 
A dárdák és nyilak zápora eltakarta az eget és a napot. 


3 A megfogalmazás ismét megmutatja, hogy a Névtelen a tábor- 
ban maradt, és nem tartott Boemunddal. 

A város keresztény asszonyai a városfalakról nyíló ab- 
lakokhoz jöttek, hogy megtekintsék a törökök szeren- 
csétlen végzetét, és azt titkon megtapsolták, miként az 
szokásuk. Az örmények és a szírek a törökök parancsá- 
ra lőttek ránk nyilakat, akár akarták, akár nem. 

(8) Ebben az ütközetben a török csapatok tizenkét 
emírje lelte testi-lelki vesztét a várost legjobban védő 
vitézek csapatából ezerötszáz bátor és vitéz harcossal 
együtt. Az életben maradottaknak többé nem volt bá- 
torsága a szüntelen kiáltozáshoz és hangoskodáshoz, 
miként korábban tették. Minket és az ellenfelet egye- 
dül az éjszaka győzött le, széjjelválasztva a küzdőket a 
harcban, dárda- és lándzsavetésben, nyilazásban. Így 
kényszerítette térdre Isten és a Szent Sír hatalma ellen- 
feleinket, sem hangjuk, sem tetterejük nem volt már a 
régi. (9) Azon a napon lovaikból és sok egyéb dolgaik- 
ból jelentős mértékben pótolni tudtuk hiányainkat és 
fedezni szükségleteinket. 

(10) A következő napon korán, pirkadatkor más tö- 
rökök vonultak ki a városból, hogy a folyóparton ösz- 
szegyűjtsék valamennyi török oszladozó holttestét, 
a folyómederben megbúvók kivételével. A mecset kö- 
zelében temették el őket, túl a városkapu előtti hídon, 
és egyúttal köpenyegeket, bizánci aranyakat, íjakat, 
nyilakat helyeztek melléjük, sok más egyébbel együtt, 
amiknek nem tudom a nevét. A mieink pedig meghall- 
ván, hogy a törökök eltemették halottaikat, erőt gyűj- 
töttek, és az ördög csarnokához vonultak nagy sietve, 
ott parancsot adtak, hogy az eltemetetteket ássák ki sír- 
jaikból, törjék össze a sírköveket és vigyék a tetemeket 
a temetőn kívülre. Egyetlen gödörbe dobálták be az 
összes holttestet, és levágott fejeiket sátrainkhoz hoz- 
ták, hogy pontosan meg lehessen számolni őket, elte- 
kintve azoktól a fejektől, melyeket négy lóra felpakolva 
a babiloni emír követeihez, a tengerpartra küldtek. Ezt 


végignézve a törökök rettentően bánkódtak, oly szo- 
morúak lettek, hogy majd belepusztultak, mivel fájdal- 
mukban nap mint nap nem csináltak mást, csak sirán- 
koztak és jajveszékeltek. 

(11) A harmadik napon közös erővel és nagy lelke- 
sedéssel fogtunk hozzá a fent említett vár építéséhez 
azokból a kövekből, amelyeket a törökök sírjairól hur- 
coltunk el. Így befejezvén az erősséget, ellenfeleink 
minden irányból való szorongatásába kezdtünk, kik- 
nek büszkesége időközben semmivé foszlott. Mi pedig 
bármilyen irányból biztonságban közelíthettük meg a 
kaput és a hegyeket, dicsérve és dicsőítve a mi Urunkat 
Istenünket, akit tisztelet és dicsőség illet az idők vége- 
zetéig. Amen. 


Véget ér a VII. könyv. Kezdődik a VIII. könyv. 

VIII. KÖNYV 


19. fejezet 


(Tankréd megszáll egy nyugatra fekvő erősséget, 
hogy megakadályozza az ostromlottak kijutását 
és társaiknak a városba való bejutását) 


(1) A törökök által használt utakat már-már minden- 
felé elálltuk és elvágtuk, kivéve a folyópart egy részét, 
ahol egy vár és egy monostor is állt.. Amennyiben ezt a 
várat sikerült volna tökéletesen megerősítenünk, akkor 
bizony már egyetlen pogány sem merészkedett volna 
a városkapun túlra. Végül a mieink gyűlést tartottak, 
és egyhangúlag így határoztak: , Válasszunk magunk 
közül valakit, aki bátran megvédelmezi azt a várat, így 
ellenfeleinket távol tartja a hegyvidéktől és a síkságtól, 
megakadályozza a város irányában a ki- és bejutást." 
A legtöbben azonban elzárkóztak attól, hogy ott tábo- 
rozzanak le, hacsak nem lesznek nagy számban együtt. 
Ezért a többieket megelőzve Tankréd jelentkezett első- 
ként, így szólván: , Ha tudnám, mekkora lesz a jutal- 
mam, pusztán a saját embereimmel készségesen vállal- 
nám a vár megerősítését és vitézül elzárnám az utat, 
amelyen ellenfeleink oly gyakran indulnak kegyetlen- 
kedni." Az egybegyűltek tüstént ígértek neki négyszáz 
márka ezüstöt. 


1A Szent György-monostor, délnyugatra a várostól, a Szent 
György-kapu feletti hegyoldalban. 


(2) Tankréd nem tétlenkedett, s miként vállalta, elin- 
dult legderekabb lovagjaival és csatlósaival, és rögvest 
teljesen elvágta az utat és az ösvényt a törökök elől. 
Tankrédtől való félelmükben a rettegő törökök közül 
senki sem merészkedett a városkapun túlra, sem takar- 
mányért, sem fáért, sem bármi másért, amire szüksé- 
gük lett volna, Tankréd pedig ott maradt övéivel, és ki- 
tartóan sanyargatni kezdte a várost. (3) Ugyanazon a 
napon érkezett meg a hegyek felől épségben az örmé- 
nyek és szírek egy komoly létszámú csapata, élelmet 
szállítva a törököknek a város megsegítésére." Tankréd 
megtámadta őket, elfogta a pogányokat, és zsákmá- 
nyul ejtette mindazt, amit magukkal hoztak: búzát, 
bort, árpát és más effélét. Olyan serényen és szerencsé- 
sen vitézkedett Tankréd, hogy egészen Antióchia eles- 
téig az összes arra vezető utat elállta és elvágta a törö- 
kök elől. 

(4) Képtelen vagyok mindazt elmondani, amit a vá- 
ros megvételéig véghezvittünk, mivel ezen a földön 
senkit sem találok - legyen az akár klerikus, akár lai- 
kus - aki a történteket minden részletében le tudná írni 
vagy el tudná mesélni. Valamit azért mégis elmondok. 


2 Kiderült, hogy a városbeliek is fogytán voltak az élelmiszernek. 

20. fejezet 


(Fírúz, egy antióchiai emír barátságba kerül 
Boemunddal. A frankok elfoglalják Antióchiát) 


(1) Egy bizonyos török származású emír, név szerint 
Fírúz? a legnagyobb barátságba keveredett Bohemund- 
dal. Bohemund gyakran felkerestette, követeket váltot- 
tak, s így tudomására hozta, hogy amennyiben Fírúz 
barátként beengedné őt a városba, megígéri, hogy szí- 
vesen befogadja a keresztények közé, gazdaggá teszi 
és nagy tisztelettel bánik vele. Az pedig egyetértett a 
feltételekkel, mondván: , Azt a három tornyot, amelyet 
én védelmezek szívesen felajánlom Boemundnak, és 
azokba beengedem, amikor csak akarja." (2) Boemund 
tehát tudta, miként juthat be a városba, és ennek ör- 
vendezett, mégis higgadt és szenvtelen tekintettel lé- 
pett a többi vezér elé, szavaival félrevezetve őket, 
mondván: , Férfiak, legvitézebb lovagok, vegyétek fi- 
gyelembe, hogy mindnyájan, előkelőbbek és alacso- 
nyabb származásúak, a legnagyobb szegénységben és 
nyomorúságban vagyunk, és nem sejtjük, hogyan fog 
ránk mosolyogni a szerencse. Ha tehát helyesnek és 
igazságosnak találjátok, válasszunk ki egyet közülünk 
a többiek élére, s ha az bármi módon, akár még ravasz- 
sággal is maga vagy mások segítségével meg tudja sze- 
rezni, vagy pártunkra tudja állítani a várost, adomány- 
ként engedjük át neki." A jelenlevők ezt határozottan 
visszautasították, és a következő szavakkal tagadták 
meg: , Senkinek se adjuk birtokába ezt a várost, hanem 


3 Mások szerint örmény keresztény renegát volt, ami megmagya- 
rázná ingatag viselkedését, esetleges személyes sérelmein túl. 


mindnyájan egyenlően fogjuk azt birtokolni, s miként 
egyenlően fáradoztunk érte, úgy a jutalom is egyenlő 
lesz." Miután Boemund végighallgatta e szavakat, ar- 
cára fagyott a mosoly, és rögtön sarkon fordult. 

(3) Nem sokkal később ellenséges seregről adtak hírt 
követeink, ami törökökből, pauliciánusokból, agulá- 
nokból és azimitekből! verődött össze, valamint sok 
más pogány népből, akiket megnevezni sem tudok. Er- 
re vezéreink, ahányan csak voltak, mind rögtön egybe- 
sereglettek, s tanácsot tartottak, mondván: , Ha Boe- 
mund maga, vagy mások segítségével be tudja venni a 
várost, önként és szívesen átengedjük neki. Azzal a fel- 
tétellel azonban, hogyha a császár a segítségünkre siet, 
és a megállapodást pontosan úgy teljesíti, miként meg- 
ígérte és esküt tett rá, jog szerint neki juttatjuk, ám ha 
nem, kerüljön a város Boemund hatalma alá." 

(4) Boemund ekkor barátja tapintatos kérleléséhez 
fogott, naponta küldve a leghízelgőbb, legmesszebb- 
menő és csábító ajánlatokat, ilyesféleképpen: , Íme, el- 
jött az alkalmas pillanat, amikor véghezvihetjük mind- 
azt a jót, amit csak szeretnénk, nosza segítsen rajtam az 
én barátom, Fírúz." Emez nagyon megörült az üzene- 
teknek, és biztosította Boemundot, hogy mindenben 
úgy fogja támogatni, ahogy az tőle várható. A követ- 
kező napon pedig, miközben leszállt az éj, titkon át- 
küldte fiát túszként Boemundnak, hogy az még bizto- 
sabb legyen a városba való bejutását illetően. De üzent 
is neki, mégpedig a következőket: , Másnapra mozgó- 
sítsa az egész frank hadinépet és tegye közhírré, hogy 
a szaracénok földjére indul prédálni, ám ez csak látszat 
legyen. Utána gyorsan térjen vissza a várostól jobbra 


4 Valószínűleg az örmények. Az agulán a biblikus , agareni" szó 
romlása, és arabot, mohamedánt jelent. 


1098. 
jún. 2. 


67 


68 


fekvő hegység felől. Én pedig — folytatta — feszült fi- 
gyelemmel kísérem a csapatot, és bebocsátom azokba a 
tornyokba, amelyek az én őrizetem és hatalmam alá 
tartoznak." 

(5) Ezután Boemund gyorsan magához hívatta egyik 
csatlósát, gúnynevén a , Gonosz koronát", és megpa- 
rancsolta neki, hogy hírnökként riassza a Írankok te- 
kintélyes számú hadinépét, hogy gondosan készül- 
jenek fel az induláshoz a szaracénok földjére. Így is 
történt. Boemund tervét megosztotta Gottfried herceg- 
gel, a flandriai gróffal, Szent Egyed grófjával és Le Puy 
püspökével, így szólván: , Isten pártfogó kegyelméből 
ezen az éjjelen elárultatik nekünk Antióchia." 

(6) Végül mindent elrendeztek: a lovagok a sík terep- 
re, a gyalogosok a hegyes részekre vonultak. Egészen 
hajnalhasadtáig lovagoltak és meneteltek, mígnem a 
tornyokhoz nem értek, amelyeket Fírúz virrasztva Őr- 
zött. Ekkor Boemund lováról leszállva, mindnyájuk- 
hoz parancsot intézett, így szólván: , Induljatok biza- 
kodó lélekkel és szerencsét hozó egyetértésben, mász- 
szatok fel a létrán Antióchiába, amit tüstént birtokba 
veszünk, ha Isten is úgy akarja." Ezek közben odaértek 
a létrához, amit már felállítottak és erősen odakötöttek 
a város falához. Közülünk majdnem hatvanan másztak 
fel rajta, majd szétoszlottak a Fírúz által őrzött tor- 
nyokban. Fírúz meglátva, hogy közülünk csak ilyen 
kevesen másztak fel, remegni kezdett, attól félve, hogy 
ő maga és a mieink a törökök kezére kerülhetnek, s így 
szólott: , MiKpOUG bpáykovs Éxonevi" azaz , Kevés 
frank van itt!", majd , Hol van a rettenthetetlen Boe- 
mund? Hol van ez a legyőzhetetlen vitéz?" Közben 
egy longobárd csatlós visszamászott és lélekszakadva 
Boemundhoz szaladt, kérdezve tőle: , Miért állsz itt, vi- 
téz férfiú? Miért nem jöttél velünk? Íme, már három 
torony a birtokunkban van!" Erre Boemund is megin- 


dult a többiekkel, és mindnyájan jókedvűen eljutottak 
a létráig. 

(7) Ezt látván, a többiek vidám kiáltozásba kezd- 
tek a toronyból: , Deus le volt!" (, Isten akarja!") Mi is 
ugyanezt kiáltoztuk vissza. Ekkor sebtiben hihetetlen 
elszántsággal kezdtek felmászni, fel is jutottak, és siet- 
ve szétfutottak a többi torony irányába. Akiket ott ta- 
láltak, azokon végrehajtották halálos ítéletüket, még 
Fírúz testvérét is megölték. (8) Közben azonban várat- 
lanul eltörött a létra, amelyen még másztak fel a 
mieink, s nagy félelem és szomorúság telepedett ránk. 
Volt azonban tőlünk balra egy zárt kapu. Többen nem 
vették észre, hiszen éjszaka volt, mégis tapogatva és 
keresgélve rátaláltunk, mindnyájan odaszaladtunk, be- 
törtük és behatoltunk a városba." 

Ekkorra a város rémségesen visszhangzott a meg- 
számlálhatatlan kiáltozástól. Boemund még erre sem 
vesztegette az idejét, hanem tüstént megparancsolta, 
hogy dicsőséges zászlaját tűzzék ki a fellegvárral szem- 
beni hegyre. A városban pedig erre mindenki reszketni 
kezdett. (9) Pirkadatkor még a táborban is figyelmesek 
lettek a városból hallatszó hangzavarra, gyorsan kivo- 
nultak, és meglátták Boemund zászlaját fenn a hegyen. 
Mindnyájan gyors futásnak indultak, és a kapukon át 
behatoltak a városba, gyilkolták a törököket és szaracé- 
nokat, akik csak a kezük közé kerültek, kivéve azokat, 
akik a fellegvárba húzódtak vissza. A törökök közül 
többen kijutottak a kapukon, és ép bőrrel menekültek 
el. (10) Ezeknek a vezére, Jági Sziján" annyira fél a fran- 


5 A megfogalmazás szerint a Névtelen is itt tört be a városba. 

6 Caccianus dominus, a Tutus által kinevezett antióchiai kor- 
mányzó. 1095 után ingadozott a meghalt Tutus fiai között, így egyik 
sem kedvelte túlságosan. 

kok hadinépétől, hogy többekkel együtt a fejvesztett 
menekülést választotta. Menekülés közben Tankréd 
földjéig jutott, nem messze a várostól. Lovaik azonban 
fáradtak voltak, azért bevették magukat egy faluba, és 
elrejtőzködtek egy házban. A hegyi falu lakói, szírek és 
örmények, felismerték a vezért, elfogták, lefejezték, fe- 
jével pedig Boemund színe elé járultak, hogy ily mó- 
don érdemeljék ki szabadságuk biztosítását. Ovét és 
kardhüvelyét hatvan bizánci arany értékűre becsülték. 

(11) Mindez június elejének harmadik napján, csü- 
törtökön történt. A város utcáit mindenütt halottak te- 
temei borították úgy, hogy a bűz elviselhetetlenné vált, 
s a városban még egy ösvénnyi utat sem lehetett találni 
anélkül, hogy ne az elesettek holttestjein gázoltunk 
volna keresztül. 


Véget ér a VIII. könyv. Kezdődik a IX. könyv. 


IX. KÖNYV 


21. fejezet 


(A frankok körtlzárják Kerbogát, akinek 
Samsz ad Daula átadja Antióchia fellegvárát. 
Kerboga megírja urának, a perzsa szultánnak, 

hogy mindaddig Antióchiában marad, 
míg a fellegvár el nem esik) 


(1) Kerbogához!, a perzsa szultán seregének főparancs- 
nokához, amikor az még Hvárezmben időzött, Jági 
Sziján, az antióchiai emír azonnal követséget menesz- 
tett, kérvén, hogy alkalmas időben siessen a segítsé- 
gére, mivel a frankok felettébb bátor hadinépe körül- 
zárta és szoros ostromgyűrűbe fogta Antióchiát. Ha 
azonban - tette hozzá — Kerboga a segítségére sietne, ő 
átadná neki Antióchia városát, vagy a legnagyobb gaz- 
dagságban részesítené. Miután Kerboga hosszú idő 
alatt a törökök hatalmas seregét gyűjtötte maga köré, 
és megszerezte a pogányok apostoli pápája, a kalifa? 


1 Curbara, Kerboga, Moszul emírje, a bagdadi és perzsa szultánok 
seregeivel és észak-mezopotámiai hercegek segédcsapataival vonult 
Antióchia megsegítésére. A keresztesek antióchiai sikere legalább 
annyira Kerboga taktikai hibájának köszönhető, mint Boemund si- 
keres hadvezetésének, Kerboga ugyanis három hetet pazarolt el 
Edessza ostromára, messze túlbecsülve Balduin erejét. Végül is félbe- 
hagyta az ostromot, és úgy vonult Antióchia ellen. Megjegyzendő, a 
bizánci császár sem tudott volna segítséget nyújtani, mivel Kis-Ázsiá- 
ban hadakozott. 

2 A bagdadi Abbászida kalifa. 

engedélyét, rövidesen elindult az Antióchia felé vezető 
hosszú úton a keresztények gyilkolására. A jeruzsále- 
mi emír" saját seregével érkezett a segítségére, a da- 
maszkuszi király! pedig seregnyi emberével csatlako- 
zott hozzá. De Kerboga maga is a pogányok meg- 
számlálhatatlan tömegét gyűjtötte egybe, törököket, 
arabokat, szaracénokat, pauliciánusokat, azamitákat, 
kurdokat, perzsákat, agulánokat és számos egyéb né- 
pet. Az agulánok háromezren voltak, és sem lándzsá- 
tól, sem nyíltól, se bármilyen más fegyvertől nem ret- 
tentek vissza, mivel testüket és lovaikat tetőtől talpig 
vaspáncél borította, maguk ugyanakkor a harcba kard- 
jukon kívül semmi mást nem szerettek vinni. Ezek 
mindnyájan az ostromlott Antióchiához közeledtek, 
hogy szétverjék a frankok gyülekezetét. 

(2) És amint megközelítették a várost, elébük ment 
Samsz ad Daula, az antióchiai emír, Jági Sziján fia. 
Egyenest Kerbogához szaladt, és könnyek között kér- 
lelte e szavakkal: , Legyőzhetetlen vezér, könyörögve 
kérlek, légy segítségemre, mivel a frankok minden 
irányból körülzártak minket Antióchia fellegvárában, a 
várost már a hatalmuk alatt tartják, és arra törekednek, 
hogy kiűzzenek minket a rumi, vagyis szíriai terület- 
ről, sőt még Hvárezmból is. Mindent véghezvittek, 
amit csak akartak, atyámat megölték, és nincs más kí- 
vánságuk, minthogy velem, veled és egész népünkkel 
végezzenek. Ezért már régóta a segítségedre várok, 
hogy kimentsél ebből a veszélyből." (3) Mire Kerboga 
így válaszolt: , Ha őszintén azt akarod, hogy hasznod- 


3 Szukmán ibn Ortok. 

4 Dukák, Tutus fia. 

5 A Kerbogára vonatkozó részek azért jelentősek, mivel megmu- 
tatják, milyen elképzelések éltek a keresztes táborban az ellenfélről. 


ra legyek és hitem szerint kimentselek ebből a veszély- 
ből, add kezemre a fellegvárat, és akkor meglátod, mi- 
ként leszek javadra: embereimmel fogom azt őriztet- 
ni." Samsz ad Daula így válaszolt: , Ha meg tudsz ölni 
minden frankot, és fejeiket elküldöd nekem, akkor ne- 
ked adom a fellegvárat, vazallusi esküt teszek neked, 
és a te szolgálatodban őrzöm azt tovább." Erre Ker- 
boga ezt mondta: , Nem lesz ez így jó, most rögtön add 
kezemre a várat." Végül Samsz ad Daula akarva, nem 
akarva átadta neki a várat. 

(4) A harmadik napon azután, hogy bevonultunk a 
városba, előörseik már a város előtt száguldoztak, se- 
regük pedig a Vas-hídnál vert tábort. Megostromoltak 
egy tornyot és mindenkit megöltek, akit ott találtak, 
nem volt túlélő, kivéve az őrség vezetőjét, akire azon- 
ban csak a nagy ütközet után találtunk rá, vasbilincsbe 
verve. 

(5) A következő napon megindult a pogányok sere- 
ge, megközelítette a várost, letáborozott a két folyó kö- 
zött és két teljes napon át ott maradt. Miután Kerboga 
megszerezte magának a fellegvárat, magához rendelte 
egyik emírjét, akit igazságos, barátságos és békés em- 
bernek ismert, és így szólt hozzá: , Azt akarom, hogy 
juss be a várba, és őrizd meg hűségemen, mivel régóta 
tudom, hogy a leghívebb embereim közé tartozol. 
Ezért kérlek, hogy a legnagyobb gonddal őrizd a várat, 
hiszen ha cselekedni kell, a legvitézebb vagy, nálad 
igazabbat és bátrabbat nem is tudnék találni." Az emír 
a következőket válaszolta: , Erre a feladatra soha nem 
mernék vállalkozni. De még mielőtt minden eszközö- 


6 Az Orontész és a Öuara-su köze. 
7 A fellegvárat Kerbuga nevében Ahmad ibn Marván vette át. 

det latba vetnéd, hogy meggyőzz, beleegyezem, azzal 
a feltétellel azonban, hogy ha a frankok a végső küzde- 
lemben megfutamítanak és legyőznek titeket, akkor 
azonmód átadom az ellenségnek a várat." Kerboga vá- 
lasza így hangzott: , Annyira becsületesnek és vitéznek 
ismerlek, hogy beleegyezem, tégy úgy mindent, ahogy 
jónak látod." 

(6) Kerboga ezután visszatért a seregéhez, és a törö- 
kök -— mintegy gúnyt űzve a frankok seregéből - nem 
sokkal később egy igen hitvány, rozsda marta kardot 
hoztak a színe elé, egy lepusztult fa íjat és egy teljesen 
hasznavehetetlen lándzsát, melyeket a minap szegény 
zarándokoktól zsákmányoltak. Majd így szóltak: , Íme 
azok a fegyverek, miket e frankok magukkal hoztak, 
hogy ellenünk harcoljanak!" Ekkor Kerboga nevetni 
kezdett, és széles mozdulattal a társaságában lévők fe- 
lé fordult: , Ezek azok a vitézekhez illő fényes fegyve- 
rek, amelyeket a keresztények magukkal hoztak elle- 
nünk Ázsiába! Ezekben bíznak és ezekről gondolják, 
hogy kiűzhetnek bennünket Hvárezm határain túlra, 
és hírmondónkat is elpusztíthatják az Amazonok fo- 
lyóján túl! Ezek-e azok a frankok, akik minden ősünket 
kiűzték Rumból és Antióchia királyi városából, egész 
Szíria messze földön ismert fővárosából?" (7) Majd 
magához hívatta írnokát, és beszélni kezdett: , Gyorsan 
írjál meg néhány levelet, hogy olvashassák őket Hvá- 
rezmben. 5 A kalifának, a mi apostoli pápánknak, kirá- 
lyunknak, szultán urunknak, a legbátrabb vitéznek és 
Hvárezm minden bátor lovagjának üdv és mély hódo- 
lat. Vigadjatok és édes egyetértésben örüljetek; gyom- 
rotokat töltsétek meg, vigyétek hírül egész vidékete- 


8 Utalás II. Niképhorosz Phókasz és I. Tzimiszkész János bizánci 
császárok 10. századi hadjárataira. 


ken, és biztassatok mindenkit, hogy adja át magát a 
mulatozásnak és kéjelgésnek, örvendezzenek, hogy 
sok fiút nemzhetnek, akik majd bátran fognak küzdeni 
a keresztények ellen. És egyúttal fogadják el kegyesen 
ezt a három fegyvert, amelyet a minap zsákmányol- 
tunk a frankok seregétől. Jól jegyezzétek meg, hogy a 
frank nép milyen fegyverekkel vonult ellenünk, mi- 
lyen nagyszerűek és tökéletesek: arra valók, hogy ver- 
senyre kelhessenek a mi fegyvereinkkel, amelyek 
anyaga a háromszor vagy négyszer is finomított leg- 
nemesebb ezüst vagy arany. (8) Mindnyájan tudják 
meg azt is, hogy Antióchiában körülzárva tartom az 
összes frankot, a fellegvár teljhatalmú ura én vagyok, 
ők pedig alattam vannak a városban. Mindnyájan a ke- 
zemben vannak már, vagy halálos ítéletüket szenvedik 
el, vagy szörnyű szolgaságra Hvárezmbe vezettetem 
őket, amiért fegyvereikkel minket azzal fenyegetnek, 
hogy kiűznek és kikergetnek földjeinkről, kivetnek Fel- 
ső-Indián túlra, miként elődeinkkel tették Rumból 
vagy Szíriából. (9) Ezenfelül megesküszöm nektek Mo- 
hamedre és az összes istenek neveire, hogy nem térek 
vissza hozzátok mindaddig, amíg Antióchia királyi vá- 
rosát, egész Szíriát, Rumot, Bulgáriát, egész Apuliáig 
meg nem hódítom erős jobbommal az istenek, a ti és 
minden törökök nemzetségéből származónak tisztele- 
tére.x" Itt szabott határt szavainak. 

22. fejezet 


(Kerboga anyja megkísérli fiát visszatartani 
a frankok megtámadásától. Kerboga azonban 
nem fogadja meg az anyai tanácsot) 


(1) Kerboga anyja, aki Aleppóban élt, hamarosan eljött 
fiához, és sírva így szólította meg: , Fiam, igazak-e 
azok a hírek, amiket hallok?" Mire Kerboga megkér- 
dezte: , Milyen hírek?" Anyja így válaszolt: , Hallot- 
tam, hogy csatába akarsz bocsátkozni a frankok népé- 
vel." Kerboga elismerte: , Amit tudsz, valóban igaz." 
Mire az anyja: , Fiam, az összes istenek nevére s ten- 
magad kiválóságára kérlek, ne bocsátkozzál ütközetbe 
a frankokkal, hiszen úgyis legyőzhetetlen vagy; gyáva- 
ságodról vagy akár sereged hitványságról soha sem 
hallottam, és soha senki nem szerzett tudomást arról, 
hogy a harcmezőről győztes elől menekültél volna. 
(2) Vitézséged mindenfelé köztudomású, neved halla- 
tára minden vitéz lovag összerezzen. Épp elég jól tud- 
juk, hogy harcias vagy és bátor, az ütközetben ravasz, 
veled szemben egyetlen keresztény vagy pogány nép 
sem dicsekedhet harci erénnyel, sőt már pusztán neved 
hallatára tüstént megfutamodnak, a tomboló oroszlán 
elől menekülő juhok módjára. Ezért könyörgök hoz- 
zád, kedves fiam, hogy hallgasd meg tanácsaimat, és 
lelkedből mindörökre száműzd a gondolatot, terveid 
között hírmondója se maradjon annak, hogy háborút 
akarsz kezdeményezni a keresztények népével." 

(3) Ekkor Kerboga, végighallgatva az anyai intelme- 
ket, nyers szavakkal válaszolt: , Mi ez, anyám, miféle 
badarságokat hordasz itt össze? Azt hiszem, elment az 
eszed, vagy démonok szálltak meg. Hiszen több emír 


áll a szolgálatomra, mint ahány magas és alacsony ran- 
gú keresztény együttesen létezik." , 

(4) Anyja ezt sem hagyta szó nélkül: , Ö, legdrágább 
gyermekem, a keresztények nem is képesek veletek há- 
borúzni, tudom, hogy csatában elégtelen az erejük, az 
Istenük azonban nap mint nap megküzd értük, éjjel- 
nappal oltalmával védelmezi őket és úgy virraszt felet- 
tük, miként pásztor a nyája felett, és nem engedi, hogy 
bármely nép kárt tegyen bennük vagy bántalmazza 
őket. És bárki is akar szembeszállni velük, ugyanazon 
Istenük lesújt arra, miként Dávid próféta által szólott: 
,Szórd szét a népeket, akik a háborúban gyönyörköd- 
nek"? és ismét: ,Ontsd ki haragodat a pogányokra, 
akik nem ismernek téged, és az országokra, amelyek 
nem hívják segítségül a te nevedet." Még mielőtt a 
keresztények csatába kezdenének, mindenható, győ- 
zedelmes Istenük és szentjeik már le is győzték va- 
lamennyi ellenségüket. Mennyivel inkább így fog ve- 
letek is bánni, akik az ellenségei vagytok, és felkészül- 
tetek, hogy minden erőtökkel szembeszálltok velük? 
(5) Tudd meg azonban erről az igazságot, kedvesem: 
Mivel ezeket a keresztényeket Krisztus fiainak hív- 
ják, a próféták szavai szerint az , örökbefogadás és az 
ígéret fiai"", az Apostol szerint , Krisztus örökösei", 
akiket Krisztus már meg is ajándékozott az ígért örök- 
séggel, imígyen szólván prófétái által: , Napkelettől 
napnyugatig lesznek a határaitok, és nem állhat meg 
senki előttetek." Ki mondhatna ellen ezeknek a sza- 


9 Zsolt 67.31. 
10 Zsolt 786. 
11 Vö. Róm 9.4. 8; Gal 3,17. 
12 Vö. Róm 8,17. 
13 Vö. MTörv 11,24-25; Józs 1,4—5. 

vaknak avagy ki szállhatna szembe velük? (6) Bizo- 
nyos, hogy amennyiben hadat indítasz ellenük, nagy 
veszteség és szégyen vár reád, elveszíted sok hű kato- 
nádat, minden meglévő zsákmányodat, és szörnyű fé- 
lelemtől űzve buksz el. Te magad azonban nem fogsz 
meghalni ebben a háborúban, hanem csak annak évé- 
ben," mivel ez az Isten haragra lobbanva az őt megsér- 
tőt nem ítéli meg azonnal, hanem akkor mér rá nyilvá- 
nos büntetést, amikor csak akarja. Ezért félek tőle, 
hogy szigorú ítélettel fog lesújtani reád. Nem halsz 
meg tüstént, mondom, de el fogod veszíteni mindazt, 
amit e világon birtokolsz." 

(7) Kerboga végül is a szíve mélyéig elszomorodott 
az elhangzott anyai intelmeken, majd így válaszolt: 
, Drága anyánk, kérlek, áruld el, ki mondta néked eze- 
ket a dolgokat a keresztény népről, mármint hogy Is- 
ten csak őket szereti, honnan van neki akkora hatalma 
a harc végső kimenetele felett, s hogy azok a kereszté- 
nyek le fognak győzni minket az antióchiai ütközet- 
ben, zsákmányunkat megszerzik, minket pedig nagy 
győzelmükben üldözni fognak, s hogy abban az évben 
hirtelen halállal halok el?" 

(8) Akkor bánatában így válaszolt neki anyja: , Ked- 
ves fiam, már több mint száz éve is van annak, hogy 
felfedezték a mi írásunkban és a hitetlenek könyvei- 
ben", hogy a keresztény nép fölibénk fog kerekedni, 
mindenfelé legyőz minket, uralkodni fog a pogányo- 
kon és a mi népünket is. hatalma alá veti. Azt azonban 
nem tudom, hogy ezek a közvetlen jelenre vagy csak 
az eljövendő eseményekre vonatkoznak. En, szeren- 


14 Kerboga 1101. okt. 26.—1102. okt. 14. között halt meg. A Névte- 


len információjának alapja bizonytalan. 
15 Hitetlen, azaz nem mohamedán. 


csétlen, mindazonáltal követtelek téged Aleppóból, a 
legpompásabb városból, ahol vizsgálódva és gondosan 
fürkészve figyeltem meg az ég csillagait és körültekin- 
tően tanulmányoztam a bolygók állását, az állatöv ti- 
zenkét jelét és számtalan egyéb jósjelet. Mindegyikben 
azt találtam, hogy a keresztény hadinép mindenütt le 
fog győzni bennünket, ezért nagyon féltelek, rendkívül 
szomorú vagyok, hogy tőled megfosztva kell tovább 
élnem." 

(9) Mire Kerboga: , Drága anyám, magyarázd el ne- 
kem mindazt, amit puszta ésszel nem tudok megér- 
teni!" Anyja erre így válaszolt: , Kedvesem, szívesen 
megteszem, amire kérsz, ha tudnám, mi az, ami hihe- 
tetlen számodra." Kerboga erre így szólt: , Boemund 
és Tankréd nem istenei-é a frankoknak, nem fogják-é 
megmenteni őket az ellenségeiktől, nem fogyaszta- 
nak-e el egy ültő helyükben kétezer tehenet és négy- 
ezer disznót?" Mire így válaszolt az anya: , Drága fiam, 
Boemund és Tankréd halandók mint bárki más, Isten 
azonban rendkívüli módon mindenki másnál jobban 
kedveli őket és mindenkinél nagyobb erőt ád nékik 
a küzdelemben. Ugyanis Istenüket mindenhatónak 
nevezik, aki az eget és földet teremtette, megalkotta a 
tengereket és mindazt, ami azokban van, aki a menny- 
be helyeztette trónusát mindörökre, s akinek hatalmát 
mindenütt félni kell.""" (10) A fiú erre: , Ha így van is, 
nem állok el a harctól velük szemben." Anyja hallván, 
hogy tanácsaival semmiképpen sem tudja lehűteni fiát, 
szomorúságában visszaköltözött Aleppóba, minden el- 
szállítható ingóságát magával víve. 


16 Vö. Ter 17,1; Kiv 20,11; 1Kir 8.39—40; Zsolt 457; 103,19. 

23. fejezet 


(A bekerített frankok 
sikertelenül harcolnak Kerbogával, 
közültik sokan titkon elmenektilnek Antióchiából) 


(1) Harmadnapra felfegyverezte magát Kerboga a törö- 
kök nagyobb részével együtt, és abból az irányból ér- 
keztek a városba, ahol a fellegvár állott. Mi pedig arra 
gondolva, hogy szembeszállhatunk velük, felkészül- 
tünk a harcra. Ám olyan nagy csapattal támadtak ránk, 
hogy nem tudtunk ellenállni, s így szorult helyzetünk- 
ben visszatértünk a városba. Ennek azonban olyan hi- 
hetetlenül keskeny és szűk kapuja volt, hogy sokan a 
tolongásban vesztették életüket. Miközben egyesek 
még a városon kívül harcoltak tovább, mások már be- 
lül voltak, a csata a hétnek azon a csütörtökén estig 
folytatódott. 

(2) Ezalatt Grandmesnilból való Vilmos, testvére Al- 
berik, Trousseauból való Wido és Szegény Lampert" 
mindnyájan megrémültek az előző napi estig elhúzódó 
harctól, s éjjel titokban elvonultak. A falon át menekül- 
tek, gyalogosan a tenger felé, de úgy, hogy kezeiken és 
lábaikon a puszta csonton kívül szinte semmi sem ma- 
radt." Sokan mások is elmenekültek velük, kikről nem 
tudok többet. (3) Eljutván a Szent Simeon kikötőjében 
időző hajókig, így szóltak a tengerészekhez: , Szeren- 


17 Willelmus de Grentamasnil, normandiai lovag, ráadásul Boe- 
mund rokona, s így menekülése feltűnést kelthetett a seregben. Wido 
Trursellus, a Párizshoz közeli Montlhéry; Lambertus Pauper pedig a 
Liége melletti Clermont ura. 

18 Ti. isten büntetése utolérte a menekülőket. 


csétlenek, mit álltok itt? A mieink mindnyájan meghal- 
tak, s mi is csak alig kerültük el a halált, mivel a tö- 
rökök serege mindenünnen körbezárta a többieket a 
városban." Ezeket hallván a tengerészek szinte meg- 
dermedtek a rémülettől, majd félelemtől sarkallva ha- 
jóikhoz iramodtak, és nekivágtak a tengernek." Ezután 
csaptak le a kikötőre a törökök, akit ott találtak, megöl- 
ték, a folyó torkolatában visszamaradó hajókat pedig 
felgyújtották és terhüket megkaparintották. (4) Mi pe- 
dig, akik a városban maradtunk, végül is nem bírtuk 
elviselni a pogány fegyverek szorongatását, sáncot 
emeltünk magunk és az ellenfél közé, amelyen éjjel- 
nappal őrködtünk. Eközben olyan éhínség sújtott ben- 
nünket, hogy kénytelenek voltunk lovainkat és szama- 
rainkat felfalni. 


24. fejezet 


(Egy pap látomását elmesélve 
megerősíti a frank vezérek lelkét) 


(1) Egyik nap pedig a fellegvár előtt szomorkodó és 
bánkódó vezéreinkhez lépett egy pap", és a követke- 
zőket mondotta: , Nagyurak, ha ti is úgy kívánjátok, 
hallgassátok meg, mit is láttam jelenésemben. Amidőn 
egy napon Szűz Mária, a mi Urunk Jézus Krisztus any- 
jának templomában a földre vetettem magam, meg- 
jelent nekem a világ Megváltója anyjával és Boldog 
Péterrel, az apostolok fejedelmével. Megállt előttem, és 
így szólott hozzám: , Megismersz engem?" Kinek így 


19 Tarszosz felé hajóztak el. 
20 István pap. 

válaszoltam: , Nem." Ezt mondván, lám megjelent a fe- 
je mögött teljes nagyságában a kereszt." Ismét megkér- 
dezett engem az Ur, így szólván: , Megismersz-e en- 
gem?" Mire én: , Máskor nem ismernélek fel, most is 
csak azért, mert a fejed mögött egy keresztet látok, mi- 
ként a mi Megváltónknak." Erre azt felelte: , Én va- 
gyok." Rögvest a lábaihoz vetettem magam, és alázato- 
san kérleltem, hogy siessen a segítségünkre ebben a 
reánk nehezedő nyomorúságban. (2) Így válaszolt az 
Úr: , Hathatósan segítettelek benneteket és ezután is 
segítségetekre leszek. Én engedtem meg, hogy be- 
vegyétek Nicea városát, hogy minden csatában dia- 
dalmaskodjatok, én vezettelek el benneteket ide, és 
együttérzek nyomorúságtokkal, amit Antióchia ostro- 
ma idején szenvedtetek el. Lám, a megfelelő pillanat- 
ban segítségemmel épen és sértetlenül jutottatok be a 
városba, de lám, mily hevesen elégítettétek ki közönsé- 
ges vágyaitokat a keresztény és feslett pogány nőkön, 
amiért is mérhetetlen bűz szállt fel az égbe." 

(3) Akkor a kegyes Szűz és Boldog Péter az Úr lá- 
baihoz vetették magukat, kérlelték és könyörögtek hoz- 
zá, hogy ebben a nagy megpróbáltatásban segítse meg 
népét. Boldog Péter így szólott: , Uram, a pogányok 
népe annyi időn át tartotta megszállva az én háza- 
mat,? benne sok és elmondhatatlan gonoszságot mű- 
velt. Ha azonban kiűzetnek onnan ellenfeleink, Uram, 
örvendezni fognak az angyalok az égben." Így szólt 
hozzám az Ur: , Menj, és mondd el népemnek, hogy 
forduljon felém, és én is feléjük fordulok, és öt napon 


21 Utalás az egykorú Krisztus-ábrázolásokra. 
22 Antióchia katedrálisának védőszentje Szent Péter volt. 


belül nagy segítséget juttatok nekik. Naponta énekeljék 
el végig a YCongregati suntx responzóriumot verzusá- 
val együtt." 

(4) , Nagyurak, ha nem hiszitek el, hogy amit elmon- 
dottam, igaz, engedjetek felmászni ebbe a toronyba, s 
onnan levetem magam. Ha sértetlen maradok, higgyé- 
tek el, hogy igaz, ha azonban sebet kapok, vegyétek fe- 
jemet vagy vessetek tűzbe" — mondta. 

Akkor Le Puy püspöke megparancsolta, hogy hoz- 
zák oda az evangéliumokat és egy keresztet, hogy a 
pap megesküdjön rájuk az elmondottak igazáról." 
(5) Vezéreink abban az órában tanácsot tartottak, hogy 
szent esküt tegyenek: amíg csak életben maradnak, 
egyikőjük sem fog elmenekülni, sem a haláltól való fé- 
lelmükben, sem az élet reménységéért. Mint mondják, 
először esküdött Szent Egyed grófja, Normann Róbert, 
Gottfried herceg és a flandriai gróf. Tankréd pedig úgy 
esküdött, hogy amíg csak negyven lovag követi őt, 
nemhogy ebből a háborúból, de a jeruzsálemi zarán- 
dokúttól sem fog visszalépni. Igencsak örvendeztek az 
egybegyűlt keresztények, amikor tudomásukra jutott 
ez az eskü. 


23 , Összegyűltek..." Zsolt 47,5, egyúttal a háború idején mondott 
fogadalmi mise Introitus-része. 
24 Adhemar mindvégig a kételkedők közé tartozott. 

25. fejezet 


(Szent András apostol Péter zarándoknak 
jelenésében megjelöli a helyet, 
ahová a Megváltó lándzsáját rejtették) 


(1) Volt pedig seregünkben egy zarándok, név szerint 
Péter", akinek még a városba való bevonulásunk előtt 
megjelent Szent András apostol, így szólván: , Mit 
akarsz, jó ember?" Mire az így válaszolt: , Te ki vagy?" 
Kinek az apostol: , Én András apostol vagyok. Tudd 
meg fiam, miközben a városba belépsz és Boldog Péter 
templomához mész, ott rá fogsz találni a mi Megvál- 
tónk, Jézus Krisztus lándzsájára, amellyel a keresztfán 
megfeszítve megsebesítették." Mindezt elmondva az 
apostol hirtelen távozott. 

Péter azonban, mivel félt felfedni az apostol taná- 
csát, nem akarta ezt zarándokaink tudomására hozni. 
Úgy gondolta, hogy csak képzelődött, és így szólt a 
szenthez: , Uram, ki fog ennek hitelt adni?" Abban az 
órában pedig megragadta őt Szent András, és elvezette 
ama helyre, ahol a lándzsát rejtette a föld. 

(2) Később pedig, amikor abba a helyzetbe kerül- 
tünk, amit már fentebb leírtam, ismét eljött Szent And- 
rás, így szólván Péterhez: , Miért nem veszed ki a lán- 


25 Petrus Bartholomaeus, provence-i szegény zarándok, Ray- 
mond d"Agiles történetíró szerint ötször jelent meg neki Szent And- 
rás. 1099-ben a lándzsa hiteles voltát igazolni hivatott istenítélet kö- 
vetkeztében halt meg. A szerző tárgyilagosságát bizonyítja, hogy a 
lándzsa feltalálásából Rajmund, Szent Egyed grófja húzott hasznot, 
nem pedig Boemund. 


dzsát a földből, amint neked meghagytam? Tudd meg 
az igazat, aki ezt a lándzsát magával viszi a harcba, azt 
az ellenfél sose fogja legyőzni." Péter pedig rögvest fel- 
fedte az apostol titkát a mieinknek. A nép azonban 
hitetlenkedett és közönyös maradt, mondván: , Ho- 
gyan is hihetnénk ebben?" Ugyanis mindnyájan retteg- 
tek és közeli halálukra gondoltak. (3) Péter erre oda- 
lépett hozzájuk", és megesküdött rá, hogy mindez a 
legteljesebb igazság, hiszen kétszer jelent meg neki lá- 
tomásában Szent András, így szólván: , Kelj fel, menj 
és mondd meg Isten népének, hogy ne féljen, hanem 
teljes szívvel, állhatatosan higgyen az egy igaz Isten- 
ben; és mindenütt győzedelmesek lesznek. Öt napon 
belül az Úr olyan bizonyságot fog nekik nyújtani, ami 
által boldogok lesznek, szívük megvidámodik, és ha 
küzdelemre vállalkoznak, alighogy egyként kivonul- 
nak a harcba, minden ellenségük legyőzetik, és senki 
sem állhat meg ellenükben." 

(4) Meghallván tehát, hogy ellenségükön elsöprő 
győzelmet fognak aratni, rögtön visszatért beléjük az 
élet, és egymást bátorították, mondván: , Ébredjetek 
fel, és mindenütt legyetek bátrak és vitézek, mivel 
az Isten rövidesen a segítségünkre siet, és nagy mene- 
déke lesz népének, akire rátekintett sanyarú állapo- 
tában." 


26 Azaz az egybegyűlt vezérekhez lépett. 

26. fejezet 


(Őrjöngő Hugó bátran megvédelmez egy tornyot 
a törökök ellen. A város déli részét 
tűzvész pusztítja. Az égből lángok csapnak ki. 
Nagy éhínség a városban) 


(1) Végül is a fellegvárban maradt törökök mindenfelől 
olyan hevesen szorongattak bennünket, hogy az egyik 
nap három lovagunkat fellegváruk előtt be tudták szo- 
rítani egy toronyba. Kivonultak tehát a pogányok, és 
olyan keményen rontottak rájuk, hogy ostromuknak 
nem tudtak tovább ellenállni. A lovagok közül ketten 
sebesülten elvonultak, a harmadik pedig egész napon 
át hősiesen tartotta magát a törökök támadásával 
szemben. Olyan vitézül, hogy azon a napon két törököt 
terített le a városfal felé vezető bejáratnál, miközben 
lándzsái kettétörtek. Ugyanis kezében aznap három 
lándzsa tört össze. Ám maguk-a törökök is elnyerték 
halálos ítéletüket. A lovag neve pedig Őrjöngő Hugó 
volt, Monte Scagliosói Gottfried csapatából". 

(2) Mikor a derék Boemund látta, hogy embereit 
semmiképpen sem tudja a fellegvárba vezetni — ugyan- 
is részint az éhínségtől, részint a törököktől való félel- 
mükben házaikba zárkóztak -, nagy haragra lobbant, 
és tüstént parancsot adott, hogy vessenek csóvát a vá- 
rosnak arra a részére, ahol Jági Sziján palotája állott." 
A városban tartózkodók ezt látván elhagyták házaikat 


27 Egy normann vitéz. 
28 Egyúttal az épületek elpusztításával az ellenféllel szemben jól 
védhető nyílt terephez jutott. 


és mindenüket, amit csak birtokoltak. Egyesek a felleg- 
vár felé, mások a Szent Egyed grófja által tartott kapu 
felé", ismét mások pedig a Gottfried herceg védelmez- 
te kapu" felé tartottak — ki-ki a saját népéhez. Akkor 
olyan nagy szélvihar kerekedett, hogy senki se maradt 
ura lépteinek. Boemund, a vitéz férfiú ekkor igen el- 
szomorodott, féltvén Szent Péter, Szűz Mária és mások 
templomait. A pusztítás a harmadik órától éjfélig tar- 
tott, s majdnem kétezer templom és ház vált a tűz mar- 
talékául. Elérkezvén azonban az éjfél, a tűz tombolása 
hirtelen alábbhagyott. 

(3) Így a fellegvárat birtokló törökök a városban éjjel- 
nappal harcoltak, s csupán a fegyverek választottak el 
egymástól minket. Látván a mieink, hogy ez már nem 
viselhető el tovább — akinek kenyere volt, nem ehette 
meg, akinek vize volt, nem ihatta meg -, kóből és 
mészből falat emeltek a törökök és miközénk, erődítést 
és hadigépeket építettek, hogy biztonságban érezhes- 
sék magukat. (4) A törökök egy része a fellegvárban 
maradt, hogy folytassa az ellenünk való harcot, más ré- 
szük azonban a fellegvár közelében egy völgyben tábo- 
rozott le. Az éjszaka beálltával egy lángnyelv tűnt fel 
az égen, nyugatról jött és a közelbe érve a törökök sere- 
ge közé csapott le, amin mi is, a törökök is igen megle- 
pődtünk." Pirkadatkor azonban a megfélemlített tö- 
rökök a lángnyelv keltette rettenetükben mindnyájan 
Boemund urunk kapuja" elé menekültek, ahol tábort is 
vertek. A fellegvárban maradt részük viszont éjjel-nap- 
pal harcolt velünk, nyilakat lőve, megsebesítve és öl- 


29 A megerősített mecsettel szembeni Hídi-kapu. 
30 A Hídi-kaputól keletre. 

31 Egy üstökösről lehet szó. 

32 Az V, 12,2-ben említett kapu. 

dösve bennünket. Egy másik részük viszont minden 
irányból bekerítette a várost, hogy közülünk senki se 
vegye magának a bátorságot a város elhagyására vagy 
az oda való bejutásra, hacsak nem éjjel és titkon. Így 
ostromoltak és nyomorgattak bennünket az Isten és a 
kereszténység ellenségei, akiknek sokasága felmérhe- 
tetlen volt. 

(5) Istennek eme gyalázói és ellenségei így tartot- 
tak minket bezárva Antióchia városában, hol sokan 
éhen haltak, mivel egy kis darab kenyeret egy bizánci 
aranyért adtak, a borról nem is szólva. Ló- és szamár- 
húst ettek és adtak el, egy tyúkot 15 solidusért, egy 
tojást két solidusért, egy szem diót egy dénárért lehe- 
tett kapni. Minden rettentő drága volt, s oly mérhetet- 
lenül éheztek, hogy fügefa, szőlő, bogáncs és a leg- 
különbözőbb fák leveleit főzték meg és fogyasztották. 
Mások a lovak, tevék, szamarak, ökrök vagy bivalyok 
bőrét főzték és ették meg. Ilyen és még sok egyéb ha- 
sonló szorongatást és nélkülözést, melyeket már meg- 
nevezni sem tudok, viseltünk el Krisztus nevéért és a 
Szent Sírhoz vezető út felszabadításáért. Ilyen sanyarú- 
ságban, éhezésben és félelmekben senyvedtünk hu- 
szonhat napon át. 


27. fejezet 


(István gróf megszökik a táborból. 
Wido Boemundot, a testvérét 
halottként siratja meg) 


(1) Mielőtt még Antióchia városát elfoglaltuk volna, 
a gyáva István, Chartres grófja, akit vezéreink mind- 
nyájunk vezetőjévé választottak meg," színlelve, hogy 
igen súlyos betegségben szenved, alávaló módon egy 
másik, Alexandretta nevezetű erősségbe menekült. Ily 
módon mi naponta vártuk, hogy segítségünkre sies- 
sen, mivel a városba bezárva a felmentő segítségben 
reménykedtünk. Ő azonban, miután meghallotta, hogy 
a törökök népe körbefogott és ostromol bennünket, 
titkon felmászott az Antióchiához legközelebb fekvő 
hegyre. Miután megpillantotta a megszámlálhatatlan 
sátortábort, hatalmas félelem kerítette hatalmába, le- 
ereszkedett a hegyről, és csapatával sebesen elmene- 
kült. Megérkezvén saját táborába, minden értékét ma- 
gához vette, és gyors menetben visszafelé indult. 
(2) Miután azonban Philomélionnál szembetalálkozott 
a császárral, félrehívta, és alig hallhatóan mondta: 
Tudd meg az igazat: Antióchiát elfoglaltuk, a felleg- 
várral azonban nem bírtunk. A mieinket a pogányok 
mindnyájan heves ostrommal támadják, és vélemé- 
nyem szerint a törökök már le is gyilkolták őket. For- 


33 Lásd 25. oldalon, 7. jegyzet. Megfutamodásának híre Európába 
is eljutott. Energikus felesége szégyenkezve fogadta otthon és vissza- 
küldte. 1101-ben a Szentföldön életét veszítette. A fővezérséggel ta- 
lán azért bízták őt meg, mert a többiek nem tartották veszélyesnek. 

dulj vissza tehát, amilyen gyorsan csak tudsz, nehogy 
a törökök itt találjanak téged seregeddel együtt." 
(3) Akkor a császár titokban magához kérette Widót, 
Boemund testvérét" és még másokat, mondván: , Nagy- 
urak, mit tegyünk? Íme, a mieinket szoros ostromzár 
bénítja meg, és talán ebben az órában fosztják meg őket 
életüktől a török csapatok, vagy vetik fogságba őket, 
miként ez a szerencsétlen, alávaló módon menekülő 
gróf meséli. Ha akarjátok, sebes menetben visszafordu- 
lunk, hogy ne veszejtsen el minket a gyors halál, mi- 
ként őket már elérte." 

(4) Miután Wido, a nagy tiszteletű lovag ezeket a ha- 
zugságokat végighallgatta, a többiekkel együtt rögvest 
siránkozni kezdett és hangosan jajveszékelt. Majd egy 
lélekkel mindnyájan így szólottak: , Ó, három szemé- 
lyű egy igaz Isten, miért engedted meg, hogy így tör- 
ténjék? Miért engedted a téged követő népet az ellen- 
ség kezei közé jutni, miért hagytad el oly gyorsan a te 
sírodhoz vezető utat felszabadítani szándékozókat? Ha 
igaz a hír, amit ezektől a hitvány alakoktól hallottunk, 
mi és a többi keresztény bizonyára elhagyunk téged, 
nem fogunk rólad többé megemlékezni, s közülünk 
senki se merészel ezentúl a nevedhez folyamodni." Ez 
a beszéd olyan fájdalmat okozott az egész seregnek, 
hogy senki közülük, sem püspök, sem apát, sem kleri- 
kus vagy laikus több napon át nem merészelt Krisztus 
nevéhez fohászkodni. 

(5) Senki sem tudta megvigasztalni Widót, aki ütöt- 
te-verte magát, és kezét tördelte, mondván: , Jaj ne- 


34 Alexiosz valóban elindult Antióchia felmentésére, de a tovább- 
vonulás a keresztesek veresége esetén több mint kockázatos lett vol- 
na számára. 

35 Boemund féltestvére, Guiscard Róbert második házasságából, 
aki a császár szolgálatában állt. 


kem! Én uram, Boemund, egész föld becsülete és ékes- 
sége, akit az egész világ félt és szeretett! Jaj nekem, 
mily szomorú vagyok! Nem voltam méltó, ó fájdalom, 
hogy kiváló személyedet láthassam, noha ez volt leg- 
hőbb vágyam. Ki adja meg nekem, hogy meghalhassak 
érted, legkedvesebb barátom és uram? Miért nem hal- 
tam meg rögvest, kikerülvén anyám méhéből? Miért 
értem meg cezt a siralmas napot? Miért is nem merül- 
tem el a tengerben? Miért nem estem le a lóról nya- 
kamat szegve, hogy így nyerjem el a hirtelen halált? 
Bárcsak veled nyerhettem volna el a boldog mártírom- 
ságot, hogy látnám, amint dicső véget érsz!" (6) Mi- 
után mindnyájan hozzá szaladtak, hogy megvigasztal- 
ják és siránkozásának befejezésére bírják; magához 
térve így szólt: , Talán ti hisztek ennek az agyalágyult 
gyáva, vén lovagnak? Pedig soha egyetlen vitézi tettét 
sem hallottam emlegetni, amit véghezvitt volna." El- 
lenben csalárdul és becstelenül hátrált meg, hitvány és 
szerencsétlen módon. Bármiről adjon is hírt ez a nyo- 
morult, tudjátok meg, hogy hazugság." 

(7) Közben a császár parancsot adott az embereinek, 
mondván: , Menjetek, és vezessétek ennek a földnek 
minden lakóját Bulgáriába, derítsetek fel és pusztítsa- 
tok el minden helységet, hogy amikor odaérnek a törö- 
kök, semmit ne találhassanak." Kénytelen-kelletlen a 
mieink is bánkódva visszafordultak, szívükben halálos 
szomorúsággal és keserűséggel. A gyengélkedő zarán- 
dokok közül sokan életüket vesztették, nem bírván kö- 
vetni a sereg iramát, haldokolva maradtak vissza az 
úton. A többiek pedig mind visszatértek Konstantiná- 
polyba. 


36 Lásd 83. oldalon, 33. jegyzet. 

28. fejezet 


(Megtalálják az Úr lándzsáját, 
Remete Péter és Herluin Kerbogához indul) 


(1) Mi tehát meghallgatván Péter szavait, aki hírül hoz- 
ta nekünk Krisztus kinyilatkoztatását az apostol szavai 
által, haladéktalanul Szent Péter templomának ahhoz a 
helyéhez siettünk, amelyet Péter megjelölt számunkra. 
Reggeltől estig tizenhárom ember ásott. S ez az ember 
ott talált rá a lándzsára, ahol megjövendölte. Nagy 
örömmel és tisztelettel ragadták meg a lándzsát, az 
egész városban hatalmas öröm támadt. Ettől a pillanat- 
tól kezdve a támadás tervét pártoltuk. (2) Ezt követően 
vezéreink mindannyian úgy döntöttek, hogy követet 
küldenek Krisztus ellenségeihez, a törökökhöz", s egy 
tolmács segítségével tudakolják meg a következő sza- 
vakkal, így szólván: , Miért törtek be arcátlanul a ke- 
resztények földjére, miért táboroznak ott, miért ölik le 
és zaklatják Krisztus szolgáit?" Miután végére értek a 
szavaknak, megfelelő férfiakat találtak, Pétert, a Reme- 
tét és Herluint, s a következőket mondták nekik: 
,Menjetek a törökök átkozott seregéhez, és szóról szó- 
ra hozzátok mindezt a tudomásukra, megkérdezve tő- 
lük, miért törtek be vakmerőn és gőgösen a kereszté- 
nyek földjére, vagyis a miénkre." 


37 Helyesen mérték fel az ostromló sereg megosztottságát, a törö- 
kök és az arabok közti ellentéteket. Igazolja, hogy a támadó seregből 
is sokan dezertáltak. 

38 Remete Péter menekülési kísérletét a vezérek nem tekintették 
megbocsáthatatlan bűnnek. Herluin: közelebbről nem ismert frank. 
A Névtelen kronológiája itt nem egészen pontos. 


(3) Ezek elhangzása után elindultak a követek, és 
megérkeztek az istentelen sereghez, átadván híven 
az üzenetet Kerbogának és másoknak, ily módon: , Ve- 
zetőink és uraink igencsak csodálkoznak azon, hogy 
miért törtetek be vakmerően és önhitten a kereszté- 
nyek, azaz az ő földjükre. Arra gondolunk, és ebben bí- 
zunk is, hogy talán azért jöttetek ide, mert mindenáron 
keresztényekké akartok válni, vagy azért jöttetek ide, 
hogy mindenben a keresztények kárára legyetek? A mi 
vezéreink tehát mindnyájan arra kérnek benneteket, 
hogy sietve távozzatok az Isten és a keresztények föld- 
jéről, amelyet még annak idején Boldog Péter apostol? 
térített meg igehirdetése során Krisztus tiszteletére. 
Vezéreink azonban megengedik, hogy mindeneteket 
elvihessétek, a lovakat és az öszvéreket, a szamarakat 
és a tevéket, a birkákat és a marhákat, és minden egyéb 
értéket magatokkal vihettek, amit csak akartok." 

(4) Ekkor Kerboga, a perzsa szultán seregének gőg- 
től eltelt vezére és a mellette lévő társai kemény be- 
széddel válaszoltak: , A ti isteneteket és keresztény- 
ségeteket nem kívánjuk, nem akarjuk, titeket velük 
együtt mélységesen megvetünk. Azért jöttünk ide, 
mert felette csodálkozunk, hogy vezetőitek és vezérei- 
tek, akikről említést tesztek, miért nevezik magukénak 
ezt a földet, amelyet mi elpuhult népektől ragadtunk 
el. Tudni akarjátok válaszunkat? Forduljatok vissza te- 
hát a leggyorsabban, és mondjátok el vezéreiteknek; 
hogyha teljesen törökké akarnak válni", és az Istenete- 
ket, akit lerogyva imádtok, meg akarják tagadni, törvé- 
nyeiteket megvetni, akkor mi nekik adjuk ezt a földet 
és még sokkal többet, földben, városokban, várakban, 


39 Vö. Gal 2.11. 
40 Azaz felvenni a mohamedán hitet. 

sőt mi több, senki se marad közületek gyalogos, hanem 
mindnyájan lovagok lesznek, mint amilyenek mi most 
vagyunk, és mindig a legnagyobb barátságban fogjuk 
részesíteni őket. Ha azonban nem, tudjátok meg, hogy 
mindenképpen elnyerik a halálos ítéletüket vagy meg- 
kötözve vezetik őket Hvárezmbe, és örök rabságban 
fognak nekünk és gyermekeinknek szolgálni az idők 
végezetéig." 

(5) Követeink pedig gyorsan visszatértek, mindenről 
beszámoltak, amit e kegyetlen nép válaszul adott. Be- 
szélik, hogy Herluin mindkét nyelvet" ismerte, s így 
Remete Péter tolmácsa volt. Közben seregünk kétsze- 
resen is megrendülve nem tudta, mitévő legyen, egy- 
részt ugyanis borzalmas éhezés szorongatta, másrészt 
a törököktől való félelem béklyózta meg. 


29. fejezet 
(Kerboga a frankok elől menekül) 


(1) Végül eltelt a három nap böjtben és egyik templom- 
tól a másikig tartott körmenetekkel. A frankok meg- 
bánták bűneiket és feloldozást nyertek, hittel maguk- 
hoz vették Krisztus testét és vérét, alamizsnát osz- 
tottak, miséket mondattak. (2) Ezután felállítottak hat 
csatasort a városban tartózkodók közül.? Az első csa- 
tasorban - vagyis az élen — helyezkedett el Nagy Hu- 


41 Ti. az arabot és a perzsát. 
42 Raymond d"Agiles pl. csak négy csatasorról tud, de szerzőnk 
mellett szól, hogy biztosan tudunk részvételéről. 


gó a franciákkal és a flandriai gróffal; a másodikban 
Gottfried herceg a csapatával, a harmadikban Nor- 
mann Róbert a lovagjaival, a negyedikben Le Puy 
püspöke a saját népével, magával hozva az Üdvözítő 
lándzsáját; Rajmund, Szent Egyed grófja csapatával, 
aki — mivel féltünk a törököktől - hátramaradt a felleg- 
vár őrzésére, nehogy azok leereszkedjenek a városba." 
Az ötödik csatasorban Tankréd, Marchis fia volt hadi 
népével, a hatodikban pedig bátor Boemund a csapatá- 
val. Püspökeink, papjaink, klerikusaink, szerzeteseink 
egyként vonultak ki velünk, magukra öltve szent öltö- 
zetüket, keresztekkel, inádkozva és könyörögve az 
Úrhoz, hogy sértetlenek maradjunk, őrizzen meg ben- 
nünket és mentsen meg minden rossztól. Mások a ka- 
pu bástyafalain álltak, szent kereszteket tartottak ke- 
zeikben, a kereszt jelét rajzolva megáldottak minket. 
Így elrendezve és a kereszt jele által megvédelmezve 
vonultunk keresztül a kapun, amely a mecsettel szem- 
ben magasodott. 

(3) Miután Kerboga meglátta, amint egymás után ki- 
vonulnak a frankok szépen elrendezett csatasorai, így 
szólott: , Hagyjátok őket kivonulni, hogy annál inkább 
a markunkban érezhessük őket." Mikor azonban kiér- 
tek a városon kívülre és Kerboga szembekerült a fran- 
kok népének sokaságával, igen megijedt. Majd meg- 
hagyta emírjének, akire a védelem egész feladatát ru- 
házta, hogy ha fellobbanó tüzet lát a sereg elővédjénél, 
azonnal hirdesse ki, hogy az egész hadseregnek vissza 
kell vonulnia. Ebből a jelből tudja meg, hogy a törökök 
elveszítették az ütközetet. Kerboga rögtön kissé hát- 
rébb rendelte seregét a hegy felé," s mi kitartóan a nyo- 


43 Rajmund ugyanakkor súlyos beteg is volt. 
44 A várostól északnyugatra. 

mukban maradtunk. Majd kétfelé váltak a törökök, egy 
részük a tenger felé ment," a többiek helyben marad- 
tak, azt forgatva fejükben, hogy bekerítenek bennün- 
ket. Ezt látván, a mieink is hasonlóképpen cselekedtek. 
(4) Egy hetedik hadoszlopot alakítottunk ki Gottfried 
herceg és a normann gróf csatasorából, vezére pedig 
Rajnald lett." Őket küldtük a tenger felől közelítő törö- 
kök ellen. A törökök pedig megütköztek velük és nyi- 
laikkal sokakat megöltek a mieink közül. 

(5) Közben további török lovas egységek vonultak 
fel a folyótól a hegy felé, amely két mérföldnyire lehe- 
tett. Mindkét irányból lovas egységek indultak meg, a 
mieinket mindenfelől körbefogták, dárdáikkal és nyi- 
laikkal ejtve sebeket. A hegyek felől is megszámlál- 
hatatlan sokaságú sereg közeledett fehér lovakon, 
zászlaik is egytől egyig fehérek voltak. A mieink meg- 
pillantván ezt a sereget, egyáltalán nem értették, mi 
történik, kik lehetnek a közeledők, mígnem felismerték 
Krisztus segítségét, amelynek az élén Szent György, 
Merkur és Demeter álltak. E szavakat el kell hinnünk, 
mivel közülünk sokan látták őket." 

(6) A tenger felé eső részen tartózkodó törökök belát- 
va, hogy nem tarthatnak ki tovább, csóvát vetettek a 
fűre, hogy ezt meglátván, a sátraknál lévők elmenekül- 
hessenek.? Azok pedig felismervén a jelt, összekap- 
kodták minden valamirevaló értéküket, és elmenekül- 
tek. (7) A mieink pedig lépésről lépésre küzdötték 
magukat előre, a török sereg legerősebb része felé, azaz 


45 A várostól délnyugatra. 

46 Rainaldus, Beauvais vagy Toul grófja. 

47 A harcos szentek beavatkozása a csatákba gyakori legendamo- 
tívum, az istenítélet és az égi segítség közvetlen megnyilvánulásai. 

48 Talán még azért is, hogy feltartsák a keresztes előrenyomulást, 


a sátraik irányába. Gottfried herceg, a flandriai gróf 
és Nagy Hugó a folyópart mentén lovagoltak előre, 
amerre a törökök legerősebb csapatai helyezkedtek el. 
Elsőként ők támadtak együttesen a törökre, a kereszt 
jelének védelmében. Ezt látva, a többi csatasor is ha- 
sorlóképpen támadt az ellenségre, a perzsák és a törö- 
kök pedig kiáltozni kezdtek. Mi" tehát az igaz és élő 
Istenhez fohászkodva megsarkantyúztuk lovainkat el- 
lenük, Jézus Krisztus és a Szent Sír nevében harcba bo- 
csátkoztunk, és Isten segítségével legyőztük őket. 

(8) A törökök rémülten eredtek futásnak, mi pedig a 
sátraik mellett tovább üldöztük őket. Krisztus lovagjai 
így inkább az üldözést választották, semmint hogy 
zsákmányra törjenek. Egészen a Vas-hídig üldözték 
őket, majd ezen is túl Tankréd váráig. A törökök ekkor 
elveszítették sátraikat, aranyat, ezüstöt és sok értéket, 
birkákat és ökröket, lovakat és öszvéreket, tevéket és 
szamarakat, búzát, bort, lisztet és sok minden mást, 
amire szükségünk volt. 

(9) Az örmények és szírek, akik ezen a vidéken lak- 
tak, meghallván a törökök feletti győzelmünk hírét, 
a hegy irányába iramodtak, hogy elébük kerüljenek, és 
a törökök közül, aki csak a kezeik közé került, halállal 
lakolt. Mi pedig, visszatérve a városba, nagy örömünk- 
ben az Urat dicsértük és áldottuk, aki népének megad- 
ta a győzelmet. 

(10) A fellegvárban őrködő emír látván, hogy Kerbo- 
gával együtt mindenki menekül a csatamezőről a fran- 
kok serege elől, nagyon megijedt és nagy sietve frank 
zászlókért kezdett minket kérlelni. Szent Egyed grófja, 
aki ott állt őrt a fellegvár alatt, megparancsolta, hogy 
az ő saját zászlaját vigyék el neki. Az emír pedig ezt 


49 A leírásból ismét kitűnik a szerző részvétele a harcban. 

kézhez kapván, gondoskodott róla, hogy kikerüljön a 
toronyra. A közelben álló longobárdok rögtön szóvá 
tették: ,Ez nem Boemund zászlaja!" Kérdőre fogta 
őket, mondván: , Hát kié?" Amazok így válaszoltak: 
,Szent Egyed grófjáé." Az emír odalépett, megragadta 
a zászlót és visszaadta a grófnak. (11) Abban az órában 
érkezett meg a tisztelt férfiú, Boemund, és átnyújtotta 
az emírnek saját zászlaját, amit az nagy örömmel foga- 
dott el. Boemund urammal egyezséget kötött, hogy 
azok a pogányok, akik a kereszténységet elfogadják, 
Boemunddal tarthatnak, akik távozni akarnak, azok 
épségben és minden zaklatás nélkül elmehetnek. Boe- 
mund hozzájárult mindenhez, amit az emír csak kí- 
vánt, és a csapatából valókat tüstént a fellegvárba 
küldte. Néhány nap múltával megkeresztelkedett az 
emír azokkal együtt, akik inkább újra Krisztus hitét vá- 
lasztották." Azokat a pogányokat pedig, akik a saját 
törvényeiket akarták megtartani, Boemund uram elve- 
zettette a szaracénok földjére. 

(12) Erre az ütközetre június 28-án került sor, Péter 
és Pál apostolok ünnepének vigíliáján, a mi Urunk 
Jézus Krisztus uralkodása idején, akié a tisztelet és di- 
csőség mindörökkön örökké. Amen. 


Itt végződik a IX. könyv. Kezdődik a X. könyv. 


50 Más leírások is megerősítik, hogy a mohamedánok közül töb- 
ben áttértek a keresztény hitre, és csatlakoztak a keresztesekhez. 


X. KÖNYV 


30. fejezet 


(A frankok győztesen térnek vissza a városba. 
A vezérek Nagy Hugót Alexiosz császárhoz küldik, 
maguk különböző irányba szétszélednek. 
Rajmund meghódítja a szaracénok földjét. 

Le Puy püspöke meghal) 


(1) Miután minden ellenfelünk teljes vereséget szenve- 
dett — illő hálát adnunk ezért a három személyben egy 
mindenható Istennek -, közülük ki erre, ki arra me- 
nekült, egyesek félholtan, mások sebesülten; szerte a 
völgyekben, ligetekben, mezőkön és utakon erejüket 
vesztve haltak meg. Krisztus népe pedig, a győzedel- 
mes zarándokok az ellenfél leverését követően örven- 
dezve, boldog diadalmenetben tértek vissza a városba. 
(2) Vezéreink, azaz Gottfried herceg, Szent Egyed gróf- 
ja, Rajmund, Boemund, Normandia grófja, Róbert úr, 
a flandriai gróf és a többiek rövidesen útnak indították 
a nemes lovagot, Nagy Hugót a császárhoz, Konstanti- 
nápolyba. Feladata az volt, hogy érje el, a császár jöjjön 
el a visszahódított városba és a velünk szemben vállalt 
kötelezettségeinek tegyen eleget. Elindult Hugó, de so- 
ha nem tért vissza? 


1 A , dominus" címet csak egyetlen kézirat tartalmazza. 

2 Hugó előkelő származása is szerepet kaphatott kiválasztásában. 
Kis-Ázsiában egyébként pogány támadás érte őket, ahol társa, Hai- 
nault-i Balduin életét is veszítette. 

(3) Miután mindez megtörtént, előkelőink tanácsko- 
zást hívtak össze, hogyan vezethetik és irányíthatják 
népüket szerencsésen, amíg be nem végzik a Szent Sír- 
hoz vezető útjukat, amiért már eddig is nem kevés ve- 
szélyt szenvedtek el. A gyűlésen úgy döntöttek, hogy 
egyelőre nem vállalják a pogányok földjére való indu- 
lást, mert az - különösen nyáridőben - száraz és esőt- 
len. Ezért elfogadták, hogy november kalendaejáig 
várni kell. (4) Végül szétoszlottak a vezérek, ki-ki saját 
földjére távozott, amíg el nem érkezik az indulás ideje. 
A vezérek közhírré tették az egész városban, hogyha 
akad olyan szegény, aki aranyra és ezüstre vágyik, 
amennyiben egyezséget kötve csatlakozni kíván hoz- 
zájuk, örömmel felfogadják. 

(5) Volt pedig Szent Egyed grófjának a seregében egy 
lovag, név szerinti Pilet Rajmund; aki sokakat fogadott 
fel maga mellé, lovasokat és gyalogosokat egyaránt. 
Egybegyűjtvén seregét elvonult, és bátran behatolt a 
szaracénok földjére. Két városon is túljutott, amikor 
egy Tel Mannasz nevű várhoz érkezett el. A várban la- 
kozók, azaz a szírek, kérés nélkül átadták neki az erős- 
séget. (6) Amikor kis híján nyolc napot időztek itt, hír- 
vivők érkeztek hozzá, jelentvén: , A közelben van egy 
vár, amely a szaracénok sokaságával teli." Krisztus Zza- 
rándoklovagjai azonnal ehhez a várhoz indultak, min- 
den irányból megtámadták, és Krisztus segítségével 
rögtön el is foglalták. A helyi lakosok közül mindenkit 
foglyul ejtettek; aki nem akarta felvenni a keresztény- 
séget, megölték, aki pedig inkább Krisztus hitére tért 
vissza, életben hagyták. Ezt elvégezvén tehát, a fran- 
kok nagy örömmel tértek vissza korábbi táborukba. 


3 Raimundus Piletus, limousin-i lovag. A Névtelen valószínűleg 
itt vesz részt először Rajmund, Szent Egyed grófjához tartozó csapat 
akciójában. 


(7) Három napra rá kivonultak, és egy Marra nevű 
városhoz érkeztek, nem messze innét. Itt sok török és 
szaracén gyűlt egybe, akik Aleppóból és a többi szom- 
szédos városból és várból érkeztek. A barbárok csatára 
vonultak fel ellenünk. Mi pedig vállalva a küzdelmet 
velük, megfutamítottuk őket. Ezután mégis visszatért 
az ellenfél, ezúttal ők támadtak a mieinkre, és támadá- 
suk egészen estig elhúzódott. (8) A hőség azonban ki- 
bírhatatlan volt, a mieink nem is bírták elviselni az 
ilyen szomjúhozást. Mivel ivóvízre sehol se találtak, 
vissza akartak térni biztonságban a várukhoz. A szíre- 
ket és a népünk jöttmentjeit saját bűneikért páni fé- 
lelem kerítette hatalmába, és megpróbálták siettetni 
a visszaindulást." A törökök pedig, amint látták őket 
visszavonulni, rögtön az üldözésükhöz fogtak. A si- 
kertől úgy nekibátorodtak, hogy közülünk bizony so- 
kan visszaadták lelküket Istennek, aki iránti szeretet- 
ből gyűltek egybe egykoron. (9) Ez a mészárlás július 
hónap egyik csütörtöki napján történt. A frankok, már 
persze, akik megmaradtak, visszatértek várukba. Raj- 
mund népével több napon át itt időzött. 

(10) A többiek pedig, akik Antióchiában maradtak, 
örömben és nagy vidámságban éltek, vezetőjük és 
pásztoruk Le Puy püspöke volt. Isten akarata szerint 
azonban súlyos betegségbe esett, és elköltözött ebből 
a világból, békében megnyugodván elszenderedett 
az Úrban, a vasasnak nevezett Szent Péter ünnepén." 
(11) Erre nagy zavar, nyomorúság és mérhetetlen fáj- 


4 Az aleppói Ridván futamította meg a főleg helyi keresztények- 
ből verbuválódott csapatot. 

5 Adhémar halála valóban súlyos veszteség volt, hosszú ideig va- 
ló gyengélkedés után egy járvány végzett vele. A vezérek összebékí- 
tésében, a keleti egyházzal való tolerancia képviselésében pótolha- 
tatlan szerepet játszott. 


1098. 
júl. 29. 


1098. 
aug. 1. 

dalom telepedett az egész keresztény seregre, mert ő 
volt a szegények támogatója, a gazdagok tanácsadója, 
maga szentelte fel a klerikusokat, prédikált és intő sza- 
vakat intézett a lovagokhoz, mondván: , Senki sem üd- 
vözülhet közületek, hacsak nem részesíti tiszteletben 
és táplálja a szegényeket. Nem üdvözülhettek nél- 
külük, ezek pedig nem élhetnek meg nélkületek. 
Szükséges tehát, hogy ők mindennapi fohászaikkal 
imádkozzanak bűneitek miatt az Istenhez, akit napon- 
ta számtalanszor megsértetek, ezért kérlek titeket, 
hogy az Isten szerelméért szeressétek a szegényeket, és 
amennyire csak tehetitek, támogassátok őket." 


31. fejezet 


(Rajmund gróf elfoglalja al-Bara városát. 
A vezérek visszatérnek Antióchiába. 
Boemund és Rajmund viszálya) 


(1) Nem sokkal később Szent Egyed grófja, Rajmund, a 
tisztelt férfiú behatolt a szaracénok földjére, és eljutott 
egy al-Bara nevű városig. Ezt lerohanta seregével, és 
azonmód el is foglalta, mindennemű és rendű-rangú 
szaracént, ahányat csak talált, leöldösött. Miután bizto- 
sította uralmát a városban, visszaadta azt Krisztus hi- 
tének. Kikérte legbölcsebb embereinek véleményét ar- 
ról a tervéről, hogy áhítattal állítsanak mihamarább 
püspököt a városnak, aki azt hittel visszavezetné 
Krisztus tiszteletére és az ördög házát az élő és igaz 


6 Azaz a mecsetté alakított volt keresztény templomot. 


Isten templomává és a szentek szentélyévé szentelné 
fel. Végül meg is választottak egy tisztes és nagy tudá- 
sú férfiút, akit Antióchiába vittek felszentelni. Így is 
történt. 

(2) A többiek pedig, akik Antióchiában maradtak, 
nagy örömben és vidámságban éltek. Amikor közele- 
dett a kitűzött nap, vagyis Mindenszentek ünnepe, elő- 
kelőink mindnyájan visszatértek Antióchiába és annak 
megtárgyalásába kezdtek, hogy miként teljesíthetnék a 
Szent Sírhoz vezető utat. Így szólottak: , Mivel közele- 
dik már az indulás napja, egy percünk sincs további vi- 
tákra." 

(3) Boemund azonban nap mint nap sürgette az 
egyezséget a város neki történő átadásáról, amit koráb- 
ban mindegyik vezér megígért neki. Szent Egyed gróf- 
ja azonban semmiféle egyezséggel nem akarta hely- 
zetét gyengíteni Boemunddal szemben, mivel attól 
tartott, hogy így ő maga szegi meg a császárnak tett es- 
küjét. Mégis a vezérek gyakran egybegyűltek Szent Pé- 
ter templomában, hogy igazságos egyezségre jussanak. 
Boemund felhozta a neki ajánlott egyezséget és bemu- 
tatta számadásait. Szent Egyed grófja hasonlóképpen 
feltárta a császárhoz Boemund tanácsára intézett sza- 
vait és esküvését. 

(4) A püspökök, Gottfried herceg, Flandria grófja, 
Normandia grófja és mások, kiváltak a többi vezér kö- 
zül és a templomnak abba a részébe vonultak, ahol 
Szent Péter trónusa állott, hogy a két fél között ott te- 
gyenek igazságot. Később azonban attól tartottak, 
hogy zavart idéznek elő a Szent Sírhoz vezető út foly- 
tatásában, ezért inkább nem mondták el nyilvánosan 


KEST SET 
7 Rajmund egyik papját, narbonne-i Pétert tette meg püspöknek, 
akit János, antióchiai görög patriárka szentelt fel. 

ítéletüket. Szent Egyed grófja végül így szólott: , Mi- 
előtt még a Szent Sírhoz tervezett utunk meghiúsulna, 
feltéve, hogy Boemund velünk akar tartani, bármiként 
döntsenek is előkelőink, Gottfried herceg, Normann 
Róbert és a többi vezér, döntésüket híven követem, 
megőrizve a császár iránti hűségemet is." Mindezzel 
Boemund is egyetértett, és mindketten ígéretet tettek 
a püspökök kezeibe, hogy a Szent Sírhoz vezető út 
folytatását semmiféle módon nem fogják megzavarni. 
(5) Akkor Boemund tanácsot tartott az embereivel, mi- 
ként erősítsék meg a fellegvárat emberekkel és élelmi- 
szerrel. Hasonlóképpen Szent Egyed grófja is tanács- 
kozott embereivel, hogyan erősítsék meg Jági Sziján 
emír palotáját és a híd felé nyíló kapuval szemben álló 
tornyot, a Szent Simeon-kikötő felé eső részen, hogy 
- mint mondom - létszámban és élelemben hosszú 
időn át kitartsanak.? 


32. fejezet 


(Antióchia városáról) 


(1) Antióchia városa rendkívüli szépségű és ámulat- 
ba ejtő, mivel falain belül négy igen magas hegy talál- 
ható. A legmagasabbikon épült a fellegvár, csodálatos 
és páratlan erősségű építmény. Fentről nézve a város 
nagyszerű és megnyerő, mindenféle ékességgel díszes, 
mivel rengeteg templom épült benne és háromszázhat- 


8 Az erődítések ilyen felosztását a Rajmund és Bohemund közötti 
megegyezés garantálhatta. 


van monostor van a falai között. Pátriárkája alá százöt- 
venhárom püspök tartozik." 

(2) A várost két fal övezi. A nagyobbik igen magas és 
bámulatosan széles, nagy kövekből építették, és négy- 
százötven tornyot helyeztek el rajta. Antióchia minden 
tekintetben lenyűgöző, keletről négy nagy hegy zárja el, 
nyugaton a városfalak mellett pedig az Orontész nevű 
folyam hömpölyög." Ezért a keresztesek nem akarták 
oktalan és hiábavalónak tetsző módon elhagyni An- 
tióchia királyi városát. A város nagy tekintéllyel rendel- 
kezett, mivel korábban hetvenöt király alapította, ! akik 
közül az első Antiochus király volt," a város névadója. 
(3) A frankok a várost nyolc hónapon és egy napon át 
tartották ostromzár alatt, majd bejutván, őket zárták kö- 
rül a törökök és más pogányok, akik annyian gyűltek 
egybe, mint még soha a keresztények vagy a pogányok 
történetében. Mégis Isten és a Szent Sír segítségével Is- 
ten keresztényei legyőzték őket és nagy örömben és vi- 
gasságban pihentünk Antióchiában öt hónapon és nyolc 
napon át. 


33. fejezet 
(Marra városát elfoglalják a frankok) 


(1) Ennek elteltével november hónapban útnak indult 
Rajmund, Szent Egyed grófja seregével Antióchiából, 
és átvonult Riha városán, majd egy másikon, amelyet 


9 Fiktív szám lehet, vö. In 21,11. 
10 A hegyek délkeletről, a folyó északnyugatról határolja. 
11 Fiktív szám. 
12 Kr. e. 280-ban Antiochos Sótér alapította a várost. 

al-Barának neveztek. November 27-én Marra városá- 
hoz érkezett," ahol a szaracénok, törökök, arabok és 
más pogányok nagy sokasága gyűlt egybe. Maga a 
gróf másnap indított támadást. Nem sok idő múltán 
Boemund is követte a grófokat és vasárnap csatlako- 
zott hozzájuk. Másnap, hétfőn, minden irányból nagy 
bátran támadtak a városra, oly merészen és oly heve- 
sen, hogy már létrákat támasztottak a falaknak. Ám a 
pogányok ereje olyan nagy volt, hogy aznap semmiféle 
veszteséget vagy kárt nem tudtunk okozni nekik. 

(2) Látván pedig a vezérek, hogy semmit se tudtak 
elérni, és hiába fáradoztak, Rajmund, Szent Egyed 
grófja egy erős és magas ostromtornyot csináltatott 
fából. A kitervelt és megépített erősség négy keréken 
mozgott. Felül számos lovag állt, Everarddal, a va- 
dásszal, aki nagy erővel fújta kürtjét, alul pedig fel- 
fegyverzett lovagok hajtották az erősséget a város fala 
felé, egyik tornya mellé. (3) Látván ezt a pogányok, ők 
is késedelem nélkül hadigépet állítottak fel, amivel 
hatalmas köveket dobtak az odatolt erősségre, olyan 
sikerrel, hogy kis híján megölték lovagjainkat. Görög- 
tüzet is vetettek a toronyra, azt gondolván, hogy fel- 
gyújthatják és elpusztíthatják. A mindenható Isten 
azonban nem akarta, hogy erősségünk ez alkalommal 
lángra lobbanjon, hanem ott magasodott a város falai 
fölé. Lovagjaink tehát, akik a felső szinten tartózkod- 
tak, vagyis Montpellier-i Vilmos!" és sokan mások, 
mérhetetlen súlyú kődarabokat dobáltak a város falán 
állókra. Úgy találták el őket pajzsaikon keresztül, hogy 
az ellenfél pajzsával együtt zuhant alá a város felé — a 


13 A hosszas tétlenségben izgatottá váló sereg megnyugtatására is 
szolgált az ostrom. Marra: Maarat en-Numán. 
14 Willelmus de Monte Pislerio. 


halálba. Így cselekedtek ezek, mások pedig tiszteletet 
ébresztő jelvényeket tűztek lándzsáik végére, dárdáik- 
kal és vashorgokkal próbálták az ellenséget magukhoz 
rántani. Így küzdöttek egészen estig. 

(4) A torony mögött álltak a papok és klerikusok, 
szent ruháikat magukra öltve, imádkozva és kérve az 
Istent, hogy védelmezze meg népét, emelje fel a ke- 
reszténységet és vesse alá a pogányságot. A város más 
részén lovagjaink napról napra összecsaptak az ellen- 
séggel, létrákat támasztottak a városfalnak, de az ellen- 
ség ereje akkora volt, hogy a mieink semmire sem ju- 
tottak. (5) Végül Lastours-i Gottfried" volt az első, aki 
létráján feljutott a falra, a sokaság súlya miatt azonban 
a létra abban a pillanatban el is törött. Mégis néhá- 
nyunkkal feljutott a falra, melyet megtisztítottak ma- 
guk körül. A többiek egy másik létrát találtak, gyorsan 
a falhoz támasztották, sok lovag és gyalogos mászott 
felfelé, és rövidesen fel is értek. A szaracénok azonban 
nagy erővel támadtak rájuk mind a falon, mind a föl- 
dön, nyilazva és a közelharcban lándzsákkal nyársalva 
fel őket olyannyira, hogy sokan közülünk a félelemtől 
meginogva levetették magukat a falról. (6) Miközben 
ezek a bátor férfiak a falakon maradtak és kiállták az 
ellenfél támadását, addig az ostromtorony védelmében 
lévők a városfal alá ástak. Amikor azonban a szaracé- 
nok észrevették, hogy a mieink aláássák a falat, rögvest 
inukba szállt a bátorságuk, és bemenekültek a városba. 
Mindez szombaton, december 11. napján történt, nap- 
nyugtakor, a vesperás órájában." 


15 Gulferius de Daturre. 
16 A zsolozsma esti időpontja, a nona és a completorium közötti 
imádság. 

(7) Boemund tehát tárgyalásba bocsátkozott a szara- 
cénok előkelőivel, tolmács útján megüzenvén, hogyha 
nőikkel, gyermekeikkel és más értékeikkel egy, a kapu- 
val szemben fekvő palotába vonulnak, akkor védel- 
mezi őket halálos ítéletüktől." A mieink mindnyájan 
bevonultak a városba, és ami érdemlegeset találtak 
a házakban, pincékben, azt ki-ki a saját tulajdonának 
tekintette. Megvirradván pedig, akire rátaláltak a po- 
gányok közül, lett légyen akár férfi, akár nő, megölték. 
A városnak nem maradt olyan szeglete, amelyet ne bo- 
rítottak volna el a szaracénok tetemei, járni sem lehe- 
tett a város utcáin anélkül, hogy ne a pogányok testén 
gázoltunk volna keresztül. Boemund végül azokat vet- 
te őrizetbe, akik parancsára a palotába mentek. Min- 
denüket elvette, amijük csak volt, aranyat, ezüstöt és 
egyéb értékeiket, egyeseket megöletett, míg másokat 
Antióchiába vezettetett, hogy eladják őket. 

(8) A frankok egy hónapon és négy napon át tartóz- 
kodtak a városban, ahol Orange püspöke is meghalt." 
Akadtak közülünk itt olyanok, akik szűkölködtek, 
részben a hosszas itt-tartózkodás, részben az éhezés 
gyötrelmei miatt, hiszen a falakon kívül nem találhat- 
tak semmi megszerezhetőt, legfeljebb a holttesteket 
téphették szét, hogy megkeressék hasukban az elrejtett 
bizánci aranyakat, mások pedig a tetemek húsát szele- 
telték fel és főzték meg. 


17 A Boemund és Rajmund közötti rivalizálás jegyében ugyanígy 
jutott nagyobb zsákmány Boemundnak. Erdekes, hogy a szerző em- 
lítés nélkül hagyja Rajmund sérelmét. 

18 A leírt nélkülözések következtében. 


34. fejezet 


(A vezérek Rugia városában tanácskoznak. 
Rajmund és Normandia grófja Szíria belsejében 
Arga váráig hatol) 


(1) Boemund nem tudott megegyezni követeléseiről 
Szent Egyed grófjával, és haragosan tért vissza Antió- 
chiába. Rajmund gróf pedig nem tétlenkedett sokáig, 
követei útján megüzente Gottíried hercegnek, Fland- 
ria grófjának, Normann Róbertnek és Boemundnak, 
hogy személyesen jöjjenek Rugia városába, hogy vele 
tárgyaljanak. Az összes vezér eljött tehát ide, és gyű- 
lést tartottak arról, hogyan folytathatnák tisztességgel 
a Szent Sírhoz vezető utat, amiért elindultak, és egé- 
szen eddig már eljutottak. Nem sikerült kibékíteni Raj- 
mundot Boemunddal, hacsak Rajmund gróf át nem 
engedte volna neki Antióchiát. Ebbe azonban a gróf 
nem akart beleegyezni a császárnak tett hűségesküje 
miatt." (2) Végül a grófok és a hercegek visszatértek 
Boemunddal együtt Antióchiába. Rajmund gróf pedig 
Marrába tért, ahol a zarándokok tartózkodtak. Meg- 
hagyta lovagjainak, hogy erősítsék meg a palotát és 
a várat, amely a város hídjánál lévő kapu felett maga- 
sodott. 

(3) Belátván pedig Rajmund, hogy a vezérek őmiatta 
vonakodnak a Szent Sírhoz vezető út folytatásától, 


19 Rajmund kísérletet tett a vezérek megfizetésére, befolyásuk és 
katonai erejük arányában, így Gottíriednek és Normann Róbertnek 
tíz-, Flandriai Róbertnek hat-, Tankrédnek ötezret kínált, a többiek- 
nek kevesebbet, míg - más okból - Boemundnak semmit. 

mezítláb indult el Marrából január 13. napján," majd 
elérkezett Kafartabba, ahol három napig maradt. Itt 
csatlakozott hozzá Normandia grófja. (4) A saizari ki- 
rály követei útján több ízben is tudomására hozta a 
grófnak, miközben a gróf Marrában és Kafartabban 
volt, hogy békét szeretne kötni vele, a sajátjából adna 
pézt neki, a keresztény zarándokokat szeretettel fogad- 
nák, és hittel rábízhatja őket, mivel ameddig a hatalma 
elér, semmi sérelem nem fogja őket érni, örömmel biz- 
tosítja számukra a lovak és a létfenntartáshoz szüksé- 
ges élelmiszerek vásárát." (5) A mieink kivonultak és 
letáboroztak Saizar közelében, az Orontész folyó mel- 
lett. Miután a saizari király meglátta, hogy a frankok 
sátraikat olyan közel verték fel a városához, lelkében 
neheztelés támadt, és megtiltotta a további piacot, 
amíg el nem távoznak a frankok a város határából. 
(6) Másnap pedig két követtel küldte tovább a franko- 
kat, hogy megmutassák a gázlót a folyón, és elvezessék 
őket oda, ahol zsákmányra tehetnek szert. Végül egy 
vár alatt húzódó völgybe érkeztek, ahol több mint öt- 
ezer állatot, elegendő gabonát és más javakat zsákmá- 
nyoltak, amiből Krisztus egész serege erőt merített. Az 
a vár pedig megadta magát a grófnak, lovakat és nagy 
értékű aranyat biztosított számára, és a helybeliek saját 
törvényükre esküdtek meg, hogy a zarándokoknak a 
továbbiakban semmilyen módon nem fognak ártani. 
Ot napon át tartózkodtunk ott. 

(7) Ezután elvonultunk, és egy arab erősséghez ér- 
kezve vidáman letáboroztunk. Ugyanis kijött a vár ura, 


20 A türelmetlenkedő és nélkülöző sereg többek között Marra fa- 
lainak lerombolásával kényszerítette ki az indulást. Rajmund a za- 
rándokok szokása szerint indult el mezítláb. 

21 Saizárt független arab emír irányította, Ali ibn Munkuid. Uno- 
kájának emlékiratai fennmaradtak. 


és megegyezett a gróffal. Innen elvonulva egy külön- 
legesen szép és minden jóval megáldott városhoz ér- 
keztünk, név szerint Kephaliához,? amely egy völgyben 
feküdt. Lakói, megneszelve a frankok érkezését, el- 
hagyták városukat, veteményes kertjeiket, a szüksé- 
ges élelemmel megrakott házaikat és elmenekültek. 
(8) A harmadik napon, távozván ebből a városból, egy 
hatalmas, magas hegyen keltünk át, és eljutottunk a 
Sem völgyébe", ahol minden jóban dúskáltunk, és 
majdnem tizenöt napon át maradtunk. (9) Itt volt a kö- 
zelünkben egy vár," ahol a pogányok nagy sokasága 
gyűlt egybe. A mieink megtámadták a várat, és erővel 
be is vették volna, feltéve, hogy a várbeliek nem hajta- 
nak ki egy nagy csapat állatot. A mieink visszafordul- 
tak és sátraikhoz vitték a megszerzett javakat. Még ko- 
ra pitymallatkor felszedték embereink a sátraikat, és 
elindultak, hogy körbezárják az említett erősséget, ott 
szándékoztak újból tábort verni. Ám a pogány nép 
mind egy szálig elmenekült, üresen hagyva maguk 
mögött a várat. Belépvén oda a mieink, bőséges olaj-, 
gabona-, bor- és lisztkészleteket találtak és még min- 
den mást, amire csak szükségük volt. 

(10) Itt ünnepeltük meg nagy áhítattal Szűz Mária 
megtisztulásának ünepét. Ide érkeztek a követek La 
Chamelle városából." Királyuk ugyanis küldött a gró- 
funknak lovakat és aranyat, s egyezséget kötött vele, 
hogy a keresztényeket semmiképpen nem éri sérelem, 
sőt szeretni és tisztelni fogja őket. A tripolisz király" 


22 Raphania, Rafanije. 

23 al-Bukaia. 

24 A kurdok hatalmas erőssége, Huszn al-Akrád, a Krak des Che- 
valiers mai helyén. 

25 A követeket a hamai emír küldte. 

26 A tripoliszi emírtől. A szeldzsukok és fátimidák harcában jól 
jött neki a keresztes segítség. 

pedig megüzente a grófnak, hogy ha kívánja, kész 
őszintén békét kötni vele és barátságban élni; egyúttal 
tíz lovat, négy öszvért és aranyat küldött neki. A gróf 
azonban úgy válaszolt, hogy semmiképpen nem köt 
békét vele, hacsak a király nem lesz kereszténnyé. 

(11) Elhagyván azonban ezt a gazdag völgyet, egy 
Arga nevű várhoz érkeztünk, február közepén, egy 
hétfői napon. Ennek közelében sátrainkat is felvertük. 
A vár telis-tele volt a pogányok népével, törökökkel, 
szaracénokkal, arabokkal, pauliciánusokkal, akik cso- 
dálatra méltó módon erősítették meg várukat és bátran 
védekeztek. (12) Akkor kivált közülünk tizennégy 
lovag és Tripolisz városa ellen indult, amely ott volt 
a közvetlen közelünkben. Ez a tizennégy körülbelül 
hatvan törökbe ütközött és további pogányokba, akik 
maguk előtt összeszedett embereket és állatokat haj- 
tottak; ezek száma a hatszázat is meghaladta. A mieink 
a kereszt jelével megerősödve megtámadták őket, és 
Isten segítségével csodálatosképpen föléjük kereked- 
tek, közülük hatot megöltek és hat lovat megkaparin- 
tottak. 

(13) Rajmund gróf seregéből Pilet Rajmund és Raj- 
munad, a Turrenne-i vicomte" indult el és érkezett meg 
Tortosza városához. Bátran megtámadták, a várost 
azonban a pogányok nagy sokasága védelmezte. Bees- 
teledvén elvonultak egy védett helyre, ott letáboroztak 
és számtalan tüzet raktak, mintha csak az egész sereg 
együtt lenne. A pogányokon ezért félelem lett úrrá, éj- 
jel titkon elmenekültek, és hátrahagyták a várost, 
amely minden jóban dúskált, sőt a tengerparton egy ki- 


27 Raimundus de Tentoria. 


tűnő kikötő is tartozott hozzá." A következő napon a 
mieink felvonultak, hogy általános támadást intézze- 
nek, ám elhagyatottan találtak a városra. Bevonultak, 
és egészen Arga ostromáig ott maradtak. (14) A közel- 
ben volt egy másik, Marakia nevű város. A várost kor- 
mányzó emír megegyezett a mieinkkel, bebocsátotta 
őket a városba a lobogóinkkal együtt. 


35. fejezet 
(A frankok Argát ostromolják) 


(1) Gottfried herceg, Boemund és Flandria grófja elju- 
tottak Laodicea városáig. Itt Boemund elvált tőlük, és 
visszatért Antióchiába. Ezek azonban elérkeztek egy 
Gibel nevű városig, amelyet körbezártak. Miután azon- 
ban Rajmund, Szent Egyed grófja arról értesült, hogy a 
pogányok megszámlálhatatlan sokasága tör ránk döntő 
ütközetet keresve, tüstént tanácsot tartott az övéivel, 
hogy üzenetet küldenek a Gibelt ostromló vezéreknek: 
induljanak vissza a megsegítésükre. Amint e vezérek- 
nek tudomására jutott Rajmund üzenete, rögtön meg- 
egyeztek az emírrel és békét kötöttek vele; az emírtől 
lovakat, aranyat kaptak, és elhagyták a várost, megse- 
gítésünkre indulva. A pogányok azonban nem bocsát- 
koztak harcba velünk. Így az említett grófok a folyón 
túl táboroztak le, és ostrom alá vették Arga várát. 


28 A kikötő elfoglalásával a keresztesek kitörtek a reménytelen el- 
zártságból és könnyen kapcsolatot teremthettek az utánpótlást szállí- 
tókkal, akár Ciprus, akár Antióchia felől várták is őket. 

(2) Nem sokkal ezután a mieink Tripolisz? ellen lo- 
vagoltak ki. A városon kívül törökökre, arabokra és 
szaracénokra találtak, akikre rátámadtak és menekü- 
lésre kényszerítették őket, a város előkelőinek legna- 
gyobb részét pedig lemészárolták. A pogányok gyilko- 
lása és a vérözön olyan mértékű volt, hogy a várost 
kettészelő folyó" vörösnek látszott, és a ciszternákba 
folyva, a városlakókban nagy szomorúságot és aggo- 
dalmat keltett. Így akkora félelem lett úrrá rajtuk, hogy 
a városkapun túlra senki sem merészkedett. Másnap a 
mieink a Semen túlra lovagoltak, s marhákra, birkákra, 
szamarakra találtak; majdnem háromezer állatot zsák- 
mányoltak, még tevéket is. 

(3) Az említett várat pedig egy nap híján három hó- 
napon át ostromoltuk, és az Úr húsvéti ünnepét is ott 
ültük meg április tizedikén. Mialatt a várat ostromol- 
tuk, hajóink" tőlünk nem messze futottak be egy kikö- 
tőbe, és nagy vásárt kínáltak búzából, húsból, sajtból, 
árpából, olajból; így nagy bőségben élt az egész sereg. 
Ennek az ostromnak során többen közülünk szerencsé- 
sen elnyerték a mártíromságot, így Ribemonti An- 
zelm?, Pikárdiai Vilmos?), és sokan mások, akiket nem 
tudok megnevezni. (4) A tripoliszi király is gyakran 
küldött követeket a vezérekhez, hogy hagyjanak fel 
már a vár ostromával és egyezzenek meg vele. Hallván 
ezt a mieink, Gottfried herceg, Rajmund, Szent Egyed 
grófja, Normann Robert és Flandria grófja, s látván, 
hogy az új betakarítás ideje közeleg — mivel március 


29 Csak az elővárosokat támadták meg. 

30 Nahr Kadisha. 

31 Angol és genovai hajók. 

32 Anselmus de Riboatmont, levele fennmaradt, amelyet urának, 
a reimsi érseknek küldött. Lásd a levelek között. 

33 Willelmus Picardus. 


közepén új babot, április közepén már az új gabonából 
ettünk -, megtanácskozták a dolgot, s így határoztak: 
,Nagyon helyes lenne a jeruzsálemi utat befejezni, 
még az aratás idején." 


36. fejezet 


(A frankok serege 
Arga várától Ramla városáig jut) 


(1) Elhagytuk tehát Arga várát" és megérkeztünk Tri- 


poliszba május tizenharmadikán, pénteken, és három 
napon át ott maradtunk. Végül is a tripoliszi király 
megegyezett vezéreinkkel: rögtön elengedett több 
mint háromszáz zarándokot, akiket arrafelé ejtettek 
fogságba, átadott tizenötezer bizánci aranyat, tizenöt 
nagy értékű lovat. Eladott még nekünk számos lovat, 
szamarat és mindenféle javakat, amikkel Krisztus 
egész serege kiválóan ellátta magát. Abban is meg- 
egyeztek vezéreinkkel, hogyha a babiloni emír" által 
előkészített háborút megnyerjük és Jeruzsálemet meg- 
szerezzük, akkor a tripoliszi király keresztény hitre tér, 
a vezérek viszont elismerik földje feletti hatalmát; és 
ilyen értelemben fogalmazták meg az egyezséget. 


34 Három lehetőség volt, Damaszkuszon, Libanonon át vagy a 
tengerparton. Az utánpótlás és bizonyos jóslások miatt választották 
a tengerparti utat. Arga hosszas ostroma egyébként Toulouse-i Raj- 
mund azon szándékának köszönhető, hogy így akarta a hírek szerint 
a már úton lévő bizánci császárt bevárni és így saját hatalmát meg- 
erősíteni. 

35 A kairói fátimidák szerepére utal. 

(2) A várost egy májusi hétfőn hagytuk el, egy kes- 
keny és meredek úton haladtunk éjjel-nappal, míg el- 
értünk Bethelon várához, majd egy Gibelon nevű város- 
hoz a tengerparton. Áz úton nagy szomjúságtól szen- 
vedtünk, és így kimerülten érkeztünk el egy Braym 
nevű folyóig." (3) Ezután egy helyen keltünk át éjjel és 
nappal vonulva - az Úr Mennybementelének ünnepén 
— egy rendkívül keskeny úton. Azt hittük, hogy lesel- 
kedő ellenségeink meglepnek minket, de Isten közben- 
járására egyikük se merészelt elibénk vágni. Végül is 
az előttünk haladó lovagjaink felszabadították az utat, 
és elértünk egy tengerparti városba, amelyet Bejrútnak 
neveznek, innen pedig egy másik Sagitta?" nevű, majd 
egy következő, Sur? nevű, Surból pedig egy Akkon ne- 
vű városba. Akkonból Haifa várához jutottunk, majd 
Caesarea mellett táboroztunk le, ahol megünnepeltük 
a Pünkösdöt május 29. napján. 

(4) Ezután Ramla városába mentünk,? amelyet a 
szaracénok a frankoktól való félelmükben kiürítettek. 
Ramla mellett van egy nagy hírű templom, amely- 
ben Szent György drága teste nyugoszik, mivel itt vál- 
lalta Krisztus nevéért a hitetlen pogányoktól a boldog 
mártíromságot. Itt tanácsra gyűltek előkelőink, hogy 
püspököt válasszanak ennek az egyháznak a gondozá- 
sára és felélesztésére. A püspöknek juttatták a tizedet, 


36 Itt érték el az egyiptomi fennhatóság határát, a folyó neve: 
Nahr Ibrahim. Nagyobb ellenállással nem találkoztak a szárazföl- 
dön, de a tengeren az egyiptomi flotta elűzte az utánpótlást szállító 
hajóikat. 

37 Az ókori Szidón. 

38 Az ókori Türosz, 

39 Ramleh (Ramla) mohamedán város volt. A püspökség alapítá- 
sa mutatja, hogy a meghódított területet egyházi tulajdonnak tekin- 
tették. A püspök itt egy normann pap, Rouen-i Róbert lett. 


arannyal és ezüsttel gazdagították, valamint lovakkal 
és más állatokkal, hogy így áhítatosan és tisztesség- 
gel élhessen mindazokkal együtt, akik vele maradnak. 
A püspök örömmel maradt ezen a helyen. 


37. fejezet 


(A frankok eljutnak Jeruzsálemig és körbezárják. 
Pilet Rajmund és mások az arabokkal csatáznak. 
A várost erősen támadják, de hiába. 

Száz lovag megfutamít egy arab sereget. 

A frankok a nagy szomjúságtól szenvednek) 


(1) Június 6-án, kedden, örvendezve és ujjongva értük 
el Jeruzsálem városát, és merészen ostrom alá fogtuk. 
Ugyanis Normann Róbert északon foglalt állást Szent 
István protomártír temploma mellett, ott, ahol az ör- 
vendező mártírt Krisztus nevéért megkövezték. Mel- 
lette Róbert, Flandria grófja foglalt harcállást, nyu- 
gatról Gottfried herceg és Tankréd. Délről Szent Egyed 
grófja vonult fel Sion hegyére, az Ur Anyja, Szűz Má- 
ria temploma mellé, ahol az Ur vacsorázott a tanítvá- 
nyokkal. 

(2) A harmadik napon a mieink közül Pilet Raj- 
mund, Turenne-i Rajmund, és többen mások összecsa- 
pást keresve különváltak a seregtől, és kétszáz arabbal 
találták szembe magukat. Krisztus lovagjai megütköz- 
tek a hitetlenekkel, és Isten segítségével bátran legyűr- 
ték őket, sokakat megöltek, és harminc lovat elragad- 
tak. (3) A rákövetkező hétfőn indítottunk heves tá- 
madást a város ellen, ami olyan kiválóan sikerült, hogy 
ha jó előre gondoltunk volna a létrákra, kezünkre 

került volna a város. A kisebbik falat azonban elpusztí- 
tottuk, és egy létrát támasztottunk a nagyobb falnak, 
amelyen lovagjaink felmásztak, és közelharcban vág- 
ták-szúrták kardjaikkal és lándzsáikkal a szaracénokat 
s mindazokat, akik a várost védelmezték. Sokan életü- 
ket vesztették a mieink közül, de még többen őközü- 
lük. (4) Ennek az ostromnak során majdnem tíz napon 
át nem találtunk eladó kenyeret, míg elért hozzánk ha- 
jóinkról egy hírnök. Nagy szomjúságtól is szenved- 
tünk" olyannyira, hogy lovainkat és egyéb állatainkat 
hat mérföldre kellett a vízhez hajtani, nem kis aggo- 
dalmunkra és félelmünkre. A sziloami forrás, amely a 
Sion-hegy lábánál fakadt, ellátott bennünket," a vizet 
mégis drágán adták közöttünk. 

(5) Miután megérkezett hozzánk a hajóinkról kül- 
dött hírnök, vezéreink egymás között úgy döntöttek, 
hogy lovagokat menesztenek, hogy gondosan őrizhes- 
sék az embereket és a hajókat Jaffa kikötőjében." Meg- 
pirkadván, elindult Rajmund, Szent Egyed grófja sere- 
géből száz lovag, köztük Pilet Rajmund, Montmerle-i 
Achard, Sabrani Vilmos, és magabiztosan tartott a ki- 
kötő felé. Később harminc lovag elvált a többiektől, és 
hétszáz arab, török és szaracén harcosba ütközött az 
emír seregéből. Krisztus lovagjai bátran rájuk támad- 
tak, ám azok akkora túlerőben voltak, hogy körbezár- 
tak bennünket és megölték Montmerle-i Achardot és 
néhány szegény gyalogos katonát. (6) Miközben körbe- 
zárva tartottak bennünket, és a mieink halálukat vár- 


40 A vizeket megmérgezték a védők. 

41 Azonban túl közel volt a falakhoz. 

42 Jaffába június 17-én érkezett hat hajó, genovaiak és valószínű- 
leg az angolok. Élelmiszert és az ostromhoz szükséges műszaki fel- 
szerelést hoztak. 


ták, eljutott egy hírnök a többiekhez, így szólt Pileti 
Rajmundhoz: , Miért állsz itt ezekkel a lovagokkal? 
Mindnyájunkat borzasztóan szorongatnak az arabok, 
törökök, szaracénok, s talán ebben az órában már mind 
halottak is, segítsétek tehát meg őket, segítsetek!" Hall- 
ván ezt, a mieink rögvest gyors vágtában megindultak, 
és sebesen elértek a harcban állókhoz. (7) A pogányok 
népe meglátván Krisztus lovagjait, szétoszlott két se- 
regrészre. A mieink azonban Krisztus nevéhez fohász- 
kodván olyan hevesen támadtak a hitetlenekre, hogy 
mindegyik lovag leterítette a maga emberét. Belátván 
pedig a pogányok, hogy a frankok erejének nem tud- 
nak ellenállni, hátat fordítottak, és a mieink majdnem 
négy mérföldön át a nyomukban maradtak, sokakat 
megöltek közülük. Egynek azonban megkímélték az 
életét, hogy rendben elmondja nekik a híreket; százhá- 
rom lovat is szereztek. 

(8) Ugyanezen ostrom alatt a szomjazás akkora ter- 
het jelentett nekünk, hogy ökrök és bivalyok összevar- 
rott bőrében hordtuk a vizet csaknem hat mérföld tá- 
volságból, sőt ezekből ittuk a bűzös vizet. Mekkora 
nyomorúság és nélkülözés szakadt ránk nap mint nap 
a poshadt víztől és a rozskenyértől! A szaracénok pe- 
dig minden forrásnál és vízmosásnál ott rejtőzködtek, 
csapdát állítottak a mieinknek, mindenfelé gyilkolták 
és darabokra tépték őket, állatainkat elvezették bar- 
langjaikba és rejtekhelyeikre. 

38. fejezet 


(A frankok beveszik Jeruzsálemet) 


(1) Akkor vezéreink úgy határoztak, hogy hadieszkö- 
zökkel veszik ostrom alá a várost, hogy imádásra a mi 
Megváltónk sírjához járulhassanak. Két fa ostromtor- 
nyot és sok egyéb ostromgépezetet? készítettek. Gott- 
fried herceg is elkészítette a maga ostromtornyát a gé- 
pezetekkel együtt, hasonlóképpen Rajmund gróf is. 
Mindehhez távoli vidékekről hordták a fát. Amikor a 
szaracénok meglátták, hogy a mieink az említett hadi- 
eszközöket készítik, éjjelente kiválóan megerősítették a 
várost, és magasították tornyait. (2) Miután vezéreink 
felmérték, hogy melyik a város legsebezhetőbb pontja, 
egy szombat éjjel oda, a keleti oldalra szállították az el- 
készített ostromgépeket és a fatornyot. Megvirradván, 
felállították ezeket, vasárnap, hétfő és kedd pedig a to- 
rony előkészítésével és felszerelésével telt el. Szent 
Egyed grófja ugyanakkor a déli oldalról helyezte ké- 
szenlétbe gépezetét. (3) Közben a vízhiány annyira súj- 
tott bennünket, hogy még egy dénárért sem lehetett a 
szükséges vízhez hozzájutni, ennyiért még a szomjun- 
kat sem tudtuk oltani. 

Szerdán és csütörtökön minden oldalról éjjel-nappal! 
keményen támadtuk a várost. Mielőtt azonban roham- 
ra indultunk volna, a püspökök és papok meghagyták 
-— prédikálással és intő szavakkal -, hogy mindnyájan 
tartsunk az Istennek Jeruzsálem körül körmenetet, hi- 


43 A fa beszerzése is rendkívül körülményes volt. 


tünk szerint inádkozzunk, osszunk alamizsnát és böj- 
töljünk." 

(4) Pénteken kora reggel minden irányból támadást 
indítottunk, de semmire sem jutván a várossal, meg- 
hökkentünk, és nem kevéssé mgg is ijedtünk. Közeled- 
vén azonban pénteken az óra, amikor Urunk Jézus 
Krisztus vállalta a szenvedést érettünk a keresztfán, 10- 
vagjaink Gottfried herceg és testvére, Eustach? vezeté- 
sével bátran küzdöttek az ostromtoronyban. Akkor ju- 
tott fel lovagjaink közül Litoldf a városfalra. Alighogy 
fellépett, a város védői mind hátrálni kezdtek a falakon 
és a városban. A mieink pedig a nyomukban, üldözték, 
gyilkolták, aprították őket egészen Salamon templo- 
máig, ahol is olyan vérfürdőt rendeztek, hogy bokáig 
gázoltak a pogányok vérében. (5) Rajmund gróf pedig 
délről vezette seregét rohamra, és ostromtornyát a fal 
mellé állította. A torony és a fal között azonban egy 
igen mély árok húzódott. Akkor arról tanácskoztak a 
mieink, hogyan lehetne feltölteni az árkot. Közhírré is 
tették, hogy aki három követ visz az árokba, annak egy 
dénár lesz a jutalma. Az árok feltöltése pedig három 
napon át, éjjel-nappal tartott. Végül a feltöltött árkon 
át a falhoz tolták a tornyot. A város védői nagy elszánt- 
sággal küzdöttek ellenünk, tűzzel és kövekkel. Ami- 
kor a gróf fülébe jutott, hogy a frankok már a város- 
ban vannak, így szólott embereihez: , Mit késlekedtek? 


44 Előzménye július 6-án egy pap látomása, akinek Adhemar je- 
lent meg, utasítva őket a böjtre és egy mezítláb elvégzendő körme- 
netre. A körmenetre július 8-án került sor. 

45 Boulogne-i Eustach. A behatolás időpontját az egyes írók elté- 
rően adják meg. 

46 Két flandriai jutott fel elsőként, a Tournai-ból való Litold (Laet- 
holdus) és Gilbert. 

Lám, a többi frank mind a városban van már!" (6) Ez- 
után a Dávid tornyában védekező emír" megadta ma- 
gát a grófnak, és megnyitotta előtte azt a kaput, ahol a 
zarándokok szokták befizetni az adójukat." 

(7) Zarándok katonáink benyomulván a városba, 
üldözték és öldösték a szaracénokat, egészen Salamon 
templomáig. Ott a szaracénok egybegyűlve, a legma- 
kacsabbul ellenálltak a mieinknek egész napon át úgy, 
hogy az egész templomot elöntötte a vér. Végül is térd- 
re kényszerítettük a pogányokat, és a mieink hatal- 
mukba kerítették a templomba gyűlt nagyszámú férfit 
és nőt, és tetszésük szerint megölték vagy élve foglyul 
ejtették őket. Salamon templomának tetején is nagy po- 
gány tömeg gyűlt egybe, nemre való tekintet nélkül, 
akiket Tankréd és Béarni Gaston? kerített hatalmába, 
zászlajukkal jelölve meg őket. Ezután embereink az 
egész városban száguldoztak, aranyat és ezüstöt zsák- 
mányoltak, lovakat és öszvéreket, minden jóval teli há- 
zakat. Túláradó örömükben mindnyájan sírva és ne- 
vetve vonultak Megváltónknak, Jézusnak a sírjához, 
hogy imádják, és ott beváltották életre szóló fogadal- 
mukat. Reggel pedig a mieink elővigyázatosan fel- 
másztak a templom tetejére, rátámadtak a szaracé- 
nokra, férfiakra és nőkre egyaránt, és puszta karddal 
lefejezték őket; voltak, akik levetették magukat a temp- 
lomtetőről." Ezt látván, Tankréd felette megharagu- 
dott. 


47 A fátimida kormányzó, Iftikár-ad-Dala. 

48 A Jaffa felé vezető útra nyíló kapu. 

49 Gaston de Beert, Gottfried ostromtornyának a készítője, jellem- 
ző, hogy megörökítendőnek tartották nevét. Az ostromgépek össze- 
szerelésénél a genovaiaknak is sokat köszönhettek. 

50 A zsidókra is hasonló sors várt zsinagógájukban, őket ugyanis 
az arabok nem telepítették ki a városból az ostrom előtt, mint a meg- 
bízhatatlannak tartott keresztényeket. 


39. fejezet 


(A frankok Gottfriedet a város fejedelmévé, 
Arnulfot pedie pátriárkának választják. 
Továbbá nagy győzelmet aratnak Aszkalonnál) 


(1) Akkor a mieink tanácskozást tartottak és úgy dön- 
töttek, hogy ki-ki osszon alamizsnát imádsággal egy- 
bekötve, hogy Isten kiválassza, kit szeretne uralko- 
dónak a többiek felett, s hogy ki irányítsa a várost. Azt 
is megparancsolták, hogy a halott szaracénokat mind 
ki kell vinni a városon kívülre kibírhatatlan bűzük 
miatt, hiszen az egész város tele volt tetemeikkel. Az 
életben hagyott szaracénok vitték ki a hullákat a kapuk 
elé, és ház nagyságú hegyeket emeltek belőlük. A po- 
gányok népét sújtó hasonló vérengzésről soha senki 
nem hallott és nem is látott, mivel hulláikból piramiso- 
kat építettek, amelyek úgy álltak, mint az asztagok. 
A halottak számát senki sem tudja, csak az Isten. 
(2) Rajmund gróf azonban biztosította, hogy az emírt 
és kíséretét épségben és sértetlenül vezessék el Aszka- 
lonig. 

(3) A város elfoglalása utáni nyolcadik napon a vá- 
ros fejedelmévé Gottfried herceget választották meg," 
hogy leverje a pogányokat és védelmezze a kereszté- 
nyeket. Hasonlóképpen pátriárkát is választottak egy 
igen bölcs és tisztelt férfiú, név szerint Arnulf szemé- 


51 Királyt azért nem választottak, mert ezt az egyháziak mereven 
elvetették. Gottíried címe a , Szent Sír gondviselője, képviselője" 
(Advocatus Sancti Sepulchri) lett. Rajmund történetírója szerint visz- 
szautasította a fejedelemséget. 

lyében? Vasas Szent Péter ünnepén. (4) Isten keresz- 
tényei e várost július 15-én, egy pénteki napon foglal- 
ták el. 

(5) Közben követ érkezett Tankrédhez és Eustach 
grófhoz, hogy készülődjenek és siessenek Náblusz? 
városának bevételére. Elindultak, és nagyszámú lova- 
got és gyalogost vittek magukkal. Megérkezve a város- 
hoz, annak lakói rögtön megadták magukat. A herceg 
ekkor újólag parancsot küldött nekik, hogy gyorsan in- 
duljanak hadba, mivel a babiloni emír Aszkalon ellen 
készülődik." (6) Ők pedig sietve nekivágtak a hegyek- 
nek, keresve a harcot a szaracénokkal, mígnem Caesa- 
reába érkeztek. Innen a tengerparton jutottak Ramlah 
városáig, ahol rengeteg arabra találtak, a főhad elővéd- 
jeire. A mieink üldözőbe vették őket, és sokakat fog- 
ságba ejtettek közülük, akik elmondtak minden hábo- 
rús hírt, hol van a hadseregük, hányan vannak, és hol 
készülnek megütközni a keresztényekkel. 

(7) Ezt megtudván, Tankréd rögtön követet menesz- 
tett Jeruzsálembe Gottfried herceghez, a pátriárkához 
és az összes vezérhez, megüzenvén: , Tudjátok meg, 
hogy Aszkalonnál ütközetre készülnek ellenünk; jöjje- 
tek tehát sietve, akkora sereggel, amekkorával csak 
tudtok!" Akkor a herceg felszólított mindenkit, hogy 
lelkiismeretesen felkészülve induljon Aszkalonba az el- 
lenfeleink ellen. Ő maga a pátriárkával és Róberttel, 
Flandria grófjával kedden vonult ki a városból, és ve- 
lük együtt a martiranói püspök." (8) Szent Egyed gróf- 


52 Normann Róbert káplánja. A Rajmund-párti történetíró léha és 
botrányos életvitelűnek tartotta, s valóban néhány hónap múltán le 
is tették hivatalából. Egyébként művelt ember, Hódító Vilmos lányá- 
nak nevelője volt. 

53 A bibliai Sichem, Szikem. 

54 Seregének élén al-A fdal állt. 

55 Arnulf püspök. 


ja és Normann Róbert azonban kijelentette, hogy csak 
akkor fognak elindulni, ha megbizonyosodnak a köze- 
ledő ütközetről. Meghagyták tehát lovagjaiknak, hogy 
menjenek és nézzenek szét, valóban ütközet van-e ké- 
szülőben, és a lehető leggyorsabban térjenek vissza, 
mert ők a maguk részéről készen fognak állni az indu- 
lásra. Ezek eltávoztak, és meglátván a csata előjeleit, 
gyorsan visszafordultak és jelentették mindazt, amit a 
saját szemükkel tapasztaltak. A herceg rövidre rá meg- 
hagyta a martiranói püspöknek, aki a közelben volt, 
hogy menjen Jeruzsálembe azzal a paranccsal, hogy az 
ottani lovagok öltsenek fegyvert és induljanak el a csa- 
tatérre. 

Szerdán pedig ezek a vezérek is kivonultak és hada- 
kozni indultak. A martiranói püspök is visszaindult 
a pátriárkának és hercegnek szóló válaszüzenettel, ám 
szaracénokkal találkozott szembe, akik fogságba ejtet- 
ték és magukkal hurcolták." (9) Remete Péter Jeruzsá- 
lemben maradt, felügyelve és irányítva a görögöket és 
latinokat, különösen a klerikusokat, hogy Istennek tet- 
sző hívő lélekkel körmenetet tartsanak, imádkozzanak 
és alamizsnát osszanak, hogy az Isten a maga népének 
juttassa a győzelmet. A klerikusok és a papok ugyanis 
szent ruháikba öltözve az Úr templomához vezették a 
körmenetet, miséket és könyörgéseket énekelve, hogy 
védelmezze az ő népét. 

(10) Végül a pátriárka, a püspökök és a többi vezér 
egybegyűltek a folyónak ÁAszkalon felé eső partján. Ott 
rengeteg ökröt, tevét, birkát és minden jót zsákmányol- 
tak. Körülbelül háromszáz arab érkezett, mi rájuk tá- 
madtunk, és kettőt közülük fogságba ejtettünk, a töb- 
bieket pedig a seregükig üldöztük. (11) Beesteledvén 


56 További sorsa ismeretlen. 

pedig, a pátriárka az egész táborban közhírré tette, 
hogy másnap kora reggel mindnyájan legyenek harcra 
készek, s ki fogja közösíteni azt, aki a csata bevégezte 
előtt zsákmányolni kezdene. Ám a csata után gondta- 
lan örömmel visszatérhetnek, hogy ki-ki megszerezze 
azt, amit Isten neki rendelt. 

(12) Pénteken kora pirkadatkor bevonultunk egy 
igen barátságos völgybe a tengerpartnál, és ott felállí- 
tottuk hadsorainkat. A herceg elrendezte csatarendjét, 
miként Normandia grófja, Szent Egyed grófja, a fland- 
riai gróf, Eustach gróf is a magáét, helyükre irányítot- 
ták a gyalogosokat és az íjászokat oly módon, hogy a 
lovagok előtt foglaljanak helyet. Mihelyst így mindent 
elrendeztek, a mi Urunk Jézus Krisztus nevében meg- 
kezdték a harcot. A bal szárnyon volt Gottfried her- 
ceg a csatasorával, Szent Egyed grófja pedig a jobb 
szárnyon, a tengerhez közel lovagolt. Normandia gróf- 
ja, a flandriai gróf, Tankréd és mindenki más középen 
haladt. ; 

(13) Ekkorra a mieink már megkezdték a felfejlődést, 
de a pogányok is készen álltak a küzdelemre. Soraik- 
ban mindenkinek a nyakában lógott egy kulacs, hogy 
abból ihasson, miközben üldöznek bennünket, az Isten 
kegyelme azonban ezt nem engedte meg nekik. Ami- 
kor Normandia grófja észrevette az emír hadijelvényét 
- lándzsáját ezüst borította, csúcsán pedig egy arany- 
alma volt —, hevesen rárontott és halálosan megsebesí- 
tette. A másik szárnyról pedig a flandriai gróf támadta 
meg őket nagy hévvel. Tankréd középen a pogányok 
sátortábora ellen intézett rohamot, akik ezt látván, 
azonnal futásnak eredtek. (14) A pogányok sokasága 
megszámlálhatatlan volt, számukat csak az Isten tudja. 
Az ütközet rettentő kemény volt, de az isteni hatalom 
oly mértékben a pártunkon állt, oly hathatós volt, hogy 
azonmód győzedelmeskedtünk felettük. (15) Isten el- 


lenségei pedig ott álltak megvakultan és földbe gyöke- 
rezve, nézték Krisztus lovagjait tágra nyílt szemekkel, 
és semmit sem láttak, az isteni hatalomtól megrémülve 
nem mertek ellenállni a keresztényeknek. Páni félel- 
mükben a fákra másztak fel, abban a reményben, hogy 
elrejtőzködhetnek. A mieink azonban nyíllal, lándzsá- 
val, karddal megölték őket, és ők a földre zuhantak. 
Mások pedig a földre vetették magukat, nem merve 
szembeszegülni velünk. Úgy aprították a mieink őket, 
miként az állatokat szokás a vágóhídon. Szent Egyed 
grófja a tengernél számolatlanul gyilkolta őket, voltak, 
akik a tengerbe vetették magukat, voltak, akik szerte 
szaladtak. 

(16) Az emír Aszkalonhoz érkezett bánkódva és szo- 
morkodva, s miközben a könnyei potyogtak, így szó- 
lott: , Ó, istenek szelleme! Ki látott vagy hallott ilyet 
valaha is! Ekkora hatalmat, ekkora bátorságot, ekkora 
hadsereget még soha egy nép nem győzött le, csak 
most a keresztények kicsinyke és maroknyi népe igá- 
zott le. Jaj nekem, milyen szomorú és vigasztalhatatlan 
vagyok! Mit mondhatnék még? Olyan nép győzött le, 
aki koldus, fegyvertelen és nyomorúságos, kinek sem- 
mije nincs zsákján és tarisznyáján kívül. Azok üldözik 
az egyiptomi népet, akiknek nemegyszer alamizsnát 
adtunk, miközben országunkban mindenfelé kéreget- 
tek. (17) Ebbe a csatába kétszázezer katona élén vonul- 
tam, most ugyanezeket látom megoldott kantárral a 
babiloni úton menekülni, nem lévén bátorságuk szem- 
befordulni a frankok népével. Esküszöm Mohamedre 
és az istenek minden hatalmára, soha többé nem vonu- 
lok katonáimmal ütközetbe, mert elűzött engem egy 
jövevény nép. Magammal vittem a fegyverek minden 
nemét, minden hadieszközt és gépezetet, hogy megost- 
romoljam őket Jeruzsálemben, és kétnapi járóföldre 
a várostól ők vonultak elém megütközni. Jaj! Mi lenne, 

ha azt a népet vezethettem volna, s nem az enyémet? 
Jaj nekem! Mit mondhatnék még? Babilon földjén elve- 
szítettem becsületemet mindörökre!" 

(18) A mieink pedig megszerezték az emír hadijel- 
vényét, amelyet Normandia grófja megvásárolt húsz 
ezüstmárkáért és a pátriárkának adta Isten és a Szent 
Sír tiszteletére. Az emír kardja pedig hatvan bizánci 
aranyért kelt el. (19) Legyőzettek tehát ellenségeink 
Isten segítségével. A pogányok földjéről érkezett hajók 
mind ott álltak, embereik azonban meglátva a hadsere- 
gével menekülő emírt, tüstént felvonták vitorláikat, 
és nekiindultak a nyílt tengernek. (20) A mieink vissza- 
tértek a pogányok sátraihoz, számtalan zsákmányra 
tettek szert aranyban, ezüstben; mindenféle javak tö- 
megében, lovakban, öszvérekben, szamarakban, tevék- 
ben, birkák és ökrök számolatlan sokaságában, hadi 
eszközökben. A hegy- és domboldalakat, mezőket tel- 
jesen elfedte állataik sokasága, rakásszámra találtunk 
fegyverekre. Amit akartunk, magunkkal vittük, a ma- 
radékot tűzben emésztettük el. 

Nagy örömben tértek vissza a mieink Jeruzsálem- 
be, magukkal víve minden jót, kenyérrel, kétszersült- 
tel, liszttel, gabonával, sajttal, olajjal megrakott tevéket 
és szamarakat, és mindazt, amire csak szükségük volt. 
A csata augusztus idusát megelőző napon zajlott, a mi 
Urunk Jézus Krisztus kegyelmével, akié a tisztelet és 
dicsőség most és mindörökkön örökké. Minden lélek 
mondja: Amen. 


LEVELEK, OKLEVELEK 
AZ ELSŐ KERESZTES HÁBORÚ 
KORÁBÓL 

I 
II. Orbán pápa levele a flandriai hívőkhöz 


(1095. december vége) 


Orbán püspök, Isten szolgáinak szolgája minden flandriai hívő- 
nek, előkelőknek és alacsony rangúaknak egyaránt üdvöt, kegyel- 
met és apostoli áldását. 

Testvérségtek már régóta sokak előadásából tudja, mint hisz- 
szük, hogy a barbár düh Isten egyházait? a keleti részeken sajná- 
latos támadásával elpusztította, ráadásul Krisztusnak szenvedé- 
se és feltámadása által híressé lett szent városát templomaival 
együtt, amit kimondani is szörnyű, elviselhetetlen szolgaságnak 
vetette alá. Jámbor mérlegeléssel szánakozva e szerencsétlensé- 
gen, ellátogattunk Gallia vidékeire, s fellelkesítettük e föld előke- 
lőit és alacsonyabb rendű lakóinak jó részét a keleti egyházak fel- 
szabadítására, s ily módon az Auvergne-i zsinaton? ünnepélyesen 
kötelességükké tettük az erre való felkészülést bűneik bocsánata 
fejében. Kedvelt fiunkat, Adhemart, Le Puy püspökét pedig erre 
az útra és feladatra vezérré, helyettesünkké tettük, hogy mind- 
azok, akiknek kedve támad nekiindulni ennek az útnak, utasítá- 
sainak úgy engedelmeskedjenek, mint a miénknek, s oldó és kötő 
hatalmának, amennyiben erre a feladatra vonatkozik, teljesen 
vessék alá magukat. Mindazok pedig, akiknek közületek Isten ezt 
a fogadalmat sugallja, legyenek tudatában annak, hogy Isten se- 
gítségével Mária mennybevitelének ünnepén! fognak útnak in- 
dulni, és ekkor csatlakozhatnak a menethez. 


1 A hazatérő zarándokoktól. 

2 Konkrétan a templomokra gondol. 

3 A zsinatot 1095. november 18-28. között tartották, és Clermonti Zsinat néven 
vált ismertté. 

4 Azaz 1096. augusztus 15. 

II. 
II. Orbán pápa II. levele a bolognaiakhoz 


(Pávia, 1096. szeptember 19.) 


Orbán püspök, Isten szolgáinak szolgája, a bolognai klérus és 
kedvelt népünk katolikus fiainak üdvöt és apostoli áldását! 

Köszönetet mondunk jóságtoknak, hogy a szakadárok és eret- 
nekek közepette is köztetek voltak azok, akik mindig megmarad- 
tak a katolikus hitben,! s mások pedig Isten kegyelme által megis- 
merve az igazságot, elhagyták a tévelygések útjait, s már tudják, 
miben áll a katolikus hit. Arra biztatunk tehát titeket, az Urban 
kedvelteket, hogy bátran vágjatok neki az igazság útjának, és le- 
gyen gondotok rá, hogy a jó kezdeteket még jobb befejezés köves- 
se. Üdvözülni nem az fog, aki belekezdett, hanem az, aki mind- 
végig kitartott. Nyomatékkal ajánljuk kedvességtek figyelmébe 
tiszteletre méltó testvérünket és püspöktársunkat Bernátot; akit 
az isteni gondviselés általunk méltóztatott megtenni pásztoro- 
toknak. Ha szeretitek Istent, fogadjátok el Isten helyettesének, 
ugyanis Ő maga ilyesféleképpen szólt: , aki titeket hallgat, engem 
hallgat". 

Fülünkbe jutott, hogy közületek sokakban megfogant a kíván- 
ság, hogy elmenjen" Jeruzsálembe, ami nekünk, tudjátok meg, 
szerfelett kedvünkre van. Tudjátok meg, hogy mindazoknak, akik 
nem földi javak utáni sóvárgásból, hanem kizárólag lelkük üd- 
véért és az Egyház felszabadításáért keltek útra Jeruzsálembe, 
a mindenható Isten könyörületessége és a katolikus Egyház kö- 


1 Ide sorolták III. Kelemen (1080-1100) követőit, a szimoniákusokat, Berengar 
követőit stb. 

2 Vö. Mt 10,22. 

3 Kevéssé ismert bolognai püspök. 

4 Vö. Lk 10,16. 

nyörgései által mind a saját tekintélyünknél, mind a galliai érse- 
kek és püspökök tekintélyénél fogva megadjuk a teljes feloldozást 
azon bűneik alól, amelyekről igaz és teljes bűnbánatot tartottak, 
mivel javaikat és önmagukat Isten szeretetéért kockára tették. 
Sem klerikusoknak, sem szerzeteseknek nem engedélyezzük a Je- 
ruzsálembe való indulást a püspökök és apátok engedélye nélkül. 
Sőt legyen a püspököknek gondjuk arra, hogy a plébániákhoz tar- 
tozókat a klerikusok véleménye és támogatása nélkül ne bocsás- 
sák el. Vigyázzanak arra is, nehogy a fiatal férjek meggondolatla- 
nul, feleségük hozzájárulása nélkül útrakeljenek. A Mindenható 
erősítsen meg benneteket istenfélelemben és szeretetben, minden 
bűntől és tévelységektől mentesen vezessen el a legnagyobb sze- 
retet és az igaz jámborság szemléletére. 
Kelt Páviában, szeptember 19-én. 


III. 
Blois-i István első levele feleségéhez, 
Adélához 


(Nicea, 1097. június vége) 


István gróf Adéla grófnénak, legkedvesebb szerető feleségének 
mindarról, ami szép és jó eszébe jut. 

"Tudja meg kedvességed, hogy a szent út során a legnagyobb 
tisztességben és testi jólétben utazom Rumban. Utam és zarán- 
doklatom eredményeit Konstantinápolyból levélben megküldtem 
Neked, de újra leírom e levelet, arra az esetre, ha a küldöncöt va- 
lamilyen szerencsétlenség érné. 


1 Személyükre vonatkozóan vö. Gesta II. könyv 7. és IX. könyv 33. jegyezetét. 
Első, Konstantinápolyból írott levele nem maradt fenn. 

Konstantinápolyba Isten kegyelméből nagy örömben érkeztem 
meg. A császár pedig méltóan és tisztességgel, majdhogynem leg- 
kedvesebb fiaként fogadott, számos nagy értékű ajándékkal gaz- 
dagított, sőt Isten seregében, vagyis a miénkben nincs még egy 
herceg, gróf vagy bárki előkelő, akinek inkább hinne vagy a ked- 
vében járna." Bizony, kedvesem, ő császári méltósága nemegyszer 
biztatott és biztat, hogy fiaink közül bízzunk rá egyet." Ő pedig 
ígéretet tett, hogy olyan fényes tisztségre fogja emelni, hogy a 
miénket a legkevésbé sem fogja irigyelni. Igazán mondom Neked, 
nincs még egy ilyen ember a világon, mint ő. Vezéreink mind- 
egyikét bőkezűen megajándékozza, lovagjainknak egyetől egyig 
adományokkal szerez örömet, szegényeinket asztalánál táplálja. 

Nicea városa mellett áll Civitot vára, közelében van a tenger- 
szoros, amelyen át a kegyes császár hajói éjjel-nappal járnak 
Konstantinápolyba, majd onnan a szegények eleségét a táborhoz 
viszik, ahol megszámlálhatatlan tömegnek osztják szét nap mint 
nap. A mi korunkban, úgy tűnik, nincs egyetlen uralkodó sem, 
aki makulátlan erkölcseit felülmúlta volna; a Te atyád, kedvesem, 
sokszor és nem keveset adományozott, de ehhez képest mind- 
az semmiség. Ezt a csekélységet azért szerettem volna megírni 
Neked, hogy legyen némi fogalmad róla. A császártól szinte mint 
apámtól váltam el, miután tíz napon átt a legnagyobb tiszteletben 
tartott magánál. Ő maga hajókat készített elő nekem, amelyeken 
a várost övező tengerszoroson a leggyorsabban átkeltem. Voltak 
helybeli konstantinápolyiak, akik ezt a szorost vadnak és ve- 
szélyesnek tartották, ami azonban nem igaz, ugyanis sokkal in- 
kább megbízható, mint a Marne vagy a Szajna folyók. A szorosból 
az Izmiri-öbölhöz jutottunk, de itt nem találtunk megfelelő számú 
hajóra, így gyalogosan haladtunk tovább. Utunk a törököktől el- 
hagyott Nicomedia városához vezetett, ahol a Boldog mártír, 


2 Ítt erősen eltúlozza saját jelentőségét. 
3 Hét fiuk volt. A császár ilyen ígéretére sincsen bizonyíték. 
4 Kb. 1097 májusának utolsó tíz napja. Civetot más néven Kibotosz. 

Pantaleon szenvedett az Úrért, s ahol az említett tengeröböl vég- 
ződik. 

Ezután Istent áldva Nicea jelentős városához igyekeztünk; Ni- 
ceát azonban, kedvesem, több mint háromszáz magas torony cso- 
dálatra méltó falakkal zárta el előlünk. A városban merész török 
harcosokra találtunk, s itt Isten megszámlálhatatlan serege négy 
héten át halált hozó összecsapásban állt a niceaiakkal. Szulejmán 
a törökök uralkodója kevéssel azelőtt, hogy hadba szálltunk vol- 
na, váratlanul nagy, harcra kész sereggel támadt a mieinkre. Úgy 
gondolta, hogy egyetlen rohammal betörhet a városba és segítsé- 
get vihet az övéinek. Ez azonban elhibázott tervnek bizonyult, 
mert az isteni könyörület másképpen akarta. Mi pedig sebesen 
felkészültünk és elszánt lélekkel fogadtuk a törököket, akik azon- 
ban hátat fordítottak és elfutottak. Mi bátran a nyomukban ma- 
radtunk, közülük sokakat megöltünk, és hosszan üldöztük őket, 
sebeket és halált osztogatva, s ha nem állják utunkat váratlanul 
magas hegyek, aznap végzetes csapás érhette volna őket. Közü- 
lünk akkor senki sem veszítette életét. Később azonban közös 
nagy seregünk számos bátor összecsapásban a törökök és előke- 
lőik közül számszeríjjal és nyilakkal sokakat megölt, ám a mieink 
közül is meghaltak néhányan, ha nem is túl sokan. Neves lovag 
egy sem, kivéve Flandriai Balduint, Gent grófját. 

Belátván pedig Istenhez méltó vezéreink, hogy az említett sok- 
tornyú Niceát pusztán kézi fegyverekkel bevenni nem lehet, nagy 
fáradsággal magas fatornyokat építettek, kiugrókkal és egyéb ha- 
di eszközökkel. A törökök ezt látva megrémültek, s követeik útján 
átadták a várost a császárnak, azzal a feltétellel, hogy mindent 
hátrahagyva védelem alatt eltávozhatnak a városból, és élve ke- 
rülnek a császár fogságába. Ezt megtudván, a tiszteletre méltó 
császár a kezére jutott Niceába a legkevésbé sem mert belépni, ne- 
hogy a mérhetetlen tömeg, mintegy kegyes apját tisztelve benne, 


5 Kb. 1097. június első napjaiban. 
6 Itt is Kilidzs Arszlánról van szó, vö. Gesta IV. könyv I. jegyzetét. 

agyonnyomja. Hajón egy hozzánk közeli szigetre jött; saját sze- 
mélyem és Szent Egyed grófja kivételével minden vezér oda- 
sietett hozzá, hogy szerencsét kívánjanak ehhez a nagyszerű 
győzelemhez. A császár mindnyájukat, mint illik, nagy örömmel 
fogadta. És nehogy véletlenül a törökök ellenséges sokasága a vá- 
rosra vagy seregünkre támadjon, én a városban maradtam, ami- 
nek a császár nagyon megörült. Fenségesen és örömmel fogadta a 
hírt, hogy ott maradtam, mintha csak aranyhegyet adtam volna 
át. Az említett szigeten maradva a nagy császár Nicea város hadi- 
zsákmányáról úgy rendelkezett, hogy az arany, drágakövek, 
ezüst, köpenyek, lovak és más effélék a lovagoké legyenek, min- 
den fogyaszthatót pedig a gyalogosok között kell szétosztani, s el- 
rendelte, hogy a vezérek saját kincseikből maguk osszanak az 
övéiknek. 

Mint mondottam, Isten győzelmével június 19-én visszafoglal- 
tuk Nicea nagy városát. Olvasható, hogy az ősegyházban a szent 
atyák Niceában szent zsinatot? tartottak, és szétzúzva az ariánus 
eretnekséget, a Szentlélek sugallatára megerősítették a Szenthá- 
romságba vetett hitet. Nicea később a bűnök következtében a té- 
vedés tanítómesterévé vált, most Isten segítségével és vétkes szol- 
gái révén az igazság tanítványává. 

Mondom Neked, kedvesem, hogy az említett Niceából Jeruzsá- 
lemig öt hét alatt elérhetünk, feltéve ha Antióchia nem áll ellen 
nekünk. Üdv. 


7 A személyes túlzásoktól eltekintve megbízható leírás. 
8 A zsinatot 325-ben tartották. 

ÍV. 
Simeon jeruzsálemi pátriárkának 
és Adhemarnak, Le Puy püspökének levele 
az északi hívőkhöz 


(Antióchia mellett, kb. 1097. október közepén) 


Simeon jeruzsálemi pátriárka és Adhemar, Le Puy Szűz Mária 
egyházának püspöke által, különösen abban a minőségében, hogy 
Orbán pápától elvállalta a keresztény sereg gondját, üdvözlet, 
örök békesség és üdvösség Istenünktől és Urunktól, Jézus Krisz- 
tustól." 

Közös elhatározásból küldünk levelet hozzátok, mind a kleri- 
kusokhoz, püspökökhöz, szerzetesekhez, mind a hercegekhez, 
grófokhoz és valamennyi derék világihoz, nagyon kérve lelketek 
üdvére titeket, hogy mindnyájan, akik csak északon, az északi vi- 
dékeken laktok, haladéktalanul induljatok hozzánk. Mindnyája- 
tokat erre biztatunk, de különösen azokat, akik a saját üdvösségü- 
kért szándékoznak jönri, s akiknek ép a testük, s rendelkeznek az 
utazáshoz szükségesekkel. Nem kell sok hozzá, hogy eljussatok 
hozzánk, ám ezentúl már a mindenható Isten fog gondoskodni 
rólatok. 

Rumban vagyunk már, szeretett testvérek, mi keresztények. 
Nicea nagy városát, bár nem kis nehézséggel, már bevettük és 
uralmunk alá vetettük, megvívtunk három nagy ütközetet." Ni- 
ceából Antióchia felé tartva számos várost, török várat megostro- 
moltunk. A lovasok és a páncélosok száma százezer, de mit 


1 A levél maga is bizonyíték a keresztesek és a pátriárka együttműködésére. 
Vö. Gesta VI. könyv I. jegyzetét. 

2 A szám nem konkrétan értendő. 

3 A keresztesek körében elterjedt létszámadat, erősen túlzott. 

érünk ezzel? A pogányokkal összehasonlítva kevesen vagyunk. 
Valóban és igazán értünk küzd az Isten.! Erre pedig, testvérek, 
halljatok egy csodát, amelyet az említett szent életű pátriárka 
mond el a keresztények összességének: miként jelent meg látomá- 
sában maga az Úr és ígérte meg a hadjáratban fáradozóknak, 
hogy a félelmetes utolsó ítélet napján mindahányan koszorúval a 
fejükön járulhatnak színe elé. 

Jól tudjátok, hogy kiközösítettek lesznek azok, akik a szent 
kereszt jelével jelöltettek meg, mégis hitüket semmibe vevén visz- 
szamaradnak. Titeket tehát a szent keresztre és az Úr sírjára biz- 
tatunk, kérünk, hogy mindnyájukra sújtsatok le a kiközösítés pal- 
losával, hacsak nem követnek minket és sietnek utánunk? hogy 
a következő húsvétra ott legyenek, ahol mi. Üdv néktek és emlé- 
kezzetek meg rólunk, imádkozzatok érettünk, akik éjjel s nappal 
fáradozunk. 


V. 
Klemencia flandriai grófnő oklevele 


(1097. október 8. után) 


A szent és oszthatatlan Szentháromság, az Atya, Fiú és Szentlélek 
nevében, amen. 

Éntőlem, Klemenciától,! Isten kegyelméből a flandriaiak grófnő- 
jétől minden Krisztusban hívőnek üdv és örök békesség. A Szent- 
lélek kegyelme lángra lobbantotta férjuramnak, a flandriaiak gróf- 
jának, Róbertnek a szívét, hogy nagy fegyveres csapattal a hit- 


4 Sokszor visszatérő gondolat, vö. Gesta IX, 224. 
5 Akik már fogadalmat tettek. 
1 Burgundi I. Vilmos (1057-87) leánya, Róbert, Flandria grófjának felesége. 

szegő perzsák hadjáratának visszaverésére induljon akkor, ami- 
kor a kereszténység felháborodása magasra hágott a perzsák? 
álnoksága miatt, akik mérhetetlen önhittségükben elfoglalták a je- 
ruzsálemi egyházat, s mindenfelé pusztították a keresztény val- 
lást. Miközben úton volt s elérte Apulia határait, találkozott az 
apuliai herceggel, aki nővérét, a dánok egykori királynőjét vette 
nőül. Az volt a kívánsága, hogy férjem tőle aranyat, ezüstöt, drá- 
ga ékességeket fogadjon el. Ő pedig, minthogy gazdag, s ilyen 
dolgokban nem szűköldködik, csak annyit kért a hercegtől, hogy 
gyűjtse egybe neki a legértékesebb ereklyéket, melyekről azután 
úgy rendelkezett, hogy hozzám juttassák el őket.! Így a herceg 
adott neki a legszentebb istenanya és mindenkor Szűz Mária hajá- 
ból, amit náluk illő tisztelettel öveztek. Ezenkívül Szent Máté, 
Krisztus apostolának, evangelistájának és drága hitvallójának tes- 
téből, s Miklóséból, kinek tetemét kétségkívül Apuliában őrizték. 
Ezeket a felbecsülhetetlen ereklyéket megbízható követei útján 
küldte el nekem, utasítva és kérve engem, hogy azokat méltó tisz- 
telettel a Watten-i egyházban helyezzem el, s ezt a templomot a 
szentséges Szűz tiszteletére és nevére szenteltessem fel. Mivel ab- 
ban az időben a Thérouanne-i egyházat magára hagyta a pásztori 
gondoskodás? Manassest, a reimsi érseket kerestem meg köve- 
teimmel, hogy a mondott egyház felszentelésére küldje el az is- 
tenfélő Lambert urat, az arras-i püspököt. Ő e kívánságot nem 
tudta teljesíteni, de elküldte kegyesen a helyetteseit. Én pedig 
azon igyekeztem, hogy mindent a férjem utasításai szerint intéz- 
zek el, s a nevezett egyházat nagy pompával október 8-án a bol- 
dogságos Szűz Mária tiszteletére szenteltettem fel. Ugyanezen 
templomnak ajándék címén adtam Synthe faluban egy egész bir- 


2 Általában a mohamedánok. 

3 Róbert 1096 októbere körül indult el hazájából. Apulia és Calabria hercege 
Roger Bursa, Guiscard Róbert egyik fia. Adela nővére, Knud dán király halála 
(1086) után lett a herceg felesége. 

4 A grófi pár jámborsága köztudott volt, vö. még Gesta V, 13,6. 

5 Utalás a helyi hatalmi vetélkedésre. 

tokot, amit a nép nyelvén , VIuodes hernesse"-nek mondanak, só- 
fövénnyel le egészen a tengerig; a föld minden tartozékával, oly 
szabadon, ahogyan kezdettől fogva Flandria grófjai birtokolták 
ezt a földet. A területünk előkelőinek jelenlétében tett adományt 
kérésemre megerősítette Lambert arras-i püspök, Othmar, Maxi- 
mus és Folguinus szent hitvallók jelenlétében, akiknek testét 
ugyanoda vitték, s mind jelen adományunk, mind a mondott egy- 
ház összes adományának megsértőivel szemben az örökös kikö- 
zösítés pallosát helyezte kilátásba." 

Kelt az Úr megtestesülésének 1097. évében, az ötödik indictió- 
ban, alkalmas tanúk jelenlétében: Lambert püspök úr, János és 
Clarembaldus archidiakonus, Szent Odo prépostja, János Mont S. 
Eloi apátjának kézjelei, sok más pontosan megnevezettel.! 


VI. 
Ribemont-i Anzelm levele 
Manasses reimsi érsekhez 


( Antióchia mellett, 1097. november vége) 


Manasses! tisztelendő úrnak, Isten kegyelméből a reimsiek érse- 
kének Ribemont-i Anzelmtől; hű emberétől és alázatos szolgájá- 
tól üdv. 


6 Synthe: Dunkergue vidéki falu, ahol sószárítással is foglalkoztak. 

7 A három szent hitvalló felsorolása arra utal, hogy elhelyezték az ő ereklyéjü- 
ket is a templomban, s a jogi aktusba való belefoglalásuk az adomány további biz- 
tosítását szolgálta. 

8 Az eredeti oklevél még további neveket is tartalmazott. Indictio: 15 esztendő- 
ből álló, ókori eredetű időköz. 

1 Manasses de Chátillon, 1096 februárja és 1106 szeptembere között reimsi érsek. 

2 Ostrevant és Valenciennes ura. Más források is megerősítik, hogy a keresztes 
sereg ismert résztvevője volt. 

Mert Urunk vagy, és mert az egész francia királyság a leg- 
nagyobb mértékben a Te gondoskodásodtól függ, Atyaságod tu- 
domására hozzuk az itteni fejleményeket, vagyis hogy milyen 
az Úr seregének állapota. Először is, noha tudatában vagyunk 
annak, hogy , a tanítvány nem nagyobb a mesterénél, sem a szol- 
ga az ő uránál"), buzdítunk titeket és kérünk az Úr Jézusban, 
hogy gondoljátok meg: mi végre vagytok, mi is a papok és főpa- 
pok feladata: viseljétek ugyanis gondját ennek a földnek, honol- 
jon egyetértés az előkelők között, az alacsonyabb rendűek pedig 
békében dolgozhassanak, amint az kötelességük. Isten szolgái pe- 
dig szenteljék az Úrnak magukat, nyugodt és békés életet élve. 
Kérlek tehát titeket és a reimsi anyaszentegyház kanonokjait, 
atyáimat és uraimat, hogy emlékezzetek meg rólunk, ne csak ró- 
lam vagy azokról, akik Isten szolgálatában serénykednek, hanem 
azokról is, akik az Úr seregében fegyvertől sebesültek meg vagy 
már békességben nyugosznak. Erről ennyit, térjünk vissza ígé- 
retünkhöz. 

Miután tehát elérte a sereg Nicomediát, a törökök földjének a 
határához jutottunk, mind az előkelők, mind az egyszerűbbek 
bűnbánatot tartva megtisztultak, Isten testének és vérének véte- 
lével megerősítettük magunkat, majd tábort bontva körülzártuk 
Niceát május 6-án. Miután pedig néhány napon át számos ost- 
romgéppel és más harci eszközökkel támadtuk a várost, a törö- 
kök ravaszságának estünk áldozatul, mint az gyakran megesett. 
Ugyanis az egyik napon, amikor ígéretük szerint megadták volna 
magukat, a közeli és távoli vidékekről egybegyülekeztek Szu- 
lejmáni és törökjei, s váratlanul megkísérelték táborunk elfogla- 
lását. Mi szembeszálltunk velük, Szent Egyed grófja más frankok- 
kal együtt rájuk támadt, számolatlanul ölték őket, a maradék tö- 
rök pedig fejveszetten menekült. Mi viszont győzedelmesen tér- 


3 Vö. Jn 13,16. 
4 Szulejmán ti. Kilidzs Arszlán. 

tünk vissza, és sok fejet karókra és lándzsákra szúrva hoztunk 
magunkkal. Május 16-án Isten népe számára örvendetes esemény 
történt. Az ostromlottakat ugyanis éjjel-nappali támadásunk meg- 
futamította, s akarva, nem akarva június 19-én átadták a várost. 
Ekkor a keresztények a falakra hágtak keresztekkel és birodalmi 
hadijelvényekkel, s a várost visszaszerezték az Úrnak, miközben 
a falakon belül és kívül a görögök és latinok kiáltozták: ,, Dicsőség 
neked, Urunk!" Ezután a sereg vezérei a köszönetnyilvánításra 
odaérkezett császár elé járultak, s felbecsülhetetlen értékű ajándé- 
kot kaptak tőle, voltak, akik megelégedéssel, mások más hangu- 
latban távoztak. 

Niceából június 28-án indultak útnak, s mikor már három na- 
pon át úton voltunk, a negyedik naponf a törökök egybegyűjtve 
csapataikat, kisebbik seregünk egy részére támadtak, sokakat 
megöltek közülünk, a többieket pedig a táborig űzték vissza. En- 
nek a seregrésznek élén Boemund, a rómaiak grófja állt, István 
gróffal és a flandriai gróffal együtt. Így az ijedelem mindegyikü- 
ket magával ragadta, de hirtelen feltűntek a nagyobbik seregrész 
hadijelvényei. Az élen Nagy Hugó és a lotaringiai herceg lova- 
golt, őket pedig Szent Egyed grófja és Le Puy tisztelendő püspöke 
követte. Hallottak ugyanis az ütközetről és segítségünkre siettek. 
A törököket 260 ezerre becsülték, akiket a mieink mind megtá- 
madtak, sokakat megöltek, a többieket pedig megfutamították." 
Azon a napon tértem vissza a császártól, akihez a vezérek küldtek 
engem közös érdekből. Attól a naptól kezdve vezéreink együtt 
maradtak, s nem váltak el egymástól." 


5 A város bevételére vö. Gesta II, 8. fejezet. 

6 1097. július 1., a dorylaeumi csata. 

7 Eredetileg valószínűleg , normann" szó állhatott a jelenlegi , római" olvasat 
helyén. 

8 A létszámokat illetően vö. Gesta III, 9.9, az itt említett szám irreálisan túlzó. 

9 Ebből kiderül, hogy az ütközetnek nem volt szemtanúja. 

Átkelve tehát Rum és Örményföld vidékein, semmiféle ellen- 
állásra sem találtunk, csak Ikoniumon túl kerültek szembe elő- 
védeink" néhány törökkel. Ezeket megfutamítva október 11-én 
fogtuk Antióchiát ostrom alá, miután a környező városokat, Tar- 
szoszt, Laodiceát és sok mást is erőszakkal elfoglaltuk. 

Egy napon, mielőtt ostromolni kezdtük volna a várost," a Vas- 
hídnál a korábban a vidék pusztítására indult törököket futamíto- 
tuk meg, sok keresztényt elragadtunk tőlük, lovakat és tevéket 
szereztünk vissza nagy zsákmánnyal együtt." Miután pedig a vá- 
ros! ostromához kezdtünk, s közeledő és távozó katonáinkat a tö- 
rökök a közeli erődítményből nap mint nap gyilkolták, vezéreink 
szembeszálltak velük, s lest vetve négyszázukat megölték, má- 
sokat pedig a folyóba vetettek," megint másokat magukkal vit- 
tek. Tudjátok meg, hogy mivel Antióchiát a legnagyobb hevesség- 
gel ostromoljuk, bízunk mielőbbi elestében;" gabona, bor, olaj és 
minden egyéb hihetetlen bőségben áll a rendelkezésünkre. 

Kérlek pedig titeket és mindnyájatokat, akikhez eljut ez a levél, 
hogy könyörögjetek Istenhez értünk és halottainkért. Ezek, akik 
fegyver által sebesültek meg: Niceánál: Balduin de Gand és Bal- 
duin Chalderuns, aki elsőként támadt a törökre; július kalendae- 
ján az ütközetben: Robert de Paris, Hilduin de Mansgarbio, An- 
sellus de Caium, Manasse de Clermont, Laon tartományából." 
Ezek azok, akik békében nyugosznak Niceánál: Wido de Vitry, 
Odo de Verneuil, Hugo de Reims; Sparnum váránál: tisztelendő 


10 Azaz az élcsapat, amelyben a normannok (Boemund, Tankréd, Normann 
Róbert) haladtak. 

11 Értelme inkább: a város ostromának megkezdése előtt egy nappal. 

12 Vö. Gesta V, 121. 

13 Azaz Aregh vára. 

14 Az Orontész folyó. 

15 Ez azonban csak 1098. június elején következett be. 

16 Balduinra lásd Blois-i István első levelét. A felsoroltak egytől egyig kevéssé 
ismert személyek. 

Rotger apát, a káplánom; Antióchiánál: Alardus de Spiniacio, 
Hugo de Calniacio. Ujra és újra intelek titeket, e levélnek olvasói, 
hogy imádkozzatok érettünk, és Téged, érsek uram, hogy ne této- 
vázz, bírd rá erre a püspökeidet. Bizonyosra vehetitek, hogy már 
kétszáz várost és várat szereztünk vissza az Úrnak. Örvendezzen 
a nyugati anyaegyház, hogy olyan embereket szült, akik mind ne- 
ki oly dicsőséges nevet szereznek, mind a keleti egyháznak oly 
csodálatos módon a segítségére sietnek. Hogy hitelt adjál sza- 
vainknak, tudd meg, hogy a szőnyeget Raimundus de Castello ál- 
tal küldted el nekem." Udv veletek. 


VII. 
A jeruzsálemi pátriárka 
és más püspökök levele a nyugatiakhoz 
(Antióchia mellett, 1098. január) 


A jeruzsálemi pátriárka", a görög és latin püspökök, az Egyház 
és az Úr egész serege által a nyugati egyháznak az égi Jeruzsá- 
lemmel való közösséget és fáradozása eredményéből való ré- 
szesedést! 

Mivel tudjuk, hogy örvendeztek az Egyház gyarapodásán, és 
bízunk benne, hogy izgatottan várjátok mind a kedvezőtlen, 
mind a bátorító híreket, szerencsés hódításunkról ezt kívánjuk tu- 
domástokra hozni: tudja meg kedvességtek, hogy Isten Egyházá- 
nak negyven nagyobb városában és kétszáz várában győzedel- 


17 Ezzel a bizalmas hírrel próbálja igazolni a levél hitelességét. 
1 Simeon görög pátriárka. Ezt vö. még a IV. levéllel. 

meskedett mind Rumban, mind Szíriában. A köznépen felül száz- 
ezer páncélosunk van, noha sokakat elveszítettünk az első ütkö- 
zetekben." De jelent-e ez valamit? Mit ér egy az ezerhez? Ha ne- 
künk egy grófunk van, az ellenfélnek negyven királya, ha nekünk 
egy lovas csapatunk, nekik egy légiójuk, ha nekünk egy kato- 
nánk, nekik egy vezérük, ha nekünk egy gyalogosunk, nekik egy 
grófjuk, ha nekünk egy várunk, nekik egy királyságuk. Mi nem 
bízhatunk sem a sokaságunkban, sem az erőnkben, sem bármiféle 
képzelgésben, csakis Krisztus pajzsában. S az igazságtól védel- 
mezve Krisztus lovagjai György, Tódor, Demeter és Boldog Ba- 
lázs hathatós társaságában sértetlenül törtünk be és törünk be az 
ellenség ékei közé, és öt nagy harci ütközetben, Isten győzelmé- 
vel, győztünk." De minek folytassam? Isten és a mi részünkről én, 
az apostoli pátriárka, a püspökök és az Úr egész rendje buzdítva 
könyörgünk s lelki anyaegyházunk így kiált: , Jertek, kedvelt fia- 
im, jertek hozzám, s vegyétek a világ kezdete óta nektek szánt ko- 
ronát a bálványimádás ellenem lázadó fiaival szemben. Könyör- 
günk, gyertek tehát harcolni az Úr seregébe ugyanarra a helyre? 
ahol az Ur harcolt", ahol az Ur szenvedett érettünk, néktek példát 
hagyván, hogy az Ő nyomdokait kövessétek." Vajon az Isten nem 
halt-e meg érettünk ártatlanul?" Hát haljunk meg mi is, ha kell, 
nem érette, hanem magunkért, hogy meghalva a világnak, élhes- 
sünk Istennek. De már nem kell meghalni, sem bőszen harcolni, 
ami a nehezebb volt, azt mi már megtettük, a várak és városok 
megtartása azonban nagyban megcsappantotta a sereget. 


2 Első levele is ezeket a túlzó adatokat közli. Az említett nagyobb győzelmek: 
Dorylaeum, Nicea. 

3 E szentek hathatós segítségéről más egykorú források is tudnak, vö. Gesta IX, 
29,5. Balázs neve, ha az eredetiben is az ő neve szerepelt, nehezen értelmezhető a 
harcos szentek neve között. 

4 Vö. Mt 2534. 

5 Jeruzsálembe. 

6 Vö. 1Pt 221. 

7 Vö. Róm 610. 

Gyertek tehát, siessetek kétszeres jutalom reményében, az élők 
földje ugyanis mézzel és tejjel folyó, s minden élelemben bővelke- 
dő. Lám, férfiak, vérünk ontása mindenfelé megnyitotta az utat, 
semmit se hozzatok magatokkal, csak amennyiből idáig elértek. 
Férfiak jöjjenek csak, a nőket hagyják otthon! Egy házból, ahol 
ketten élnek, a tapasztaltabb jöjjön a háborúba, különösen azok, 
akik már fogadalmat tettek. A fogadalmasokat, hacsak nem jön- 
nek el és nem teljesítik fogadalmukat, én, az apostoli pátriárka, a 
püspökök és az orthodoxok egész rendje kiközösítjük, és az Egy- 
ház közösségéből eltávolítjuk. Tegyetek így, hogy a keresztények 
között ne eltemetettként kelljen élnetek, és csak megfelelő okból 
maradjatok otthon. Gyertek, hogy velünk együtt kétszeres dicső- 
ségben legyen részetek! Ti is írjatok! 


VIII. 
Blois-i István második levele feleségéhez, 
Adélához 


(Antióchia, 1099. március 29.) 


István gróf Adélának, legkedvesebb és imádott feleségének, drá- 
ga fiainak és minden nagyobb és kisebb rangú hívének teljes üd- 
vözletét, kegyelmet és áldást! 

Bizonyosra veheted, kedvesem, hogy a küldönc!, akit kedvessé- 
gedhez küldtem, épségben, sértetlenül és Isten kegyelméből a leg- 
nagyobb szerencsétől támogatva hagyott hátra Antióchia előtt. 


8 A keresztesekkel tartó nőkről a krónikások is tudnak, vö. Gesta IX, 24,2 és VI, 
17.21. 

1 Értékes említés a keresztesek és az anyaország közötti kapcsolattartás gyakor- 
latáról. 

Krisztus egész kiválasztott seregével az Úr Jézus nevében s az Ő 
erejével már huszonharmadik hete szünet nélkül ostrom alatt 
tartjuk a várost: Tudd meg bizonyosan, kedvesem, hogy arany- 
ból, ezüstből és egyéb értékekből kétszer annyim van, mint 
amennyit távoztamkor kedvességed nekem juttatott. Ugyanis ve- 
zéreink közös elhatározása akaratom ellenére az egész hadsereg 
urává, a hadiesemények biztosává és irányítójává tett egy időre. 
Bőven hallottál róla, hogy Nicea városának elfoglalása után nagy 
csatát vívtunk a hitetlen törökökkel. Az Úristen segítségével ek- 
kor győztük le őket először, s ezután egész Rumot megszereztük 
az Urnak, majd pedig Kappadokiát. Ott hírt szerezvén a törökök 
egy Assam nevű fejedelmének az ottlétéről, hozzá indultunk." 
Minden várát bevettük, magát pedig egy sziklaszirten álló erős 
várába szorítottuk be." Assam földjét egyik vezérünkneki adtuk, s 
hogy azt leigázhassa, Krisztus sok lovagjával küldtük oda. Ezután 
a még Örményország" (KÖZERÉTI is nyomunkban lévő átkozott tö- 
rököket az Euphratész" nagy folyóján túlra futamítottuk, sőt ösz- 
szes málhájukat és öszvéreiket a parton hagyva, a folyón át Arábiá- 
ba" menekültek. A török vitézek közül a bátrabbak éjjel-nappali 
gyors vágtában szír területre nyomultak be, hogy még odaérkezé- 
sünk előtt sietve bejuthassanak Antióchia királyi városába." Tu- 
domást szerezvén erről" Isten egész serege hálát adott, és illően 
dicsérte az Urat. Örömteli szívvel igyekeztünk az említett fővá- 


2 1097. október 21.—1098. március 21. 

3 Vö. Gesta IX, 271. 

4 Assamról (vagy Assan) említést tesz Anna Komnéné is történeti művében. 

5 Talán azonos lehet a Gesta IV, 11,1-ben említett erősséggel. 

6 Ti. egy Simeon nevűnek. 

7 Az átvonulásra 1097 októberének első heteiben került sor. Megjegyzendő, 
hogy a Névtelennel szemben a levélíró határozottan megkülönbözteti Kappado- 
kiától Örményországot. 

8 A keresztesek közül csak Balduin érintette az Euphralészt Edesszába menet. 

9 Azaz Mezopotámia. 

10 Vö. Gesta V, 121. 
11 Ti. a keresztesek sikereiről. 

ros, Antióchia felé, és ostrom alá fogtuk. A törökökkel igen gyak- 
ran csaptunk össze, hétszer az antióchiaiakkal - így igaz -— és a 
megsegítésükre küldött számtalan segélycsapattal.? Elszánt lé- 
lekkel szálltunk velük szembe, Urunkkal az élen küzdöttünk. 
Mind a hét említett ütközetben Isten segítségével győzelmet arat- 
tunk, és - így igaz — számolatlanul öltük le őket. A pogányok a 
harcokban és a városba való számos betörési kísérlet során sok 
Krisztusban hívő bajtársunkat megölték, s lelküket így bizonyo- 
san a paradicsomi örömökhöz vezették el. 

Antióchia hatalmas, minden képzeletet felülmúló erősségű és 
bevehetetlen városnak bizonyult. A városban több mint ötezer tö- 
rök vitéz gyűlt egybe, nem tekintve a szaracénokat, pauliciánuso- 
kat, arabokat, turkopolitákat, szíreket, örményeket és más népe- 
ket, akiknek megszámlálhatatlan sokasága csatlakozott hozzájuk. 
Isten és a mi ellenségeink elleni harcban eddig - Isten kegyelmé- 
ből - sok fáradságot és végtelenül sok megpróbáltatást viseltünk 
el. E legszentebb szenvedés során sokan már mindenüket felélték. 
Frankjaink közül nem kevésnek okozta volna evilági végét az 
éhezés, ha nem segített volna rajtuk az isteni kegyesség és a mi 
pénzünk. A többször említett Antióchia előtt egész télen át kivéte- 
les hideget és mértéktelen bőségű esőt kellett Krisztus Urunkért 
elszenvednünk. Nem igaz, amit egyesek mondanak, hogy egész 
Szíriában elviselhetetlen a nap heve, és az itteni tél hasonló a mi 
nyugati telünkhöz. 

Amikor pedig Jági Sziján, Antióchia emírje, azaz vezére és ura 
úgy találta, hogy helyzetét súlyossá tettük, elküldte Samsz ad- 
Daula nevű fiát a Jeruzsálemet birtokló fejedelemhez, továbbá 
Rudvan herceghez és a damaszkuszi fejedelemhez, Dukákhoz, to- 


12 A hét ütközetet vö. Gesta V, 12,1; 12,5; 124; VI, 141; 17.1-7; 17,8-9; VII, 183. 
Megjegyzendő, hogy ezek nem mind voltak sikeresek. A levélíró, mint majdnem 
mindenben, ebben is szépít. 

vábbá elküldött Arábiába Bolianthhoz és Hvárezmbe Hamelmut- 
hoz.5 Ez az öt emír tizenkétezer válogatott török vitézzel rögtön 
elindult Antióchia megsegítésére. Mi mindenről mit sem tudván, 
lovagjaink közül sokakat városok és várak ellen küldtünk ki. Szí- 
riában pedig százhatvanöt város és vár áll a hatalmunk alatt. 
Kevéssel azelőtt, hogy a törökök a városba érkeztek volna, három 
mérföldnyire a Vas-hídnál egy síkságon rájuk támadtunk hét- 
száz lovaggal." Az Isten azonban értünk, híveiért küzdött elle- 
nük. Ugyanazon a napon isteni erővel küzdve legyőztük őket, és 
Isten szüntelen részvételével a harcban, számolatlanul öltük le 
őket, és több mint kétszáz fejet a táborba vittünk, hogy így örven- 
dezzen Krisztus népe. A babiloni császár" pedig elküldte tábo- 
runkba szaracén követeit levelével és általuk egyezségre és barát- 
ságra jutott velünk. 

Tudtodra szeretném adni, kedvesem, hogy mi történt a mostani 
Nagyböjt" alatt. Vezéreink a tábor és a tenger közötti kapu előtt 
egy vár építését határozták el." Ugyanis a törökök nap mint nap 
kijártak azon a kapun és gyilkolták a tengerhez tartó mieinket. 
(Antióchia városa ugyanis öt mérföldnyire van a tengertől." Ezért 
kiküldték a kiváló Boemundot és Rajmundot, Szent Egyed grófját 
hatvan lovag kíséretében a tengerparthoz, hogy onnan a tengeré- 
szeket a tervezett feladatra ide vezessék. Miközben a tengerészek- 
kel visszatérőben voltak hozzánk, a törökök egyesült serege a két 
gyanútlan vezérre támadt, és vészterhes menekülésre kényszerí- 
tette őket. E váratlan menekülés során több mint ötszáz gyalogo- 


13 Erről más történetírók is tudósítanak. Az arab vezéreket vö. a Gesta jegyze- 
teivel. Bolianth: nehezen azonosítható történeti személy. Hamelmuth: valószínű- 
leg Ghiyath ad-din Mohammeddel, az akkori szultán testvérével azonos. 

14 Vö. Gesta 172, létszámadata ez esetben egybevág más forrásokéival. Az idő- 
pont: 1098. február 9. 

15 A kairói kalifa, illetve emírja. Követeiket vö. Gesta 17,7. 

16 1098. február 10-től kezdődően. 

17 Vö. Gesta 18,2. 

18 A távolság kb. 22 km. Az adat 6 órai járásnyira értelmezendő. 

sunkat veszítettük el Isten dicsőségéért, de lovagjaink közül bizo- 
nyosan csak kettőt. 

Hogy bajtársainkat örömmel fogadjuk, még aznap kivonultunk 
elébük, nem tudván szerencsétlenségükről. Amikor azonban 
megközelítettük a város említett kapuját, antióchiai [ellenfeleink] 
lovasaik és gyalogosaink iménti legyőzésétől felbátorodott serege 
rátört a mieinkre. A mieink megpillantván őket, hírvivőt menesz- 
tettek a Krisztusban hívők táborába, hogy jöjjenek utánuk addig 
is, amíg nem egyesülnek a többiekkel. A különvált vezérek, Boe- 
mund és Rajmund megérkeztek maradék csapataikkal, és elme- 
sélték, mekkora balszerencse érte őket. A mieink a szörnyű hírtől 
haragra lobbantak, s Krisztusért halni is készen, bajtársaik fájdal- 
máért a szentségtelen törökökre támadtak. Isten és a mi ellensé- 
geink rögtön megfutottak, megpróbáltak visszatérni saját váro- 
sukba, de az események Isten kegyelme folytán egészen másként 
alakultak. Ugyanis miközben a nagy folyónak a mecsetnél épült 
hídjánál át akartak kelni, kézitusában a nyomukban maradtunk 
és még a híd elérése előtt sokakat megöltünk közülük, sokakat 
pedig a folyóba dobtunk, ahol mind halálukat lelték. Sokakat 
azonban még a hídon, másokat már a kapu előtt öltünk meg. 
Mondom Neked, kedvesem, és igazán elhiheted, hogy ebben az 
ütközetben harminc emírt, azaz vezért, háromszáz nemes török 
vitézt öltünk meg, nem számítva a többi törököt és pogányt. A tö- 
rök és szaracén halottak számát ezerkétszázharmincra tették, a 
mieink közül pedig egy árva lélek sem esett el." 

Miközben káplánom, Sándor, Húsvét másodnapján nagy igye- 
kezettel írta ezt a levelet, egyik csapatunk lest vető törökökkel 
folytatott győzedelmes harcot, s az Ur vezérletével hatvanat öltek 
meg közülük, akiknek fejét el is hozták a táborba." 


19 Vö. Gesta VII, 18. fejezet. A Gesta egyébként csak tizenkét emírről tud, s az ál- 
dozatokra vonatkozó adatok is eltérőek. 

20 Sándor nevű káplánjáról még 1120-ban is vannak franciaországi adatok. 
Húsvét abban az évben 1098. március 28-ra esett. 


150 


Ez a kevés, amit az események sokaságáról írok Neked, ked- 
vesem, igaz, s mert képtelen vagyok kimutatni lelkem érzéseit, 
kérlek, hogy élj jól, birtokod javára kiválóan ügyelj, fiaidat és em- 
bereidet — mint illik — tisztességgel tartsad, mert a lehető leghama- 
rabb, ahogy csak tehetem, bizonyosan látni fogsz engemet. Udv. 


IX. 
A keresztes vezérek levele 
a világ keresztényeihez" 


(Antióchia, 1098 eleje, kétes hitelú, de egykorú) 


Boemund, Róbert fia és Rajmund, Szent Egyed grófja Gottfried 
herceggel és Nagy Hugóval együtt az egész földkerekség előkelő 
és alacsony rendű, az örök életre törekvő katolikus hívőinek.! 

Tudja meg mindenki, miként köttetett meg köztünk és a csá- 
szár között a béke, és mi történt a szaracénok földjén azután, hogy 
odaérkeztünk.? Ezért küldjük hozzátok követünket, aki minden- 
ről rendben számot ad, ami csak megesett velünk. 

Először arról kell szólnunk, hogy a császár május hónap köze- 
pén esküvel fogadott nekünk barátságot és sérthetetlenséget, még 
túszokat is adott, nevezetesen unokáját és sógorát, hozzátéve az 
előbbiekhez, hogy a Szent Sír zarándokjai közül ezután senkinek 


" A levél hitelességét a számos téves vagy önkényes adat alapján meg lehet kér- 
dőjelezni. Ilyenek például a harmincezer elesett pogány, a május végi, október vé- 
gi csata, az antióchiai adatok. Műfaja lelkesítő, toborzó levél, amely a keresztes 
prédikátorok számára volt igen hasznos. A hadjárat időszakában számos ehhez 
hasonló írás lehetett forgalomban Európában. 

1 Vö. Gesta jegyzeteivel. 

2 Szaracén föld: az Antióchia környéki arab fennhatóság. 

sem fog a kárára törekedni. Majd elküldte általános protopatró- 
nusát egészen Durazzóig, és megparancsolta, hogy a zarándokok 
közül senkit se merészeljenek bántalmazni, s aki ezt megszegi, 
rögvest nyerje el az akasztás méltó büntetését." Folytassam még? 

Térjünk csak vissza arra, aminek kiáradó örömmel kell eltölte- 
nie szíveteket: május hónap végén bocsátkoztunk harcba a törö- 
kökkel, akiket — hála Istennek -— legyőztünk.! Ellenfeleink közül 
bizonyosan meghaltak harmincezren, a mieink közül pedig há- 
romezren hunytak el békében, s kétségkívül elnyerik az örök élet 
dicsőségét. Itt mindazonáltal mindnyájan megszámlálhatatlan 
mennyiségű aranyat, ezüstöt, értékes ruhákat és fegyvereket 
zsákmányoltunk. Nicea hatalmas városát pedig nagy bátorsággal 
bevettük, és ezen túlmenően tíznapi járóföldön belül várakat és 
városokat hódítottunk meg." 

Ezután Antióchiában komoly csatát vívtunk, amit nagy vitézen 
megnyertünk úgy, hogy az ellenségből körülbelül hetvenezret 
megöltünk, közülünk pedig tízezren hunytak el békében. Ki lá- 
tott még ekkora örömet? Ugyis akár élünk, akár meghalunk, az 
Úré vagyunk. 

Ráadásul tudjátok meg az jószát a HOLZSAK királya" megüzente 
nekünk, hogy Mindenszentek ünnepén? csatába készül ellenünk, 


3 A bizánci császár és a keresztesek közötti tárgyalások már áprilisban ered- 
ményre vezettek. Más forrásból is ismert, hogy Alexiosz fiát Gottfriednek adta át, 
de még a tárgyalások előtt. A császár említett sógora Niképhorosz. A császár em- 
bereit már 1096 végén elküldhette Durazzóba (vö. Gesta 5,1). Vitatott, hogy 
az eredeti szövegben milyen bizánci udvari tisztség megjelölése állhatott. Ha ez, 
akkor egy kancelláriai, ha protospatharius, akkor egy testőrségi tisztségviselőről 
van szó. 

4 Talán Niceára gondol (1097. május 16.), esetleg a dorylaeaumi ütközetre (jú- 
lius 1.). 

5 Vö. Gesta II, 7,2-3. 

6 Vö. Gesta X, 32. fejezet. 

7 A perzsa szultán: Barkijaruk (uralk. 1104-ig). 

8 November 1., 1098-ban hétfői nap. Erről az ütközetről nem tudunk. Ez alap- 
ján valószínűsítik, hogy a levél még a Kerboga elleni ütközet előtt íródott. 

hozzátéve, hogy ha győzedelmeskedik, nem késlekedik a babiloni 
királlyal" és a többi pogány királlyal a keresztények ellen vonulni, 
ha azonban elveszíti az ütközetet, megígéri, hogy ő és akiket ma- 
ga köré tud gyűjteni, kereszténnyé lesznek. 

Ezért titeket mind nagyon kérünk, hogy tartsatok böjtöt szün- 
telen áhítattal, mondjatok miséket, osszatok alamizsnát. Különö- 
sen pedig az ünnep előtti harmadik napon, pénteken" támogas- 
satok minket áhítattal, sok imával és alamizsnával, amikor 
Krisztus győzelmének napján kemény ütközetbe indulunk majd. 
Udv." 

Én, Grenoble püspöke? e nekem küldött levelet nektek, Tours 
érsekének és kanonokjainak" küldöm, hogy a segítségetekkel tu- 
domást szerezzenek róla mindazok, akik az ünnepre" hozzátok 
sereglenek, és rajtuk keresztül a világ különböző részein, amer- 
re továbbadják, s egyesek igaz könyörgésekkel, imákkal és ala- 
mizsnával, mások pedig fegyverrel siessenek a segítségünkre. 


9 Babiloni, azaz kairói emír, Al-Afdal. 

10 Október 29. 

11 A levél vége. 

12 Hugo, Grenoble püspöke (t1132), a keresztes eszme lelkes támogatója, maga 
is prédikált a vállalkozás érdekében Genovában. 

13 Radulphus IL, Tours érseke egészen 1118-ig. 

14 Az ünnep valószínűleg november 1., és nem Tours fő ünnepe, a november 
11-i Márton-nap. 

X. 
Ribemonti Anzelm levele 
Manasses reimsi érsekhez 


(Antióchia, 1098. július) 


Az Úr nevében. Manassesnek, urának és atyjának, Isten kegyel- 
méből Reims tisztelendő érsekének, Ribemonti Anzelm, hűséges 
embere és alázatos szolgája! , üdvözletét! 

Tudja meg Fenségtek, tisztelendő atyám és uram, szívünkben, 
még ha nem is vagyunk jelen, nap mint nap segítséget kérünk Tő- 
letek. Nemcsak Tőletek, hanem a reimsi anyaegyház minden fiá- 
tól, akikbe minden reményünket vetettük. Hiszen az Urunk vagy, 
és a frankok egész királysága leginkább a Te tanácsodra vár. Tu- 
domására hozzuk Atyaságtoknak a velünk megesett kedvező és 
kellemetlen dolgokat. Ti pedig másoknak is hozzátok tudomásá- 
ra, hogy együtt érezzenek velünk, a kedvező fejleményeken pedig 
velünk együtt örvendezzenek. 

Elmondtuk már Nektek, hogy miután megostromoltuk és el- 
foglaltuk Niceát, onnan visszatérve hogyan szereztük meg a terü- 
letet, keresztülhaladva egész Rumon és Örményföldön. Most már 
csak az van hátra, hogy elmondjuk Antióchia ostromát, hogy ott 
mennyiféle veszély leselkedett ránk; az aleppói királlyal, a da- 
maszkuszi királlyal, Jeruzsálem parázna urával vívott számtalan 
ütközetet.? Antióchiát az Úr serege október 20-án szállta meg, ki- 
mondhatatlan bátorsággal és merészséggel." Micsoda hallatlanul 
heves összecsapásra lehettél volna figyelmes az egyik nyugati ka- 


1 Vö. Anzelm első levelével. 
2 A vezérekről lásd a Gesta jegyzeteit. A jeruzsálemi emír: Szukmán. 
3 Első levelében egy nappal későbbi dátum szerepel (1097. október 21.). 

punál!" Milyen bámulatos - ha jelen lettél volna, láthattad vol- 
na -, amint nap mint nap ki-kitörtek a hat kapun át! Mindkét fél, 
az ellenség és mi, üdvéért és életéért harcolt. Azokban a napok- 
ban vezéreink a várost még jobban körül akarták zárni, ezért — ad- 
dig először — a keleti kaput ostromolták meg, ott erősséget emel- 
teké s Boemund odaállította serege egy részét. Vezéreink ez idő 
tájt elbízták magukat kissé, s Isten — aki megostorozza minden 
fiát, akit szeret" — ezért megtisztított bennünket, hogy alig hétszáz 
lovast lehetett a seregben megszámlálni, s nem mintha szűköl- 
ködtünk volna tapasztalt és merész emberekben, hanem mert a 
lovak szinte mind elpusztultak az éhségtől, vagy a nagy hidegtől. 
A törököknek pedig bőven maradt lovuk és mindenük, amire 
szükségük volt. Így naponta körbefogták a táborunkat, s csak egy 
folyó választott el bennünket, amely falként védett. A törökök- 
nek volt egy erősségük alig nyolc mérföldnyire, " ahonnan elvo- 
nuló és hazatérő katonáinkat naponta gyilkolták. Vezéreink kivo- 
nultak ellenük s - Isten segítségével — megfutamították őket, és 
sokukat megölték. Látva Antióchia ura az őt ért sérelmet, segítsé- 
gül hívta a damaszkuszi királyt, ám az — az isteni gondviselésnek 
köszönhetően - Boemundba és a flandriai grófba ütközött, akik 
seregünk egy részével élelemszerző úton voltak. Isteni támoga- 
tással a mieink legyőzték és megfutamították őket." Antióchia 
ura saját szerencséjét latolgatva Aleppo királyához küldetett, és 
arra buzdította, hatalmas összeget ígérve neki, hogy minden ka- 
tonájával jöjjön hozzá. Amikor az közeledett, vezéreink is kivo- 


4 Nyugaton két kapu volt: Szent György-kapu és a Hídi-kapu. 
5 A hat kapu: az előbbi kettő, délen: a Vas-kapu, északon: Herceg-kapu, kele- 
ten: Kutya-kapu, Szent Pál-kapu. 
6 Vö. Gesta II, 8,1, ami valamivel későbbi időpontra helyezi az építést. 
7 Vö. Zsid 126. 
8 A lovak elhullását a többi forrás is megerősíti. 
9 Az Orontész két partjánál helyezkedtek el. 
10 Aregh vára. Az eset 1097. november 18. körül történt. 
11 Antióchiában Jági Sziján, Damaszkuszban Dukák volt. Vö. Gesta 13. fejezet. 
Az időpont: 1097. december 31. 

nultak a táborból, és Isten segítségével azon a napon hétszáz lo- 
vassal és néhány gyalogossal a törökök tizenkétezres seregét kirá- 
lyukkal együtt legyőzték, futni kényszerítették, és sokakat meg is 
öltek." Ebben az ütközetben a mieink sok lovat szereztek, s a győ- 
zelemtől örvendezve tértek vissza. Ettől a naptól elkezdve egyre 
inkább erőre kaptak, s megerősödve tanácsot tartottak, miként 
tudnák megostromolni a nyugati kaput, amely elzárta tőlünk a 
tengeri kikötőt és ezáltal a fát és takarmányt. Közös határozat sze- 
rint tehát Boemund és Szent Egyed grófja a kikötőhöz vonult, 
hogy az ottlévőket magukkal hozzák." A táborban maradók pe- 
dig, hírnévre vágyva, az étkezés után óvatlanul a nyugati kapura 
támadtak, de onnan csúfosan visszaverték őket, és menekülniük 
kellett. Harmadnapra Boemund és Szent Egyed grófja visszatérő- 
ben üzentek a sereg vezéreinek, hogy induljanak elibük, hogy így 
együtt ostromolják meg a kaput. Ezek azonban késlekedtek, Boe- 
mundot és Szent Egyed grófját pedig legyőzték és megfutamítot- 
ták a törökök. Ezt a mieink mindnyájan nagyon fájlalták és só- 
hajtoztak szégyenükben, aznap ugyanis közülünk ezren estek el." 
Rendezvén soraikat, legyőzték és megfutamították a hevesen 
küzdő és ellenszegülő törököket. Ezen a napon az ellenfél sorai- 
ból csaknem ezernégyszázan veszítették életüket, részben fegyver 
által, részben a folyóban, amely megáradt a téli esőzések miatt. 
Ezek után az erőd megerősítéséhez fogtak, többszörös sánccal, 
szilárd fallal, és két toronnyal erősítették meg, és Szent Egyed 
grófját helyezték el benne számszeríjászokkal és íjászokkal." 
Ó, mennyi veszély és mennyi vesződség árán sikerült ez! Sere- 
günk egy része a keleti oldalon fekvő erősséget, másik része a tá- 


12 Aleppóban Ridván uralkodott. A csatára 1098. február 9-én került sor. Vö. 
Gesta VI, 17. fejezet. 

13 Vö. Blois-i István 2. levelét és Gesta VII, 18. fejezet. 

141098. március 6., a Gesfa is nagyjából ezerre becsüli a keresztesek vesztesé- 
gét. 

15 1098. március 8-19., vö. Gesta VII, 18. fejezet. Számszeríjakról a Gesta is emlí- 
tést tesz (II, 84). 

bort őrizte, a többiek pedig az említett erősségen dolgoztak. Kö- 
zülük a számszeríjászok és az íjászok a kaput vigyázták, a töb- 
biek, magukkal a vezérekkel együtt szünet nélkül sáncot építet- 
tek, követ hordtak, falat emeltek." Fel lehet-e sorolni a számtalan 
megpróbáltatást, amelyek csöndben, de határozottan mutatkoz- 
tak, mint például az éhezés, az időjárás végletei, a gyáva katonák 
szökései? Mindezek minél kegyetlenebbek lettek, annál kitartób- 
ban viselték el őket a mieink. 

Egyvalamit azonban a legkevésbé sem hallgatnék el, azt ugyan- 
is, hogy a törökök egy napon úgy tettek, mintha át akarnák adni a 
várost. Olyannyira sikerült a mieinket megtéveszteniük, hogy 
többen innen hozzájuk, tőlük pedig ide jöttek át. Miközben ez 
folyt, lévén teljesen megbízhatatlanok, csapdát állítottak nekünk, 
ahol megölték Gualo lovászmestert s mindkét fél részéről többen 
elestek." 

Ezt követően néhány nappal jelentették nekünk, hogy Kerboga, 
a perzsa király" hadvezére megesküdött a halálunkra, és hatal- 
mas hadseregével már el is hagyta az Euphratész nagy folyamát. 
Isten azonban a benne bízókat sohasem hagyja el."? Nem is hagyta 
magukra az övéit, hanem megkönyörülve rajtunk, átadta nekünk 
Antióchia városát, három polgára árulása folytán, június 5-én." 
Elnéptelenedett azonban a város, aznap az összes pogányt megöl- 
tük, eltekintve azoktól, akik a város fellegvárában tovább véde- 
keztek. A következő napon érkezett meg Kerboga a damaszkuszi 
királlyal, Balduk herceggel," a jeruzsálemi királlyal s másokkal, 
és körbezárták a várost. Minket tehát ezek ostromoltak, mi pedig 


16 A keleti erősségük a Malregard vára volt. A kapu a Hídi-kapu. 

17 Erről a cselről csak Anzelm szól, Gualo vagy Walo haláláról más források is 
beszámolnak. Haláluk május 20. körül lehetett. 

18 Azaz Barkijáruk. 

19 Vö. Józs 14; Iz 4031; Zsid 13,5. 

20 Fírúz (Pirus) és két fia (vö. Gesta VIII, 20. fejezet), 1093. június 5., ám a Gesta 
alapján a helyes időpont június 3. 

21 Mivel a damaszkuszi , király" Dukák volt, itt talán Balduk, samosatai emír- 
ről lehet szó. 


a fellegvárban maradt kisszámú ellenséget. Ló- és szamárhús fo- 
gyasztására kényszerültünk, az odaérkezésük utáni második na- 
pon pedig megölték Roger de Barneville-t.? A harmadik napon 
az Antióchiára néző és megerősített erődünket támadták meg, de 
minden eredmény nélkül." Megsebesítették azonban Roger lille-i 
várnagyot, aki azután mgeg is halt. Az ellenfél, belátva, hogy 
erről az oldalról semmire sem jut, a hegyes oldalra vonult fel. Ki- 
vonultunk ellenük, de alulmaradtunk és elmenekültünk.? Miután 
feljutottak a falakra, a következő napot és éjjelt együtt töltöttük 
velük, alig kőhajításnyira tőlük. A következő napon hajnalodván 
támadást intéztünk ellenük. Ők nagy hangon Mohamedhez fo- 
hászkodtak, mi pedig szívünkben Istenünkhöz könyörögtünk. 
A városfalakról valamennyit elűztük, de itt veszítette életét Roger 
de Betheniville?. Ők pedig felszedték táborukat, és elzárták a vá- 
ros összes kapuját, abban bízva, hogy élelem fogytán a város fel- 
adására tudnak kényszeríteni. Miután ennyi megpróbáltatás ne- 
hezedett reánk, az Isten kinyújtotta szolgái felé segítő jobbját, és 
könyörületes módon feltárta előttünk égi jelenés által a Krisztus 
testét átjáró lándzsa lelőhelyét. Az pedig a Szent Péter-egyház 
padlózata alatt mintegy kétembernyi mélységben rejtőzött. Rá- 
találván erre a drága kincsre, mindannyiunk szíve újjászületett. 
A vezérek, egymás között megegyezve, Péter és Pál apostolok ün- 
nepének vigíliáján" követeket menesztettek Kerbogához, hogy 
közöljék, mit üzen az Úr serege: , Távozzatok tőlünk és Szent Pé- 
ter örökségéből, ? máskülönben fegyverrel űzünk ki titeket." Ker- 


22 Más források is megerősítik a jeles vitéz halálát június 4. körül. 

23 A Mecsetnél lévő erőd, szemben a Hídi-kapuval. 

24 Más forrásból nem ismert. 

25 Vö. Gesta IX, 23,1. 

26 Roger más forrásból nem ismert. 

27 Vö. Gesta IX, 25. és 28. fejezet. A lándzsa feltalálásának napja 1098. június 14. 

28 Június 28. (valójában 27.). 

29 Szent Péter öröksége, azaz Antióchia, mivel Pétert tartották a város első püs- 
pökének. 

boga ezt meghallván, kihúzta hüvelyéből kardját, megesküdött ki- 
rályságára és trónjára, hogy megvédi magát a frankokkal szem- 
ben, és kijelentette, hogy ez a föld az övé, és az is marad, azt akár 
jogosan, akár jogtalanul birtokolja. Megüzente, hogy nem kapnak 
tőle választ mindaddig, míg el nem hagyják Antióchiát, meg nem 
tagadják Krisztust, és meg nem vallják a perzsák törvényét. Ezt 
hallván a keresztények bűnbánat által megtisztultak, az Ur testé- 
nek és vérének vételével hathatósan megerősítették magukat, s fel- 
készülvén a csatára, kivonultak a kapun." Elsőként Nagy Hugó a 
frankjaival, utána a normann és a flandriai grófok vonultak ki, ma- 
jd Le Puy tisztelendő püspöke és Szent Egyed grófjának csatasora, 
utánuk Tankréd, s legeslegvégül a legyőzhetetlen Boemund. Felál- 
lítván a csatasorokat, az Úr lándzsájával és a feszülettel az élen, 
határtalan hittel bocsátkoztak az ütközetbe. Isten segítségével a tö- 
rökök említett vezéreit összezavarták, maradéktalan győzelmet 
arattak, megfutamították őket, és számtalant közülük megöltek. 
Győztesen tértünk tehát vissza, hálát adtunk az Úrnak, és az apos- 
tolok ünnepét" a legnagyobb vidámsággal ültük meg. Azon a na- 
pon adták át nekünk a fellegvárat, az antióchiai király fia pedig 
Kerbogával menekült el. A királlyal pedig a város átadásának nap- 
ján, menekülés közben parasztok végeztek a hegyekben." 
Mindezt azért hoztuk Atyaságod tudomására, hogy örvendez- 
zetek a keresztények kiszabadulásának, az antióchiai anyaegyház 
felszabadulásának s mindannyiunkért áhítattal imádkozzatok az 
Úrhoz. Nagy a bizodalmunk a ti imádságaitokban, s ha valami si- 
kerünk lesz, azt nem a mi érdemeinknek, hanem a ti könyörgései- 
teknek tulajdonítjuk. Most tehát kérünk, őrizzétek meg földünket 
békében és védelmezzétek meg az egyházakat és szegényeket a 
zsarnokok hatalmától; tegyetek róla, hogy a hamis zarándokok 
vagy öltsék magukra ismét bűnbánattal az üdvhozó kereszt jelét 


30 Vö. Gesta IX, 29,1. 

31 Június 29. 

32 A fellegvár átadása június 3., vö. Gesta VIII, 20,10. A király fia: Samsz ad- 
Daula. 


és járják végig az Úr útját, vagy vessék alá őket a kiközösítés ve- 
szedelmének. Tudjátok meg, hogy feltárultak előttünk a föld ka- 
pui, s kilátásaink is kedvezőek: Babilónia királya" követet küldve 
hozzánk kijelentette, hogy aláveti magát szándékunknak. Üdv 
veletek! Jézus Urunkra kérünk, hogy akihez e levél eljut, imád- 
kozzon az Úrhoz értünk és halottainkért. 


XI. 
Manasses reimsi érsek 
Lambert arrasi püspökhöz 


(Reims, 1099. november vagy december) 


Manasses, Isten kegyelméből Reims érseke, Lambertnek, testvéré- 
nek, arrasi püspöknek üdv Jézus Krisztusban!" 

Tudd meg, kedves testvérem, az örömteli és igaz hírt, amely a 
minap? jutott a fülünkbe, ami nem is emberi hatalomnak, hanem 
inkább Isten méltóságának köszönhető. Jeruzsálemnek ugyanis 
éppen a mi időnkben adatott meg az ő Istenétől, hogy örömben 
és vigasságban dicsőségre emeltessen; Jeruzsálemet, megváltá- 
sunk városát — amely dicsőségben és elmondhatatlan örömben ör- 
vendezik? - Isten fiainak mérhetetlen fáradozása és hatalma fel- 


33 A kairói emír: al-Afdal. A levélíró talán az 1098 februárjában érkezett kairói 
követekre gondol, akikkel tényleges tárgyalások folytak. 

1 Manassest vö. VI. levél 1. jegyzet. Lambertre: Lambert de Guines, püspök 
1093-tól 1115-ig. Részt vett a clermonti zsinaton, a keresztes eszme támogatója. 
Nevét futólag említi az V. levél. 

2 1099 vége felé. 

3 Vö. Iz 40,9. 

4 Vö. Róm 8,14-16 stb. 

szabadította a pogányok kegyetlen szolgaságából. Örvendjünk 
együtt mi is, akiknek keresztény hite ez időben az örök világosság 
tükrében jelent meg. Hasonló kedvességgel hagyjuk meg Nektek, 
amivel minket biztatott, intett, figyelmeztetett nemcsak Paschalis 
pápa urunk levele? hanem Gottfried herceg alázatos kérése is, 
akit Krisztus serege isteni rendelésből királlyá tett / s nem kevés- 
bé Arnulf úr mézédes kérelme, akit egyhangúan jeruzsálemi pát- 
riárkává választottak," hogy a hozzátok tartozó plébániák minden 
egyes templomában böjttel és kifogyhatatlan adományokkal 
imádkozzanak, hogy a királyok királya és uraknak ura a kereszté- 
nyek királyának adja meg az ellenfél feletti győzelmet, a pátriár- 
kának pedig adjon a szekták és az eretnekek tévedéseivel szem- 
ben buzgóságot és bölcsességet. Hasonlóképpen meghagyjuk 
Nektek, és az engedelmesség parancsa által intünk arra, hogy az 
útra fogadalmat tevőket és a kereszt jelét magukra vevőket kény- 
szerítsétek fenyegetéssel a Jeruzsálembe való elutazásra és testvé- 
reik megsegítésére, amennyiben testükben egészségesek és ren- 
delkeznek az út teljesítéséhez szükséges feltételekkel. A többieket 
pedig ne szűnjetek szentbeszédeitekkel elmésen és alázatosan 
biztatni arra, hogy ne mulasszák el a segítségnyújtást Isten népé- 
nek, mert miként az elsők, úgy az utolsók is megkapják a szőlő- 
munkásoknak ígért dénárt.? Üdv veletek! 

Imádkozzatok Le Puy püspökéért, Orange püspökéért, Ribe- 
mont-i Anzelmért és a többiekért, akik a dicsőséges mártíromság- 
tól koronázva békességben haltak meg." 


5 HI. Paschalis (Paskál, 1099-1118), levele fennmaradt. 

6 Utalás a keresztesek által írott segélykérő levelekre. A fordításban közölteken 
felül híres Boemund és társainak II. Orbánhoz írott levele Antióchiából 1098 szep- 
temberében. Gottfried valójában a Szent Sír , gondviselője, képviselője" (ad voca- 
tus) lett 1099. július 22-én. 

7 A flandriai eredetű Arnulfot, aki Normann Róbert társaságában érkezett a 
Szentföldre, vö. Gesta X. könyv 52. jegyzet. 

8 Vö. Mt 20,1-16. 

9 Adhemar halála 1098. augusztus 1.; Orange-i Vilmosé 1098 decembere és 1099 
januárja között; Anzelmé 1099. február 25. 

XII. 
Dagobert jeruzsálemi pátriárka levele 
a német katolikusokhoz 


(Jeruzsálem, 1110. április) 


Dagobert, Isten kegyelméből Jeruzsálem pátriákrája, a Szent Sír 
segédeinek szolgája a német terület érsekeinek, püspökeinek, feje- 
delmeinek és katolikus hívőinek Isten üdvét és áldását. 

Sok mindent írhatnánk Nektek, Krisztusban szeretett testvé- 
reim, a nagy és bámulatos csodákról, a megszámlálhatatlan jóté- 
teményről, melyeket Isten bőkezű jósága a jeruzsálemi seregben, 
vagy magán az úton vagy Jeruzsálemnek, Isten szent városának 
a megvétele során oly sokszor kimutatott. De Arnulf testvér; aki 
maga is mindezt látta, hallotta és jelen volt, tapasztalt ékesszólá- 
sával kielégítő módon fogja rendre jóságtoknak elmesélni. Bízunk 
azonban a Úristen sugallatára bőkezűségtekben, s hogy minden 
jogos és szükséges kérést ki fogtok elégíteni. Ugyanis minél in- 
kább elismeritek, hogy a város nagy szentsége folytán kiemelke- 
dik a föld helységei közül, s a pogány és hitetlen népek minden 
felől szorongatják, annál indokoltabb és üdvösebb, hogy minden- 
ki segítséget nyújtson e rendkívül szorult és veszélyeztetett hely- 
zetben lévő szent és üdvhozó városnak. Nem sokkal azután 
ugyanis, hogy Jeruzsálem szent városát visszafoglalták, s rész- 
ben a hosszú ostrom; részben a város nehéz bevétele során ezer- 


1 1088-tól pisai püspök, Adhemar halála után pápai helyettes, s így érkezik meg 
százhúsz pisai hajó élén 1099 szeptemberében a Szentföldre, Laodiceába. 1099 ka- 
rácsonyától jeruzsálemi pátriárka. 

2 Valószínűleg egy német klerikus. 

3 1099. július 15. 

4 1099. június 7-től. 

számra gyilkoltak le szaracéneket és törököket, számosan vissza- 
tértek a saját földjükre. A többiek pedig az Úr szent húsvétjáig? 
Jeruzsálemben vagy más megerősített helyeken időztek, amelye- 
ket Isten mindig megnyilvánuló kegye a kezeinkre juttatott. Leg- 
nagyobb részük a pisaiak és az angolok hajóira szállt, és velük tért 
haza. A többieket pedig tekintélyes zsolddal és ajándékokkal 
szolgálatba fogadva is alig tudtuk maradásra bírni, hogy addig is, 
amíg Isten a népetekből és a latin nyelvűek közül segítőket küld 
el hozzánk, megvédelmezzék Jeruzsálemet, Betlehemet, Joppét, 
Tiberiást, Szamáriát, Szent Ábrahám várát; a Szent György már- 
tírnak szentelt Ramat" és egyéb megerősített helyeket. És mivel az 
isteni törvények hű tisztelői vagytok, kedves testvéreim, sürgősen 
ket is felülmúlva nektek adott az Isten, a magatok és mindany- 
nyiunk üdvére, Istenért, akinek szentélyeit már a pusztítás veszé- 
lye fenyegeti. És mert a ti és a hozzátok hasonló jó emberek segít- 
sége nélkül a megígért zsoldot, amit pedig illene megszereznünk, 
nem tudjuk kifizetni, megbízható és kipróbált férfiakon keresztül 
leszámolva hiteles levélben küldjetek el nekünk annyit, amennyit 
jónak láttok." 


5 1100-ban április 1-jére esett a Húsvét. 

6 Hebron. 

7 Ramla, Ramleh. 

8 Az utolsó mondat értelmét a szövegkiadók állították helyre. 

CLAIRVAUX-I SZENT BERNÁT 
A TEMPLOM LOVAGJAINAK 


AJÁNLOTT KÖNYV 
AZ ÚJ LOVAGSÁG DICSÉRETÉRŐL 


(De laude novae militiae) 


Bevezető 


Hugónak", Krisztus lovagjának? és Krisztus lovagsága 
nagymesterének üzeni Clairvaux-i Bernát, aki csak ne- 
vében apát: a jó harcot harcold meg. 

Ha nem csalódom, kedves Hugó, nem egyszer, ha- 
nem kétszer, sőt háromszor kértél, hogy buzdító beszé- 
det írjak neked és bajtársaidnak, és a zsarnok ellenség- 
gel szemben - mivel lándzsámat tilalmas — forgassam 
pennámat. S hozzátetted: nem kis segítségetekre lesz, 


1 Hugues de Payns néhány társával, köztül Geoffroy de Saint- 
Omer-rel a zarándokok biztonságának a megteremtése miatt alakí- 
tott egy rendfenntartó alakulatot (fraternitast, testvéri közösséget). 
II. Balduin jeruzsálemi király 1118 novembere és 1120 januárja között 
biztosít számukra helyet palotájában, s így a már ott működő világi 
kanonokok társaságába kerülnek. Közösségük először a kanonokok 
hatása és talán vezetése mellett a világiak harmadrendjeként működ- 
hetett, Szent Ágoston regulája szerint. Az alakuló közösség egyházi 
elismertetése céljából 1127 őszén Hugót öt társával együtt Európába 
küldi Balduin. Szabályzatukat, regulájukat, a troyes-i zsinat 1128. ja- 
nuár 13-án hagyja jóvá. Élvezik Clairvaux-i Bernát támogatását, a 
között átszerkesztik, majd ezen alapul a bővebb francia nyelvű sza- 
bályzat. Az első egyházi lovagrend hamar népszerűvé válik, Cham- 
pagne-ban az 1120-as évektől kapnak birtokokat, az 1130-as években 
az Ibériai-félszigeten is megvetik a lábukat. Bernát írása a fiatal rend 
belső válságára, önazonosságának keresésére is pontot tett. A meg- 
alakulás nehézségeiről egy Szentviktori Hugónak tulajdonított levél- 
ből van tudomásunk, amely 1128 után keletkezhetett. 

2 Tulajdonképpen szerzetesek középkori megjelölése (miles 
Christi). Mutatja, hogy a Bernát által elképzelt ideális lovag sem le- 
het más, mint szerzetes, azzal a különbséggel, hogy hármas fogadal- 
muk mellett a fegyverforgatásra is kötelezik magukat. Így a bernáti 
lovag kétszeresen is Krisztus lovagja, szerzetesként és harcosként 
(vö. még 2Tim 23). 


vö. 
2Tim 4.7 

ha írásommal úgy lelkesítelek benneteket, miként fegy- 
verrel nem tehetem. Nem mintha lebecsülném kérésed, 
mégis jó ideig halogattam a választ, nehogy hibáztat- 
ható legyek könnyelmű és hirtelen beleegyezésemért, s 
tapasztalat híján olyanra vállalkozzam, aminek mások 
jobban meg tudnának felelni, míg én e rendkívül fon- 
tos feladatot náluk gyengébben oldanám meg. Tekin- 
tettel azonban arra, hogy e hosszas várakozással csak 
áltattam magamat, s nem szeretném, ha úgy tűnnék, 
mintha feladatomra képes lennék, de az akarat hiány- 
zik, erőmtől telhetően végül is elvégeztem: az olvasó 
legyen bírája, vajon megfeleltem-e. Jóllehet lesz olyan, 
akinek egyáltalán nem nyeri meg tetszését, s olyan is, 
akiét a legkevésbé sem elégíti ki, számomra az a fon- 
tos, hogy képességeimhez mérten nem hátráltam meg 
kívánságod elől. 


Buzdító beszéd 
a Templom lovagjaihoz 


1. A lovagság új formája megszületésének terjed a híre 
manapság a földön, különösen azon a vidéken, ame- 
lyet egykoron testet öltve látogatott meg a magasság- 
ból Fölkelő. Miként akkor kezének erejével űzte el a sö- 
tétség fejedelmeit, úgy pusztítsa el most a fejedelmek 


Ef2,2;5,6 követőit, a hitetlenség fiait, megadván ezáltal népének 
Péld 1224 a megváltást, újólag felemelve nékünk az üdvösség 
Lk1,68-69 szarvát az ő gyermekének, Dávidnak házában. Mint 

mondottam, a lovagság új neméről? van szó, amilyet 
még nem láttak a századok, s amely egyszerre kétfelé 
áll szüntelen harcban; részben a hús és vér, részben a 
gonoszság magasságban lakozó szellemei ellenében. 
Es valóban, nem tartom meglepőnek és kivételesnek, 
ha a földi ellenséggel puszta testi erőnkkel szállunk ke- 
ményen szembe. Ugyanígy dicséretes, még ha nem is 
meglepő, ha a bűnöknek és démonoknak a lélek erejé- 
vel üzenünk hadat, hiszen a világot köztudomásúan 
szerzetesek népesítik be. De ki ne tartaná rendkívül 
csodálatra méltónak — bár nyilvánvalóan szokatlan -—, 
amikor valakit egy személyben öveznek fel félelmet 
parancsoló kardjával és ruháznak fel tiszteletet ébresz- 
tő övével." Minden tekintetben rettenthetetlen és gond- 
talan az a lovag, aki egy időben ölti testére a vasat, s 
lelkére a hit páncélját. E két fegyverzet oltalmában sem 
démontól, sem embertől nem fél. Még a haláltól sem 
retten vissza az, aki halni vágyik. Mi félnivalója van 
annak, akinek éltében és holtában az élet Krisztus és a 
halál nyereség? Hittel és örömmel él Krisztusért, de 
még inkább az elmúlásra és a Krisztussal való együtt- 
létre vágyik; ez utóbbi ugyanis jobb. Vágjatok neki, ó, 
lovagok, bizton és rendíthetetlen lélekkel üldözzétek 
Krisztus keresztjének ellenségeit. Bizonyosak lehettek, 
hogy sem a halál, sem az élet nem választhat el titeket 
az Isten szeretetétől, amely Jézus Krisztusban van. Ha 
bármilyen veszély fenyeget, mondjátok egymás között 
újra: Életünkben, halálunkban az Úréi vagyunk. Mekkora 


3 Vö. rövidebb regula I. és 57. fejezeteivel. Itt is a szöveg szembe- 
állítja a két lovagságot, s az újat egyúttal a szerzetesség új típusának 
is nevezi. A pozitív értelmű , újdonság" még a 12. századi szerzőknél 
is igen ritka, a középkori szerzők ehelyett inkább a régihez való visz- 
szanyúlást hangsúlyozták. 

4 A kard itt a világi fegyverzetet, az öv a szerzetesi fogadalmat, 
életvitelt jelképezi. 

dicsőséggel térnek meg a győztesek a csatából! Mily 
boldogok, akik mártírkéntő maradnak a csatatéren! Ör- 
vendezz, ó, bátor vitézé, ha életben maradsz, és győzöl 
az Úrban, de még inkább örvendezz és mondj dicsé- 
retet, ha meghalsz, és csatlakozol az Úrhoz. Az élet 
ugyan termékeny, és a győzelem dicsőséges, a szent 
halált mégis joggal helyezik előbbre. Ugyanis ha boldo- 
gok, akik az Urban halnak meg, nem még inkább boldo- 
gok-e azok, akik az Úrért adják éltüket? 


2. Érjen bár a halál ágyban vagy háborúban, szentjei- 
nek halála kétségkívül értékes az Úr szemében. Mégis, 
a hactéri halál annyival értékesebb, amennyivel dicső- 
ségesebb. Ó, mily gondtalan az élet, ha tiszta a lelkiis- 
meret! Gondtalan az élet - mondom -, ha a halált féle- 
lem nélkül várjuk, sőt derűsen vágyakozurik utána, és 
áhítattal fogadjuk el. Ó valóban szent és gondtalan lo- 

vagság: teljesen mentes azon két veszélytől, amely a ti 
fajtátokra cyákian leselkedik, ha nem Krisztus a harc 
indítéka. Valahányszor ugyanis evilági harcba bonyo- 
lódsz, jó okod van félni, nehogy az ellenféllel testben 
végezve, magaddal lélekben végezz, vagy ha amaz 
okozza véged, testben és lélekben egyszerre érjen a ha- 
lál. A keresztény számára a bukás vagy a győzelem 
nem a harc eredményétől, hanem a szív szándékától 
függ. Ha helyes volt a küzdelem indítéka, a harc kime- 
netele sem lehet kedvezőtlen, miként az eredményt 
sem ítélhetjük jónak, ha nem járt előtte helyes indíték 


5 Vö. rövidebb regula 9. fejezet: ,,...a lovag ne féljen a harctól, és 
álljon készen a mártírok koszorújának az elnyerésére". Bernát vissza- 
tér még a témára De consideratione c. munkájában (II,1). E szemléletet 
jelzi a katonaszentek 11-12. századi kultusza, elsősorban az ibériai 
reconguistához kapcsolódva. 

6 Latin athleta, jelentése tulajdonképpen: mártír. 


és egyenes szándék. Ha szándékodban áll megölni a 
másikat, de te magad maradsz holtan, gyilkosként 
halsz meg. Ha túléled, miután virtusból vagy bosszú- 
ból öltél, gyilkosként élsz tovább. Nem válik hasznod- 
ra a gyilkolás, akár meghalsz, akár túléled; akár győ- 
zöl, akár vesztesz. Szerencsétlen a győzelem, ha a 
másik fölé kerekedve bűnbe esel, s hiába dicsekszel 
győzelmeddel, ha harag vagy gőg vezérelt. Megeshet, 
hogy nem bosszúból vagy virtusból, hanem önvéde- 
lemből ölsz embert." De még ezt a győzelmet sem ne- 
vezném helyesnek, mivel a két rossz közül könnyebb 


7 A keresztény szerzők, így már Ambrus és Ágoston is, határozot- 
tan megkülönböztették az egyén által elkövetett erőszakot a hadsereg 
által, illetve a közszolgálatában elkövetett erőszaktól. Ágoston az 
egyén számára még az önvédelemből való emberölést sem engedte 
meg, ám a katonai szolgálat legfőbb veszélyét korántsem az. ember- 
ölés lehetőségében látta. Ezt írja: , A háborúban ugyanis mi hibáztat- 
ható? Talán az, hogy azok, akik egyszer úgyis bevégeznék éltüket, 
meghalnak annak érdekében, hogy másokat a békés életre vezethes- 
sünk el? (...) Az ártani akarás vágya, a bosszúállás kegyetlensége, 
a békétlen és engesztelhetetlen szándék, a lázadás zabolátlansága, az 
uralomvágy és ehhez hasonlók azok, amik a háborúban joggal vétkes 
dolognak tekinthetők" (Contra Faustum XXVII, 74). Felfogásában a 
háború nemcsak a bűn következménye, hanem egyúttal segítség is el- 
lene. Alapvető kritérium az indítandó háború igazságos vagy igaz- 
ságtalan volta, aminek már csak esetleges, de nem szükségszerű vele- 
járója az emberi életek kioltása. Ágoston nyomán a későbbi egyház- 
jogászok - így már a 11. században, a keresztes háborúk előtt is — a 
háború jellegének a meghatározására összpontosítottak, és ennek 
függvényévé tették az emberölés megítélését. Mint maga Bernát is 
hangsúlyozza értekezése II. fejezetében, a helytelen célok teszik jogta- 
lanná a háborút, hiszen abban is , a szív szándéka" a döntő. Ugyanak- 
kor a 7-11. században a jogos háborúban való emberülésért is kirót- 
tak valamiféle enyhe egyházi büntetést (Paenitentiale Vallicella- 
num, Burchardus Wormatiensis stb.), érzékeltetve a keresztény gon- 
dolkodók soha meg nem szűnő dilemmáit a kérdést illetően. 

meghalni a testben, mint a lélekben. Nem azért hal 
meg a lélek, mert a test elpusztul, ellenkezőleg, a lélek, 
amely vétkezett, maga hal meg. 


II. 
A világi lovagság 


3. Mi hát a célja vagy gyümölcse ennek a világi, nem 
mondom, hogy lovagságnak, inkább betegségnek," ha 
mind a halált osztó halálosan vétkezik, mind az áldo- 
zatul esett örökre elkárhozik? Ugyanis, az Apostol sza- 
vaival élve: aki szánt, reménykedve szántson, és aki csépel, 
abban a reményben csépeljen, hogy részesedik a termésből. 
Mily döbbenetes tévelygés ez, ó, lovagok, mily elvisel- 
hetetlen szenvedély, annyi költség és vesződség árán 
vitézkedri, a jutalom? pedig semmi, hacsak nem a ha- 
lálé vagy a gaztetté. Felszerelitek lovaitokat selyem ta- 
karókkal, a páncélzatra mindenféle lebegő lepleket ag- 
gattok, befestitek a lándzsákat, pajzsokat és nyergeket; 


1 Bernát kedvelt szójátéka: , militia-malitia" híven fejezi ki kora 
harcosai iránt érzett mély ellenszenvét (vö. Bernát 363., 468. levél) 
1105-ben Boudri de Bourgueil Historia Hierosolymitana c. művében 
(I, 4) már ismeri, majd Johannes Saresberiensis (Polycraticus VI,2), 
Radulfus Niger is használja a szójátékot (Hadügyről — De re militari 
I. bev.) stb. A lovagokat ért kritikának vannak előzményei, ugyanis 
az Egyház már a 11. századi ún. Isten békéje mozgalommal kísérletet 
tett a világi vitézek átformálására és bizonyos egyházi keretek közé 
szorítására. 

2 A jutalom szóra ugyanazt a kifejezést használja, mint a zsoldra 
(stipendium). A szerzeteseknél hangsúlyosan égi jutalomról van szó 
(vö. Bernát 363. levél). 


a zablát és sarkantyúkat arannyal, ezüsttel és gemmák- 
kal ékesítitek, s ily pompában" rohantok szégyenletes 
szenvedéllyel avagy szégyentelen oktalansággal a ha- 
lálba. Lovagi jelvények ezek vagy inkább asszonyi cif- 
raságok? Vajon az ellenséges penge tiszteli talán az 
aranyat, megkönyörül a drágaköveken, s nem hatol át 
a selymen? Végül is, amint azt magatok is gyakran és 
biztosan megtapasztaltátok, a harcosnak három dolog- 
ra van különösen szüksége: legyen merész, igyekvő és 
körültekintő saját épsége megőrzése érdekében, fürge 
az üldözésben és gyors a sebek osztogatásában. Ti vi- 
szont a szemetekbe lógó sörényeteket! asszonyi divat 
szerint ápoljátok, hosszú és leomló ingekkel saját lép- 
teiteket akadályozzátok, kényes és finom kezeiteket bő 
és fodros ingujjakba temetitek. De mindenekelőtt a 
könnyed és haszontalan indítékok azok, amik a harcos 
lelkiismeretét leginkább nyomasztják, az tehát, ami ál- 
tal a lovagság ilyenné és annyira veszedelmessé válik. 
Köztetek bizony a háborúkat és viszályokat nem más 
táplálja, mint a harag kiszámíthatatlan indulata, a hiú 


3 Mind a rövidebb, mind a hosszabb regula részletesen szabályoz- 
za az öltözetüket és fegyverzetüket, tilt mindenféle díszítést (így rö- 
videbb regula 18., 19. és 52. fejezete). A bővebb regula kifejezetten 
tiltja a lándzsák festését (324. fejezet). A világi lovasok leírása igen 
pontos, vö. Chanson de Roland, v. 1796-1811 és Bertran de Born 
A háború dicsérete — Elogio della guerra c. művével. A fordulat egyszer- 
smind utalás a ,pompa diaboli" kifejezésre is. A pompáról való le- 
mondást említi II. Ince 1139. évi privilégiuma is. 

4 A hajviseletre lásd rövidebb regula 21. fejezetét. A lovagok haj- 
viseletére vonatkozó megjegyzése nagyon életszerű. I. Henrik angol 
király 1105-ben egy hadjárat előtt az egyháziak hozzájárulásának 
megszerzése érdekében levágatta fürtjeit. Tudjuk, hogy a 12. század 
elején Normandiában egy vesztes csatából menekülő lovag, hogy 
ne nézzék lovagnak, levágatta a haját (Ordericus Vitalis VI. 60-8; VI. 
352). 

becsvágy vagy valamiféle földi birtok utáni sóvárgás. 
Ezen indítékok alapján bizony sem ölni, sem meghalni 
nem hasznos dolog. 


III. 
Az új lovagság 


4. Krisztus lovagjai azonban nyugodt lélekkel! harcol- 
nak Urunk küzdelmeiben, a legkevésbé sem tartva at- 
tól, hogy az ellenfél megölése bűn s hogy rájuk a halál 
leselkedik, minthogy a Krisztusért osztott vagy vállalt 
halálnak semmi köze sincs a bűntetthez, sőt a legna- 
gyobb dicsőségnek számít. Az egyik esetben ugyanis a 
halált Krisztusért, a másik esetben magát Krisztust sze- 
rezzük meg, aki nyilvánvalóan szívesen veszi bosszú- 
képpen az ellenség halálát, sőt még szívesebben ajánlja 
fel magát vigasztalásul a lovagnak. Krisztus lovagja — 
mondom - nyugodtan öl; és még nagyobb nyugalom- 
mal veszti életét. Magának jeleskedik ölés közben, 
Krisztusért, miközben életét veszti. Mert nem ok nélkiil 
viseli a fegyvert: mert Isten szolgája, a gonosztévők megbün- 
tetésére, a jó cselekvóknek pedig dicsérésére. Bizony, ami- 
kor gonosztévőt öl meg, nem gyilkosnak mondhatjuk, 


1 A lelkesítő keresztes daloknak (pl. Ierusalem laetare) is kedvelt 
fordulata. 

2 E felfogás a keresztes háborúk eszméjével együtt kristályosodott 
ki, főleg VII. Gergely pápasága alatt, Luccai Anzelm nagy hatású 
műveiben, köztük éppen A szeretetről címűben. A keresztesekről 
szólva Pierre de Blois is Így vélekedik (232. levél). E nézetnek mindig 
is maradtak bírálói, a 12. századtól a keresztes háborúk kritikájában 
hangjuk felerősödött, így Radulfus Niger művében (Hadügyről, II. 
90-91, IV. 12). 


hanem ítéletvégrehajtónak, egyenesen Krisztus bosz- 
szulójának, a keresztények védelmezőjének a gono- 
szan cselekvők között. Amikor őt magát ölik meg, nem 
pusztul el, hanem célba érkezik. A halál ugyanis, ame- 
lyet oszt, Krisztus nyeresége, amelyet elszenved, a ma- 
ga nyeresége. Egy pogány halála révén a keresztény 
megdicsőül, hiszen Krisztus dicsőíttetik, a keresztény 
halálakor a Király nagylelkűségéről tesz bizonyságot, 
midőn a színe elé vezetik a lovagot a megjutalmazás- 
ra. Így a pogány halálán örvendezik az igaz, látván a 
bosszúállást. A keresztény halálról így szól az ember: 
Bizonyára van jutalma az igaznak, bizony van ítélő Isten e 
földön. Nem mintha a pogányokat meg kellene gyilkol- 
ni, ha más módon is vissza lehetne őket tartani a hívők 
túlzott zaklatásától és szorongatásától. Most azonban 
helyesebb, hogy megölessenek, mintsem nyugodtan 
hagyjuk a vétkezők pálcáját az igazak részén: hogy esetleg 
rosszra nyújtsák ki kezeiket az igazak. 


5. Hogyan hát? Ha a keresztény semmilyen körülmé- 
nyek között sem ölhet karddal, akkor miért adta a 
Megváltó hírnöke a vitézek tudtára, hogy jutalmukkal 
elégedettek lesznek és miért nem tiltotta el őket végér- 
vényesen a hadakozástól? Ha azonban - ami igaz is — 
ez az Istentől erre rendelteknek megengedett, azoknak, 
akik semmi mást nem tűznek ki maguk elé, kérdem én, 
kik lehetnének méltóbbak azoknál, akik karjukkal és 
erejükkel védik a mi erősségünket, Sion városát mind- 
annyiunk oltalmára, hogy elűzve onnét a törvény áthá- 
góit, az igazságot megőrző igaz nép biztonságban vo- 
nulhasson be a városba? Ezután biztosan szétszórják a 
háborúra törekvő népeket, megölik zaklatóinkat és ki- 
pusztítják az Úr városából a rosszat akarókat, akik a 
keresztény nép Jeruzsálemben elhelyezett felbecsülhe- 
tetlen kincseinek megszerzésén, a szent dolgok be- 

szennyezésén, Isten örökségéből szentélyének birtokba 
vételén mesterkednek. A hívők mindkét kardját" az el- 
lenség nyakának szegezzük, hogy elpusztíttassanak 
minden magasságok, melyek Isten ismerete ellen lá- 
zadnak, ami pedig nem más, mint a keresztények hite: 
mert mondanák a pogányok: hol van hát az ő Istenük? 


6. Miután kiűzték a hitetleneket, az Úr maga is vissza- 
tér örökségébe és házába, melyről haraggal szól az 
evangéliumban: Íme pusztán hagyatik néktek a ti házatok, 
és prófétája által így panaszkodik: Elhagytam házamat, 
ellöktem örökségemet, s beteljesedik továbbá a jövendö- 
lés: Megváltotta az Úr az ő népét és megszabadította ót és 
eljónek és énekelnek a Sion ormán és örvendeznek az Úr 
javaiban. Örvendezz, ó Jeruzsálem, ismerd fel a meglá- 
togatásod idejét: Ujjongva énekeljetek mindnyájan, Jeru- 
zsálem romjai, mert megvigasztalá az Úr népét, megváltá Je- 
ruzsálemet. Feltúrte az Ur szent karját minden népeknek 
szemei előtt. Izrael szűz leánya, lerogysz, és nem lesz 
senki, hogy felemeljen. Kelj fel, mondom, állj a magas- 
latra, és nézd az örömet, amely az Istentől jön. Nem ne- 
veznek többé elhagyatottnak és földedet sem nevezik többé 
pusztának, mert az Úr gyönyörködik benned és földed férjhez 
adja. Emeld fel körös-körül szemeidet és lássad: mindnyájan 
egybegyűlnek és hozzád jönnek. Ezt a segítséget küldik 


3 Bernát által gyakran idézett hasonlat a lelki és világi hatalmat 
jelképező kardokról. Felfogása szerint mindkettő az Egyházat szol- 
gálja: az előbbi kardot maga az Egyház forgatja, az utóbbival pedig a 
világiak kötelesek küzdeni az Egyházért, az Egyház vezetésével. 
Többféleképpen értelmezik a lelki hatalmat jelképező kard itteni je- 
lentését. Az Írás szellemében - Ef 6,10-17 - ez nem más, mint az Is- 
ten beszéde, a prédikáció, így a keresztesekért tartott prédikáció, sőt 
ennek egyházi betartása az egyházi fenyítésekkel (vö. Bernát: De con- 
sideratione IV, 3. és 256. levél). 


neked a szent helyről. Már-már beteljesedik általuk az 
ősi ígéret: Örökké való ékességgé teszlek és gyönyörűséggé 
nemzetségről nemzetségre. És szopod a népek tejét és a kirá- 
lyok emlóőjét szopod; továbbá: miként az anya vigasztalja 
fiait, akként vigasztallak titeket én, és Jeruzsálemben vesztek 
vigasztalást. Látod-e, hogy a régiek mennyi tanúsága 
támogatja az új lovagságot, és hogy amiként hallottuk, 
akként látjuk a seregek Urának városában? Csakhogy a 
betű szerinti értelmezés nem nyomhatja el a lélek sze- 
rintit; mivel hisszük mindannak a beteljesedését az 
örökkévalóságban, amit a próféták szavaiból a jelen 
magyarázatára vonatkoztatunk, nehogy az, amit meg- 
értünk, semmivé tegye hitünket, s testi szükségünk a 
remény bőségét csökkentse, a jelenre vonatkozó tanú- 
ság elvonjon a jövendőbeliektől. Egyébként a földi vá- 
ros múló dicsősége nem az égi javak kárára, hanem 
hasznára szolgál, ha csakugyan a legkevésbé sem ké- 
telkedünk abban, hogy annak a képét mutatja, amely 
az egekben mindnyájunk anyja. 


IV. 
A Templom lovagjainak viselkedése 


7. De most már - követendő példaként! vagy inkább le- 
leplezésére azoknak a lovagjainknak, akik persze nem 
Isten, hanem az ördög szolgálatában állanak — mond- 


1 Jelzi, hogy szélesebb olvasóközönségnek szánt írásról van szó. 
Bernát műve ismertségét végül is annak köszönhette, hogy bekerült 
— némiképpen rövidítve — az egyik legnépszerűbb 13. századi encik- 
lopédiába, Vincent de Beauvais Speculum historialéjába. 

juk el röviden Krisztus lovagjainak szokásait és életét, 
miként viselkednek békében és háborúban. Így világos 
lesz, hogy miben különbözik Isten lovagsága az evilá- 
gitól. Először is a fegyelem? mindkettőben megtalálha- 
tó, s az engedelmességet sem nézik le, hiszen az Írás is 
tanúsítja, hogy a fegyelmezetlen fiú elpusztul, amint 
varázslásnak bűne az engedetlenség, és amint bálványimá- 
dás az ellenszegülés. A lovagok az elöljáró parancsa sze- 
rint indulnak el és térnek vissza, azt öltik magukra, 
amit ő ad, s nem szereznek máshonnan ruhát és élel- 
met. Mind a táplálkozásban, mind a ruházkodásban 
tartózkodnak minden túlzástól, megelégszenek a leg- 
szükségesebbekkel. Közösségben élnek, teljes vidám- 
ságban és józanságban, feleség és gyermekek nélkül. 
Es hogy ne legyen híja az evangéliumi tökéletességnek, 
azonos szokás szerint egy házban, teljes szegénység- 
ben élnek együtt, s a lélek egységének megtartására tö- 
rekednek a békesség kötelékében. Mondhatnánk, hogy 


2 Az egyházi lovagrendek katonái voltak a lovagkorban legfe- 
gyelmezettebbek. Ez a szerzetesi regulájuknak köszönhető, amely az 
életmódjukra vonatkozó előírások mellett egy mai katonai szabály- 
Zatba illő utasításokat is tartalmazott. Jellemző példa fegyelmezettsé- 
gükre a későbbi Nagyobb szabályzatukból: És azok nevezetesen, akik 
a csatasorokat vezetik, a jelenlevő Nagymester vagy helyettese en- 
gedélye és beleegyezése nélkül nem támadhatnak és nem hagyhatják 
el a sort, csak akkor, ha valakit erre kényszerítenek, vagy olyan szo- 
rult helyzetbe kerül, hogy nem tud egykönnyen engedélyt kapni. 
Minden más esetben a vétkest súlyosan megbüntetik, és semmi eset- 
re sem viselheti tovább a rend öltözetét" (Rázsó Gyula ford., vö. 
A hadmúűvészet középkori és újkori klasszikusai. Bp. 1974. 122-129. o.). 
A magyarországi templomos lovagok is kiemelkedő harci teljesít- 
ményt nyújtottak a muhi csatában (1241) a tatárok ellen, s mind egy 
szálig hősi halált haltak. Az engedelmesség másik területe: az isteni 
parancsok és az üdvösség elérésének szem előtt tartására vonatko- 
zik, vö. Betánia című fejezettel. 


az egész közösségnek egy a szíve-lelke, s így semmi- 
képpen sem a saját szándékukat? hanem az elöljáró 
akaratát igyekeznek teljesíteni. Sohasem ülnek tétle- 
nül; s nem kóborolnak kíváncsiságuktól hajtva, hanem 
- ha nem harcolnak, ami pedig ritkán fordulhat elő — 
helyrehozzák fegyvereik és ruházatuk hibáit, kijavít- 
ják, ami elvásott, rendbe szedik, ami szétesett —, hogy 
ne kapják ingyen a kenyeret. Megteszik mindazt, amit 
a nagymester parancsol vagy a közösség szükséglete 
megkíván. A világi rang mit sem számít közöttük, a 
derekabkaknak, s nem a nemes születésűnek van sza- 
va. Tiszteletadásbanf versengnek egymással, közösen 
viselik a terheket, s így teljesítik be Krisztus törvényét. 
Ha valakit rajtakapnak, nem marad büntetlen, legyen 
az illetlen beszéd, haszontalan időtöltés, harsány neve- 
tés. pusmogás, ha mégoly ártalmatlan is, vagy intri- 
kálás. Megvetik a sakkot és a kockajátékot, irtóznak a 
vadászattól, és nem lelik örömüket a solymászat!" elter- 
jedt mulatságában. Megvetik és megbélyegzik a színé- 
szeket, mágusokat, mesemondókat, a sikamlós dalocs- 
kákat és a színházi látványosságokat mint hívságot és 
üres kicsapongást. Lenyírják hajukat, tudván az Apos- 
tol nyomán, hogy csúfság a férfiaknak megnöveszteni 
hajukat. Sosem mutatkoznak jól fésülten, inkább mos- 
datlanul, elhanygoltságtól borzasan, portól maszato- 
san, a páncéltól és a hőségtől megsötétült bőrrel. 


3 Vö. Szent Benedek regulája 3. fejezet (ford.: Söveges Dávid, két- 
nyelvű kiad., Pannonhalma, 1948). 

4 Uo. 48. fejezet. 

5 Uo. 72. fejezet, 

6 Uo. 4. fejezet. 

7 Tilalmazza a Nagyobb szabályzat is (46. fejezet). 

8. Majd amikor elérkezik a harc ideje, a lovagok lelkü- 
ket hittel, testüket vassal oltalmazzák; vassal, nem pe- 
dig arannyal, hogy fegyveresek legyenek, s ne dísz- 
vitézek, és az ellenfélben félelmet keltsenek, ne pedig 
kapzsiságát ébresszék fel. Erős és gyors, nem pedig 
színpompás? és feldíszített lovakra van szükségük, hi- 
szen a harcra és nem a pompára, a győzelemre és nem 
a dicsőségre gondolnak, inkább az elrettentésre, mint a 
csodálatkeltésre törekszenek. Minden sietség és heves- 
ség nélkül, mintegy könnyed igyekezettel, de meggon- 
doltan, óvatos előrelátással állítják fel és rendezik el 
csatasoraikat úgy, ahogy atyáinkról megírták. Higgad- 
tan", miként a régi izraeliták" vonulnak a harcba. Ami- 
kor azonban küzdelemre kerül a sor, korábbi nyugal- 
mukat félreteszik, mintha így szólnának: Ne gyűlöljem-e 
Uram a téged gyúlölóket, az ellened lázadókat ne utáljam-e? 
Akkor az ellenfélre rontanak, s noha kevesebben van- 
nak náluk, őket mintegy juhnyájnak tartva, kegyetlen 
barbárságuk és hatalmas sokaságuk láttán semmi félel- 
met nem mutatnak. Megtanulták ugyanis, hogy nem a 
saját erejükből bátrak, hanem a Seregek Urának hatal- 


8 Színes lótakarókat vagy talán festett lovakat jelent. Ez a gyakor- 
lat a 16. században a törököknél is szokásban volt. 

9 Azaz: békésen, békére törekvően (pacifici), értelmére vö. Mt 5,9. 
A Szent Ágostonra visszavezethető gondolat (189. levél) a VII. Ger- 
gely előtti törvénygyűjteményeken át bekerült Gratianus gyűjtemé- 
nyébe is (C.23.g. 1.c.3.), ahol annyit jelent, hogy a harcba legyőzötte- 
ket a békesség üdvére kell elvezetni, ezért békességre törekvő a 
harcba induló keresztény. A kifejezés a lovagi felövezések termino- 
lógiájának is részévé vált: , Légy békés törekvő, serény, hívő és ma- 
gadat Istennek szentelő." 

10 Az igaz izraeliták. A traktátus mindvégig párhuzamba állítja a 
keresztény lovagokat az ótestamentumi zsidó harcosokkal. A kifeje- 
zés II. Ince pápának a kereszteseknek adott 1139. évi privilégiumá- 
ban is előfordul. 


mától remélhetik a győzelmet, aki hitük szerint ezt 
könnyen megadhatja, mint az a Makkabeusok könyvé- 
ben olvasható: Kevesen is körülzárhatnak sokakat, mert 
az égnek egyre megy, hogy sok vagy kevés által szerez-e 
szabadulást. A háborúban nem a sereg nagyságától függ 
a győzelem, hiszen a segítség az égből jön. Ezt igen gyak- 
ran megtapasztalták, amikor is mintha egy üldözött 
volna ezret, s kettő futamított volna meg tízezret. Így 
hát csodálatos és rendkívüli, ahogy ezek a lovagok a 
bárányoknál is szelídebbek és az oroszlánoknál is va- 
dabbak. Nem is tudom, minek mondjam őket, szer- 
zeteseknek-e vagy lovagoknak, hacsak nem lenne sze- 
rencsésebb a kettős elnevezés. Egyiknek lényege" sem 
hiányzik belőlük, sem a szerzetes szelídsége, sem a lo- 
vagok bátorsága. Mi mást mondhatnék, mint hogy az 
Úrtól lett ez, csodálatos ez a mi szemeink előtt? Isten ilyen 
szolgákat választ ki magának és gyűjt egybe a földke- 
rekségről, Izrael legbátrabbjai közül, hogy éberen és hí- 
ven őrizzék az igazi Salamon ágyát, azaz a Sírt, kezük- 
ben karddal, szellemükben is harcra készen. 


11 Hasonlóan fogalmaz Petrus Venerabilis: , erényeitekre nézve 
legyetek szerzetesek, cselekedeteitekben lovagok" (VI, 26. levél). 

V. 
A templom 


9. A jeruzsálemi templom", a lovagok közös lakóhelye, 
kiterjedésében nem mérhető Salamon ősi és híres 
templomához, dicsősége ellenben nem kisebb amazé- 
nál. A hajdani templomnak egész nagyszerűségét a 
benne lévő veszendő arany és ezüst, a faragott kövek 
és a fafajták sokasága jelentette. Az új templomnak el- 
lenben minden ékessége? és a díszítés szépsége az ott 
lakók jámbor áhítata és rendezett viselkedése. Míg 
amaz tarkaságával vívta ki a csodálatot, ez a különbö- 
ző erények és szent cselekedetek révén parancsol tisz- 
teletet. Isten házához valóban illik a szentség, és az Úr 
inkább leli kedvét az erények ékességében, mint a csi- 
szolt márványban, az aranyozott falaknál jobban szere- 
ti a tiszta lelkeket. Ennek a templomnak is díszes a fa- 
la, de gyöngyök helyett fegyverek, az ősi aranykoszo- 
rúk helyett felfüggesztett pajzsok borítják. A gyertya- 
tartók, füstölők és edények helyén mindenfelé kantá- 
rok, nyergek és lándzsák emelik a ház fényét. Mindez 
világosan megmutatja a lovagok lángoló lelkesedését 


Mt 21,12—13 Isten házáért. Ugyanez a lelkesedés lobbantotta harag- 
]Jn214-16 ra egykor a lovagok vezérét, amikor szentséges kezé- 


182 


1A keresztesek a 7. században épült al-Aksza-mecsetet azonosí- 
tották Salamon templomával, s ezt vették át II. Balduin jeruzsálemi 
királytól székhelyükként. A lovagrend nevét is innen nyerte - temp- 
lomosok, templáriusok —, s pecsétjükre is templom képe került. 
A templom-szimbólumra vö. 1Kor 3.16; 6,19; 2Kor 6,16. 

2 Finom utalás a ciszterciek puritán díszítési elveire, amit Bernát 
maga is képviselt írásaiban. 

3 Vö. Jel 19,11-16. 


be, ha nem is kardot, de kötélből font korbácsot véve 
belépett a templomba, s kiűzte onnan a kereskedőket, 
kiborította a pénzváltók pénzét és felfordította a ga- 
lambárusok padjait — méltatlannak ítélve, hogy az 
imádság házát ilyesféle vásározók szentségtelenítsék 
meg. Királya példáján felbuzdulva, e kegyes sereg a 
szent helyeknek a hitetlenek általi beszennyezését sok- 
kal méltatlanabbnak és tűrhetetlenebbnek ítélte, mint 
a templom kereskedők általi zaklatását, és a szent ház- 
ban lovakkal és fegyverekkel időzik. Tisztes és hasz- 
nos feladatokkal töltik éjjelüket s nappalukat, miután 
mind erről, mind a többi szent helyről kiűzték a hitet- 
lenség mocskát és a zsarnoki dühöt. Őszinte és igyek- 
-vő engedelmességgel egymással versengve tisztelik a 
Templomot, jámborságukban szünet nélkül áldozatot 
mutatva be, nem barmok húsát áldozva a régiek rítu 
sa szerint, hanem igazán békés áldozatot: testvéri sze- 
retetet, alázatos engedelmességet, önkéntes szegény- 
séget. 


10. Mindez Jeruzsálemben történik, de az egész világot 
magával ragadja. Meghallják a szigetek, s messzi né- 
pek figyelnek fel rá, felbuzdulnak kelettől nyugatig, hí- 
re, mint zúgó hegyipatak, árasztja el dicsőséggel a né- 
peket, s az áradó folyó erejével örvendezteti meg Isten 
városát. De van-e örömtelibb és nagyobb haszonnal 
kecsegtető annál, mint hogy az itt egybegyűlt hatalmas 
emberseregletben szinte csakis bűnözők! és istentele- 
nek, rablók és szentségtörők, gyilkosok, esküszegők és 
házasságtörők találhatók? Ezek útra kelése mintegy 


4A 12. század végén a keresztesek kudarcainak okát részben 
ebben látták (Rudolfus Niger: Hadügyről III. 65), vö. még 1Tim 1.9. 
Az ófrancia Templomos szabályzat 12. fejezete kifejezetten kiközösí- 
tett lovagok csatlakozásáról Ír. 

kétszeres haszonnal jár: ugyanis távozásukkal megör- 
vendeztették a földieiket, s megérkezésükkel azokat, 
akiknek a megsegítésére igyekeztek. Mindkét részről 
örülnek: ezeket megvédik, amazokat nem zaklatják 
többé. Indulásuknak örvendezik Egyiptom? és nem ke- 
vésbé lelkendezik oltalmuknak Sion hegye" és Júda 
leányai. Az elégedett, hogy kiszabadult a kezeik kö- 
zül, emez a szabadulást nyújtó kezeknek hálás. Az bol- 
dogan engedte el kegyetlen pusztítóit, emez örömmel 
fogadta hithű védelmezőit, így az egyik helyen nyuga- 
lomban vigasztalódnak, a másik helyen hasonló öröm- 
mel látják távozásukat. Igen, Krisztus így szokott ellen- 
ségein elégtételt venni, mert nemcsak rajtuk, hanem az 
ő segítségükkel is győzedelmeskedik, annál nagyobb 
dicsőséggel, minél nagyobb hatalommal teszi. Örömte- 
li és hasznos bizony, hogy mostantól kezdve harcosai- 
vá teszi azokat, akik eddig az ellenfelei voltak, ellen- 
ségből jóbarátot? csinál, miként a keresztényüldöző 
sSaulból az igét hirdető Pált. Ezért nem csodálkoznék, 
ha - az Üdvözítő tanúságának megfelelően — a menny- 
béli udvar is jobban örülne egy vétkét megbánó bűnös- 
nek, mint az igazak seregének, akiknek szükségtelen a 
bűnbánat, mivel a bűnös megtérése — még az oly elve- 
temülté is — kétségkívül annál örömtelibb, minél ártal- 
masabb életet élt korábban. 


5 Utalás az egyiptomi kivonulásra. Egyiptom, amely fogságban 
tartja Izraelt, a bűnt jelképezi, amely fogságában tartja a lelket. 

6 Azaz Jeruzsálem, a héber szó jelentése , száraz vidék, szikla". 

7 Városok Júda területén. 

8 A bernáti elképzelés hangsúlyos eleme az új lovagok belső, lelki 
megtérése, amit példáz Saul-Pál sorsa. 


11. Légy üdvözölve, szent város, amelyet maga a Ma- 
gasságos szentelt fel sátoraként, hogy így benned és 
általad sokan üdvözülhessenek! Légy üdvözölve, ó, 
nagy Király városa, ahol kezdettől fogva egy percre 
sem szűntek meg a világ számára az új és örvendetes 
csodák! Légy üdvözölve, ó, népek úrnője, első a tarto- 
mányok között, a pátriárkák birtoka, próféták és apos- 
tolok anyja, a hit bölcsője, a keresztény nép dicsősége, 
amelynek ostromát az Ur már az első pillanattól kezd- 
ve azért tűrte el, hogy így a bátrak számára az erény és 
üdvösség megszerzésének lehetőségévé válhass! Légy 
üdvözölve, ó, ígéret földje, hol lakóidnak egykor tej és 
méz folyt, most pedig az egész világnak nyújtod az üd- 
vösség gyógyírját és az élet táplálékát! Jó és kiváló föld 
vagy, mondom, hiszen termékeny öledben felfogtad az 
atyai szív kamrájából származó égi magot, s ebből az 
isteni magból a mártírok bőséges termését kínáltad — 
nem is szólva a többi hívőről, akikkel innen népesítet- 
ted be a földet, — ahol akár egy termékeny mezőn, egy- 
ből harminc, hatvan, száz lett. Ezért akik téged meglát- 
tak, kedvességed gazdagságától teljesen eltelve és 
bőségesen táplálva mindenütt felemlegetik majd ked- 
vességed bőségét. A föld határáig viszik dicsőséged 
nagyszerűségének hírét, azoknak is tudtára adva, akik 
nem láttak téged, s elmondják a benned történt csodá- 
kat. Dícsőséges dolgokat beszélnek felőled, Isten városa. De 
most már, számos gyönyörűséged bemutatása után, 
vágjunk a dolgok közepébe, neved dicséretére és di- 
csőségére. 

VI. 
Betlehem! 


12. A szent lelkek felfrissülésében az első hely Betlehe- 
met illeti meg, a kenyér házát, ahol az égből alászállva 
először jelent meg az Élő Kenyér, miután a Szűztől 
megszületett. Láthatták itt a jámbor barmok a jászolt és 
a jászolban a szűzi mező füveit, miáltal felismeri az 
ökör az ő gazdáját és a szamár az ő urának jászolát. 
Ugyanis minden test fú és minden szépsége mint a mező 
virága. Továbbá mivel teremtésekor az ember nem vett 
tudomást a saját méltóságáról, hasonlatos volt a tudat- 
lan barmokhoz, és olyanná is tétetett. Az angyalok ke- 
nyere, az Ige a barmok eleségévé vált, hogy azt, aki tel- 
jesen leszokott az Ige kenyerével való táplálkozásról, 
a testnek füve tartsa fenn mindaddig, míg az ember- 
Isten vissza nem helyezi az embert korábbi méltóságá- 


1 A Szentfölddel foglalkozó írásművek elmaradhatatlan része az 
útleírás (itinerarium), aminek irodalmi előképei a 4. századig nyúl- 
nak vissza. Elég, ha a kötetünkben szereplő Gesta Francorum egyik 
kéziratára gondolunk, amely szintén egy rövid útleírással zárul. Ber- 
nát írásában azonban inkább egy lelki kalauzról van szó (ami abból 
is látszik, hogy a helyek nem földrajzi fekvésük sorrendjében követik 
egymást). Megjegyezzük, Bernát maga sem járt a Szentföldön, sőt a 
szent helyek személyes meglátogatását szerzetesi felfogásából követ- 
kezően nem is tekintette óhatatlanul szükségesnek. Amikor egy 
Szentföldre induló angol klerikus Clairvaux-ban megszakította útját 
és ottmaradt, úgy látta, hogy abban a kolostorban találta meg az iga- 
zi Jeruzsálemet. Bernát ezt a belső, lelki Jeruzsálem megtalálását 
várja, sőt követeli meg az új lovagoktól is, ahol a harc nem cél, csak 
eszköz a belső tökéletesedéshez, az üdvösség megszerzéséhez. Bet- 
lehem eredeti jelentése: Lachama istennő háza. Etimológiáinak forrá- 
sa Szent Jeromos műve: Liber interpretationis Hebraicorum nominum 
(Corpus Christianorum, Series Latina 72, 57-161). 


ba, s az a baromból vissza nem változik emberré, hogy 
Pállal mondhassa: Ha ismertük is Krisztust test szerint, de 
többé már nem ismerjük. Ám úgy vélem, hogy ilyet ad- 
dig senki sem állíthat, amíg Péterrel együtt nem hallot- 
ta az Igazság szájából: a szavak, amelyeket én szólok nék- 
tek, lélek és élet, a test nem használ semmit. Egyébként, aki 
Krisztus szavaiban megtalálta az életet, már nem kere- 
si többé a test szerint valót, s azon boldogok közé tarto- 
zik, akik nem látták, de hittek. Senkinek sem válik ja- 
vára a tej fogyasztása, csak a gyermekeknek, miként a 
fű abrakja is csak a barmoknak. Aki azonban nem vét- 
kezik a szavakban, tökéletes férfi és méltó arra, hogy 
maradandó táplálékkal éljen, s még ha arca verítékével 
veszi is magához az Ige kenyerét, nem éri bántódás. De 
gondtalanul és botrány nélkül Isten csak a tökéletesek 
között hirdeti bölcsességét, összhangot teremtve lelki 
dolgok és a lélek emberei között. Amikor azonban a 
kisdedekhez vagy az állatokhoz fordul, csak óvatosan 
haladhat, tekintettel szellemi képességeikre, s csak Jé- 
zust, mégpedig a keresztre feszítettet állíthatja példaképül. 
Mégis ugyanez az égi mezőkről származó eledel szol- 
gál a barmok ízletes táplálékául, és ezt teszi magáévá 
az ember; de míg az embernek erőt ad, addig a gyer- 
meknek táplálékot. 


VII. 
Názáret! 


13. Lássuk hát Názáretet, ami annyit tesz, mint virág, S 
ahol a Betlehemben született Istengyermek felnevelke- 
dett, mintegy a virágból fejlődő gyümölcsként, ahogy 


1 Eredeti jelentése: őrködő asszony. 

a gyümölcs ízét megelőzi a virág illata, hogy a szent 
nektárt, melynek a próféták csak illatát érezhették, az 
apostolok ajkai ízlelhessék, s hogy átható ízével fel- 
üdítse a keresztényeket, míg a zsidók már egy csipet- 
nyi illatával megelégedtek. Megérezte pedig Natanael 
e virágnak illatát, amely édességében mindent felül- 
múlt, és ezért tette fel a kérdést: Názáretból támadhat-e 
valami jó? De nem elégedvén meg pusztán az illattal, 
követte Fülöpöt, aki így válaszolt neki: Jer és lásd meg. 
Sót, ez a terjengő csodálatos édesség annyira elbűvölte, 
és a jó illat oly kíváncsivá tette a gyümölcs ízére is, 
hogy nyomát követve azonmód a gyümölcshöz indult, 
vágyat érezvén, hogy azt teljességében megtapasztalja, 
s hogy közelről ízlelje meg azt, ami távolról illatozott. 
De lássuk, hogy illatot érezvén, Izsák hátha azt jöven- 
dölte meg, amiről mi szólunk. Az Írás így szól erről: 
alighogy megérezvén ruháinak szagát — kétségkívül Jákob- 
ról van szó -, mondá: lám az én fiamnak illata olyan, mint a 
mezőnek illata, amelyet megáldott az Úr. Izsák érezte a ru- 
hák illatát, de nem ismerte fel viselőjét, mintegy meg- 
örvendeztette a virág felszínes illata, de a gyümölcs 
rejtett édességét nem ízlelte meg, azaz nem ismerte fel 
a választott fiat, sem az ezt felfedő misztériumot. Mit 
érthetünk ezen? Jóllehet a lélek ruhája betű, az azon- 
ban az Ige Teste. Márpedig a zsidók mind a mai napig 
nem ismerték fel az Igét a Testben, sem az istenséget az 
emberben, sem a szellemi tartalmat a betű szerinti érte- 
lem mögött, tapogatják a kecskebőrt, ami az első ősbű- 
nös jelképe, de nem jutnak el a tiszta igazsághoz. Nem 
magában a bűn testében, hanem a bűn testének hason- 
latosságában jelent meg az, aki nem a bűnök szaporítá- 
sára, hanem azok eltörlésére jött, azzal a szándékkal 
- amit nem is hallgatott el —, hogy akik nem látnak, lássa- 
nak és akik látnak, vakok legyenek. Ez a hasonlóság tévesz- 
tette meg a Prófétát, aki még ma sem lát: azt áldja, akit 


nem ismer, miközben olvas róla az Írás könyveiben, 
nem ismeri fel a csodákban, s nem ismeri fel azt, akit 
saját kezével érintett meg, hogy megkötözze, ostorozza 
és ütlegelje — még akkor sem, amikor feltámadt. Mert, 
ha megismerték volna, nem feszítették volna meg a dicsóség 
Urát. Most azonban tekintsük át röviden a többi szent 
helyet, ha nem is az összeset, mivel nincs lehetőségünk 
egyenként illő csodálatban részesíteni őket, de leg- 
alább a legfontosabbakról megemlékezünk. 


VIII. 
Az Olajfák hegye és a Jozafát völgye 


14. Ha felemelkedünk az Olajfák hegyére, majd le- 
ereszkedünk a Jozafát völgyébe, hogy elmélkedjünk az 
isteni könyörületesség gazdagságán, semmiképpen se 
feledkezzünk el az ítélet félelméről. Ha az Ur végtelen 
könyörületességében hajlik is a megbocsátásra, ítéletei 
mégis olyanok, mint a nagy mélységek, mikben meg- 
nyilvánul az ember fiaival szembeni félelmetes szigo- 
ra. Dávid így szól az Olajfák hegyére utalva: az embert 
és barmot te tartod meg Uram, ahogy megsokszoroztad ke- 
gyelmedet, ó Istenem. Az Ítélet völgyéről ugyanezen 
zsoltárban emlékezik meg: Ne támadjon engem a gő- 
gösnek lába, és ne üldözzön engem a gonosznak keze. Be is 
vallja, hogy retteg az ítélet mélységeitől, amidőn egy 
másik zsoltárban könyörögve így szól: borzad testem a 
tőled való félelem miatt, és félek a te ítéleteidtől. A gőgös le- 
veti magát ebbe a völgybe és összezúzza magát, az alá- 
zatos leereszkedik és nem fenyegeti veszély. A gőgös 
mentegeti bűnét, az alázatos vádolja magát, tudván, 

hogy az Isten nem ítéli meg kétszer ugyanazt a bűnt, s 
ha önmagunkat ítéljük meg, nem fogunk megítéltetni. 
15. De a gőgöst váratlanul éri a rettenet, ha az élő Isten 
kezei közé kerül, könnyen gonoszságra ragadtatja ma- 
gát, hogy mentegesse bűneit. Valóban nagy elvetemült- 
ség az, ha magad iránt nem vagy könyörületes, s hogy 
elveted a bűn megtörténte utáni egyetlen gyógyírt, a 
megvallásét, s feltámasztod a tüzet bensődben ahelyett, 
hogy kioltanád, s elfordítod füledet a Bölcs tanácsától: 
könyörülj a szíveden, Istennek tetszően. Ennélfogva aki ma- 
gával rossz, kivel lehet jó? Most van e világ ítélete, most 
vettetik ki e világ fejedelme, vagyis a te szívedből, ameny- 
nyiben tenmagadat alázattal ítéled meg. Akkor jön el az 
ég ítélete, amikor az Isten felülről szólítja az egeket és a 
földet, hogy szétválassza népét. S azon a napon félned 
kell, hogy ne űzessél ki az ördöggel és angyalaival 
együtt, ha nem talál megítélve. Másrészt a lélek embere 
felett, aki mindent megítél, senki sem ítélkezik. Ezért az 
ítélet Isten házánál kezdődik, hogy a bíró az övéit, aki- 
ket ismer, eljövetelekor megítélve találja, és fölöttük 
már ne kelljen ítélkeznie, amikor azokat ítéli majd meg, 
akinek a halandók nyomorúságában nincs részük, és 
nem ostoroztatnak az emberekkel együtt. 


IX. 
A Jordán 


16. Mekkora örömmel fogadja habjai közé a Jordán a 
keresztényeket, büszkén arra, hogy Krisztus keresztsé- 
ge szentelte meg. Bizonyosan hazudott a szír bélpok- 
los, aki Damaszkusz bármely vizét többre becsülte IZ- 
rael vizeinél, holott pedig Jordánunk annyiszor adta 


tanúbizonyságát Isten hűséges szolgálatának, amikor 
mind Illés, mind Elizeus vagy régebbi példát felhozva 
Józsué és egész népe előtt csodálatos módon elterelte 
vizét, és így száraz átvonulást kínált nekik. És végül 
van-e jelentősebb folyó a Jordánnál, ha arra gondolok, 
hogy a Szentháromság szentelte magának nyilvánvaló 
jelenlétével? A Jordánban hallgatták az Atyát, látták 
a Szentlelket, és keresztelték meg a Fiút. Joggal történt 
úgy, hogy a folyó éltető erejét, amelyet a Próféta taná- 
csára megmerítkezett Naamán érzett a testében, Krisz- 
tus akaratából az egész hívő nép érzi már a lelkében. 


X. 
A Kálvária helye 


17. Ha elhagyjuk a várost, hogy eljussunk a Kálvária 
helyéhez, ahol az igaz Elizeus", miután megcsúfolták 
az oktalan gyermekek, örök mosolyában részesítette 
a fiait, így szólván: Ímhol vagyok én és a fiak, kiket adott 
nékem az Isten. Ezek azok a jó fiúk, akiket — szemben 
ama gonoszlelkűekkel — dicséretre buzdít a Zsoltáros: 
dícsérjétek az Urat, fiúk, dicsérjétek az Urnak nevét. Így 
a szent gyermekek és csecsszopók ajkán válik teljessé 
a dicséret, ami elhalt az irigyek ajkán, azokén, akiket 
ily panasszal illet: Fiakat neveltem s méltóságra emeltem és 
ők elpártoltak tőlem. Felment hát a keresztre megnyírt 
fővel, felkínálva magát a világnak a világért, fedetlen 


1 A keresztes háborúk dalaiban is (Ouod spiritu David precinuit 
5,7) emlegetett Krisztus-előkép, ahol a gyermekeken a zsidókat ér- 
tették. 

arccal és mezítelen homlokkal megtisztított minket a 
bűnöktől, s miként nem szégyellte a szégyenletes és 
kegyetlen halált, nem rettent vissza a büntetéstől sem 
azért, hogy minket elragadjon az ördögi gyalázattól és 
visszaadjon a dicsőségnek. Ne csodálkozzunk: miért is 
kellett volna szégyenkeznie, hiszen úgy mosta le ró- 
lunk a bűnöket, mint a nap sugara, amely felszárít, de 
tisztán marad, s nem úgy, mint a víz, amely feloldja, de 
megőrzi a szennyet. Ilyen bizony az Isten bölcsessége, 
amely tisztasága révén mindenüvé szétterjed. 


XI. 
A Sír! 


18. A szent és áhított helyek között a Sírt bizonyos első- 
ség illeti meg, hiszen nagyobb tiszteletet érzünk ott, 
ahol az Úr halálában megpihent, mint ahol életében 
megnyilvánult; nagyobb jámborságra indít a halálára, 
mint az életére való emlékezés. Úgy gondolom, hogy 
bár a halál kegyetlenebbnek, az élet pedig kelleme- 
sebbnek tűnhet, mégis emberi gyengeségünknek von- 
zóbb az elszunnyadás nyugalma, mint a cselekvő élet 
fáradsága, az igaz életnél a halál békéje. Krisztus élete 
szabályt szabott életemnek, halála a haláltól való meg- 
váltásom. Élete az éltemet adta, halála halálomat tette 
semmivé. Élete fáradságos volt, mégis halála drága 
nekünk, pedig mindkettőre kétségtelenül szüksé- 
günk volt. Hiszen mit is használhat akár Krisztus halá- 
la a haszontalanul élőknek, akár élete a kárhozatban 


1 Nem véletlen, hogy a legterjedelmesebb szakasz a Szent Sírnak 
jut, a zarándokok és keresztesek céljának. 


elhunytaknak? Vajon még most is megszabadítja-e 
Krisztus halála a mindvégig gonoszul élőket az örök 
haláltól, vagy élete szentsége menti-e meg az eljövetele 
előtt meghalt szent atyákat? Miként az írva vagyon: 
kicsoda oly erős, hogy éljen, és ne lásson halált, s megszaba- 
dítsa magát az alvilág kezéből? Tehát mind az egyik, 
mind a másik szükséges volt számunkra, azaz a jám- 
bor élet és a nyugodt halál. Megtanított bennünket éle- 
tével élni, és halálával visszaadta nekünk a halál nyu- 
godalmát, mivel a feltámadás bizonyosságával halt 
meg, és megadta a halálukon lévőknek a feltámadás 
reményét. De megtetézte mindezt egy harmadik jótéte- 
ménnyel: a bűnök bocsánatával, ami nélkül az előbbiek 
is értéküket veszítenék. Hiszen mit is érne — már ami a 
legnagyobb és végső boldogságot illeti — az igaz és 
hosszú élet, ha az illetőt még mindig az eredendő bűn 
tartaná fogságában? Ugyanis a bűn jött elsőként, hogy 
őt kövesse a halál; ha a bűnt az ember elkerülte volna, 
az örök halált sem ízlelte volna meg. 


19. A bűnbeeséssel? ugyanis elveszítettük az életet és 
megtaláltuk a halált, miként azt az Isten megjövendöl- 
te, s jogos is, hogy ha az ember vétkezik, életével fizes- 
sen érte. Lehetett-e bármi igazságosabb, mint hogy alá- 
vesse magát a tálió? törvényének? A lélek élete az Isten, 
és a test élete a lélek. A szándékos vétkezéssel a lélek 
saját akaratából veszítette el az életet, de szándéka el- 


2 Az eredendő bűn a középkori teológiai irodalom visszatérő vi- 
tatémája. Abélarddal szemben Bernát is kifejtette véleményét, amely- 
nek lényege, hogy az eredendő bűn a testi kívánság ( Az Ádámtól 
eredő test révén a testi kívánság [concupiscencia) telepedett meg tag- 
jainkban.") A kérdés alapvető újszövetségi helyei: 1Kor 15,21 és Róm 
5,12-21. Ez utóbbi helyen megtalálható Ádám és Krisztus egymás 
mellé állítása is. 

3 A szemel szemért, fogat fogért elv. 

lenére fosztotta meg magát az életadás lehetőségétől. 
Nem akarván élni, maga utasította vissza az életet, s 
így nem képes arra, hogy életét annak és akkor adja, 
ahogyan szeretné. Nem akarta, hogy az Isten irányítsa, 
így maga sem képes saját teste irányítására. Ha nem 
engedelmeskedik a felette állónak, hogyan parancsol- 
hatna a neki alárendeltnek? Teremtményét a Teremtő 
őellene lázadónak találta, miként a lélek is szolgáját. 
Az ember az isteni törvény áthágójának bizonyult, s ő 
maga is felfedezheti tagjaiban a másik törvényt, amely 
ellenkezik a szellem törvényével és a bűn törvényének 
rabjává teszi. Sőt a bűn, amint írva vagyon, elválaszt 
bennünket Istentől, miként a halál is elválaszt ben- 
nünket testünktől. A lelket nem lehet másként Istentől 
eltávolítani, csak a vétkezéssel, a testet sem lehet más- 
ként a lélektől, csak a halállal. Szigorú-e hát ez a bünte- 
tés, a lélek a szolgájától nem ugyanazt viseli-e el, amit 
teremtőjével szemben maga is elkövetett? Nincs is mél- 
tányosabb annál, mint hogy a halál halált idézzen elő, a 
lelki halál a testi halált, a bűn általi mintegy a büntetés 
általit, aszándékos a szükségszerű véget. 


20. Az ember kettős természetének megfelelően ítélte- 
tett erre a kettős, az önmaga által előidézett lelki, vala- 
mint a szükségszerű testi halálra. Az Istenember egy- 
szeri és önként vállalt testi halála által mindkettővel 
jóságosan és hathatósan szállt szembe, egyetlen halálá- 
val mindkettőt eltörölte. Méltán tette, ugyanis e kettő 
közül az egyik a bűn eredményének, a másik a bünte- 
tés tartozásának tekinthető. Ő azonban vállalta a bün- 
tetést anélkül, hogy bűnt követett volna el, s így önként 
és pusztán testében halt meg, kiérdemelve számunkra 
az életet és a megigazulást. Egyébként, ha testében 
nem szenvedett volna, nem tudta volna kiegyenlíteni a 
tartozásunkat, és ha nem saját akaratából halt volna 


meg, halála nem lett volna érdemszerző. Most hát, ha a 
bűn - amint mondottuk - kiérdemli a halált, és a halál 
a bűn tartozása, Krisztus megbocsátotta a bűnt, és éle- 
tét adta a bűnösökért, ezáltal végképp megszűnt a bűn 
következménye, és kiegyenlítődött a tartozás. 


21. Egyébként honnan tudjuk, hogy Krisztus megbo- 
csáthatja a bűnöket? Kétségkívül onnan, hogy ő Isten, s 
így amit csak akar, megteheti. Azt azonban miből tud- 
juk, hogy ő Isten? A csodák tanúsítják: olyan dolgokat 
vitt végbe, amilyeneket senki más nem tudna, nem is 
szólva a próféták jóslatáról, sem az Atya hangjának ta- 
núbizonyságáról, amely az égből, a magasztos dicső- 
ségtől szállt alá őhozzá. Ha az Isten velünk, kicsoda elle- 
nünk? Kicsoda vádolja azt, akit Isten megigazít? Ha ő 
maga az, akinek naponta gyónunk, mondván: Egyedül 
te ellened vétkeztem, ki tudná inkább megbocsátani, ki 
más bocsáthatná meg egyáltalán azt, amit őellene vé- 
tettünk? Vagy miért is ne tehetné meg az, aki mindent 
megtehet? Elvégre én is megbocsáthatom, ha akarom, 
az ellenem elkövetett gazságot. Éppen Isten ne bocsát- 
hatná meg azt, amit ellene követtek el? Ha tehát a Min- 
denható - s csakis Ő — megbocsáthatja a bűnöket, me- 
lyeket csakis őellene követhetünk el, boldog lehet az, 
akinek majd az Isten nem rója fel vétkét. Beláthatjuk 
tehát, hogy Krisztus, istenségének hatalmánál fogva 
megbocsáthatta bűneinket. 


22. Ki kételkedhetne ezután Isten megbocsátó szándé- 
kában? Hihető-e, hogy ő, aki magára öltötte emberi tes- 
tünket és vállalta halálunkat, megtagadja tőlünk az 
igazságát? Saját akaratából testesült meg, önként vál- 
lalta a szenvedést és a kereszthalált, velünk éppen az 
igazságát ne osztaná meg? Látjuk tehát, hogy istenként 
megtehette, emberként pedig kinyilvánította, hogy 

szándékában áll. De miből győződhetnénk meg újra 
arról, hogy eltörölte halálunkat? Abból, hogy elszen- 
vedte a halált anélkül, hogy kiérdemelte volna. Ho- 
gyan követelhetné tőlünk annak az árát, amit érettünk 
már kiegyenlített? Ő, aki a bűnnek következményét 
megszüntette, nekünk adván az igazságát, kiegyenlí- 
tette a halál tartozását, és visszaadta az életet. Miként 
ugyanis a halál legyőzésével visszatér az élet, úgy a 
bűn megszűntével visszatér az igazság. Krisztus halá- 
lával menekül a halál, és nekünk jut Krisztus igazsága. 
Valóban, hogyan halhatott meg az, aki Isten volt? Úgy, 
hogy valóságos ember is volt. De ennek az embernek a 
halála miként jöhet számításba egy másik haláláért? 
Úgy, hogy igaz volt. Ugyanis mivel ember volt, meg 
tudott halni, és mivel igaz volt, ártatlanul vállalta a ha- 
lált. Ugyanis a bűnös egy másik bűnösért nem egyen- 
lítheti ki a halál tartozását, mivel ki-ki magáért vesz- 
ti életét. Akinek azonban magáért nem kellene meg- 
halnia, vajon hiábavalóan hal-e meg egy másikért? 
Amennyire méltatlan, hogy meghaljon az, aki arra nem 
szolgált rá, annyira jogos, hogy az, akiért meghal, élet- 
ben maradjon. 


23. De miféle igazság az — kérdezhetnéd -, hogy az ár- 
tatlan hal meg a bűnösért? Nos, ez nem igazság, ha- 
nem irgalmasság. Ha ez igazság lenne, nem önként, 
hanem mintegy tartozását leróva halt volna meg. Ha 
azonban tartozását teljesítve halt volna meg, akkor az, 
akiért meghalt, nem élne. De ha ez nem igazságos is, 
azért az igazság ellenére sem történhetett, máskülön- 
ben lehetetlen volna, hogy valaki egyszerre legyen 
igazságos és irgalmas. De hogyha az igaz ember —- nem 
az igazság ellenére — bűnhődhet a bűnösért, hogyan le- 
het az, hogy egyedül teheti meg sokakért? Hiszen úgy 
lenne igazságos, hogy egyvalaki meghalván, csak egy- 


valakinek mentse meg az életét. Erre már válaszoljon 
az Apostol: Miképpen egynek a bűnesete által minden em- 
berre elhatott a kárhozat, azonképpen egynek igazsága által 
minden emberre elhatott az életnek megigazulása. Mert mi- 
képpen egy embernek engedetlensége által sokan bűnösökké 
lettek, azonképpen egynek engedelmessége által sokan iga- 
zakká lesznek. De ha mégis egyvalaki sokaknak vissza- 
adhatja az igazságot, az életüket talán mégse tudja? 
Egy ember által van a halál — teszi hozzá az Apostol -, 
egy ember által van az élet. Mert amiképpen Ádámban 
mindnyájan meghalnak, azonképpen Krisztusban is mind- 
nyájan megelevenítetnek. Hogyan hát? Egy vétkezett, és 
mindenki vétkesnek tartatik, ugyanakkor egyikük ár- 
tatlansága csakis őrá vonatkozik? Ha egyikük vétke 
mindnyájuk halálát okozta, egyikük igazsága csakis 
egyiküknek adja vissza az életet? Így Isten igazságos- 
ságának hatalma inkább az elítélésben, mint a felmen- 
tésben mutatkozik meg? Vagy Ádámnak nagyobb ha- 
talma volt a rosszra, mint Krisztusnak a jóra? Ádám 
bűnét felróják nekem, de Krisztus igazsága rám nem 
érvényes? Az egyik engedetlensége tönkretett engem, 
a másik engedelmessége haszontalan számomra? 


24. Ám az méltányos - tehetnénk hozzá -, hogy Ádám 
bűnét mindnyájan viseljük, őbenne ugyanis mindnyá- 
jan vétkeztünk, hiszen amikor bűnbe esett, benne vol- 
tunk, és az ő testéből születtünk a testi kívánság által. 
Mégis, Istentől sokkal közvetlenebbül származunk a 
lélek által, mint a test révén Ádámtól. A lélek szerint 
már sokkal korábban léteztünk Krisztusban, mint a 
test szerint Ádámban, feltéve, ha azok közé számíthat- 
juk magunkat, akikről az Apostol így szól: Aki kiválasz- 
tott minket Őbenne — kétségkívül az Atya a Fiúban — a vi- 
lág teremtése előtt. Hogy pedig az Atyaisten által is 
születtek, János evangélista tanúsítja, amikor így szól: 

Akik nem vérből, sem a testnek akaratából, sem a férfiúnak 
indulatából, hanem Istentől születtek. Továbbá egyik leve- 
lében hozzáteszi: Aki az Istentől született, nem cselekszik 
búnt, mert az égi születése megóvja ettől. De — mond- 
hatnád - a testi eredetet támogatja a testi kívánság, és a 
testünkben érzett bűn nyilvánvalóan igazolja, hogy 
testünk szerint egy bűnös testéből származunk. Ám 
amint arról a szívből - s nem a testből — tudomást szer- 
zünk, születésünk nem kevésbé szellemi, legalábbis 
azoké, akik Pállal együtt mondhatják: Bennünk pedig 
Krisztus értelme van, s meggyőződésük oly szilárd, 


ApCsel 429 hogy maguk mondhatják teljes hittel: Ez a Lélek bizony- 

ságot tesz a mi lelkünkkel együtt, hogy Isten gyermekei va- 
gyunk, továbbá: Mi pedig nem evilágnak lelkét vettük, ha- 
nem az Istenből való lelket, hogy megismerjük azokat, amiket 
Isten ajándékozott nekünk. Tehát az Istentől származó 
Lélek által áradt szét a szeretet szívünkben, miként az 
Ádámtól eredő test révén a testi kívánság telepedett 
meg tagjainkban. És miként az, ami testünk ősnemző- 
jétől származik, halandó létünk alatt sohasem távozik 
el testünktől, úgy ami a lelkek Atyjától származik, az 
sem enyészik el fiai — a tökéletesek - lelkében. 


25. Ha tehát Krisztustól születtünk és Krisztusban ki- 
választattunk, miféle igazság az, ha többet árthat az 
emberi és földi, mint használhat az isteni és égi szár- 
mazás; és ha Isten választását legyőzheti a testi örök- 
ség, az időlegesen átszármazott testi kívánság fölébe 
kerekedhetik az örök tervnek? Sőt ha a halál egyetlen 
ember révén ért el minket, az élet miért nem egyetlen 
ember, az Ő révén jön el? És ha mindnyájan Ádámban 
halunk meg, akkor miért nem Krisztusban találjuk 
meg mindnyájan sokkal hatásosabban az életet? Végül 
a kegyelmi ajándék nem úgy van, mint a bűneset: Az ítélet 
ugyanis egynek bűnéért rótt ki büntetést, a kegyelem pedig 


sok vétekből megigazulásra vezet. Krisztus tehát meg tud- 
ta bocsátani a bűnöket, mert Isten, és meghalhatott, 
mert ember, és halálával kiegyenlíthette a halál tarto- 
zását, mert igazságos, és így egymaga megválthatta 
mindannyiunk igazságát és életét, miként a bűn és ha- 
lál is egytől származott át mindannyiunkra. 


26. De szükségképpen az is előre látható volt, hogy 
Krisztus — késleltetve halála időpontját — egy időre az 
emberek között emberként kegyeskedett élni, hogy 
gyakori és igaz beszédeivel az érzék feletti világ szere- 
tetére buzdítsa őket, csodáival bátorítsa hitüket, az iga- 
zakat erkölcsre tanítsa. Így az emberek előtt az Isten- 
ember józanul, igazságosan és kegyesen élt, igazat 
beszélt, csodákat vitt végbe, méltatlan dolgokat szen- 
vedett el, mégis mi hiányozhatott még az üdvössé- 
günkhöz? Ha ezekhez hozzátesszük a bűnbocsánat ke- 
gyelmét, vagyis azt, hogy ingyen! bocsátja meg a 
bűnöket, teljessé válik a megváltás műve. Nem kell at- 
tól tartanunk, hogy Istennek, aki szenvedett, sőt oly so- 
kat szenvedett a bűnösökért, akár hatalma, akár szán- 
déka kevés lenne bűneink megbocsátására, feltéve ha 
mi magunk példája követésében, csodái tiszteletében 
illően serénynek, tanításaiban hívőnek és szenvedései- 
ért hálásnak találtatunk. 


27. Így minden, ami Krisztussal kapcsolatos, értékes 
számunkra, minden üdvös, minden nélkülözhetetlen. 
Erőtlensége nem kevésbé volt hasznunkra, mint fen- 
sége, mivel isteni hatalmával egyetlen intésre eltávolí- 
totta a bűn jármát, testi erőtlensége pedig halála révén 

megsemmisítette a halál jogait. Ezért mondja örömmel 
az Apostol: Az Isten erőtlensége erősebb az embereknél. De 
a balgasága, amely a világ megváltására indította, 
hogy e világ bölcsességét zavarba hozza, összezavarja 
a bölcseket. Vagyis annak ellenére, hogy isteni termé- 
szete volt és Istennel egyenlő volt, megalázta magát, 
szolgai természetet öltve magára; bár gazdag Volt, ér- 
tünk nélkülözött, óriásból apró, fenségesből alázatos, 
hatalmasból erőtlen lett, éhezett és szomjúhozott, 
megfáradt az úton, s mindent a saját akaratából s nem 
kényszerből szenvedett el. Istennek eme balgasága 
számunkra nemde a bölcsesség útja, az igazság kép- 
mása, a szentség példája? Erről mondja az Apostol: 
Mert az Isten balgasága bölcsebb az embereknél. Halála 
ugyanis a haláltól, élete a tévelygéstől, kegyelme a 
bűntől szabadított meg bennünket. Igazsága révén ara- 
tott győzelmet halála, s mivel igazságos volt, kiegyenlí- 
tette mindazt, amit nem követett el, s jogosan nyerte 
vissza azt, amit elveszített. Életét bölcsessége révén tel- 
jesítette be, amely a mi életünk és bölcsességünk tanú- 
ságává és tükrévé vált. Továbbá kegyelme — mint mon- 
dottuk — megbocsátotta bűneinket hatalma által, amely 
bármit véghezvisz, amit csak akar. Így tehát Krisztus 
halála az én halálom halála, mivel meghalt, hogy élhes- 
sek. Akkor hogyhogy nem élhet az, akinek az életéért 
meghalt az Élet? Vagy miként tarthatnánk attól, hogy 
eltévelyedünk erkölcseinkben és a valóság megismeré- 
sében, ha a Bölcsesség vezet minket? Vagy miért lehet 
bűnös az, akit az Igazság oldozott fel? Az Evangélium- 
ban Krisztus mint az élet, maga mutatkozik meg. 
Én vagyok az élet - mondja. Majd így folytatja az Apos- 
tol: Aki az Atyaistentől bölcsességül és igazságul lón né- 
künk. 


28. Ha tehát a Jézus Krisztusban való élet, a lélek törvénye 
megszabadított minket a bűn és a halál törvényétől, miért 
maradtunk akkor halandóak, s miért nem nyertük el 
rögtön a halhatatlanságot? Egyszerűen azért, hogy be- 
teljesedjék az isteni igazság. Mivel ugyanis a könyörületet 
és az igazságot szereti az Isten, szükséges, hogy az ember 
meghaljon - hiszen az Isten megjövendölte -, miként 
az is, hogy halottaiból feltámadjon, hogy így ne feled- 
kezhessék meg Isten a könyörületességről. Így tehát 
- ha nem lesz is felettünk örök hatalma - a halál egy 
időre mégis bennünk lakozik Isten igazsága miatt, ha- 
sonlóan a bűnhöz, amely ugyan nem uralkodik halan- 
dó testünkön, mégis jelen van benne. Pál ezért egyfelől 
örvendezik, hogy részben megszabadíttatott a bűn és 
halál törvényétől, másfelől azonban siránkozik, hogy 
egyik törvény hatalma alól sem került ki teljesen, pél- 
dául amidőn a bűn ellen fájdalmasan kiált: látok egy 
másik törvényt az én tagjaimban stb., vagy amikor felsó- 
hajt, kétségkívül a halál törvényétől gyötrődve, testé- 
nek megváltására várva. 


29. Akár ilyen, akár ehhez hasonló gondolatok merül- 
nek fel a keresztényekben a Sírral kapcsolatban — ki- 
nek-kinek a meggyőződése szerint -, én úgy vélem, 
hogy miként az áhítat nem hétköznapi öröme tölt el 
bennünket, ha lelki szemeink előtt a Sírt felidézzük, 
úgy nem kevésbé épületes számunkra, ha testi szeme- 
inkkel pillanthatjuk meg az Úr földi nyugvóhelyét. Ha 
megfosztatott is a Sír a szent tagoktól, legörömtelibb 
misztériumaink mégis kitöltik. Misztériumaink mon- 
dom, a mieink, amennyiben olyan hévvel ragaszko- 
dunk hozzájuk, amilyen szilárdan hisszük, amit az 
Apostol mondott: Eltemettetünk azért ővele együtt a ke- 
resztség által a halálba, hogy miképpen feltámasztatott 
Krisztus a halálból az Atyának dicsősége által, azonképpen 

mi is új életben járjunk. Mert ha az ő halálának hasonlatos- 
sága szerint vele eggyé lettünk, bizonyára feltámadása sze- 
rint is azok leszünk. Mily kellemes a zarándokoknak a 
tudat, hogy annyi szárazföldi és tengeri viszontagság 
után ott pihennek le, ahol az Úr is pihent. Úgy gondo- 
lom, hogy az örömtől nem érzik az utazás fáradalmait, 
nem gondolnak a terhes költségekre, hanem, mint akik 
elérték fáradozásaik jutalmát és a verseny díját — az 
Írás szavaival — nagy örömmel örvendeznek, amikor megta- 
lálják a koporsót. Nem véletlen és nem meglepő, nem is 
a tömegek mulandó kegyének köszönhető, hogy a Sír 
akkora megbecsülést vívott ki magának, mivel ezt Iza- 
jás már sokkal korábban világosan megjövendölte: És 
lesz ama napon, hogy Isai gyökeréhez, aki e népek zászlója lé- 
szen, eljónek a pogányok és az ő nyugvóhelye dicsóség lé- 
szen. Valóban látjuk, hogy beteljesedett a próféta jósla- 
ta: újdonság a szemlélőnek, de régi hagyomány az 
olvasónak, hogy így egyszerre legyen meg az újdonság 
kellemessége és a régi hagyomány tekintélye. A Sírról 
legyen elég ennyit szólanunk. 


XII. 
Betfagé! 


30. Mit mondhatnék Betfagéról, a papok falujáról, a 
gyónás szentségének és a papi szolgálat misztériumá- 
nak jelképéről, amelyről kis híján elfeledkeztem? Betfa- 
gé annyit jelent, mint a , szájnak hajléka". Írva vagyon: 
Közel hozzád a beszéd, a szádban és a szívedben van. Ne 


1 Eredeti jelentése: az éretlen füge háza. 


feledd, hogy a szavakat nemcsak az előbbiben, hanem 
egyszersmind az utóbbiban is megtalálhatod. A bűnös 
szívét a beszéd az üdvös megbánásra indítja, amíg az 
ajkaktól eltávoztatja a káros szégyenérzetet, hogy az ne 
akadályozza a szükséges gyónást. Így szól ugyanis az 
Írás: Van szégyenérzet, ami a bűnre vezet, és van szégyenér- 
zet, ami a dícsóségre vezet. A hasznos szégyenérzet által 
elszégyelljük magunkat, amiért vétkeztünk vagy ép- 
pen vétkezünk, még akkor is, ha emberi bíró nincs je- 
len. Annál szemérmesebben féljük az isteni tekintetet 
az emberinél, minél szeplőtelenebbnek véljük Istent az 
embernél; annál mélyebben sérti a vétkező ember Is- 
tent, minél nyilvánvalóbb, hogy a bűnök Istentől mily 
távol állanak. Az effajta szégyenérzet elűzi a bűnt és 
helyet készít a dicsőségnek, mivel vagy egyáltalán nem 
tűri a bűnt, vagy ha már megtörtént, bűnbánattal sújtja 
és a megvallás által elűzi. Ha pedig ez részben a mi di- 
csőségünk is, lelkiismeretünk bizonysága. Ha valaki 
restelli megvallani, miért bántja a lelkiismeret, ez a szé- 
gyenérzet a bűnhöz vezet, és megfosztja őt a lelkiisme- 
retből származó dicsőségtől. E helytelen szégyenérzet 
az ajkat lepecsételve megakadályozza, hogy a gonosz 
távozzék, pedig a szíve mélyén a bűnöst a bűnbánat er- 
re indítaná, s Dávid után kellene mondania: nem tartom 
vissza ajkamat, te tudod. Úgy vélem, hogy amikor a pró- 
féta saját magának tesz szemrehányást, erre az ostoba 
és értelmetlen szégyenérzetre gondol: Míg elhallgatám, 
megavultak csontjaim. Ezért arra kéri Istent, hogy he- 
lyezzen kaput ajkaimra, hogy száját feltárhassa bűnei 
megvallásakor és elrekeszthesse a bűnök elől. Erre kö- 
nyörgésével nyíltan kéri az Urat, tudván, hogy dicsőség 
és méltóság az Ő cselekedete. Ha a legkevésbé sem hall- 
gatjuk el gonoszságunkat, sem pedig az isteni jóság és 
hatalom méltóságát, e kétszeri vallomás nemcsak nagy 
jótett, hanem Isten ajándéka is. Így szól ugyanis az Írás: 

Ne engedd szívemet rosszra hajlani, hogy mentséget találjak 
a bűneimre. Ezért oly szükséges, hogy az Ige szolgái, a 
papok mindkét dolog felett serényen őrködjenek: azaz 
a bűnösök szívébe oly mérséklettel hintsék el a félelem 
és bűnbánat igéjét, hogy azok a gyónástól semmikép- 
pen ne rettenjenek el, s úgy tárulkozzék fel szívük, 
hogy közben az ajkuk ne záródjon be. Ne is oldozzák 
fel a megbánást mutató bűnöst mindaddig, amíg nem 
gyónta meg bűnét, mivel szívvel hiszünk az igazságra, 
szájjal teszünk pedig megvallást az üdvösségre. Máskülön- 
ben önmagában bűneink megvallása is olyan, mintha 
halott ember tenné, azaz semmis. Akinek ugyanis az 
Ige csak az ajkain van, de szívében nem, az csalárd 
vagy hitvány; akinek csak a szívében, de az ajkain 
nem, az gőgös vagy gyáva. 


XIII. 
Betánia 


31. Ámbár igyekszem már művemet befejezni, semmi- 
képpen sem hallgathatok Betániáról, nem mellőzhetem 
az engedelmesség hajlékát, Mária és Márta faluját, ahol 
az Úr Lázárt feltámasztotta s amely mind a kétféle élet- 
formát, mind Isten csodálatos könyörületességét a 
bűnösök iránt, mind az engedelmesség erényét a bűn- 
bánat gyümölcseivel emlékezetünkbe idézi. Annyit je- 
gyezzünk meg tehát röviden, hogy Betánián kívül sem 
a jócselekedetek igyekezete, sem a szent szemlélődés 


1 Az aktív és szemlélődő élet egyidejű említésével Bernát itt 
átmenetileg engedni látszik az általa is képviselt szerzetesi életideál, 
a , vita contemplativa" magasabbrendűségéből. 


nyugalma, sem a bűnbánat könnyei nem hatották meg 
azt, akinek engedelmessége az életről való lemondásig 
terjedt, mindhalálig engedelmeskedve az Atyának. 

Ez az a gazdagság, amelyet az Úr szavai alapján 
megígér a próféta: megvigasztalja az Úr Siont, megvigasz- 
talja minden romjait, és pusztáját olyanná teszi, mint az 
éden és kietlenjét, olyanná, mint az Úrnak kertje, öröm és vi- 
gasság találtatik abban, hálaadás és dicséret szava. A föld- 
nek ezeket az örömeit, ezt az égi kincset, a hívő népek- 
nek ezt az örökségét szánták nektek, ó kedveseim, ezt 
bízták a ti hitetekre, bölcsességtekre és erőtökre. Elég 
azonban, ha ezt az égi örökséget öntudattal és hittel őr- 
zitek, nem a saját bölcsességtekben és erőtökben biza- 
kodva, hanem egyedül Isten segítségében, nem feled- 
vén, hogy nem az erő teszi hatalmassá az embert. És ezért 
mondhatjuk a prófétával: az Úr az én kósziklám, az én vá- 
ram és az én szabadítóm, továbbá: Erőmet Neked őrzöm 
meg, mert Isten az én menedékem, előmbe jön az én kegyel- 
mes Istenem; majd továbbá: Nem nékünk, nem nékünk, ha- 
nem a te nevednek adj dicsőséget, hogy mindenben legyen 
áldott az, aki hadakozásra tanítja kezeiteket s viadalra ujjai- 
tokat. 

VESZPRÉMY LÁSZLÓ 


UTÓSZÓ 


A Névtelen és műve 


Nyelvem ragadjon íni yemhez, ha nem emlékezem meg rólad, ha nem 
Jeruzsálemet tekintem az én vigaszom fejének" — hangzik a 137. zsoltár 
kesergése. Valóban, Jeruzsálem neve a keresztes háborúk meg- 
indulása előtt sem hangzott idegenül a középkori Európában: 
a világ megváltója, Krisztus életének, kereszthalálának és feltá- 
madásának színhelyeként a liturgikus tudat és kegyes áhítat kö- 
zéppontjába került. 

Az égi és földi Jeruzsálem metaforája időről időre felbukkant 
a teologikus és politikai gondolkozásban, mint a Szent Ágostont 
követő, 6. századi Fulgentius legendájában olvashatjuk: , Testvé- 
rek, mennyire fényes lehet az égi Jeruzsálem, ha ilyen ragyogó az evilági 
Róma." Igen, Ágoston volt az, aki legnagyobb hatással fogalmazta 
meg a két Jeruzsálem elméletét, amelynek szellemét sokszor félre- 
értve valós politikai képződményekkel vélték a civitasokat azono- 
síthatónak. Így uralkodhat Alkuin csodált császára, Nagy Károly 
átvitt értelemben az égi Jeruzsálem felett, amiből azután kisarjadt 
a császár jeruzsálemi zarándoklatának, illetve ottani mitikus ural- 
mának legendája (lásd Névtelen I, 2, 1). És így tekintették szűkebb 
értelemben az égi város részeinek a kolostorokat és templomokat, 
Clairvaux-i Szent Bernát a szerzetest egyenesen , monachus et Hie- 
rosolymita"-ként emlegeti. A templomszentelési szertartás során 
is számos alkalommal utalnak a liturgikus szövegek az égi Jeru- 
zsálemmel való párhuzamra, nem véletlenül erre az alkalomra 
a szentlecke-részletet János Jelenéseiből választották. Magukban 
a templomokban több méter átmérőjű felfüggesztett arannyal 
ékesített koszorúk jelképezték az égi várost, aprócska tornyokkal 
és kapukkal. Persze mindezt nemcsak metaforikusan gondolták, 
a középkori térképeken, főleg a 12. századtól, a Szent Sír templo- 
ma a világ közepe. De már Ezekiel is ezt írta: , Ez Jeruzsálem, ame- 
lyet a népek közepébe állítottam" (5, 5). 

Erről hallottak a hívek az evangéliumokban, a zsoltárokban, Já- 
nos Jelenéseiben, a 10. század óta egyre gazdagodó húsvéti liturgi- 
ában, majd az ehhez kapcsolódó liturgikus színjátékokban, aho- 
gyan a templomok mozaikjairól a Szent Sír képe nézett le rájuk, 
ha a ravennai Szent Vitalis, vagy a római falakon túli Szent Lő- 
rinc-templomra gondolunk. Társadalmi hovatartozástól és mű- 
veltségtől függetlenül, minden kereszténynek fontos volt az Úr 
sírja, akár exegetikus, akár misztikus, akár hitbuzgalmi értelme- 
zésben, és ennek hőfokát a közelgő ezredforduló világvégváró iz- 
galma csak fokozta. A 11. század utolsó éveiben pedig a keresz- 
ténység politikai szótárában a szentföldi zarándoklat egy újabb 
jelentéssel, a szent háborúéval kapcsolódott össze. 

A Névtelen szerző kötetünkben szereplő műve rendkívüli ol- 
vasmány. A középkori történetírás sebezhető pontja a hitelesség 
kérdése, amelyet a szerző pártállása, műveltsége, a valóság meg- 
szépítésére vagy tendenciózus megváltoztatására való hajlama 
még tovább bonyolíthat. Nos, Névtelenünk művének olvasásakor 
kétségeink jó részét félretehetjük: egy, az első keresztes hadjárat 
harcaiban végig részt vett hadfi személyes feljegyzésein alapuló 
krónikáját olvashatjuk. A könyv a szó korabeli értelmében is kró- 
nika, mivel röviden, arányosan szól - vagy igyekszik szólni — 
az eseményekről, egyszerű stílusban fogalmazza meg mondandó- 
ját, kerülve a dagályos kifejezéseket. A másik lehetséges történet- 
írói utat, a historiát vagy gestát Caesareai Euszebiosz jelölte ki 
még a 4. században egyháztörténeti munkáival. A szerzők persze 
a műfaji megjelölést nem használták következetesen, mint azt 
a Névtelen is tanúsítja. 

A szerzőről jószerével semmit sem tudunk. Művében semmit 
sem árul el magáról, csak a szövegösszefüggésekből sejthető, 
hogy a hadjárat során hol, kinek a vezérsége alatt fordult meg. Jó 
lenne, ha a mű annyi fogódzót adna a szerzőről, mint amennyit a 
magyarországi gesta-szerzőről, Anonymusról kiderített a kutatás. 
Hogy nem így van, ennek az az oka, hogy a hadjárat Névtelenje 
sokkal műveletlenebb, tájékozatlanabb lehetett, és így a környező 
világból is sokkal kevesebbet értett meg és vetett pergamenre. 

Egy hasonlattal úgy lehetne érzékeltetni teljesítményét, mintha az 
újkori világháborúk történetének megírására egy őrmester vállal- 
kozna. Egy ilyen visszatekintésből nem hiányoznának a napi ese- 
mények, de nyoma sem lenne benne a magasabb szintű politikai, 
eszmetörténeti, stratégiai mozgatórugóknak. Ezt a jelen kötet, a 
Gesta Francorum rovására is lehet írni, de éppen ez az előnye is: 
mekkora szerencse, hogy csak arról számol be, amit közvetlenül 
látott és hallott! 

A Névtelen szerző a dél-itáliai Tarantói Boemund vazallusa- 
ként indulhatott el a hadjáratba. Figyelemre méltó, hogy Boemun- 
dot gyakran nevezi úrnak (dominus), amit a fordításban az 
uram" szóval adtunk vissza. Nem zárható ki, hogy Apulia kör- 
nyékéről származott; akkor említi a műben, amikor Kerboga, a 
pogány vezér hódításainak végső céljáról szól (IX, 21, 9). Továbbá 
megemlékezik Boemund seregének számos, egyébként jelentékte- 
len tagjáról is. Szembetűnő, hogy az északról érkezettek esetében 
gyakrabban pontatlan, illetve kevésbé jólértesült. Jellemző a föld- 
rajzi nézőpontja is, amikor például a mű elején II. Orbán utazásá- 
nak leírásakor Alpokon túli területnek nevezi Galliát. 

Boemund mellett vehetett részt az Adriai-tengeri átkelésben, és 
igen valószínű, hogy személyesen vett részt a dorylaeumi és az 
antióchiai ütközetekben. Jólértesültségével különösen Antióchia 
ostrománál tűnik ki. Itt nagyon aktívnak kellett lennie, mert min- 
den fontos mozzanatról hírt ad, és nem egy katonai akcióban sze- 
mélyes vitézsége is sejthető, miként ezt a város sorsát eldöntő ne- 
vezetes éjszakai rohamnál érezzük. 

Dékitáliai normann eredetét támasztják alá a szöveg latinságá- 
nak sajátságai, amelyek olasz nyelvi szubsztrátum nyomainak te- 
kinthetők, bár az eddigi vizsgálódások sajnos inkább csak egyes 
szavakra korlátozódtak. (Így: gens - gente dvarme, saumarius — 
somare, solarium -— solare, merula — merulo, se honestare — ones- 
tare, pedones — pedone, proficuo esse — profitto, sustentamentum 
- sostamento, tenda - tenta, retrocedere - retrocedere stb.) Talán 
nem alaptalan Rosalind Hill feltevése, hogy a szerző azon nor- 
mannok körében keresendő, akik Hauteville-i Tankrédot követve, 

Dél-Itáliában telepedtek meg. Boemund apja, Guiscard Róbert 
maga is Tankréd fia volt. (Nem azonos a műben szereplő Tank- 
réddal!) A normannok 1059-ben szerezték meg Apuliát, és már 
1081-ben megpróbálkoztak Durazzo bekebelezésével, így annak a 
bizánci uralom alól való kiszakításával is. 

Az azonban egyértelműen igazolható, hogy szerzőnk világi 
volt, és nem klerikus. Szemléletes bizonyítéka ennek az An- 
tióchiában megtartott körmenet leírása, ahol a papok és kleriku- 
sok a kapu felett helyezkedtek el imádkozva és áldást osztva, mi- 
közben a többiek, így a Névtelen is elvonultak alattuk (IX, 29, 2). 
Már Hagcnmeyer észrevette, hogy Antióchia ostromának meg- 
próbáltatásai során elveszíthette lovát, s átmenetileg a gyalogosok 
között küzdhetett, de 1099 nyarán már ismét úgy beszél, mintha 
nem tartozna a , szegény gyalogosok" közé. Világi volt és lovag, 
aminek nem kis jelentősége van, mivel a szerzőnk nyomában 
munkálkodó krónikások szinte mindnyájan klerikusok voltak 
- így Raymond d" Agiles, Fulcher de Chartres (t1127) -, s éppen 
azokon a helyeken és eseményeknél nem voltak jelen, amelyek- 
nek egy világi harcos természetszerűleg részese lehetett. Boe- 
mund iránti lelkesedése - műve alapján - Antióchia ostroma után 
sem szűnt meg, ám számára elfogadhatatlan volt Boemund szán- 
déka, hogy Antióchiában marad, s nem folytatja haladéktalanul 
zarándokútját Jeruzsálemig. Ekkor állhatott át Rajmund Szent 
Egyed grófja seregébe, ami kitűnik a , dominus" cím megadásá- 
ból és az ezután bekövetkező események leírásából. 

A szerző stílusa nem kevésbé vonta magára a kutatók figyel- 
mét, mint a tartalom. Tudniillik a krónika irodalmi megformálá- 
sa középkori mércével mérve is alacsony színvonalú, igénytelen 
és színtelen. A Névtelen művének későbbi átdolgozásai nem 
véletlenül kezdődnek szerzőnk stílusának ócsárlásával, miként 
Guibert de Nogentnél (t1124) — ,,... az apát megmutatott nekem egy 
történeti munkát... de az módfelett nem volt a tetszésére, mivel részben 
a történet elejét, ami a clermonti zsinaton kezdődött, nem tárgyalta, 
részben a nagyon vonzó történet folyását nem terelte szabályos mederbe, 
és a mű nyelvi megformálása is gondatlan, akadozó" —, vagy Balderich 

de Dolnál (Baudri de Bourgueil, 11130) — ,Nem tudom melyik 
kompilátor — nevét ugyanis elhallgatta — tett közzé erról a témáról 
egy igen csiszolatlan stílusú könyvecskét. Még ha az igazságot bele 
szótte is, a mű bárdolatlansága a nemes tartalmat is lealacsonyította, 
kidolgozatlan és fésületlen szövege pedig még a szerényebb igényűeket 
is taszítja." 

Az utókor értékítélete azonban valamivel kevésbé szigorú, 
mint a kortársaké, mivel megállapították, hogy mind mondat- 
szerkesztésében, mind szókincsében a Biblia hatása fedezhető fel, 
még ha tudatos követésről nincsen is szó. (Számos helyen meg- 
csillan az ófrancia hősi epika ismerete is.) Az előforduló bibliai 
idézetek és parafrázisok - evangéliumok, Szent Pál levelei, zsoltá- 
rok, Mózes első könyvei - azt tanúsítják, hogy még egy világi em- 
ber számára is nyelvileg és gondolatilag egyaránt mennyire élők 
voltak az Ó- és Újszövetség legismertebb részei. (Ezt különösen a 
nem szó szerinti, tehát az emlékezeten alapuló idézetek bizonyít- 
ják.) A biblikus stílus mutatkozik meg a mondatokon belüli és 
a mondatok közötti nyelvtani tagoltság hiányában, vagy például 
a folyamatos melléknévi igenév burjánzó használatában. A bibli- 
kus sajátságok a korábbi kutatókat arra indították, hogy e köny- 
vecske megírását két szerzőnek tulajdonítsák, egy világinak, aki 
minden barbárságért hibáztatható, és egy klerikusnak, aki a jobb 
stílusért megdicsérhető. Mára azonban végeredményében bizo- 
nyítottnak tekinthető a mű stiláris és tartalmi egysége. 

Az egyszerű stílus (,sermo humilis" vagy ,sermo simplex") 
nemcsak a szerző felkészültségéhez, hanem a műfajhoz is illett. 
A középkorban nagy tiszteletben álló Ágoston-mű, a De doctrina 
Christiana antik retorikaelméleten alapuló fejtegetései az egyház- 
atyák tekintélyével erősítették meg a keresztény szerzők számára 
választható három stílusszint elméletét. Szent Ágoston a legalsó 
- azaz leginkább közérthető — szinthez maga is a Bibliából válasz- 
totta példáit. A stíluselméletben az egyszerű stílust nem bélye- 
gezték meg, sőt tudatosan vállalták és védelmezték. Ágoston a 
Vallomásokban több helyen is érinti a kérdést; a szent könyvek te- 
kintélyéről elmélkedve így ír: , Annál tiszteletreméltóbbnak és szent- 

séges hittel elfogadhatóbbnak látszott az Írás tekintélye, minél inkább 
keze ügyébe esett mindenkinek az elolvasása, de ugyanakkor megőrizte 
mélyebb értelemben titka méltóságát is. Világos szavakkal, egyszerű 
nyelven [humillimo genere loguendil nyújtja minden embernek magát, 
de a pelyvaeszűeknek nem mondhatók figyelmét is keményen vizsgáz- 
tatja" (6,5) (Városi István fordítása). E stílus érzékelhetővé teszi 
az egyébként felfoghatatlan misztériumokat az emberek számára, 
párhuzamba állíthatóan a Megváltó megtestesülésével, aki az 
örök istenit hozta emberközelbe. 

A Névtelen stílusa sem teljesen dísztelen. Miként Beda Vene- 
rabilis (t 735) az irodalmi alakzatokról írott könyvecskéjében 
(De schematibus et tropis) csak a Bibliából vett példákat, úgy Hans 
Oehlernek szerzőnk munkájában is sikerült a stíluseszközök meg- 
lehetősen bő tárházára rámutatnia. Itt említhetők meg a prózarím 
előfordulásai (pl. cave-suave, posuit-guo sit, est-est), ritmikus 
mondatvégződések, a cursus példái, alliterációk (pl. sagaciter 
serutatus sum; propter timorem pessimorum Turcorum), szójáté- 
kok (pl. cur tramefactus fugis, tunc nos accensi occisione nostro- 
rum), anafóra, a fokozások különböző formái. Külön figyelmet ér- 
demel egy oroszlános hasonlat (17, 5) megformálása, amely a 
krónikában példa nélkül álló, és néhány halvány klasszikus remi- 
niszcenciát felvillantó megfogalmazás, amivel a szerző alapfokú 
tanulmányai során kerülhetett felületes ismeretségbe. 

Mindezzel együtt óvakodnánk túlzott iskolázottságot tulajdo- 
nítani szerzőnknek, aki a kor kétségkívül igen ritka írástudó 1o- 
vagjai (miles litteratus) közé tartozhatott, s azt sem hisszük, hogy 
képzettsége alapján módjában állt volna a különböző stílusszin- 
tek között választani. 

A szerző műve megszerkesztésében is érvényre juttatta csodá- 
latát vezére, Boemund iránt. Ez kifejeződik műve arányaiban és 
Boemund bemutatásában. (Ez persze egyúttal azt is jelenti, hogy a 
mű nem eredeti, naplószerű feljegyzések formájában maradt 
ránk, hanem a szerzőnek volt ideje formába önteni anyagát, meg- 
felelő keretet keresni írói szándékaihoz.) Mindenekelőtt szembe- 
tűnő a vezér háromszori dicsőítése (laudatio), ami csak neki jut 

osztályrészéül. A leghízelgőbbet, amelyből kiderül, hogy Isten 
mindenkinél jobban kedveli és segíti Boemundot (IX, 22, 9), a kró- 
nikás a mű közepére igyekszik elhelyezni. A hatást még csak fo- 
kozza, hogy a kritikátlan dicsérő szavakat éppen a félelmetes el- 
lenfél, Kerboga és annak anyja szájába adja. A másik két helyen ez 
a vezérek, illetve féltestvére, Wido (Guidó) szájából hangzik el 
(VI, 17, 3 és IX, 27, 5). A vezér említett , istenítésére" éppen a mű 
csúcspontján, a keresztesek előtt álló legsúlyosabb ütközet elő- 
estéjén kerül sor. Sőt feltételezhető, hogy a pogány vezér és az 
anyja közötti párbeszéd feladata nem más, mint késleltetni és 
ezáltal még hangsúlyosabbá tenni a csúcspontot, az Antióchia 
melletti ütközetet. 

Boemund személyét a történet során szinte mindvégig eposzi 
jelzőkként epitheton ornansok kísérik, amelyek azonos jelentésben 
a legváltozatosabb alakot öltik (bátor, derék, vitéz stb. — prudens, 
sapiens, fortis stb.). A fordítóknak igen nehéz feladat az eredeti, 
klasszikus jelentésükön túllépő jelzők fordítása. Dicsérő jelzőket a 
Névtelen csak egy alkalommal juttat a többi vezérnek, a dorylaeu- 
mi ütközetnél, de ott is a normann vezéreket véve előre (III, 9, 8). 
Hasonlóképpen szerzői szándékot kell látnunk abban is, hogy az 
,] ISten akarja" ( Deus le volt!") kiáltás akkor hangzik fel a harco- 
sok ajkáról, amikor Boemund emberei beveszik Antióchiát. Érthe- 
tő is, hiszen ebben a harci kiáltásban összegződik a résztvevők 
számára a hadjárat értelme, indítóoka, mint az már egyszer a tör- 
ténet elején is felhangzik (I, 4, 1). Sőt arra is felfigyelhetünk, hogy 
a közbefűzött idézett párbeszédek jó része, mintegy harmada, 
közvetlenül Boemund személyéhez kapcsolódik. 

Kijelenthetjük, a mű fordulópontja Antióchia ostroma és bevé- 
tele, nem pedig Jeruzsálemé. Ezt olvashatjuk ki a fejezetek meny- 
nyiségi megoszlásából vagy Antióchia közbeékelt leírásából is, 
aminek éppúgy kiemelő és egyúttal a rákövetkező részektől való 
elválasztó szerepe van. Közvetett és közvetlen formában a mű 
egyes könyveit elválasztó doxológiák elhelyezése is az esemé- 
nyek Boemund-központú tagolását szolgálja. A Névtelen írásá- 
nak Boemunddal kapcsolatos, legtöbbet vitatott részlete a bizánci 

császár és a normann vezér közötti titkos egyezség Antióchia 
környékének a tárgyában (II, 6, 3). A szöveg logikája és a műnek e 
megegyezésről való későbbi hallgatása alapján inkább azon a vé- 
leményen vagyunk, hogy ez későbbi betoldás. A kézirat végleges 
összeállítása szempotjából fontos korjelző szerepe van, mivel 
azokból az évekből származhat, amikor Boemund antióchiai ural- 
mának legitimizálására törekedett. Tudjuk, a Névtelen ábrázo- 
lásában Antióchia birtokbavételére a bizánci császár sorozatos 
esküszegése szolgált alapul, hogy tudniillik magára hagyta a ke- 
reszteseket, s ezzel az indokkal a szerzőnk beérni látszik. Ám 
1100-ban Bocmund török fogságba esik (törökökön mindvégig 
szeldzsukok értendők), s majd csak három év múlva szabadul, 
s közben Tankréd irányítja Antióchiát. Szerencséjére a bizánci 
császár nem tudja kihasználni ezt az időszakot, s csak Boemund 
szabadulásával egy időben, 1104-ben tesz kísérletet a hajdani bi- 
zánci területek restaurációjára, így a város és környéke vissza- 
szerzésére. Ennek köszönhetően Boemund 1105 elején már Itáliá- 
ban van, hogy segítség után nézzen, s valószínűleg ez idő tájt 
kerülhetett a Névtelen műve is Európába. Az események átmene- 
tileg kedvezően alakulnak, Boemund 1106-ban Chartres-ban, a 
történetünkből is ismert salernói Richárd sikeres közvetítése ered- 
ményeképpen I. Fülöp francia király leányát, Konstanciát vezette 
az oltárhoz. Francia sikerei és toborzókörútja magyarázza vég- 
eredményben azt a tényt, hogy a Névtelen művének átdolgozá- 
sai mind északfrancia területen születtek. Részben Boemund 
ügyét propagálhatták, részben éppen e propaganda hatására ke- 
rülhetett a Névtelen krónikája a kor literátusai érdeklődésének 
homlokterébe. 

Azt, hogy a későbbi bencés apát, Ekkehard de Aura (t1125) 
használta-e könyvünket 1101-ben Jeruzsálemben, nehéz eldönte- 
ni. Ha igen, Boemund ábrázolása nem hatotta meg, és alakját nem 
tartotta érdemesnek a főszerepre. Lehet, hogy csupán a Névtelen 
megszerkesztetlen feljegyzéseit hasznosította. Az azonban már 
bizonyos, hogy munkájához alapul veszi a 12. század első évtize- 
de körül alkotó Balderich de Dol, Robert de Reims és Guibert de 


216 


Nogent. Közös bennük persze az is, hogy módosítanak a Névte- 
len Boemund-képén és Jeruzsálem elnagyolt ábrázolásán; már 
patrióta-öntudatuk sem tűrhette, hogy egy dél-itáliai normann 
mindenki mást elhomályosítson a frankok keresztes háborújában. 
Végül Tudebode de Civray átdolgozása pedig szinte az eredeti 
szöveg szó szerint való lemásolása. A hagyományos felfogással 
szemben újabban (1977) John Hugh és Laurita L. Hill a Névtelen 
Gestájának, Tudebode és Raymond d"Aguilers krónikájának egy 
közös, mára elveszett ősforrását tételezi fel. Ez azonban a Névte- 
len művének történeti hitelét és irodalomtörténeti jelentőségét 
csak közvetve érinti, s e feltételezés egyáltalán nem tekinthető bi- 
zonyítottnak. A kortársak bármennyire is részrehajlónak találták 
szerzőnk ábrázolásmódját és igénytelennek stílusát, a mű az első 
keresztes háború történetének kútfejévé vált, használatát Tou- 
louse-i Rajmund és Balduin történetírói sem tudták megkerülni. 

Becsap-e minket is a szerző Boemund boeállításával? Inkább az- 
zal téveszthet meg, amit a többiekről elhallgat vagy nem tart fon- 
tosnak, mint a normann vezérről elmondottakat. Valóban ő a had- 
járat legjelentősebb alakja, s a kulcsfontosságú antióchiai ostrom 
eldöntője. Még a bizánci kifinomult udvari kultúra magasságából 
fanyalgó császárlány, Anna Komnéné (1083-1147 után) sem tud 
ellenállni Boemund egyéniségének, fejedelmi termetének és visel- 
kedésének, bármilyen erős is benne a gyűlölet. Valószínűleg Boe- 
mund és normannjai nélkül aligha győzött volna az első keresztes 
hadjárat. 

A korabeli levelek közül csak néhány maradt fenn, de ezek an- 
nál becsesebb dokumentumai a kornak. Jelentőségüket éppen az 
adja, hogy a kor szereplőinek saját gondolatait, szándékait és az 
őket foglalkoztató problémákat ismerjük meg. Ezek egybevetése 
a korszak elbeszélő forrásaival, így a Névtelen művével igen ta- 
nulságos. E levelek közül legfontosabbak a vezéreké, Blois-i Ist- 
váné és Ribemonti Anzelmé. István levelei már Runciman sze- 
rint is a korszak személyesebb hangvételű dokumentumai közé 
tartoznak. 

Történeti háttér 


Az utószónak nem feladata, hogy felsorolja az első keresztes 
hadjárat eseményeit. A Névtelen szerző művének megértéséhez 
mégsem árt felidézni egyet és mást a történtek közül. Jeruzsálem 
636-ban került mohamedán fennhatóság alá, miután az arabok 
vereséget mértek Hérakleiosz bizánci császár csapataira. Általá- 
ban elismerik, hogy az arabok toleránsak voltak a keresztények- 
kel szemben, megengedték a zarándoklatokat, s tiszteletben tar- 
tották, hogy Jeruzsálem a mohamedánok, zsidók és keresztények 
számára egyidejűleg szent hely. Fordulatot a 10. századi esemé- 
nyek hoztak, amikor az arab területeken elmélyült az iszlám 
szunnita és síita ágazata közötti ellentét. A síiták kalifátusának 
székhelye Kairó, a Névtelen Babilonja lett. Ettől kezdve a rivális 
szunnitákkal szemben a síiták még a keresztényekkel is hajlandó- 
nak mutatkoztak együttműködri. (Érdemes megemlíteni, hogy a 
jeles történetíró, Türoszi Vilmos [12. század második felel szerint 
a síiták közelebb állnak a keresztény hithez, mint a többi pogány.) 

A szunnita kalifátust a 11. század második felében új támadás 
éri keletről a szeldzsuk törökök előrenyomulásával (a magyar tör- 
ténelemben később az oszmán törökök jutnak majd szerephez). 
A törökök Jeruzsálemet az 1070-es években (1071, 1076) foglalták 
el, uralmuk alatt a keresztényekre sokkal nagyobb nyomás nehe- 
zedett. Minderről a zarándokok beszámolói alapján Európa is tu- 
domást szerzett, így még az első keresztes hadjárat előtt Remete 
Péter is megtapasztalta a török uralmat zarándokútja során. De 
nemcsak zarándoklatokon, hanem a kereskedelmi utak szétzilálá- 
sán és akadályozásán is megérezték az európaiak a számukra 
kedvezőtlen változást. (Lám, a Névtelen művében megjelennek a 
genovai kereskedők segélyt hozó hajói is!) Az 1090-es évekre 
nemcsak a keresztény Európát felbőszítő események szaporodtak 
meg, hanem a világpolitikai háttér is a hadjáratot készítette elő. 
Veszített hevességéből a pápai és a császári hatalmat egyaránt bé- 

nító invesztitúraharc, és 1081-től az energikus Alexiosz került Bi- 
zánc trónjára, akinek uralma alatt birodalma felocsúdott a szel- 
dzsuk törökök által reá mért 1071. évi manzikerti vereségből. Si- 
került kivernie az 1081-ben Durazzót és környékét megtáma 
dó dél-itáliai normannokat, sőt ellenfelei közül is sokakat — nor- 
mannokat, törököket - zsoldjába fogadott. Talán valóban az 1095. 
évi piacenzai zsinathoz intézte segélykérő levelét, hogy a keresz- 
tény hit ellenségeivel szemben még határozottabban léphessen 
fel. A császár valószínűleg nyugati zsoldosok alkalmazására gon- 
dolt, miként a bizánci segítség fejében meg is követelte az érkező 
vezérektől a hűségeskü letételét, amit egyébként csak Tfankréd- 
nek sikerült teljesen megtagadnia. i 

Az időpont azért is kedvező volt, mert a mohamedánok meg- 
osztottsága éppen ezekben az években érte el tetőpontját. 1092- 
ben a török szultán halálát hosszas trónharcok követték. Bagdad- 
ban Barkijáruk, a fia, nyugaton azonban annak testvére, Tutus 
követelt magának hatalmat. Tutusnak ugyan sikerült legyőznie 
Rum uralkodóját (a Névtelen művének öreg Szulejmánját), ám 
1095-ben a mai Teheránnál vívott ütközetben alulmaradt Barkijá- 
rukkal szemben és életét veszítette. 1095 után pedig Tutus fiai ve- 
télkedtek egymással, Ridván Aleppóra és Dukák Damaszkuszra 
támaszkodva. Az Antióchiát birtokló Jági Sziján éppen a város 
ostroma előtt állott át Dukák pártjára, s így nem meglepő, hogy 
Dukák és Ridván sem serénykedett a város felszabadításán. Így a 
keresztesek külön-külön mértek csapást rájuk, Dukákra al-Bará- 
nál, Ridván seregeire az Antióchia melletti ütközetben. Persze 
meg kell említenünk Kerboga Antióchia felmentésére indult sere- 
gének súlyos taktikai hibáját, ugyanis döntő fontosságú három 
hetet vesztegettek el a Balduin uralta Edessza ostromával. A hely- 
zetet még tovább kuszálta a független arab emírségnek és az ör- 
mény keresztények fennhatósága alatt álló területek léte. A síiták 
ki is használták Antióchia ostromát, a Névtelen is megemlíti a 
frank táborban időző kairói követeket, akiknek a keresztesek el- 
lenségeik levágott fejeivel igyekeztek a kedvében járni. A síiták 
1098-ban Jeruzsálemet is elfoglalták, de nem birtokolhatták soká. 

Már későn ébredtek rá, hogy a frankok nem tisztelik az ő területü- 
ket sem, s az általuk küldött felmentő sereg 1099 augusztusában 
Aszkalonnál vereséget szenvedett. 

A Szent Lándzsának a Névtelen leírásában is megörökített 
megtalálása is a hadjárat sokat vitatott epizódjai közé tartozik (IX, 
25. és 28. fejezet). A mai kutatók egyetértenek abban, hogy a lán- 
dzsának a hadjárat legkritikusabb szakaszában gyanús körülmé- 
nyek között való előkerülése a keresztesek egy csoportja tudatos 
vagy a feszült helyzetben akár ösztönös akciójának is tekinthető. 
Bizonyos, hogy Konstantinápolyban ekkor már tisztelték a János 
evangéliumában (19,33-34) megörökített fegyvert, amelyet a le- 
genda Longinus nevével fűzött egybe, s Krisztus kereszthalálával 
való kapcsolata miatt nagy tiszteletben részesítették. Ezt az erek- 
lyék nagy tisztelője és gyűjtője, Heléna, Nagy Konstantin anyja ta- 
lálta meg, majd a fővárosban helyezték el. Az antióchiai lándzsá- 
val kapcsolatos körülményekre még inkább rávetette a gyanú 
árnyékát, hogy Péter a megtaláló, kétes hírű s nem nagy megbe- 
csülésnek örvendő tagja volt a kereszteseknek. A kérdés már csak 
az, helytálló-e a Névtelen beszámolója, miszerint a vezérek némi 
vonakodás után hittek az ereklye valódiságában, vagy azt rögtön 
többen kétségbe vonták. Mivel a lándzsát Rajmund, Szent Egyed 
grófjának környezetében találták meg és őrizték, a kétkedők ké- 
sőbb a normannok lettek, Boemunddal és Tankréddel az élen. 
A vezérek II. Orbán pápának írott levele tanúsítja, hogy An- 
tióchiában kezdetben a hitük rendületlen volt az ereklyében, s 
a viták csak a város feletti uralom és a továbbhaladás körüli el- 
lentétek idején éleződtek ki a két tábor között, éppen a lándzsa 
könnyen kétségbe vonható hitelességének kérdésében. Nem vé- 
letlen, hogy Péter az argai ostrom válsága idején látja a norman- 
nok számára legprovokatívabb, a lándzsával összefüggő láto- 
mását, a normannokat a Krisztust eláruló Júdáshoz hasonlítva. 
A válasz nem is késlekedik, három napra rá, 1098. április 8-án, is- 
tenítéletre kényszerítik Pétert a vádaskodások megcáfolására. 
Tunikában, a lándzsát a kezében tartva haladt át lángoló fahasá- 
bokon, de kétheti szenvedés után belehalt sérüléseibe. A Raj- 

mund-pártiak felfogása szerint halálát a tunikáját ereklyeként kö- 
vetelő s rárontó tömeg okozta, s nem a lándzsa hamis volta; tény, 
a Rajmund-párt továbbra is nagy tiszteletben tartotta lándzsáját, s 
máig fennmaradt egyházi himnuszok bizonyítják népszerűségét. 
A Névtelen talán azért nem említi a baljós kimenetelű istenítéle- 
tet, mert tekintettel van Rajmundra, akihez Boemund Ántióchiá- 
ban való megtelepedése után átáll, vagy azok közé tartozik, akik- 
nek a hite még ezután nem ingott meg. 

A Névtelen csak ritkán bocsátkozott létszámadatokba, ami in- 
kább előnyére válik, mivel a középkori krónikásoknak nem volt 
erős oldala a létszámok felbecsülése. Utólag pedig még nehezebb. 
Sir Steven Runciman klasszikus feldolgozását is felhasználva úgy 
gondoljuk, hogy Niceában a keresztesek létszáma négy-ötezer 
lovasra és harmincezer körüli gyalogosra tehető, a nem harco- 
lók népes csoportja pedig további ezrekre rúghatott. (A korabeli 
történetírók ugyanakkor hatalmas seregről írnak, Fulcher de 
Chartres például hatszázezresről, a többiekről nem is beszélve.) 
A részadatokra vonatkozóan valamivel többet tudunk. A Luccai 
krónika szerint Boemund ötszáz lovaggal indult el keletre, s az is 
hihető, hogy később Tankrédnek ciliciai kalandjához száz lovagot 
adott. Mivel Rajmund, Szent Egyed grófja volt a leggazdagabb, 
úgy a legnagyobb sereg is az övé lehetett. Lovasai száma megha- 
ladhatta az ezret. A lovak hiánya, hullása miatt elfogadható, hogy 
Antióchia mellett kb. hétszáz lovag harcolt, Jeruzsálem ostromá- 
nál pedig 1200—1300 lovag és körülbelül 10 000 gyalogos. Felme- 
rülhet az olvasóban a kérdés: Ha a keresztes lovasok és gyalogo- 
sok az ellenfélhez viszonyítva — akiknek számát a történészek 
még csak megközelítőleg sem próbálják felbecsülni —- ilyen kis lét- 
számban indultak el, és még kevesebben érkeztek meg Jeruzsále- 
mig, minek köszönhették fantasztikus sikereiket? Az ellenfél már 
említett megosztottságán túl mindenekelőtt haditechnikai és lé- 
lektani fölényüknek. A 11. század az európai lovagi harcmodor 
kiformálódásának az időszaka. Egyes elemei már a 9-10. század- 
tól jelen vannak a csatatereken, mégis együttes taktikai alkal- 
mazásuk erre a századra tehető. Lényege: a harci méneken nehéz- 

fegyverzetben, hosszú lándzsát előre tartó, pajzzsal védekező 
harcosok támadásának minél hatásosabb kihasználása, az úgyne- 
vezett sokkhatást előidéző lovas roham kialakítása. A katonai ta- 
pasztalatok és felszereltség vonatkozásában nem véletlenül emel- 
kedtek ki a normannok, akiket már a kortársak is félelmetes 
vitézeknek tartottak. Anna Komnéné leírásában kiemeli Boe- 
mund vitézeinek páncélingét, hosszúkás, egész testet védő paj- 
zsát, s elismeri: a sűrűn egymás mellé felfejlődő frank lovas ro- 
ham ellenállhatatlan, egy frank lóháton legyőzhetetlen. Ezek után 
érthetjük meg a Névtelen hosszas kesergését a harci lovak pusz- 
tulásán a hadjárat közben, s képzelhetjük el a nélkülözés mérté- 
két, amikor a harcosok saját lovaikhoz nyúltak. Szerzőnk kitűnő 
érzékkel írja le - s talán ez is bizonyíték világi volta mellett — a 
frank támadás jellemzőjét: együtt és egyszerre. 

Lényeges újdonság volt a számszeríjak alkalmazása, amiről az 
említett bizánci császárleány — némi túlzással - megjegyzi, hogy a 
görögök számára eddig teljesen ismeretlenek voltak. Névtele- 
nünk csak egyszer említi (II, 8, 4) ezt a nagy hatású fegyvert, de ez 
csak újabb bizonyíték lehet lovag volta mellett. A többi harci esz- 
köz tulajdonképpen már az antikvitásban ismert volt, így a moz- 
gó ostromtornyok, amiket szerzőnk jellemző módon várnak 
(, castrum") nevez, s a fordítás csak az érthetőség kedvéért hívja 
toronynak. Hasonló a helyzet a torziós elven alapuló kővetőgé- 
pekkel, melyeket a Névtelen hadieszközök gyűjtőfogalma alatt 
foglal össze. E harcmodor a bizánci zsoldban szolgáló normannok 
révén ugyan nem volt teljesen ismeretlen a mohamedánok számá- 
ra, mégis még évtizedek teltek el, amíg megfelelő módon tudtak 
alkalmazkodni hozzá. 

,Milites peditesgue" —- lovagok és gyalogosok, írják le a kor- 
társak a harcok résztvevőit. A Névtelen krónikája alapján sincs 
semmi okunk lebecsülni a gyalogosok szerepét az ütközetekben 
és a táborok védelmezésében — gondoljunk csak Dorylaeum, An- 
tióchia és Aszkalon ütközeteire. Fontos szerepük volt abban, 
hogy a lovagok előtt haladva lehetővé tegyék felfejlődésüket, fé- 
lelmetes számszeríjaikkal pedig távol tartsák az ellenfél lovasait. 

A fordító azonban gondolkodóba esik, hogy lovast vagy lovagot 
fordítson, hiszen éppen az átalakulás évtizedeiben vagyunk. 
Ugyan 1105-ben Fulchernél azt olvassuk, hogy a lovagoktól meg- 
különböztették azokat a lovasokat, akiket egyébként nem számí- 
tanak közéjük, de már a 11. század folyamán a lovagság technikai 
és ideológiai formálódása a képi ábrázolásokon (hónalj alá szorí- 
tott lándzsa) és liturgikus forrásokban (fegyveráldások, lovagi fel- 
övezések) egyaránt nyomon követhető. A lovagi terminus (,mi- 
les") sine gua non-ja mégis az egyházi felfogás átalakulása, amely 
az eddig igencsak lenézett és kritizált lovagokra kiterjeszti a ko- 
rábban csak a főrangúaknak és uralkodóknak juttatott egyházi 
hozzájárulást és áldást: fegyvereiket a hit és a rászorulók védel- 
méért kapják. Miként Petrus Blesensis (t 1204 k.) találóan megfo- 
galmazza: , Egykoron a katonák az eskü kötelékével kötelezték 
magukat, hogy kiállnak az államért, a csatából nem menekülnek 
el, s hogy saját életüknél a köz javát többre tartják. Ma azonban 
az újoncok kardjaikat az oltárról veszik el, hogy megfogadják: 
kardjukat azért vették magukhoz, hogy az Egyház fiai legyenek, 
a papság tiszteletére, a szegények oltalmára, a gonosztevők 
megbosszulására és a haza védelmezésére készek legyenek..." 
(Epistola 94., PL 207, 294). Éppen ebben az ideológiai átalakulás- 
ban jutott fontos szerep a következőkben még tárgyalt 11. századi 
invesztitúraharcoknak, az Ibériai-félsziget visszahódításának (re- 
conguista) és az első keresztes hadjáratnak. 


Keresztes háborúk, templomos lovagok 


Ennek a fejlődésnek a sorába illeszkedik Clairvaux-i Szent Bernát 
híres írása, Az új lovagság dícsérete. Keletkezési idejét tekintve már 
inkább a második keresztes háború (eseményeihez kapcsolódik, 
ezért itt történeti háttér helyett inkább csak a mű létrejöttére vo- 
natkozó leglényegesebb ismereteket foglaljuk össze. Szent Bernát 


223 


írása ugyan tekinthető általában a lovagi eszme és a pogányok el- 
leni harc ideológiai alapvetésének, keletkezése mégis konkrét fel- 
kéréshez kötődik. A támogató írás szorgalmazója pedig nem volt 
más, mint Bernát rokona, a Templomos lovagrend első nagymes- 
tere, Hugo de Payns. Bernát — maga is egy újonnan alapított rend, 
a ciszterci tagja, sőt mentora - bátran kiállt a lovagok mellett, ren- 
di szabályzatuk elnyerésében is támogatta őket. Műve keletkezési 
ideje mindenképpen Hugo halála, 1136 májusa elé helyezendő, de 
tekintettel Hugo európai támogatást kereső utazására és részvéte- 
lére az 1128. évi troyes-i zsinaton, az 1130 körüli évekre valószí- 
nűsíthető. Bernát művében túllép a kialakult gyakorlaton, már 
nemcsak a világiak fegyverviseléséről és szent háborújáról ejt 
szót, hanem a szerzetesekéről is. A szerzetes szót nem is meri leír- 
ni, de a lovagoktól is a hármas fogadalmat várja (engedelmesség, 
szüzesség, szegénység), kiegészítve a fegyveres védelem kötele- 
zettségével. A templomosok törekvése pedig nem is volt alapta- 
lan, mivel nagy szükség volt az egyes hadjáratok között is az ál- 
landóan a Szentföldön tartózkodó szervezett fegyveres erőre. Az 
első keresztes hadjárat végén, az aszkaloni győzelem után a ke- 
resztesek jó része hazafelé készülődött Európába. 

Az első keresztes hadjárat , a világi és egyházi húbérurak szúk réte- 
gének kapzsi érdekeit elégítette ki" -— hangzott még néhány évtizede 
is a dogmatikus baloldali történetírás sommás ítélete. Nem nehéz 
rájönnünk az okára, miért jelent meg oly kevés fordításkötet a ke- 
resztes háborúkról. Az egykorú forrásokból ugyanis jól kitapint- 
hatóan előtűnik hit és hatalomvágy, adakozás és harácsolás, ön- 
feláldozás és önérdek bonyolult, együttes jelenléte a hadjárat 
szereplőiben. Maga a Névtelen szerző is őszintén papírra veti 
a zsákmányolások és vérengzések sorozatát; mégis a résztvevők 
szempontjából a hadjárat jellegét nem ez határozta meg. A keresz- 
tes hadjárat zarándokút (, peregrinatio") volt, amit a szerző több 
helyen maga is egyértelműen kijelent. A mű a clermonti zsinat 
felhívásával kezdődik , aki lelke üdvösségét biztosítani akarja..." 
és a jeruzsálemi Szent Sírnál végződik, ahol a zarándokok bevált- 
hatták vállalt fogadalmukat. Magukat többször is zarándok kato- 

náknak nevezi, vagy egyszerűen zarándokoknak. Sokat sejtető 
a mű kézirati hagyománya is: a Névtelen krónikája után a legtöbb 
kéziratban a Szent Sír fogadalmi miséje és a jeruzsálemi szent he- 
lyek leírása következik, amelyeket elhagytunk a fordításból, mi- 
vel nem tartoznak a krónikához, és kevés kultúrtörténeti tanul- 
sággal szolgálnak. 

A zarándok-hagyomány a nyugati Egyházban fokozatosan ala- 
kult ki. Ismeretes Szent Jeromos mondása: ,Nem Jeruzsálemben 
megfordulni, hanem Jeruzsálemben helyesen élni a dicséretes" , ami mu- 
tatja, hogy hitbuzgalmi megfontolások már a korai időkben is 
sokakat útra csábítottak. Az út bűnbánati jellege a 7. századtól 
kezdve kezd erősödni, elsősorban az ír szerzetesség bűnbánati 
kézikönyveinek hatására. A szentföldi zarándokok száma a 11. 
században kezd erőteljesen emelkedni, bizonyos években már a 
több ezret is elérte. A zarándokok különleges jogi helyzete is ren- 
dezést nyer az idők során, ők és családjuk egyházjogi védelem alá 
kerülnek, útjukon segíti őket az egyházi gondoskodás, a hospita- 
litás, adó- és vámmentesség, kiváltságok a peres eljárásokban. 
A szent ereklyék meglátogatása mellett formális fogadalmat is 
tettek, mint például ima a Szent Sír előtt, adakozás, , újrakeresztel- 
kedés" a Jordánban. A Szentföldről való visszatérés jellegzetes bi- 
zonyítéka a Jerikóból hozott pálmaág volt (tudjuk, Normann Ró- 
bert, Boemund, Balduin is szedett magának), majd III. Ince 
idejétől válik tárgyszerűbbé az igazolás: a jeruzsálemi pátriár- 
kától, királytól, az egyik lovagrend nagymesterétől kell írást be- 
mutatni. 

Az első keresztes hadjárat újdonsága a zarándok-hagyomány 
és a szent háború összekapcsolásában nevezhető meg. Szent 
Ágoston műveiben és az ezekhez írott kommentárokban minden 
kor bőven talált olyan fejtegetésekre, amelyek segítséget nyújtot- 
tak a háború elméleti igazolásához. Ágoston mindenekelőtt meg- 
tartotta az igazságos és igazságtalan háború klasszikus megkü- 
lönböztetését, s ha általában is elítélte az erőszakot, elismerte, 
hogy a gonosz cselekedetek az igazakat rákényszeríthetik az erő- 
szakos fellépésre. A jogos háború kritériumai végül három pont- 

ban kristályosodtak ki, belekerülve Sevillai Szt. Izidor híres kézi- 
könyvébe és számos jogi gyűjteménybe: legitim uralkodónak jog 
szerint kell megüzennie; a háborúnak jogos célt kell kitűznie — így 
Ágoston szerint a haza és jog védelme, elorozott területek, javak, 
jogok visszaszerzése, bírósági ítélet érvényesítése —, s végül 
arányban kell állnia a kitűzött jogos céllal, s azt célkitűzéseiben 
nem lépheti túl. Az érvelés az ellenfél esetleges megölésére is vo- 
natkozott, s igazságos háború esetében ezt nem tekintette bűnnek. 

Ami a keresztes háború közelebbi előzményeit illeti, amikor 
IV. Leó pápa 853-ban a szaracénok ellen segítséget kér a frankok- 
tól, ígéretet tesz, hogy a harcokban életüket vesztők a mennyben 
elnyerik érte jutalmukat. Valamivel később VIII. János is úgy véle- 
kedik, hogy az Egyház védelmében elesettek elnyerik az örök élet 
jutalmát, utalva arra, hogy Krisztussal egy jó latrot is keresztre 
feszítettek. Fontos fejezetet jelentett a reconguista, melynek során 
II. Sándor 1063-ban már nemcsak a mórok ellen küzdők bűneiért 
járó büntetést engedi el, hanem magukat a bűnöket bocsátja meg, 
sőt a szaracénok meggyilkolását sem minősíti emberölésnek. 
VII. Gergely alatt a megélénkülő pápai hadakozás változatlanul 
előnyökhöz juttatta az Egyház érdekében harcolókat, s ez már 
nemcsak a büntetések elengedését kínálta, hanem kifejezett lelki 
jutalmakkal kecsegtetett. A keresztes hadjáratok újdonsága a Za- 
rándoklatok és a szent háború hagyományának és előnyeinek az 
egyesítése, a formális keretek kidolgozása, így az ünnepélyes fo- 
gadalom a zarándoklatra és a harcra, ami alól indokolt esetben 
csak egyházi fórum adhat felmentést, megszegése máskülönben 
a kiközösítés büntetését vonta maga után. Ezért nevezik magukat 
a keresztesek elsődlegesen zarándoknak, s. a kereszt felvarrásával 
ruházatukon is jelölték sajátos fogadalmukat és jogállásukat. (Ke- 
resztesnek inkább a 12. század végétől nevezik magukat.) Szent 
Bernát a kereszteseket egyenesen az okos kereskedőhöz hasonlí- 
totta, aki fogadalmat téve a legnagyobb hasznot nyeri el, vagyis 
az örök üdvösség bizonyosságát. 

A Névtelen művéből feltáruló kép igazolni látszik a keresz- 
tes háborúk talán legszínvonalasabb történetírójának, a 12. száza- 

di Türoszi Vilmosnak véleményét a keresztesek kezdeti sikereiről 
és későbbi kudarcairól. Felismeri, hogy az első évek zarándokai- 
ban sokkal töretlenebb volt a küldetésükbe és az őket segítő égi 
támogatásba vetett hit, kiemeli az első hadjárat harcedzett, mond- 
hatnánk , szakképzett" katonarétegét — gondoljunk a normannok- 
ra —, akik sikerrel vették fel a harcot a hatalmas túlerővel szem- 
ben, s utal arra, hogy akkoriban a pogány ellenség is a végletekig 
megosztott volt. A Névtelen joggal érezhette, hogy páratlan jelen- 
tőségű utazás részese volt. A keresztesek a pápai felhívásra, a 
zsoltárok Jeruzsálemet sirató kesergéseit hallgatva, kalandvágyó 
lelkesedéstől fűtve vágtak neki a szó valódi és átvitt értelmében is 
pokoli mélységek és égi magasságok között vezető zarándoklat- 
nak, és a kiválasztottak öntudatával érkeztek el céljukhoz. A fogé- 
konyabbak, mint szerzőnk is, a mérhetetlen szenvedések és el- 
mondhatatlan ujjongások között hánykódva sokat megértettek az 
O- és Ujszövetség, a földi és mennyei Jeruzsálem misztériumából, 
s megérkezésükkor még hihettek abban, hogy , látám a szent vá- 
rost, az új Jeruzsálemet, mely Istentől szálla alá a mennyből, elkészítve, 
mint egy férje számára felékesített menyasszony" (Jel 21,2). 


Időrendi táblázat 


1095. márc. 1—7. Piacenzai zsinat 

júl. II. Orbán pápa megérkezik az Alpokon túl- 
ra 

aug. 15. II. Orbán pápa Le Puy-ben 

nov. 18-28. Clermont-i zsinat 

nov. 27. II. Orbán pápa meghirdeti a keresztes had- 
járatot 

dec. Remete Péter megkezdi a prédikálást 

dec. 23-tól Francia földön az első zsidóüldözések 

1096. jan. 6. 

jan. 6-12. 
febr. 11. 


márc. 1. körül 
márc. B. 
márc. 16-22. 


ápr. eleje 
ápr. 12-19. 
máj. 3. 
máj. 18-20. 
máj. 21. 
máj. 23. 
máj. 25-29. 
máj. 29. 
máj. 30. 
jún. 

jún. 

jún. közepe 
júl. 3-4. 


júl. 6—14. 
júl. közepe 


II. Orbán pápa Limoges-ban prédikál 

II. Orbán pápa Angers-ban prédikál 

I. Fülöp, francia király Párizsban a keresz- 
tes hadjáratról tárgyal főembereivel 
Nincstelen Walter keletre indul 

Remete Péter is elindul 

Toursi zsinat. II. Orbán pápa jelenlétében 
veszik fel a keresztet 

Remete Péter Trierben 

Remete Péter Kölnben 

Leiningeni Emich emberei zsidókat gyil- 
kolnak Speyerben 

Ugyanők Wormsban garázdálkodnak 
Nincstelen Walter eléri Magyarország ha- 
tárát, majd június elején kisebb incidens 
után elhagyja az országot 

A regensburgi zsidókat erőszakkal térítik 
meg 

Emich emberei a mainzi zsidó közösséget 
semmisítik meg 

A kölni pogrom kezdete 

A prágai zsidók üldözése 

Zsidóüldözés Köln környékén, Trierben, 
Metzben 

Folkmar seregét a magyarok szétverik 
Nyitránál 

Könyves Kálmán magyar király serege 
Pannonhalma közelében Fehéregyháznál 
szétszórja Gottschalk csapatát 

Remete Péter seregének veszteségei Nisnél 
II. Orbán pápa a nímes-i zsinaton prédikál 
Kálmán magyar király nem engedi be or- 
szágába (Charpentier) Vilmos, az Ács me- 
luni vicomte és Leiningeni Emich kereszte- 
seit, akik ostrom alá veszik Moson várát 


1097. 


júl. 20. 
aug. 6-7. 


aug. 11 körül 
aug. vége 
szept. 
szept.—okt. 
szept. 24. körül 
szept. 29. 

okt. 


okt.—nov. 


okt. 21. 


: okt. 26. körül 


nov. 
dec. 23. 
jan. 


febr. 20. körül 
ápr. 10. körül 
ápr. 26. 

ápr. 27. körül 
máj. 6. 


máj. 14-28. 


máj. 16. 
jún. 3. 


Nincstelen Walter eléri Konstantinápolyt 
Remete Péter és Nincstelen Walter átkel a 
Boszporuszon 

Kivotost elérik a keresztesek 

Kálmán király kítör Moson várából és el- 
űzi az ostromlókat 

Bouillon Gottfried elindul keletre 

Tarantói Boemund és Tankréd felveszik a 
keresztet 

Normann Róbert, Flandriai Róbert és 
Blois-i István keletre indul 

Kis-Ázsiában a keresztesek elérik Niceát 

E keresztesek vereséget szenvednek 
Vermandois-i Hugó átkel az Adriai-tenge- 
ren 

Bouillon Gottfried hada a magyar király 
engedélyével átvonul az országon 

A maradék kereszteseket is legyőzik Kis- 
Ázsiában a pogányok 

Boemund elhagyja Itáliát 

Vermandois-i Hugó eléri Konstantinápolyt 
Bouillon Gottfried eléri Konstantinápolyt 
Rajmund, Szent Egyed grófja és Adhemar, 
Le Puy püspöke keresztülvonul Dalmácián 
Bouillon Gottfried átkel a Boszporuszon 
Boemund eléri Konstantinápolyt 
Boemund serege átkel a Boszporuszon 
Rajmund eléri Konstantinápolyt 

Bouillon Gottfried, Tankréd, Flandriai Ró- 
bert, Vermandois-i Hugó Niceához érkez- 
nek 

Normandiai Róbert és Blois-i István Kons- 
tantinápolyban 

Rajmund Niceához érkezik 

Normann Róbert, Blois-i István Niceában 

jún. 19. 

jún. 26-29. 

júl. 1. 

aug. 15. körül 
szept. 10. körül 
szept. 14. 


szept. 21. körül 
szept. 27. körül 
szept.—okt. 

okt. 5-6. 

okt. 13. körül 
okt. 15. körül 
okt. 17. körül 
okt. 20—22. 
nov. 17. körül 
dec. 30. 

jan. 20. körül 


febr. 20. 
márc. 5. 


márc. 10. 
márc. 29. előtt 
jún. 2. 

jún. 3. 

jún. 
jún. 
jún. 
jún. 14. 

jún. 20. körül 


27: 
28. 


jún. 
jún. 


Niceát átadják a görögöknek 

Útnak indulnak a keresztesek 

Dorylaeumi ütközet 

A keresztesek elérik Ikoniumot (Konya) 
Elérik Ereghlit és legyőzik a török sereget 
Tankréd és Balduin különválnak a fősereg- 
től, és Ciliciába indulnak 

Tankréd és Balduin beveszik Tarszoszt 

A keresztes fősereg eléri Kayserit 

Tankréd beveszi Adanat és Misszist 

A fősereg eléri Göksunt 

A fősereg eléri Marast 

Balduin csatlakozik a fősereghez 

Balduin ismét különválik 

A keresztesek elérik Antióchiát 

A genovai flotta eléri Suwaidiyahot 
Földrengés Antióchiában 

Remete Péter és Vilmos, az Ács szökési kí- 
sérlete az antióchiai keresztes táborból 
Belduin megérkezik Edesszába 

A La Mahomerie-erődítés emeléséről dön- 
tenek Antióchiában 

Balduin átveszi a hatalmat Edesszában 
Blois-i Istvánt főparancsnoknak választják 
Ugyanő elhagyja Antióchiát 

Antióchiát beveszik a keresztesek 

Kerboga megközelíti Antióchiát 

Pánik a keresztes seregben 

Valence-i István pap és Péter látomása 

A Szent Lándzsa feltalálása 

Alexiosz bizánci császár téves információk 
alapján az Akshehirből való visszavonulás 
mellett dönt 

Péter remete követsége Kerbogához 
Antióchiai ütközet 


1099. 


aug. 
aug. 1. 
szept. 25. körül 


nov. 27. 
dec. 11-12. 
jan. 4. körül 


jan. 5. körül 
jan. 13. 
jan. 14. 
febr. 2. 


febr. 14. körül 
febr. 25. körül 
márc. 14. körül 


ápr. 9. 
ápr. 20. 
ápr. 24-30. 


máj. 13. 
máj. 19. 
máj. 23. 
jún. 3-6. 


jún. 6. 
jún. 7. 
júl. 8. 

júl. 15. 
júl. 22. 


júl. 29. 


Pilet Rajmund expedíciója 

Adhemar püspök halála 

Rajmund, Szent Egyed grófja püspökséget 
alapít al-Barában 

Ostrom alá veszik Marrát 

Marra elfoglalása és kifosztása 
Tanácskozás Rugiában, ahol Rajmund, 
Szent Egyed grófja, felveti a többieknek, 
hogy álljanak a szolgálatába 

Rajmund hívei lerombolják Marra falait 
Rajmund délre indul 

Normann Róbert csatlakozik Rajmundhoz 
Az Antióchiában maradt vezérek döntenek 
a Latakiában való gyűlésükről 

Rajmund eléri Argát 

Ribemonti Anzelm halála 

Bouillon Gottfried és Flandriai Róbert csat- 
lakozik Arga ostromához 

Péter pap istenítéletnek veti alá magát 
Péter pap halála 

Római zsinat. II. Orbán pápa Lombardiá- 
ból kér kereszteseket 

Arga ostromát abbahagyják 

A keresztesek elérik Bejrútot 

Elvonulnak Türosz mellett 

A keresztesek Ramlában. Megalapítják a 
Ramla-Lyddai püspökséget 

Tankréd elfoglalja Betlehemet 

A keresztesek Jeruzsálem alá érkeznek 
Jeruzsálem körül körmenetet tartanak 
Jeruzsálem elfoglalása 

Bouillon Gottfíriedet megválasztják Jeru- 
zsálem vezetőjének 

II. Orbán pápa halála 

aug. 1. Rohes-i Arnulfot Jeruzsálem latin pátriár- 
kájának választják meg 


aug. 5. A Szent Kereszt feltalálása 
aug. 12. Ütközet Aszkalonnál 
aug. vége A keresztesek nagyobb része hazaindul 
1100. aug. 15. körül . Boemund fogságba esik 
1102. május 17. Ramlai csata. Blois-i István halála 
1104 előtt a , Gesta Francorum" megírása 
1104-1108 Guibert de Nogent , Gesta"-jának első vál- 
tozata 
1105 előtt Fulcher de Chartres , Historiá"-jának első 
változata 
Raymond de Aguilers befejezi , Historiá"- 
ját 
1107 Robert de Reims megírja , Historiá" -ját 
1111 előtt Tudebode megírja , Historiá"-ját. 


Fordítói megjegyzések 


A Gesta fordításában a Hagenmeyer-féle bővebb latin szöveget 
követtük, kiegészítve a Hill-féle változattal (lásd a kiadások kö- 
zött). Meglehet, a Rosalind Hill kiadta rövidebb szöveg a szöveg- 
hagyomány korábbi szintjét őrizte meg, ám mivel az eltérések 
csekélyek és a lényeget nem érintik, nem látjuk értelmét - és jó né- 
hány esetben az indokoltságát sem - a szöveg Hill-kiadás által 
javallt kurtítását. A könyvekre való felosztást a Hill-kiadásból, 
a fejezeteken belüli tagolást a Hagenmeyer-kiadásból vesszük. 
A jegyzetek Hagenmeyer és Hill művén, valamint Riley-Smith és 
Runciman monográfiáin alapulnak. A személy- és helyneveknél 
a szokásos és - sajnos — következetlen gyakorlatot követtük, a job- 
ban hangzó és ismertebbnek vélt változatot próbáltuk megtalálni. 

Bernát fordításában J. Leclercg és H. M. Rochais 1963-as kiadá- 
sát vettük alapul. 

A fordításban nem mindig hagytuk meg a középkori időszámí- 
tási gyakorlat kifejezéseit, ami a hónap három fő napjához kap- 
csolódik: kalendae (a hónap 1. napja), nonae (5. vagy 7.) és az idus 
(13. vagy 15.). Ebből egyszerű számítással kapható meg a fordítás 
margóján szereplő dátum. A hét napjait feriának nevezték, s sor- 
ban számozták úgy, hogy a vasárnap volt az első feria. A Névte- 
len emellett használja a hét napjainak latin elnevezéseit is, pl. dies 
lunae - hétfő, ez esetben a napnak a mai megfelelője szerepel a 
fordításban. Az órák jelölésére pedig a szerzetesi élet időbeosztá- 
sát követi, eszerint a prima reggel 6, a tertia 9, sexta déli 12, nona 
du. 3 órát jelent. 

A bibliai könyvek rövidítésében a Szent István Társulat gon- 
dozásában, Budapesten, 1973-ban megjelent Szentírást követjük. 

